
PROBLEME INTRODUCTIVE 


1. Obiectul Istoriei vechi a României studiază apariția şi evoluția 
societății omeneşti, în spaţiul carpato-dunăreano-pontic, în intervalul cuprins 
între aproximativ două milioane de ani în urmă (primele urme presupuse de 
activitate conştientă a unor hominizi) şi începutul celei de a doua jumătăți a 
mileniului I d.Hr. (atestarea străromânilor ca etnic individualizat). Prima parte 
a Istoriei vechi a României (Preistoria) analizează cele mai vechi manifestări 
ale comunităților umane, până la începutul celei de a doua perioade a epocii 
fierului, când un rol din ce în ce mai important, în reconstituirea istorică, revine 
izvoarelor scrise. 


2. Spaţiul de desfăşurare cuprinde îndeosebi teritoriul străbătut de 
râurile care izvorăsc din Carpaţi şi se varsă în Dunăre sau Marea Neagră 
(limitele fiind marcate la vest de Dunărea mijlocie şi Tisa, iar la est de Nistru = 
Tyras, în antichitate): spațiul carpato-dunăreano-pontic. Acestei unităţi 
geografice îi corespund serii de civilizaţii care s-au răspândit de-a lungul 
bazinelor hidrografice carpatice. 


Pe de altă parte, fluviul Dunărea, ca şi alte mari fluvii, nu reprezenta, în 
perioada anterioară apariției statelor, o frontieră, ci, din contră, o axă de 
convergență pentru aceleaşi populaţii de la nordul şi sudul fluviului, cel puţin 
până la Munţii Balcani (ex., răspândirea geților). 


Spaţiul carpatic, plasat la marginea estică a Europei “agricole” şi în fața 
spațiului nesfârşit al stepelor răsăritene, a cunoscut alternanţa unor perioade de 
evoluţie lină (normale pentru comunități stabile, agricole) cu altele de 
instabilitate, provocate de penetrațiile populațiilor pastorale, ceea ce a 
determinat, la anumite intervale de timp, producerea unor amalgamări şi 
sinteze etnico-lingvistice. 


3. Periodizarea se poate realiza prin combinarea a trei criterii: 
arheologic (evoluția principalelor materii prime: piatră cioplită, piatră şlefuită, 
aramă, bronz, fier), sociologic (evoluţia formelor de organizare socială: ceata 
sau hoarda primitivă, ginta, tribul, uniunile de triburi, statul) şi evenimențial- 
politic (evenimente istorice importante, care marchează trecerea la o nouă 
etapă). 


3.1. Societatea primitivă, numită convențional şi preistorie 
(considerându-se, mai demult, că istoria ar începe doar o dată cu apariția 
izvoarelor scrise), cu trei mari etape: 


a) de formare a societății gentilice (paleoliticul); 
b) de înflorire a acestei societăți (neoliticul şi eneoliticul); 
c) de destrămare (epoca bronzului şi prima perioadă a epocii fierului). 


3.2. Organizarea social-politică şi statală a societăţii geto-dacice (din 
punct de vedere arheologic, cea de a doua perioadă a epocii fierului), cu două 
etape: 


a) de formare a structurilor sociale şi politice (secolul V-H î. Hr.); 


b) clasică (secolul I î.Hr.—I d.Hr.) a statalității şi civilizaţiei dacice 
(perioada  Burebista-Decebal): începutul istoriei antice pe teritoriul 
României, atât prin integrarea treptată a civilizaţiei geto-dacice în cea greco- 
romană, cât şi prin prezența efectivă a civilizațiilor greceşti (coloniile 
pontice) şi apoi a celei romane, pe teritoriul Daciei. 


3.3. Etnogeneza românească, cu două etape: 
a) stăpânirea romană în Dacia: sinteza daco-romană; 
b) uniformizarea şi definitivarea etnogenezei (sec. IV-VII). 


4. Izvoarele Istoriei vechi: nescrise (pentru cea mai mare parte a 
perioadei) şi scrise (începând cu informaţiile lui Herodot despre geți, cu ocazia 
expediției din 514-513 î.Hr. a regelui persan Darius la gurile Dunării). 


Izvoarele nescrise se bazează mai ales pe descoperirile arheologice, dar 
şi pe sugestiile ce pot veni din partea ştiinţelor naturii (paleogeografia, 
paleobotanica, arheozoologia), a etnologiei (studierea culturii materiale şi 
spirituale a populațiilor tradiţionaliste), a lingvisticii (vechimea şi răspândirea 
unor cuvinte), a istoriei religiilor ş.a. Izvoarele arheologice, dacă sunt corect 
cercetate şi interpretate de descoperitor, au un caracter sporit de obiectivitate, 
deoarece redau un aspect al vieţii de odinioară, surprins în momentul încetării 
locuirii dintr-un anumit punct sau din momentul scoaterii din uz a obiectului 
respectiv. 


În schimb, izvoarele scrise, chiar dacă au un puternic caracter de 
subiectivitate (fiind redactate de diferite persoane, din anumite unghiuri de 
vedere), dau un volum important de informaţii concrete, privind evenimente 
istorice. Pentru o reconstituire cât mai reală a istoriei vechi, trebuie coroborate 
informațiile celor două categorii de izvoare. 


4.1. Izvoarele arheologice sunt: fixe (aşezări, locuințe, gropi, 
morminte, monumente) şi mobile (obiecte uzuale, arme, podoabe, monede, 
inscripţii). Studierea pieselor arheologice se face în funcţie de materialul din 
care sunt făcute, precum şi în funcție de scopul în care au fost utilizate. 


4.1.A. Metode de cercetare ale arheologiei: 


— clasice: stratigrafică, comparativ-tipologică şi chorologică (sau geografico- 
cartografică); 


— moderne (tehnice): aerofotogrammetria, rezistivitatea electrică a solului, 
prospecțiuni seismice, prospecțiuni  magnetometrice, sonde fotografice, 
cercetarea subacvatică, decapajul mecanic. 


4.1.B. Cronologia poate fi relativă (exprimată în relație cu un alt 
fenomen istoric, prin termeni precum: mai vechi, contemporan, mai nou, 
anterior, posterior etc.) şi absolută (exprimată în unităţi solare de timp: an, 
deceniu, secol, mileniu). 


4.1.B.1. Stabilirea cronologiei absolute prin metoda contactului dintre 
civilizații. Se porneşte de la cronologia zonelor antice mai avansate, care 
cunoşteau scrierea (Egipt, Mesopotamia, lumea greco-romană). Obiecte, relativ 
bine datate din aceste zone, pot ajunge, pe calea schimburilor, în alte zone, 
datând astfel şi complexele arheologice de acolo. Piese din noile zone, astfel 
datate, se pot găsi în alte regiuni, mai îndepărtate, datând, la rândul lor, 

complexele arheologice în care au fost descoperite. Prin succesiunea unor 
asemenea “importuri”, în zone din ce în ce mai îndepărtate, se formează lanţuri 
cronologice. În funcţie de evaluarea diferită a surselor de datare în zonele de 
origine a “importurilor”, s-au elaborat sisteme de cronologie “joasă” şi “înaltă”, 
cu diferenţe de timp destul de considerabile între ele. De aceea, la diverşi 


autori, se pot întâlni date diferite pentru acelaşi fenomen istoric. 


4.1.B.2. Metode moderne, interdisciplinare, de stabilire a cronologiei 
absolute: astronomică (“curba astronomică a lui  Milancovici”), 
paleopalynologia, arheozoologia, scara cronologică suedeză (metoda varvelor), 
dendrocronologia, magnetismul terestru (arheo-magnetismul), izotopii 
radioactivi (“C sau radiocarbon, potasiu-argon), termoluminiscența, 
ultrasunetele, racemizarea aminoacizilor ş.a. Multe dintre ele au încă un 
caracter experimental şi rezultatele obținute se deosebesc destul de mult, 
inclusiv față de cele obținute prin metoda contactului dintre civilizaţii. 


Pentru obținerea unei datări cât mai precise a unui complex arheologic, 
ideal este să se aplice diverse metode, care să se verifice reciproc. 


4.1.C. Noţiuni de bază ale arheologiei. Se pot grupa în trei categorii: 


a) tipuri de descoperiri: sit (orice loc cu vestigii arheologice); complex 
(un ansamblu coerent de vestigii, provenite dintr-o structură de locuire: 
locuinţă, groapă, mormânt); artefact (obiect prelucrat de om); monumente 
arheologice (denumire generică pentru orice fel de vestigii, fixe sau mobile, 
care intră sub regimul de protecție şi conservare a patrimoniului cultural- 
istoric). 


b) sistematizarea descoperirilor. Pentru a se sistematiza imensa cantitate 
de descoperiri, datând din diferite perioade şi provenind din regiuni diferite, 
acestea se încadrează, convenţional, în: cultură arheologică (= totalitatea 
manifestărilor materiale şi spirituale, asemănătoare între ele, care se răspândesc 
la un moment dat, într-un anumit spațiu), denumite după diferite criterii 
(localitatea sau zona eponimă, unde s-au făcut primele descoperiri de un anume 
tip; după aria de răspândire; după obiectul cel mai caracteristic; după numele 
populaţiei care a creat-o, dacă există izvoare scrise, care atestă numele acelei 
populaţii); faciesuri (aspecte, variante); grupe culturale şi complexe culturale. 


c) încadrări cronologice: eră, epocă, perioadă, fază, subfază, etapă, 
subetapă. 


4.1.D. Preocupări şi cercetări arheologice în România. 


4.1.D.1. Etapa preocupărilor de ordin umanist pentru antichitate (sec. 
XV-XVIII). 


Vestigiile antice erau invocate pentru constatarea sau dovedirea 
caracterului romanic al românilor (Antonio Bonfini, Georg Reichersdorfer, 
Miron Costin, Constantin Cantacuzino, Fernando Marsigli). Prima culegere de 
inscripții provenite din Transilvania (Ştefan Szamosközy), la sfârşitul secolului 
al XVI-lea. Continuarea acestor preocupări la primii reprezentați ai 
istoriografiei moderne, din secolul al XVIII-lea: D. Cantemir (Hronicul 
vechimii Romano-Moldo-Vlahilor) şi Şcoala Ardeleană (Gh. Şincai, P. Maior, 
Samuel Micu, I. Budai-Deleanu). 

4.1.D.2. Etapa preocupărilor diletantiste, romantice (îndeosebi prima 
jumătate a secolului al XIX-lea): mişcarea de renaştere naţională şi grija pentru 
vestigii; formarea de colecții arheologice şi a primelor muzee (1834: la 
Bucureşti şi laşi, în perioada domniilor regulamentare; în Transilvania: la Sibiu 
- 1817; Cluj - 1859; Timişoara şi Oradea - 1872 ş.a.); efectuarea unor săpături 
lipsite de metodă, în goană după descoperiri de obiecte antice; interesul stârnit 
de descoperirea tezaurului de la Pietroasele (1837); elaborarea primei lucrări 
despre un monument arheologic: castrul de la Bărboşi-Galaţi (G. Săulescu, 
1837). 


4.1.D.3. Etapa începuturilor arheologiei ştiinţifice (sfârşitul sec. al 
XIX-lea — începutul sec. al XX-lea). 


a) Al. Odobescu (1834-1895): înființarea Muzeului Naţional de 
Antichităţi din Bucureşti (1864); monografia Le trésor de Petrossa; primele 
cursuri de arheologie la Universitatea din Bucureşti (1874), publicate în Istoria 
arheologiei (1877); Chestionarul arheologic, trimis tuturor învăţătorilor şi 
preoţilor — bază a viitoarelor repertorii arheologice. 


b) Grigore Tocilescu (1850-1909), continuator al lui Odobescu: profesor 
la Universitatea din Bucureşti şi director al Muzeului Naţional de Antichităţi; 
autor al sintezei Dacia înainte de romani (1880) — prima lucrare care pune în 
lumină istoria civilizaţiilor preromane de pe teritoriul României; studierea 
cetăților şi castrelor romane din Dobrogea şi Oltenia; editor al Revistei pentru 
istorie, arheologie, şi filologie (1882-1909). 


c) Teohari Antonescu (1866-1910): primul profesor de arheologie la 
Universitatea din laşi (1894); autor al volumului Lumi uitate şi al 
monografiilor despre monumentele Sarmizegetusa, Adamclisi (7rpaeum 
Traiani) şi Columna lui Traian. 


d) 1884-1885: primele cercetări arheologice în celebra stațiune neolitică 
de la Cucuteni-Cetățuia (Theodor Burada, N. Beldiceanu, Grigore Buţureanu, 
George Diamandi); 1889, Paris: prezentarea rezultatelor la Congresul 
internațional de antropologie (Al. Odobescu, Gr. Buţureanu, G. Diamandi); 
1909-1910: săpăturile stratigrafice întreprinse la Cucuteni de savantul german 
Hubert Schmidt, care, prin monografia publicată ulterior (1932), a pus bazele 
periodizării acestei culturi. 


e) Bucovina: înființarea Muzeului Țării de la Cernăuţi (1886-1892, 
Dionisie Olinescu); 1895: primele cercetări arheologice într-un monument 
medieval, Cetatea de Scaun a Sucevei (effectuate de Karl-August Romstorfer). 


f) Basarabia: Muzeul Pontului Scitic la Chişinău (1880: loan Casian 
Suruceanu); săpăturile în aşezarea cucuteniană de la Petreni, jud. Bălți (1901- 
1903: Eugen Stern). 


g) Dobrogea: înființarea muzeului din Constanţa (1879: Remus 
Opreanu). 


h) Transilvania: înfiinţarea unor muzee în marile oraşe; repertorii 
arheologice (Karl Goos: 1879; Iuliu Marțian: 1909 şi 1920); primele cercetări 
stratigrafice, la Ariuşd, aspect al culturii Cucuteni din sud-estul Transilvaniei 
(Ferenc László, 1907). 


4.1.D.4. Etapa formării şcolii româneşti moderne de arheologie 
(perioada interbelică). 


a) Vasile Pârvan (1882-1927): în calitate de profesor la Universitate şi 
de director al Muzeului Naţional de Antichităţi, a format valoroşi arheologi, 
care au contribuit apoi la constituirea unei şcoli moderne de arheologie (l. 
Nestor, Radu Vulpe, Gh. Ştefan, D. Tudor, VI. Dumitrescu, C.S. Nicolăescu- 
Plopşor, D. Berciu); a inițiat apariţia revistei Dacia (1924), care, publicând 
studii numai în limbi de circulaţie internațională, a contribuit şi contribuie la 
integrarea rezultatelor arheologiei româneşti în circuitul informaţional 
internațional; publicarea marilor sinteze: Getica. O protoistorie a Daciei 
(1926) şi Dacia. Civilizaţiile antice din ţările carpato-danubiene (apărută 
postum — 1928 - la Cambridge şi tradusă apoi în limba română, în mai multe 
ediții — prima în 1937); inițierea săpăturilor în mai multe cetăți antice din 
Dobrogea, mai ales la Histria; coordonarea cercetărilor arheologice din 
România. 


b) Jon  Andrieşescu (1888-1944), profesor la Universitatea din 
Bucureşti; primul doctor în arheologie al Universităţii din laşi, cu lucrarea 
Contribuţie la Dacia înainte de romani (1912); iniţiatorul săpăturilor 
stratigrafice în Vechiul Regat (Sălcuţa, 1916). 


c) Transilvania: dirijarea cercetării arheologice de către Universitatea 
din Cluj (C. Daicoviciu); cercetarea monumentelor dacice, romane şi daco- 
romane, pentru dovedirea continuității populației autohtone; elaborarea 
repertoriului descoperirilor preistorice din Transilvania (Marton Roska, 1942); 
elaborarea sintezei Transylvanie dans l'Antiquite (C. Daicoviciu, 1938; 19457). 


d) Iaşi: profesorul Orest Tafrali (1876-1937) pune bazele Muzeului de 
Antichități din cadrul Universităţii (1914) şi editează revista de specialitate 
Arta şi Arheologia (1927-1937); cercetările prof. Paul Nicorescu (1890-1946) 
în cetăţile antice din Dobrogea şi din sudul Basarabiei; contribuţia prof. Radu 
Vulpe (1898-1982) la studierea preistoriei în Moldova şi, ca disciplină de 
învățământ, la Universitate. 


e) Coordonarea activității arheologice din România de către Comisia 
Monumentelor Istorice; publicarea rezultatelor în Buletinul Comisiei (BCMI). 


4.1.D.5. Etapa marilor descoperiri şi sinteze arheologice (perioada 
postbelică): 


- coordonarea cercetărilor arheologice de către Academie, după 1948; 


- formarea unui tablou coerent al evoluției istorice pe teritoriul 
României, pentru toate perioadele istoriei vechi, prin descoperiri efectuate în 
aproape toate zonele ţării; 


- elaborarea a numeroase monografii şi studii de sinteză, inclusiv a 
primului volum al tratatului Istoria României (1960), volum dedicat Istoriei 
vechi; 


- elaborarea unor enciclopedii şi dicționare de istorie veche a României, 
ca şi a repertoriilor arheologice pentru Moldova (1970), pentru unele judeţe 
(Botoşani, laşi, Vaslui, Brăila, Cluj, Alba, Mureş, Braşov, Covasna, Harghita, 
Sibiu, Dâmboviţa) şi pentru unele bazine hidrografice sau pentru anumite 
perioade şi culturi; 

- elaborarea  bibliografiilor arheologice (Eugen Comşa) pentru 
paleolitic, neolitic, epoca bronzului şi a doua perioadă a epocii fierului; 


- desfăşurarea anuală a sesiunilor naţionale de rapoarte arheologice şi 
publicarea rezultatelor într-o Cronică pe anul respectiv; 


- publicaţii de specialitate, editate de institutele de arheologie din 
Bucureşti (Dacia şi Studii şi cercetări de istorie veche şi arheologie), laşi 
(Arheologia Moldovei), Cluj (Ephemeris Napocensis), de universităţi (Analele 
universităților — seria Istorie), de Institutul Român de Tracologie (7hraco- 
Dacica) şi de muzeele judeţene"; 


- apariția, în 2001, a noului tratat de Istoria Românilor, sub egida 
Academiei Române (primele două volume sunt dedicate istoriei vechi); 


- necesitatea modernizării bazei materiale a cercetării arheologice şi a 
dirijării tot mai accentuate a acesteia spre abordarea interdisciplinară, în 
consens cu stadiul atins de ştiinţa arheologică pe plan universal. 


4.2. Izvoare scrise. După natura materialului pe care au fost redactate, 
se împart în patru categorii: 


4.2.A. Izvoare literare. Informaţiile provin din relatări străine (greceşti, 
latine, bizantine), care nu privesc decât incidental istoria Daciei; aceste 
informații lacunare şi sporadice trebuie comparate şi completate cu datele 
oferite de alte categorii de izvoare. Relatările străine din antichitate şi de la 
începutul Evului Mediu despre teritoriul țării noastre au fost adunate parțial, în 
perioada interbelică, de George Popa-Lisseanu, în cele 15 volume ale colecției 
Izvoarele Istoriei Românilor (1934-1939). Din 1964, au fost publicate cele 
patru volume ale colecției Fontes Historiae Daco-Romanae (primul volum: 
Izvoarele Istoriei României), care cuprind extrase din autorii antici şi bizantini, 
referitoare la Dacia. După conţinutul lor, aceste izvoare se pot clasifica în: 


a) istoriografice (Herodot, Diodor din Sicilia, Trogus Pompeius, Arrian, 
Dio Cassius, Eutropius, Ammianus Marcellinus, Priscus, Jordanes, Procopios 
din Caesareea, Theophilactos, Kekaumenos ş.a.); 


b) geografico-etnografice (Strabon, Plinius cel Bătrân, Claudios 
Ptolemaios, Tabula Peutingeriana ş.a.); 


c) beletristice (Ovidius, Horatius, Plinius cel Tânăr ş.a.); 


d) ştiințifico-tehnice: lexicoane (enciclopedii), scrieri de inginerie, de 
medicină etc. (Suidas, Hesychios, Balbus, Dioscorides ş.a.). 


4.2.B. Izvoare epigrafice. Inscripțiile de pe teritoriul Imperiului Roman 
au fost adunate, sub coordonarea lui Theodor Mommsen, în două mari colecții: 
Corpus Inscriptionum Graecarum (CIG) şi Corpus Inscriptionum Latinarum 
(CIL), a căror editare a fost încheiată în 1902. Inscripțiile apărute după această 
dată sunt publicate în Annee epigraphique, iar în momentul în care se adună 
mai multe inscripţii dintr-o provincie se publică un supliment, la volumul 


! Dintre cele mai cunoscute, amintim: Cercetări arheologice (Muzeul Naţional de 
Istorie - Bucureşti); Acta Musei Napocensis (Cluj), Apulum (Alba Iulia), Sargetia (Deva); 
Crisia (Oradea); Analele Banatului (Timişoara), Banatica (Reşiţa), Aluta (Sf. Gheorghe); 
Pontica (Constanţa), Peuce (Tulcea); /stros (Brăila), Cercetări istorice (laşi), Memoria 
Antiquitatis (Piatra Neamţ), Carpica (Bacău), Suceava ş.a. 

regiunii respective, în CIG sau CIL. Din 1975 a început editarea inscripțiilor 
antice de pe teritoriul României, în colecția /nscripțiile antice din Dacia şi 
Scythia Minor. C. Petolescu a adunat, în două volume (1996 şi 2000), 
inscripțiile referitoare la Dacia, descoperite în diferite provincii ale Imperiului 
Roman. 


4.2.C. Izvoare numismatice. Sunt importante pentru dovedirea relațiilor 
politice, economice şi comerciale ale triburilor geto-dacice cu lumea greco- 
romană, precum şi pentru viața economică a Daciei romane. Monedele geto- 
dacice atestă existența unor formaţiuni politico-statale în Dacia pre-romană. 
Descoperirile monetare, izolate sau în tezaure, constituie dovezi ale 
continuității dacice şi daco-romane, atât după războaiele daco-romane, cât şi 
după retragerea aureliană. Orice monedă descoperită în condiții stratigrafice 
sigure (in situ) stabileşte limita ante quem a respectivului complex arheologic. 
Bazele numismaticii au fost puse în România de C. Moisil şi M. Şuţu. 
Descoperirile numismatice sunt determinate şi datate, cu ajutorul unor 
cataloage speciale, iar cercetările de ordin numismatic sunt publicate în 
monografii şi în reviste de specialitate, precum: Buletinul Societății 
Numismatice Române, Studii şi cercetări de numismatică, Cercetări 
numismatice ş.a. 


4.2.D. Izvoare papiriacee. Sunt de mai mică importanță pentru istoria 
Daciei. Doar aşa-numitul papirus Hunt (aflat la British Museum din Londra) 
se referă la un episod din timpul războaielor daco-romane. 


ÎNTREBĂRI RECAPITULATIVE 


1. Ce criterii s-au aplicat pentru periodizarea fiecăreia din cele trei mari perioade ale Istoriei 
vechi a României? 


2. Cum trebuie utilizate izvoarele perioadei vechi a Istoriei României în vederea unei 
reconstituiri istorice cât mai veridice şi complete? 


Care este cea mai veche menţiune scrisă despre teritoriul României? 


4. Care a fost rolul lui Alexandru Odobescu şi al lui Vasile Pârvan în dezvoltarea ştiinţei 
arheologice în România? 


5. Ce reviste de arheologie apar pe plan central (Bucureşti)? Dar la Iaşi şi la Cluj? 

PARTEA IL. SOCIETATEA PRIMITIVĂ 


I.PALEOLITICUL 


I.1. Caracterizare generală. Paleoliticul este cea mai lungă perioadă 
din istoria omenirii, marcată de evoluţia foarte lentă a procesului de 
antropogeneză (antropos = om), care se desfăşoară în condiţii climatice extrem 
de dificile (glaciaţiuni). Tipurile vechi de oameni (hominizi) erau total 
dependente de ceea ce le oferea natura (aşa-numita economie prădalnică, 
bazată pe cules, vânat şi pescuit). Evoluţia omului a mers mână în mână cu 
evoluția uneltelor, prin perfecționarea tehnicilor de prelucrare, chiar dacă, pe 
tot parcursul paleoliticului, uneltele de piatră au fost obţinute doar prin 
cioplire. Pe măsură ce oamenii şi-au diversificat repertoriul de unelte, pe 
măsură ce au învăţat să cunoască şi să folosească, în propriul interes, tainele 
naturii, ei s-au putut stabili un timp mai îndelungat într-o zonă, învățând să-i 
exploateze eficient resursele. Stabilitatea a condus la o organizare socială 
superioară, depăşindu-se stadiul hoardei (sau cetei) primitive (care perpetua, în 
mare măsură, regulile ce guvernează lumea animală), punându-se astfel bazele 
comunităţilor gentilice, bazate pe descendență comună şi înrudire. 


I.2. Periodizare. Lunga perioadă a paleoliticului a cunoscut cinci faze 
mari, din ce în ce mai scurte, pe măsura accelerării evoluției. 


a) Protopaleoliticul (c. 2.000.000/1.800.000-—700.000) corespunde 
perioadei preglaciare, care marchează trecerea de la era terțiară la cea 
cuaternară, precum şi primelor două mari glaciațiuni (Biber şi Donau), datate 
aproximativ în intervalul dintre 1.000.000 şi 700.000. Din punct de vedere 
antropologic, în prima subfază apar hominizii, de tipul Australopithecus 
(pithecon = maimuţă; austral = sudic), în timp ce în a doua este atestat 
paleoantropul făuritor de unelte (Homo habilis). 


b) Paleoliticul inferior (c. 700.000-120.000) corespunde glaciaţiunilor 
Giinz, Mindel, Riss şi interglaciaţiunii Riss-Wirm, când tipul uman, care s-a 
răspândit în aproape toate regiunile Africii şi Eurasiei, a fost paleoantropul cu 
poziție verticală, bipedă, de tip Pirhecantropus erectus. 


c) Paleoliticul mijlociu (c.120.000-—35.000) corespunde primei faze a 
ultimei gla-ciaţiuni (Wiirm I) şi secvenţei interglaciare Wiirm I/I. Acum se 
formează mezoantropul de tip Neandertal, care descoperise deja un cod de 
comunicare evoluat, bazat pe limbaj. Aceasta va contribui atât la creşterea 
coeziunii dintre membrii comunităților gentilice incipiente, cât şi la 
îmbogățirea cunoştinţelor, prin transmitere de la o generație la alta. 


d) Paleoliticul superior (c. 35.000-10.000 b.c.) corespunde fazelor a II- 
a şi a III-a ale glaciațiunii Wiirm. Se face trecerea la neoantrop, prin tipul 
Homo sapiens fossilis. 

e)Epipaleoliticul (epi = final, de sfârşit) se plasează în perioada post- 
glaciară (c. 10.000 — 6.000/5000 b.c.), la începutul celei de a doua faze a 
cuaternarului — holocen. În condiţiile amestecurilor dintre diferitele comunități 
umane, s-a format omul actual (Homo sapiens recens), cu rasele cunoscute şi în 
prezent. 

1.3. Evoluţia culturală. Principalele tipuri culturale ale perioadei 
paleolitice sunt definite îndeosebi după categoriile specifice ale utilajului litic. 


1.3.1. Protopaleoliticul. Începuturile sale sunt legate de prezența 
ipotetică a unor urme de activitate umană, descoperite în bazinul Oltețului, la 
Bugiuleşti. Ele constau dintr-o aglomerare de oase, provenite de la circa 30 de 
animale (fără conexiune anatomică), care ar reprezenta resturi din corpul unor 
animale, ucise de o ceată de vânători primitivi. Complexul de la Bugiuleşti a 
fost datat cu circa 1.800.000 de ani în urmă, pe baza datelor obţinute, prin 
metoda potasiu-argon, din cunoscuta stațiune de la Oldway (Tanzania), unde s- 
au descoperit şi schelete de hominizi de tipul Australopithec-ului, care lăsaseră 
vestigii de acelaşi tip. 


Începuturile existenței omului pe teritoriul României pot fi considerate 
mai certe atunci când apar primele unelte făurite de el, etapă ce s-ar plasa după 
data de 1.000.000, în consens cu descoperirile făcute şi în alte zone ale 
Europei. Este vorba de bolovani de râu, ciopliți sumar la un capăt, pentru a se 
obține o margine tăioasă — piese descoperite în cuibul fosilifer de pe valea 
Dârjovului (afluent de stânga al Oltului), dar şi în prundişurile altor râuri. În 
cazul pieselor descoperite întâmplător, fără condiţii stratigrafice, nu se poate 
exclude, însă, posibilitatea unor simple spărturi naturale. 


Deci, problema începuturilor paleoliticului pe teritoriul României 
rămâne încă o chestiune controversată, pentru rezolvarea căreia este nevoie, în 
primul rând, de descoperirea unor vestigii de hominizi, care să se asocieze cu 
uneltele primitive. 


[.3.2. Paleoliticul inferior se caracterizează printr-o cioplire mai atentă 
a suprafeţei bolovanului. Se obţin astfel două categorii de unelte: toporaşe şi 
aşchii. Tehnica de cioplire a cunoscut şi ea o evoluţie: a) în etapa mai veche se 
lovea “bloc contra bloc” (sau “pe nicovală”); b) în etapa mai nouă se prepara 
inițial suprafaţa de lovire, astfel că percuția era dirijată mai precis. 


Încă din prima etapă există dovezi de utilizare a focului (0 vatră 
descoperită la Mitoc, pe Prut, judeţul Botoşani, asociată cu aşchii). Utilizarea 
focului a accelerat progresul, permițând oamenilor să se adapteze mai uşor la 
condiţiile aspre ale mediului natural, să îşi prepare mai bine hrana, să îşi 
făurească unelte mai bine adaptate nevoilor concrete; pe plan social, focul (care 
trebuia întreținut) a contribuit la strângerea relaţiilor dintre membrii 
comunităţii, înlesnind procesul de constituire a ginţilor. 


1.3.3. Paleoliticul mijlociu se caracterizează prin aşa-numita cultură 
musteriană, în timpul căreia comunitățile neandertaliene locuiesc un timp 
îndelungat în aceleaşi locuri (mai ales peşteri şi adăposturi sub stâncă, dar şi 
aşezări în aer liber), formându-se straturi groase de resturi materiale, care pot 
atinge câțiva metri grosime (Ohaba-Ponor, Nandru, Ripiceni). Această cultură 
se caracterizează atât prin persistenţa vechilor tipuri, cât şi prin apariţia unor 
noi tipuri de unelte: dăltiţa, vârful şi răzuitoarea (în forma literei D). Apar, de 
asemenea, primele unelte de os. 


1.3.4. Paleoliticul superior cunoaşte o largă diversificare a uneltelor 
(peste o sută de tipuri), datorită utilizării unei noi tehnici de cioplire, prin care 
se obțineau lame de silex, care, prin retuşare ulterioară, puteau fi transformate 
în cele mai diverse unelte. Paleoliticul superior se caracterizează prin două 

culturi: aurignacian (cu cel puţin cinci etape) şi gravetrtian, de aspect oriental 
(cu şapte etape de evoluție). Locuirile sunt mai ales sub cerul liber, 
construindu-se adăposturi din piei de animale, sprijinite pe un cadru lemnos sau 
din oase lungi. Se constată o perfecționare a tehnicii de vânătoare (sunt 
utilizate vârfuri lungi şi subțiri, de tip La Gravette), dar şi a celei de recoltare, 
prin utilizarea unor săpăligi din os sau corn, pentru scoaterea rădăcinilor şi 
tuberculilor comestibili, precum săpăligile descoperite la Crasnaleuca şi Cotu 
Miculinţi (jud. Botoşani). Acest recoltat incipient constituie o etapă importantă 
spre cultivarea intenționată a plantelor, în neolitic. 


Pe plan spiritual, se constată şi la noi, acum, la fel ca în apusul Europei, 
începutul manifestărilor artistice, constând din: statuete sculptate în piatră; 
amulete de silex (Mitoc, jud. Botoşani), de cretă sau de os; picturi rupestre 
(Cuciulat, jud. Sălaj); instrumente muzicale de os, pentru suflat (Molodova, pe 
Nistrul superior). Asemenea descoperiri atestă existența unei vieţi religioase, 
cu ceremonii rituale, în cadrul cărora magia şi şamanismul jucau desigur un rol 
de seamă. 


1.3.5._Epipaleoliticul se caracterizează prin schimbarea fundamentală a 
climatului şi a mediului ambiant, ca urmare a retragerii calotei glaciare. 
Animalele mari, adaptate unei clime aspre, s-au retras şi ele treptat spre nord, 
fiind urmate de numeroase grupuri de vânători, în timp ce alte comunități se 
adaptau la noile condiţii, căutându-şi mijloace de subzistență alternative. 
Aceasta a provocat mari mişcări şi amestecuri de populaţii, constatându-se o 
fărâmițare a ariilor culturale. Pregnant a rămas, totuşi, modul de viaţă 
paleolitic, ceea ce justifică încadrarea acestei faze într-un paleolitic final, chiar 
dacă se simt unele tendinţe de înnoire (care nu afectează, însă, fondul vechii 
economii prădalnice). Pentru a face distincţie între un complex epipaleolitic şi 
altul care a făcut deja paşi pe calea neolitizării este nevoie de cercetări 
interdisciplinare, care să determine caracteristicile faunei (sălbatică sau 
domestică) şi florei (îndeosebi pentru cereale cultivate). Între epipaleolitic şi 
neolitic nu există o limită rigidă, fiind posibilă contemporaneitatea celor două 
tipuri de comunităţi în teritorii învecinate sau chiar neolitizarea unor comunități 
epipaleolitice, prin fenomenul de acu/turație (preluarea unor elemente ale unei 
civilizaţii mai avansate). 


Trăsătura principală a uneltelor  epipaleolitice o constituie 
microlitismul, fenomen ale cărui începuturi pot fi sesizate încă din cultura 
gravettiană. Generalizarea  microlitismului se poate explica atât prin 
perfecționarea tehnicilor de prelucrare a silexului (rezultând o diminuare a 
numărului de deşeuri şi sporirea cantității de unelte finisate, chiar pe aşchii 
minuscule), cât şi prin adaptarea utilajului de vânătoare (vârfurile) la scăderea 
vânatului mare în favoarea celui de mici dimensiuni. 


Evoluţia culturală cunoaşte un orizont mai vechi (legat încă de tradițiile 
gravettianului) şi un altul mai nou (cu inovaţii care anunță premisele vieții 
neolitice), reprezentat prin cultura tardenoisiană. 


Pe baza unor piese de silex (cu urme de lustru pe una din laturi), care ar 
fi putut fi folosite ca dinți încastrați într-o seceră (cu corp de lemn sau de corn 
de animal), precum şi a unor topoare masive, ce puteau fi utilizate pentru 
defrişările necesare terenurilor cultivate sau ca săpăligi (pentru recoltarea 
rădăcinilor şi  tuberculilor), unii cercetători au emis ipoteza că trecerea la 

neolitic s-ar fi putut face şi prin neolitizarea fondului cultural tardenoisian, în 
urma receptării impulsurilor culturale şi demografice venite treptat dinspre 
bazinul răsăritean al Mediteranei, unde exista deja o viață neolitică. Este 
posibil, deci, ca unele comunități tardenoisiene să fi supraviețuit, în zone mai 
retrase sau mai îndepărtate, până spre începutul mileniului al V-lea, fiind atrase 
apoi (prin aculturație) spre noul mod de viață neolitic, o dată cu răspândirea, în 
etape, a purtătorilor culturii Startevo-Criş, pe aproape tot teritoriul României. 
ÎNTREBĂRI RECAPITULATIVE 


1. Care sunt indicii pe baza cărora s-a realizat periodizarea paleoliticului? 


2. Ce criterii se aplică pentru stabilirea începuturilor existenței umane pe teritoriul țării 
noastre? 


Ce schimbări a adus în viața comunităților paleolitice descoperirea utilizării focului? 
Cum au evoluat tehnicile de prelucrare a pietrei în paleolitic? 


Ce legături există între magie şi apariția manifestărilor artistice? 


IE i IE a 


Ce rol a avut epipaleoliticul în evoluția comunităților umane? 

1 Călinești 

2 Boineşti 

3 Remetea 

4 Medieşu Aurit 

5 Ciumeşti 

6 Cuciulat 

7 Ileanda 

8 Uriu 

9 Sângeorz-Bâi 

10 Peştera-/grira 

11 Bratca 

12 Lorău 

13 Căpuş 

14 Petreşti 

15 Moreşti 

16 Moneasa 

17 lozăşel 

18 Cladova 

19 Ocna Sibiului 

20 Racoviţa 

21 Mereşti 

22 Hodoşa 

23 Brădeşti 

24 Sândominic 

25 Jigodin 

26 Râşnov 

27 Peştera- 
Moieciu 

28 Sita Buzăului 
- Cremenea 

29 Lădâăuţi- 
Costanda 

30 Coşava 

31 Româneşti 

32 Tincova 

33 Nandru 

34 Federi 

35 Cioclovina 

36 Ohaba-Ponor 

37 Baia de Fier 

38 Boroşteni 

39 Pescari 


40 Gornea 

41 Dubova 

42 Băile 
Herculane 

43 GuraVăii- 
Ostrovu Banu- 
lui (Golu) 

44 Ostrovu 

„__ Corbului 

45 Ostrovu Mare 

46 Dobromira 

47 Tetoiu- 
Bugiuleşti 

48 Fărcaşele 

49 Vădastra 

50 Valea Mare şi 
Brebeni- Valea 
Dârjovului 

51 Leşile şi 
Teiu- Valea 
Mozacului 

52 Alexandria 

53 Ciuperceni 

54 Giurgiu 

55 Cernica 

56 Nicolae 
Bălcescu 

57 Târgşoru 

„Vechi 

58 Lapoş 

59 Peştera 

60 Straja 

61 Mamaia 

62 Târguşor- 
La Adam 

63 Cheia 

64 Beidaud 

65 Babadag 

66 Enisala 

67 Garvân 

68 Lespezi 

69 Buda 

70 Ceahlău 

71 Bistricioara 

72 Bogdănești 

73 Dolhasca 

74 Udeşti 

75 Suceava 

76 Părhăuţi 

77 Siret 

78 Strachina 
(Stracova) 

79 Crasnaleuca 

80 Cotu 
Miculinţi 

81 Mitoc 

82 Ripiceni 

83 Icuşeni 

84 Topile 

85 Erbiceni 


86 Valea Lupului 


87 Măluşteni 
88 Puricani 
89 Bereşti 
90 Băneasa 
91 Etulia 

92 Chiriet 
93 Mirnoe 
94 Grebeniki 
95 Zaim 

96 Sărăţeni 
97 Calfa 

98 Dubăsari 
99 Recea 
100 Scoc 

101 Ofatinţi 
102 Lazo 
103 Buteşti 
104 Costești 


105 Duruitoarea 


Veche 
106 Bobuleşti 
107 Corpaci 
108 Brânzeni 


109 Buzdugeni 
110 Trinca 

111 Lopatnic 
112 Atachi 

113 Stânca 
114 Molodova 
115 Otaci 

116 Cosăuţi 
117 Raşcov 
118 Climăuţi 
119 Frumuşica. 


II. NEOLITICUL ŞI ENEOLITICUL (c. 6000 - 2200 b.c.) 
II.1. CARACTERIZARE GENERALĂ 


II.1.1. Definirea perioadei. Încă din secolul al XIX-lea, perioada 
neolitică a fost delimitată, pe baze tipologice, ca “epocă nouă a pietrei” (neos = 
nou; lithos = piatră), caracterizată prin tehnica superioară a şlefuirii, în 
comparaţie cu cea paleolitică a cioplirii. O altă caracteristică importantă a 
epocii a fost producerea ceramicii; multă vreme, s-a considerat chiar că 
neoliticul ar începe doar din momentul apariţiei ceramicii. 


Insă, pe măsura adâncirii caracterului interdisciplinar al cercetării arheologice (mai 
ales prin analize polinice şi paleofaunistice), s-a lărgit accepţia termenului de neolitic, înțeles 
acum ca un nou mod de viață, cel al omului producător. În prezent, se consideră că este 
vorba de neoliticul acolo unde apar indicii de cultivare a plantelor şi creştere a animalelor, 
chiar dacă nu există încă unelte de piatră şlefuite şi ceramică. Noul mod de viaţă include 
treptat şi alte caracteristici, precum viaţa stabilă, în aşezări permanente şi cu locuinţe temeinic 
construite, practicarea unor meşteşuguri casnice (torsul, țesutul, prelucrarea lemnului, pietrei, 
lutului etc.), o viaţă spirituală complexă, cu manifestări religioase, funerare şi artistice, legate 


oo... 


Pentru a desemna etapa inițială a neoliticului (protoneoliticul), în care 
nu există încă toate atributele noii epoci, s-a introdus noţiunea de neolitic 
aceramic sau preceramic. Aceasta subliniază că definirea neoliticului pune 
accentul pe noua structură economică, iar nu pe caracteristici de suprafață, cum 
ar fi ceramica şi şlefuitul uneltelor; acestea au rezultat, de fapt, din noul mod 
de viaţă, ca o necesitate a vieții practice. Producerea ceramicii a devenit o 
necesitate pentru păstrarea rezervelor de hrană obținute prin activități agricole 
şi pentru fierberea alimentelor, în componența cărora produsele vegetariene, 
rezultate prin cultivarea plantelor, dețineau un rol important (substituind în 
mare măsură carnea, care fusese alimentul de bază al vânătorului paleolitic). 


Pe parcursul evoluției de circa patru milenii a neoliticului a început să fie utilizată, la 
un moment dat, o nouă materie primă, arama (sau cuprul), care anunţa începutul epocii 
metalelor. Totuşi, considerăm că nu se poate vorbi de o epocă a cuprului, deoarece 
dominante au rămas încă uneltele litice. Termenul care surprinde cel mai bine utilizarea 
paralelă a celor două materii prime este cel de chalcolithic (gr. chalkos = aramă; lithos = 
piatră) sau eneolitic (lat. aenus = de cupru); ultimul termen s-a încetățenit mai mult în 
arheologia românească. Intre cele două etape (neolitic şi eneolitic) nu există o trecere bruscă 
(Şi nici o ruptură), ambele cunoscând, în mare, acelaşi mod de viață (desigur, cu o anume 
evoluție), ceea ce a făcut să se propună (de către VI. Dumitrescu) utilizarea unui termen care 
să reflecte ansamblul evoluţiei: neo-eneolitic (“neolitic şi eneolitic”). 


11.1.2. Periodizarea şi cronologia. Înainte de a se face distincţie între 
neoliticul propriu-zis şi eneolitic, neoliticul, în ansamblul său, era împărțit în 
trei mari faze: timpuriu, mijlociu şi târziu (sau dezvoltat). La acestea, s-au mai 
adăugat un protoneolitic (ipotetic) şi o perioadă de tranziţie spre epoca 
bronzului. Separarea eneoliticului a impus o periodizare mai nuanţată în cadrul 
celor două mari perioade ale neo-eneoliticului, propunându-se câte trei faze 
pentru fiecare perioadă: neoliticul timpuriu (sau protoneoliticul), neoliticul 
vechi (sau cristalizat) şi neoliticul târziu; eneoliticul timpuriu, eneoliticul 
dezvoltat şi eneoliticul final (sau perioada de tranziţie spre epoca bronzului). 

Stabilirea momentului trecerii de la neolitic la eneolitic e încă o 
problemă controversată, deoarece se aplică două criterii divergente: fie că 
eneoliticul ar începe o dată cu utilizarea primelor piese de cupru, fie că se poate 
vorbi de eneolitic doar când se constată o intensă metalurgie a cuprului. 
Considerăm că primul criteriu este mai apropiat de principiile evoluţiei istorice, 
întrucât surprinde apariția noului element (arama) chiar din momentul primei 
sale folosiri. De altfel, eneoliticul, ca etapă istorică, nu e definit doar de apariția 
primului metal, ci şi de o serie de alte modificări ce se petrec concomitent 
(apariția aşezărilor fortificate, dispunerea locuinţelor în cadrul aşezărilor după 
un anume plan, atestarea plugului primitiv şi a tracțiunii animale, sesizarea 
unor indici de ierarhizare socială etc.). 


În ceea ce priveşte cronologia absolută, există discrepanțe destul de mari 
între cronologia “clasică” (stabilită pe baza contactului dintre civilizaţii) şi 
cronologia radiocarbon (mai ales cea calibrată). Până la găsirea unui numitor comun 
în metodologia de calibrare a datelor “C, vom utiliza datele necalibrate (marcate cu 
siglele: b.c.). Aceste date pot oferi sugestii valoroase şi în privința cronologiei 
relative a diverselor complexe arheologice, oricât de îndepărtate în spațiu. 


II.1.3. Organizarea socială. Noul mod de viață a permis o stabilizare 
accentuată a comunităților gentilice, care locuiau în aşezări de tip rural, 
asemănătoare satelor tradiționale din zilele noastre. In eneolitic, dispunerea caselor 
după un anume plan indică existența unei autorităţi, ascultată de toți membrii ginții. 
Tot acum se observă şi o anumită ierarhizare a aşezărilor dintr-un teritoriu (aşezări 
principale şi secundare), ceea ce sugerează deja o organizare socială şi la nivel tribal. 


Natura relațiilor dintre membrii unei comunităţi gentilice este o 
problemă greu de rezolvat doar pe baza datelor arheologice, făcându-se apel, 
mai ales, la comparaţiile etnografice. Inițial, când aceste observaţii erau destul 
de limitate şi uneori incorect interpretate, s-a considerat că în neolitic dominau 
căsătoriile exogame (între persoane din ginți diferite) şi pe grupe, astfel că 
filiația nu se putea stabili decât pe linie maternă (marriliniară), rezultând de 
aici teoria matriarhatului (rolul conducător în familie l-ar fi avut femeia). Insă, 
înmulțirea observaţiilor etnografice şi analiza lor corectă au arătat că acolo 
unde soţul se mută în ginta femeii (căsătorie matrilocală) conţinutul culturii 
materiale este destul de conservator, deoarece bărbaţii nu aduc cu ei o “zestre” 
de obiecte tipice ginții din care provin. In schimb, atunci când femeile se mutau 
în ginţile soţilor (căsătorie patrilocală), în cultura materială apar numeroase 
“importuri” din ariile învecinate, mai ales în domeniul ceramicii, ştiut fiind 
faptul că îndeosebi femeile se ocupau cu producerea vaselor uzuale. 


Pornindu-se de la aceste date etnologice, s-a observat că inventarul 
culturilor neo-eneolitice de pe teritoriul României nu are un caracter 
conservator, ci din contră, prezintă numeroase interferenţe cu ariile învecinate, 
ceea ce constituie un indiciu pentru existenţa căsătoriilor patrilocale. Acest tip 
de căsătorie implică includerea copiilor în ginta tatălui, deci şi descendența a 
fost probabil parriliniară, iar nu matriliniară, cum se crezuse. 


Existenţa filiației patriliniare exclude astfel şi ultimul argument mai 
puternic pentru susținerea presupusului matriarhat, cu atât mai mult cu cât 
rolul esenţial în asigurarea mijloacelor de subzistență revenea bărbatului (prin 
cultivarea plantelor şi creşterea animalelor). Acest rol s-a accentuat după 
introducerea, în eneolitic, a plugului primitiv (cu brăzdar de lemn sau din corn 

de animal) cu tracțiune animală, ceea ce înseamnă trecerea spre o agricultură 
practicată pe terenuri mai întinse. Astfel, din eneolitic se poate vorbi chiar de 
un patriarhat incipient, care se va statua în forme precise în epoca bronzului. 


VECHIUL NOUL SISTEM DE 
cronorosia | STEMDE, | crongiocia | pmmoozars | currum 
(Neoliticul) (necalibrat) (Neo-Eneoliticul) CARACTERISTICE 
c. 5500-5000 PROTO- Timpuriu (?) Schela Cladovei 
NEOLITICUL (?) c. 6500-5500 N Soroca 
E 
TERR O Vechi Gura PAUSE 
NEOLITICUL L (cristalizat) Starcevo-Criş 
I Ciumeşti-Pişcolţ 
c. 5000-3500 
TIMPURIU 1 Ceramica liniară 
c. 5000-4250 I Târziu Vinca A-B 
c Dudeşti 
Hamangia incipientă 
Boian 
Vădastra 
c. 3500-2800 NEOLITICUL Hamangia 
MIJLOCIU c. 4250-3750 Timpuriu Precucuteni 
Vinča C, Turdaş 
E Iclod, Suplac, Gilău 
N Tisa 
E 
O Dezvoltat 
E Cucuteni-Ariuşd 
I Gumelnița 
c. 2800-1900 NEOLITICUL T Sălcuţa 
TĂRZIU c. 3750-2500 i Petrești 
Ci Final Tiszapolgár 
Bodrogkeresztúr 
Cernavoda I 
Amfore sferice 
Horodiştea-Erbiceni 
c. 1900-1700 Folteşti-Cernavoda II 
PERIOADA DE c. 2500-1800 Cernavoda III 
TRANZIŢIE DE Coțofeni 
LA NEOLITIC LA Baden 
EPOCA 
BRONZULUI Kostolac 
Tabel 1. Sisteme de periodizare şi cronologie ale neo-eneoliticului din România. 

INTREBĂRI RECAPITULATIVE 

1. Care sunt implicaţiile istorice ale utilizării termenilor de: neolitic, eneolitic, neo-eneolitic, 
epocă a cuprului? 

2. Pe ce se bazează diferenţierea dintre neolitic şi eneolitic? 


Care sunt argumentele pentru susţinerea sau combaterea existenței unei societăți 
matriarhale în neo-eneolitic? 


II. 2. NEOLITICUL 


1.2.1. Problema existenței  protoneoliticului pe teritoriul 
României a stârnit numeroase controverse în istoriografia română, nefiind 
elucidată până în prezent. Sub impulsul descoperirilor neolitice preceramice 
din Anatolia şi Grecia, s-a pus şi la noi problema existenţei unor posibile 
indicii de neolitizare (oase de ovicaprine, urme de cereale probabil cultivate, 
piese microlitice cu lustru de seceră, ceramică cu mare aspect de primitivitate) 
în diverse aşezări, precum cele de la Târguşor-peştera La Adam (Dobrogea), 
Băile Herculane, Erbiceni (jud. Iaşi), Dârţu (masivul Ceahlău), Ciumeşti (jud. 
Satu Mare), Lapoş şi Cremenea (Carpaţii de Curbură). Insă, analiza lor atentă 
(întreprinsă îndeosebi de VI. Dumitrescu) a arătat că în nici unul dintre aceste 
complexe nu există date certe în acest sens. 


Ulterior, urme ceva mai relevante au fost descoperite în zona Porţilor de 
Fier, fiind încadrate de V. Boroneanţ în cultura Schela Cladovei (după o 
localitate de lângă Turnu Severin), cu analogii pe malul opus, sârbesc, în 
complexe de tip Lepenski Vir-Vlasac. In această zonă s-au găsit locuinţe 
stabile, cu planurile marcate prin temelii de piatră şi având vetre, de asemenea 
din piatră. Scheletele îngropate în jurul acestor vetre aparţineau populaţiei 
proto-europoide, de tip Cro-Magnon. Comunitățile acestei culturi reuşiseră să 
se adapteze la specificul zonei, exploatându-i resursele; ele trăiau mai ales din 
pescuit, dar unele indicii ar putea fi invocate pentru practicarea unor activități 
cu caracter productiv. Astfel, au fost descoperite un fel de săpăligi din corn de 
cerb, cu vârful șlefuit şi cu perforație pentru prinderea cozii, care ar fi putut fi 
folosite la cultivarea primitivă a plantelor, de tipul “grădinăritului”. Insă, după 
alte opinii, asemenea unelte ar fi fost folosite doar pentru recoltarea unor 
rădăcini şi tuberculi comestibili. De asemenea, analizele polinice au indicat 
existența gramineelor de tip Cerealia, fără a exista însă certitudinea dacă 
acestea au fost cultivate sau doar recoltate. Râşniţele primitive de piatră puteau 
servi deopotrivă la zdrobirea cerealelor cultivate sau doar culese. Singurul 
animal domestic descoperit aici era câinele, dar acesta e legat mai ales de 
ocupaţia vânătorii. S-ar putea ca în această zonă, relativ izolată, să avem de-a 
face cu comunități epipaleolitice, influențate de comunități vecine, deja 
neolitice. Şi datele radiocarbon plasează evoluţia culturii aproximativ între 
6500 şi 5750 b.c., deci când începuse şi neoliticul ceramic, în alte zone ale 
Peninsulei Balcanice. Oricum, locuirea aceramică de la Schela Cladovei este 
acoperită de un orizont neolitic timpuriu, care a asimilat probabil şi resturile 
vechii populații epipaleolitice, aflată într-un proces incipient de sedentarizare şi 
de asimilare a unor elemente de viață neolitică. 


De asemenea, în bazinul Nistrului, la Soroca, au fost descoperite 
aşezări sedentare ale unor pescari, care foloseau şi ei “săpăligi” din corn de 


cerb şi silexuri microlitice cu lustru, crescând probabil şi animale domestice. 

Aceste vestigii au fost datate, prin radiocarbon, pe la 5500 b.c. Şi ele au fost 
suprapuse de un orizont neolitic cu ceramică, datat, însă, cu cel puţin 500 de 
ani mai târziu, ceea ce exclude orice continuitate pe linia neolitizării, aşa cum 
s-a presupus în mod forțat. 


Deci, nici la Schela Cladovei, nici la Soroca nu s-a putut dovedi 
existența certă a unei evoluţii locale depline spre stadiul de viaţă neolitică, 
sesizându-se doar unele tendinţe spre o viaţă sedentară. Insă, aceste tendinţe nu 
au mai ajuns la maturizare deplină, ele fiind stopate prin venirea unor 
comunități pe deplin neolitice. 


11.2.2. Neoliticul vechi (cristalizat): c. 6000 - 5000/4500 b.c. 


Neolitizarea. In această etapă, viața neolitică se dezvoltă, cu toate 
atributele sale, pe aproape întreg teritoriul României. Răspândirea destul de 
rapidă a noului tip de viață se explică prin modul în care se practica principala 
ocupaţie, cultivarea plantelor. Intrucât aceasta se afla pe o treaptă incipientă, 
prelucrându-se sumar doar o peliculă subţire de la suprafaţa solului, ceea ce 
ducea la secătuirea rapidă a acestuia, comunitățile de agricultori se aflau mereu 
în căutare de terenuri fertile (aşa-numita “agricultură nomadă”). Pe de altă 
parte, producția sporită şi sigură de alimente determina sporuri demografice 
rapide, ajungându-se la suprapopulări relative în cadrul ginţilor. Insuficiența 
solului fertil şi suprapopularea provocau desprinderea unor grupuri din cadrul 
ginţilor de bază şi “roirea” pe spaţii mai mult sau mai puţin îndepărtate. Având 
în vedere că trecerea spre neolitic s-a produs inițial în aşa-numita “Semilună 
fertilă” (denumire dată de marele arheolog englez Gordon Childe zonelor 
fertile din Orientul Apropiat), curentul neolitizării s-a difuzat apoi predominant 
dinspre sud spre nord, adică dinspre spațiul anatoliano-egeo-balcanic spre 
Dunăre şi Carpaţi. In locurile unde s-au stabilit, comunitățile neolitice, de 
origine sudică, au influențat, prin procese de asimilare sau de aculturaţie, 
populaţiile locale epipaleolitice, atrăgându-le la noul mod de viață. Insă, cele 
din urmă au perpetuat şi unele elemente ale culturii lor tradiționale. Aceasta, 
alături de condiţiile locale diferite, explică de ce, în cursul procesului de 
neolitizare, nu a luat naştere o singură cultură unitară în Balcani şi în spațiul 
carpatic, ci se constată existența mai multor grupuri culturale şi culturi, doar 
parțial înrudite între ele. 


Evoluţia culturală. Cea mai mare parte a teritoriului României (cu 
excepţia Dobrogei. estului Munteniei şi nord-vestului Transilvaniei) a fost 
cuprinsă treptat (aproximativ între 5500 şi 4800 b.c.) de comunitățile culturii 
Starcevo-Criş (denumită astfel după o localitate din Serbia şi după bazinul 
Crişurilor, unde s-au făcut primele descoperiri de acest tip). Ea făcea parte 
dintr-un vast complex cultural circum-mediteranean, caracterizat prin ceramică 
de tip cardial (decorată cu impresiuni zimţate, lăsate de marginea valvelor de 
scoici Cardium). Răspândirea acestei culturi s-a făcut de-a lungul a patru faze 
principale. Cel mai vechi orizont este cel de tip Gura Baciului-Căârcea (numit 
astfel după o aşezare situată lângă Cluj şi alta lângă Craiova), care s-a 
răspândit, prin aşezări răzlețe, în jumătatea vestică a ţării. Ulterior, în fazele a 
I-a şi a IV-a, comunităţile acestei culturi au cuprins teritorii vaste, mai ales 
spre est, până-n bazinul Bugului Sudic din Ucraina. Aşezările se aflau, de 
regulă, în apropierea apelor şi se întindeau pe mari suprafețe, locuinţele fiind 

destul de răsfirate, pentru a lăsa locul necesar practicării ocupaţiilor agricole. 
Locuinţele erau, în general, foarte simple: fie adâncite parțial în pământ, fie sub 
forma unor colibe de suprafață, cu scheletul format din pari şi împletituri de 
nuiele, peste care se aplica o lutuială destul de subțire. Podelele nu se amenajau 
în mod special. Exista o singură încăpere, în care se găsea şi vatra, amenajată 
direct pe pământ sau cu un suport sumar (din pietre, cioburi, lutuială). 


Uneltele cioplite de silex prezintă caracteristici de trecere de la fondul 
epipaleolitic la cel neolitic, astfel că microlitele sunt încă destul de numeroase. 
Topoarele şlefuite sunt mai ales de tipul “teslă” (cu o latură mai arcuită) şi se 
prelucrau îndeosebi din roci moi. Spre sfârşitul culturii apar, însă, şi primele 
încercări de realizare a topoarelor perforate pentru prinderea cozii. 


Sunt atestate şi primele încercări de specializare în practicarea unor 
ocupaţii, aşa cum demonstrează descoperirea unor centre de extragere a sării, 
prin fierbere, din apa slatinelor (izvoare sărate) existente în zona de salifer a 
Moldovei (Solca, jud. Suceava; Lunca şi Oglinzi, jud. Neamţ ş.a.). Prelucrarea 
saramurii se făcea în vase de o formă specială (briguetage), ceea ce permitea 
transportarea conurilor de sare rezultate, în vederea comercializării prin troc. 
Prelucrarea acestei resurse minerale devenise o necesitate în neolitic, sarea 
fiind indispensabilă atât pentru mâncarea fiartă, cât şi pentru hrana animalelor 
domestice. 


Viaţa spirituală e dovedită de prezența unor idoli de lut, a unor 
reprezentări antropomorfe şi zoomorfe în relief, ca şi prin aşa-numitele 
altăraşe (mici recipiente aplatizate, cu deschidere foarte largă, plasate pe 3-4 
picioruşe). Deosebit de interesante sunt încercările de realizare a unor 
pictograme, descoperite în aşezările de la Ocna Sibiului şi Glăvăneştii Vechi 
(jud.laşi). Morţii erau îngropaţi în poziție chircită, printre locuinţe, neexistând 
încă cimitire aparte. Tipul antropologic era predominant cel mediteranoid 
gracil, sporadic apărând şi cel protoeuropoid, mai robust, ceea ce dovedeşte 
încă odată originea sudică a primelor comunități neolitice de pe teritoriul 
României, ca şi asimilarea unor elemente epipaleolitice locale. 


Sfârşitul culturii Starcevo-Criş s-a produs mai întâi în regiunile sudice, 
ca urmare a pătrunderii purtătorilor complexului cultural Vinca-Dudeşti, iar 
mai târziu şi în regiunile nordice şi răsăritene, prin răspândirea comunităților 
culturii ceramicii liniare dinspre Europa centrală. 


In nord-vestul României, într-un moment corespunzător fazelor târzii 
ale culturii Startevo-Criş, s-a format un grup cultural aparte, Ciumeşti-Pişcolţ 
(numit astfel după două localităţi din judeţul Satu Mare). El se încadrează în 
manifestările timpurii ale culturii ceramicii liniare din bazinul superior al Tisei. 
Aceasta se naşte la periferia nordică a culturii Starsevo-Criş, prin preluarea de 
către populația locală tardenoisiană a modului de viață neolitic, dar prin 
păstrarea unor trăsături proprii. La Pişcolţ au fost surprinse trei faze în evoluția 
acestui grup cultural, care acoperă şi o mare parte a neoliticului târziu. 


INTREBĂRI RECAPITULATIVE 


1. Ce argumente pro şi contra pot fi invocate pentru existenţa sau inexistența unui neolitic 
aceramic în complexele de tip Schela Cladovei-Lepenski Vir? 

2. Care au fost căile prin care s-a produs neolitizarea şi ce pondere au avut ele în diferite zone 
ale teritoriului României? 


3. Care este primul mineral exploatat de om şi cum se făcea această exploatare? 


4. Cuma luat naştere grupul cultural Ciumeşti-Pişcolţ? 


112.3. Neoliticul târziu (c. 5000-4250 b.c.) 


Această etapă este marcată de profunde prefaceri, datorate pătrunderii 
în teritoriul carpatic a două curente culturale, opuse ca direcție şi origine: unul 
aduce cu sine cel de al doilea mare val (cultural şi demografic) neolitic de 
origine sudică, individualizat prin culturile Vinča (Banat şi vestul Olteniei), 
Dudeşti (Muntenia şi estul Olteniei) şi, spre sfârşitul etapei, Hamangia (în 
Dobrogea); celălalt este de origine central-europeană şi e reprezentat de 
grupurile culturale ale ceramicii liniare. Primul l-a precedat pe al doilea şi chiar 
a contribuit, în parte, la geneza lui. In mare, condițiile de viață se mențin 
aceleaşi ca în etapa precedentă. 


Pe plan cultural, consecinţa acestor importante mişcări demografice a 
fost fragmentarea şi instabilitatea ariilor culturale, care se întrepătrund 
adeseori. Comunitățile culturii Vinča (numită astfel după o localitate de lângă 
Belgrad) acoperă sud-vestul României, o mare parte a fostei Iugoslavii şi 
regiunile sudice ale Ungariei. Ea face parte din marele complex cultural 
anatoliano-balcanic, caracterizat printr-o ceramică neagră sau cenuşie, puternic 
lustruită şi decorată cu pliseuri şi caneluri, amintind de tehnica de prelucrare a 
aramei. In Anatolia, purtătorii acestui complex trecuseră deja la civilizația 
chalcolithică timpurie, astfel că rare piese de aramă apar acum şi pe teritoriul 
României. In zona dunăreană, aceste comunități dislocă sau asimilează 
populația culturii Starcevo-Criş, din fazele III-IV, care se răspândeşte acum 
spre nord şi spre est, încheindu-se astfel procesul de neolitizare pe aproape tot 
teritoriul României. Cultura Vinča a cunoscut patru faze majore de evoluţie (A- 
D), care constituie coloana vertebrală a cronologiei sud-est şi central-europene. 
După o evoluţie relativ unitară în prima fază, cultura Vinča se va fragmenta în 
mai multe aspecte zonale, ca urmare a contactelor şi sintezelor cu alte fonduri 
culturale. Cel mai timpuriu aspect (numit de Gh. Lazarovici cultura Banatului) 
s-a născut ca urmare a absorbirii de către comunitățile Vinča a elementelor 
Starcevo-Criş din Banat şi din zonele adiacente ale Ungariei. Cultura 
Banatului va contribui la naşterea culturii Tisa din eneoliticul timpuriu. Alte 
sinteze se vor produce mai ales în eneoliticul timpuriu, la nivelul fazei Vinta 
C, când în vestul Olteniei se naşte aspectul cultural Rast (prin contactul cu 
comunităţile culturii Dudeşti), iar în Transilvania cultura Turdaş (prin 
amestecul cu comunităţile de tip Lumea Noua-Cheile Turzii-Cluj). 


Ultimele comunități menţionate reprezintă grupuri Startevo-Criş foarte 
târzii, care s-au retras în zona Munţilor Apuseni, păstrând tradițiile decorării 
ceramicii prin pictură, deşi într-o formă rudimentarizată şi cu tehnici 
diferențiate de la o zonă la alta. Aceste grupuri vor juca un rol destul de 
important în formarea culturilor şi grupurilor culturale ale eneoliticului 
timpuriu din Transilvania (Turdaş, Iclod, Suplac, Gilău ş.a.) şi din Cîmpia 
Pannonică — toate perpetuând folosirea picturii în decorarea ceramicii. 

In Muntenia şi estul Olteniei s-a format cultura Dudești (numită după 
un cartier al Bucureştiului), înrudită parțial cu Vinča. Sub presiunea 
purtătorilor culturii ceramicii liniare (coborâţi din Moldova), o parte a 
comunităţilor Dudeşti a contribuit la naşterea culturii Boian, iar altă parte s-a 
repliat mai ales spre Oltenia, unde va contribui la formarea culturii Vădastra, 
din eneoliticul timpuriu. 


Cultura ceramicii liniare (numită astfel după decorul de linii incizate, 
dispuse în benzi) reprezintă începutul neoliticului pentru o mare parte a 
Europei centrale şi, parțial, apusene. Formată inițial la limita nord-vestică a 
culturii Startevo-Criş, s-a răspândit apoi rapid pe vasta zonă de loess dintre 
Marea Nordului (Belgia, Olanda) şi bazinul Bugului Sudic (vestul Ucrainei). 
Purtătorii acestei culturi au cuprins şi cea mai mare parte a zonelor răsăritene 
ale României (îndeosebi Moldova şi Podişul Transilvaniei, până la Munţii 
Apuseni), pe parcursul celei de a doua mari perioade din evoluția lor, 
cunoscută sub numele de cultura ceramicii liniare cu capete de note muzicale 
(decorul e format din alveole care întretaie liniile incizate, dispuse ca un 
portativ). Unealta specifică a purtătorilor culturii ceramicii liniare este toporul 
de piatră în formă de “calapod”, adică cu o față perfect dreaptă şi cu cealaltă 
puternic bombată (o formă şi mai accentuată a topoarelor de tip teslă din 
cultura Starcevo-Criş). 


Comunitățile acestei culturi, intrând în fenomene de sinteză cu 
purtătorii culturilor reprezentante ale celui de la doilea mare val sudic (Vinča şi 
Dudeşti), au jucat un rol activ în formarea unor culturi ale eneoliticului 
timpuriu (Boian, Turdaş, Iclod, Precucuteni). 


ÎNTREBĂRI RECAPITUALTIVE 
1. In ce constau schimbările majore petrecute în timpul neoliticului târziu? 
2.  Precizaţi ariile de răspândire ale culturilor din neoliticul târziu. 


3. Cum se explică puternica expansiune teritorială a purtătorilor culturilor Vinča şi 
ceramicii liniare? 


4. Ce rol au jucat comunităţile culturilor Vinča şi ceramicii liniare pe teritoriul 
României? 

1 Méhte lek 

2 Homorod 

3 Tiszacsege 

4 Săcueni 

5 Vărzari 

6 Oradea 

7 Dévaványa 

8 Tiszaug 

9 Szarvas 

10 Tinca-Râpa 

11 Zăuan 

12 Zalău 

13 Devenţ 

14 Ciumăfaia 

15 Cluj 

16 Aiton 

17 Moreşti 

18 Cipău 

19 Iernut 

20 Bratei 

21Ocna Sibiului 

22 Alba lulia 

23 Balomir 

24 Tărtăria 

25 Turdaş 

26 Hunedoara 

27 Lipova 

28 Păuliş 

29 Arad 

30 Battonya 

3 1Hodmez- 
vásárhely 

32 Cenad 

33 Beba Veche 

34 Dudeştii Vechi 
(Besenova) 

35 Satchinez 

36 Vinga 


37 Pişchia 

38 Timişoara 

39 Chişoda 

40 Parța 

41 Giulvăz 

42 Dejan 

43 Berzovia 

44 Zorlențu 

45 Zăgujeni 

46 laz 

47Caransebeş 

48 Balta Sărată 

49Ohaba-Mâtnic 

50 Ruginosu 

5 |Caraşova 

52 Moldova 
Veche 

53 Gornea 

54 Liubcova 

55 Dubova 

56 Gura Văii- 
Ostrovu Ba- 
nului (Golu) 

57 Schela 
Cladovei 

58 Ostrovu 
Corbului 

59 Cleanov 

60 Verbiţa 

61 Verbicioara 

62 Basarabi 

63 Padea 

64 Locusteni 

65 Vădastra 

66 Grădinile 

67 Leu 

68 Fărcaşe le 

69 Hotărani 

70 Şimnic 
71 Almăj 
72 Copăcelu 
(Valea Răii) 
73 Ipoteşti 
74 Drăgăneşti- 
Olt 
75 Roşiori de 
Vede 
76 Drăghiceanu 
77 Căscioarele 
78 Vărăşti-Boian 
79 Radovanu 
80 Bucureşti 
81 Cernica 
82 Târgşoru 
Vechi 
83 Ghinoaica 
84 Vadu Soreşti 
85 Voetin 
86 Coroteni 
87 Hărman 
88 Rupea 
89 Turia 
90 Cernatu 
91 Let 
92 Bonţeşti 
93 Gugeşti 
94 Vermeşti 
95 Traian 
96 Grumăzeşti 
97 Negreşti- 
Ilişeşti 
98 Târpeşti 
99 Lunca- 
Vânători 
100 Probota 
101 Udeşti 


102 Suceava 
103 Mihoveni 
104 Solca 
105 Pogorăști 
106 Glăvăneştii 
Vechi 
107 Iacobeni 
108 Larga Jijia 
109 Balş 
110 Podu Iloaiei 
111 Valea 
Lupului 
112 Dănești 
113 Poienești 
114 Voineşti 
115 Perieni 
116 Trestiana 
117 Măluşteni 
118 Munteni 
119 Ruseştii Noi 
120 Dănceni 
121 Selişte 
122 Sângerei 
123 Săcăreşti 
(Săcărauca) 
124 Viişoara 
125 Mărculeşti 
126 Floreşti 
127 Rogojeni 
128 Ţâra 
129 Gura 
Camencii 
130 Soroca 
131 Zveniacin 
132 Nezvisko. 


II. 3. ENEOLITICUL 
11.3.1. Eneoliticul timpuriu (c. 4250-3750 b.c.) 


Caracterizare generală. Această etapă poate fi considerată şi ca o 
tranziţie între neoliticul propriu-zis şi eneoliticul pe deplin constituit, deoarece, 
pe de o parte se definitivează acum toate trăsăturile vieții neolitice, pe întreg 
teritoriul țării, iar pe de altă parte încep să fie utilizate mici obiecte de cupru în 
toate ariile culturale. Aceste obiecte de cupru, deşi pot proveni şi pe calea 
schimburilor cu sudul egeo-balcanic, denotă totuşi şi un început de prelucrare 
locală, având în vedere numărul destul de mare şi caracterul variat al pieselor 
descoperite în unele aşezări. Se cunosc chiar şi mari tezaure de obiecte de 
cupru, precum cel descoperit la Cărbuna (jud. Tighina, în Basarabia). 
Prelucrarea cuprului se face încă prin metode simple (batere la rece sau la cald, 
şlefuirea suprafeţelor şi perforarea), care nu comportă topirea şi turnarea 
metalului în forme. De aici rezultă dimensiunile mici şi formele simple ale 
primelor obiecte de aramă. Totuşi, deşi arama apare încă în cantități 
insignifiante în comparație cu uneltele de piatră, ea reprezintă totuşi noua 
materie primă care va dobândi un rol tot mai important în etapele următoare, 
determinând, în cele din urmă, chiar trecerea la o nouă epocă: cea a bronzului. 
Acesta este motivul pentru care considerăm că şi etapa incipientă de prelucrare 
a cuprului trebuie inclusă deja în eneolitic. 


Eneoliticul, ca etapă istorică, nu începe în acelaşi timp pe tot teritoriul 
României. Un avans cunosc regiunile sudice, legate de evoluția mai timpurie a 
chalcolithicului anatoliano-balcanic (prin fenomenul cultural Vinča), în timp 
ce regiunile nordice, legate mai mult de complexul cultural liniar-ceramic din 
Europa centrală, au trecut ceva mai târziu la stadiul eneolitic, prin influenţe 
venite din aria culturilor sud-carpartice. 


Uneltele de piatră sporesc numeric față de etapa precedentă. Topoarele 
de formă trapezoidală tind să le înlocuiască pe cele de tip feslă şi calapod 
(specifice neoliticului propriu-zis). Se răspândeşte perforarea topoarelor din 
roci dure, necesare creşterii randamentului activității de defrişare, pentru 
mărirea suprafeţelor agricole. Se pare chiar că acum se face trecerea spre 
folosirea unui plug primitiv, cu brăzdar din corn de animal sau din lemn de 
esenţă tare, la care se foloseşte şi tracţiunea animală, aşa cum sugerează analiza 
unor oase de bovidee din cultura Vădastra, la care s-au observat anumite 
transformări anatomice (provocate probabil de utilizarea lor la tracțiune). 
Această schimbare fundamentală în ramura principală a economiei (care 
marchează trecerea spre agricultura propriu-zisă) a antrenat treptat şi o serie 
de transformări în structura socială a comunităţilor eneolitice. 


Astfel, aşezările, deşi nu au părăsit complet locurile întinse şi joase, 
ocupau cu predilecție terenuri dominante şi cu apărare naturală (înconjurate de 
râpe, pante abrupte sau locuri băltite). In sudul ţării începe acum procesul de 
formare a aşezărilor de tip tell (termen de origine arabă, care desemnează 
movilele formate antropic, pe un teren iniţial plan, prin suprapunerea treptată a 
resturilor de locuire din diferite perioade). Tot acum au apărut şi primele 
aşezări fortificate (prin şanţuri, dublate de palisade de lemn), atât ca urmare a 
intensificării conflictelor intertribale, cât şi pentru delimitarea teritoriului sacru 
al aşezării față de terenurile agricole. In teritoriul delimitat, locuinţele (de 
regulă, de suprafaţă şi foarte rar adâncite) nu mai sunt risipite, ci grupate şi 

32 


ordonate după un anume plan, ceea ce denotă o întărire a coeziunii membrilor 
ginţii, ca şi acceptarea unei autorității, care coordonează viaţa comunității. Pe 
plan spiritual, delimitarea ariei locuite se leagă de ideea spaţiului sacru al 
aşezării, care, în acest fel, ar fi fost ferit, de pătrunderea unor factori malefici. 
În interiorul aşezărilor apar uneori construcţii-sanctuar, precum cele de la 
Parţa, din cultura Banatului (reconstituit în Muzeul din Timişoara)” sau 
Căscioarele (lângă Olteniţa), de la sfârşitul culturii Boian, unde a fost atestată 
practicarea unui cult al coloanei, ca simbol al legăturii dintre cele două zeități 
primordiale: Cerul şi Pământul. Practicarea unor scene de cult este dovedită şi 
prin diversificarea şi înmulţirea spectaculoasă a reprezentărilor antropomorfe şi 
zoomorfe (vase, statuete etc.). 


Tot ca urmare a separării spaţiului locuit, apar primele cimitire 
(necropole = oraşe ale morţilor), situate în afara aşezărilor, ceea ce indică o 
delimitare mai clară a concepţiei despre viață şi moarte. Din eneoliticul 
timpuriu se cunosc cele mai multe şi mai mari necropole din întreaga perioadă 
neo-eneolitică: Cernica (cu circa 370 de morminte), din cultura Boian; 
Cernavoda (cu peste 500 de morminte), din cultura Hamangia; Iclod (cu două 
cimitire), în grupul cultural transilvănean cu acelaşi nume. Asemenea mari 
necropole se explică printr-o substanţială creştere demografică, precum şi prin 
stabilitatea sporită a comunităţilor gentilice, care folosesc cimitirele pe timp 
îndelungat. 


Evoluţia culturală. Se constată acum o evidentă tendință de fărâmiţare 
şi chiar o oarecare instabilitate a ariilor de răspândire, mai ales în fazele de 
formare ale unor culturi. 


Pe teritoriul Munteniei se formează cultura Boian (stațiunea eponimă 
se află pe insula Grădiştea Ulmilor din lacul Boian, situat pe teritoriul comunei 
Vărăşti, jud. Călăraşi, lângă Dunăre). Ea a ocupat un vast areal: spre sud, în 
Bulgaria; în nord, spre Moldova şi sud-estul Transilvaniei, unde a contribuit la 
naşterea culturii Precucuteni; în est, spre Dobrogea, unde s-a interferat, pe linia 
Dunării, cu purtătorii culturii Hamangia, iar în vest, spre Oltenia, unde a intrat 
în contact, pe linia Oltului, cu purtătorii culturii Vădastra. Cultura Boian 
constituie fondul pe baza căruia, în eneoliticul dezvoltat se face trecerea 
treptată spre cultura Gumelnița. 


In Dobrogea, de abia la acest nivel apare prima manifestare a vieții 
neolitice, reprezentată de cultura Hamangia (staţiunea eponimă se află în jud. 
Tulcea). Cauza întârzierii începutului vieţii neolitice în Dobrogea pare a se 
datora unei transgresiuni marine, care a antrenat o creştere a nivelului apelor în 
spațiul istro-pontic, neexistând deci condiții propice pentru stabilirea 
comunităților agricole. 

Originea purtătorilor acestei culturi pare a fi în nord-vestul Asiei Mici, 


de unde au venit fie pe mare, fie de-a lungul litoralului vestic al Mării Negre. 
In sinteza care a dus la naşterea culturii Hamangia au fost antrenate şi grupuri 


? Sanctuarul de la Parţa (care a cunoscut două faze de construcţie) era format dintr-o 
anticameră de depunere a ofrandelor şi o încăpere rezervată ceremoniilor de cult. Bucraniile 
descoperite aici (capete de taurine) denotă practicarea unui cult al fecundității, cu paralele în 
lumea anatoliană (Catal Hiiyiik). Descoperirea unor complexe asemănătoare în Serbia atestă 
faptul că purtătorii culturii Vinča aveau o viață spirituală complexă şi unitară, cu un panteon de 
divinități şi un cult bine statuat. 

de populaţie locală, rezultând o structură rasială destul de eterogenă, aşa cum a 
relevat analiza antropologică a celor peste 500 de morminte din necropola de la 
Cernavoda sau a celor peste o mie de morminte din staţiunea de la Duranculac 
(în nord-estul Bulgariei, chiar lângă graniţa cu România). 


Ritul de înmormântare consta în inhumaţie, cu schelete întinse pe spate. 
Lângă decedați se depuneau ofrande destul de bogate, remarcându-se brățările 
de marmoră sau din scoici de tip Spondylus, precum şi pandantivele din colţi de 
mistreț. Apar şi unele practici rituale neobişnuite (precum depunerea craniilor 
în grămezi, lipsa maxilarului funerar), care amintesc de obiceiuri epipaleolitice, 
întâlnite şi în Anatolia. 


Originea anatoliano-egeeană a acestei culturi este dovedită cel mai bine 
de ceramică şi plastică, îndeosebi de vasele şi statuetele de marmoră. In această 
cultură s-a realizat capodopera de valoare universală — celebra statuetă 
“Gânditorul”5, descoperită într-un mormânt din necropola de la Cernavoda, 
împreună cu o statuetă de femeie, în poziție şezândă, de repaus. Imitaţii ale 
acestui tip de statuetă (mai puţin reuşite, însă, din punct de vedere artistic, se 
cunosc şi în ariile unor culturi contemporane, precum în Precucuteni (la 
Târpeşti, jud. Neamţ) sau în Stoicani-Aldeni-Bolgrad (la Dodeşti, jud. Vaslui şi 
la Vulcănești, jud. Cahul, în Basarabia). 


Moştenirea Hamangia va contribui la conturarea unui aspect local, 
istro-pontic, al culturii Gumelnița din eneoliticul dezvoltat. 


In Oltenia, se cunosc acum două manifestări culturale: Vădastra, în 
părțile estice şi Rast, în sud-vestul provinciei. In timp ce prima a luat naştere pe 
fondul Dudești târziu, cu influenţe vinčiene, cultura Rast reprezintă un aspect 
local al culturii Vinča (faza C), cu puternice influenţe din partea culturilor 
Vădastra şi Tisa. Ceramica ambelor culturi se remarcă printr-o bogăţie de 
forme, tehnici ornamentale şi decoruri, dar, în timp ce în Vădastra nota 
dominantă o dau exciziile şi incrustaţiile cu alb şi roşu, realizându-se mai ales 
motive spiralo-meandrice, în aria Rast predomină canelurile şi pliseurile. 
Plastica este în general bogată în ambele arii culturale, vădind o puternică 
amprentă vintiană. Se remarcă un grup statuar de la Rast, reprezentând o 
femeie cu un copil în braţe şi o statuie cu două capete, din aceeaşi aşezare 
(legată de venerarea cuplului divin). Pe fondul celor două culturi se va forma, 
în eneoliticul dezvoltat, cultura Sălcuţa. 


In Transilvania, se observă o fărâmiţare culturală şi instabilitate a ariilor 
de răspândire, datorită amestecului, în proporții diferite, a comunităților 
vintiene (din faza C) cu cele ale grupurilor liniar-ceramice, la care se adaugă şi 
tradiții Starcevo-Criş (conservate mai ales în zona Munţilor Apuseni). 


Cea mai reprezentativă cultură a eneoliticului timpuriu pentru Podişul 
Transilvaniei este Turdaş (numită după o mare aşezare de tip tell din lunca 
Mureşului, lângă Orăştie). Ea a inclus manifestările din cadrul complexului 
neolitic târziu Lumea Nouă-Cheile Turzii-Cluj, ca şi influenţe ale ceramicii 
liniare, dar nota dominantă o dă fondul cultural Vinča C. Viaţa spirituală a 


? Statueta, sugerând probabil o poziţie rituală, legată de cutumele funerare, a fost 
denumită astfel de către descoperitorul ei, D. Berciu, prin analogie cu celebra statuie a lui 
Auguste Rodin, Gânditor la poarta Infernului, pentru a se sublinia persistenţa milenară a unor 
atitudini general umane. 

acestei culturi este deosebit de bogată, materializându-se într-o frumoasă şi 
sugestivă plastică antropomorfă (cu trăsături faciale ce indică originea orientală 
a populaţiei). Cea mai cunoscută descoperire din cadrul acestei culturi este cea 
de la Tărtăria (lângă Orăştie), unde, într-un complex de cult (un mormânt), N. 
Vlassa a descoperit trei tăblițe de lut, cu semne pictografice, despre care s-a 
presupus că ar aparține unei scrieri străvechi, dată fiind asemănarea lor cu 
semnele vechii scrieri mesopotamiene din faza Ur-Uruk (nedescifrată încă). 
Această descoperire a stârnit aprinse controverse, în privința valorii sale 
culturale şi cronologice. În aria culturii Vinča, ca şi în alte culturi 
contemporane, au mai apărut descoperiri cu semne pictografice sau cu analogii 
mesopotamiene, ceea ce pledează pentru existența unui sistem de semne 
simbolice în sud-estul Europei, independent de cel mesopotamian, care nu ar 
reprezenta încă un sistem de scriere. 


La marginea nordică a culturii Turdaş, în bazinul mijlociu al Someşului, 
s-a format un grup cultural aparte, /clod (stațiune eponimă în jud. Cluj), iar 
spre vest s-au conturat grupurile Gilău (localitate din jud. Cluj) şi Suplac 
(stațiune eponimă în nordul jud. Bihor), care reprezintă aspecte de tranziţie 
între ariile culturale Turdaş-Iclod şi Tisa. Ceramica acestor grupuri manifestă o 
înclinaţie aparte spre decorul pictat, moştenit din cercul cultural Lumea Nouă- 
Cheile Turzii-Cluj. De remarcat că în perimetrul aşezărilor grupului Suplac 
apar morminte de incinerație, rit funerar ce va fi folosit apoi, în eneoliticul 
dezvoltat, de unele comunităţi ale culturii Tiszapolgâr. De altfel, aceste grupuri 
culturale au jucat un oarecare rol în trecerea de la cultura Tisa la Tiszapolgâr. 


La vest de Munţii Apuseni, în bazinul mijlociu şi superior al Tisei, a 
evoluat cultura Tisa, răspândită la noi în Crişana şi nordul Banatului. A luat 
naştere pe fondul culturii ceramicii liniare târzii din Câmpia Tisei, peste care s- 
au grefat puternice influenţe vinciene din aşa-numita “cultură a Banatului”. 
Aşezările sale se găsesc pe grindurile din luncile inundabile ale bazinului Tisei, 
formând uneori tell-uri. Locuinţele erau mai ales colibe de suprafață. Specificul 
mlăştinos al zonei în care trăiau comunitățile Tisa a făcut ca pescuitul să joace 
un rol important. Ceramica se caracterizează, în primul rând, printr-un decor 
incizat meandric, împletit, formând aşa-numitul “stil textil”. O capodoperă o 
reprezintă vasul antropomorf de la Hodoni (nordul judeţului Timiş), care redă 
sugestiv imaginea unui om care strigă, cu mâinile duse la gură (“Vestitorul”). 


In timp ce Transilvania a cunoscut o fragmentare culturală, Moldova se 
remarcă prin evoluţia unei culturi unitare, Precucuteni, numită astfel deoarece 
stă la baza formării culturii Cucuteni. Cultura Precucuteni s-a format pe fondul 
culturii ceramicii liniare din vestul Moldovei şi sud-estul Transilvaniei, peste 
care s-a grefat un aport demografic şi cultural masiv al comunităților culturii 
Boian. Cultura Precucuteni a avut o mare putere de expansiune, mai ales spre 
răsărit, ajungând în faza a II-a până la Nistru, iar în cea de a III-a până aproape 
de Nipru. Tot în faza a III-a, în contact cu comunităţile fazei de trecere de la 
Boian la Gumelnița, a pus bazele aspectului cultural Aldeni-Stoicani-Bolgrad, 
în nord-estul Munteniei şi sudul Moldovei, precum şi de o parte şi de alta a 
gurilor Dunării (nordul Dobrogei şi sudul Basarabiei). Acest aspect îşi va 
continua evoluţia şi pe parcursul primei faze a culturilor Gumelnița şi 
Cucuteni. 

În faza finală a culturii Precucuteni apar mai multe complexe de cult, 
precum cele de la Poduri, jud. Bacău (aşa-numitul Sobor al Zeițelor), Târgu 
Frumos şi Isaiia (jud. Iaşi), unele dintre ele indicând practicarea unei magii a 
numerelor. Începe să fie folosită pictura cu roşu şi cu alb, dar şi cu grafit, atât 
înainte, cât şi după arderea vaselor. Acesta va fi momentul transformării 
treptate a culturii Precucuteni în Cucuteni, deoarece motivele sale spiralo- 
meandrice incizate încep să fie trasate cu ajutorul picturii. Această evoluție se 
observă şi în domeniul construcţiei locuinţelor, la care se amenajează podine 
masive de lut, pe un pat de bârne despicate — manieră de construcție ce va 
deveni tipică pentru locuinţele culturii Cucuteni. 


INTREBĂRI RECAPITUALTIVE 


1. Ce aspecte ale culturii materiale şi spirituale permit ca această etapă să fie considerată ca 
aparținând deja eneoliticului? 


Precizaţi ariile de răspândire ale culturilor din eneoliticul timpuriu. 
Care sunt culturile cu cea mai mare putere de expansiune din encoliticul timpuriu? 
In ce constă importanţa universală a descoperirilor de la Tărtăria? 


In ce culturi ale eneoliticului timpuriu s-au descoperit construcţii cu rol de sanctuar? 


PS a 0 


Ce noutăţi apar în riturile şi ritualurile funerare din eneoliticul timpuriu? 

1 Mukacevo 

2 Zemplin 

3 Ciumeşti 

4 Oarţa 

5 Săcuieni 

6 Sântandrei 

7 Zsâka 

8 Oradea 

9 Vadu Crişului 

10 Devenţ 

11 Zăuan 

12 Zau de Câmpie 

13 Alba lulia - Limba 

14 Alba lulia — Lumea 
Nouă 

15 Tărtăria 

16 Valea Nandrului 

17 Deva — Tăulaş 

18 Mintia 

19 Şoimuş 

20 Brănişca 

21 Tiszacsege 

22 Tiszafüred 

23 Devavânya 

24 Szeghalom 

25 Szarvas 

26 Ocsăd 

27 Szentes 

28 Szegvâr 

29 Salonta 

30 Vărşand 

31 Hodmezăvâsârhely 

32 Tâpe 

33 Battonya 

34 Lipova 

35 Homojdia 

36 Corneşti 

37 Vinga 

38 Hodoni 

39 Sânandrei 

40 Cenad 

41 Dudeştii Vechi 
(Besenova) 

42 Deszk 

43 Krsztur 


44 Csoka 

45 Idjoš 

46 Sajan 

47 Matejski Brod 
48 Foeni 

49 Parţa 

50 Şag 

51 Chişoda 

52 Unip 

53 Jabăr 

54 Sălbăgelu 

55 Jupa 

56 Zorlențu Mare 
57 Reşiţa 

58 Moldova Veche 
59 Liubcova 

60 Ostrovu Corbului 
61 Verbiţa 

62 Verbicioara 
63 Padea 

64 Piatra Olt 

65 Saltina 

66 Ipoteşti 

67 Hotărani 

68 Fărcaşu de Jos 
69 Vlădila 

70 Cruşovu 

71 Orlea 

72 Zimnicea 

73 Alexandria 

74 Petru Rareş 
75 Tangâru 

76 Pietrele 

77 Prundu 

78 Greaca 

79 Chirnogi 

80 Căscioarele 
81 Radovanu 

82 Vidra 

83 Măgurele 

84 Glina 

85 Cernica 

86 Giuleşti 

87 Cățelu 

88 Bogata 

89 Spanţov 

90 Sultana 

91 Ciocăneşti 
(Andolina) 

92 Coslogeni 

93 Călăraşi 

94 Coşereni 

95 Piscu Crăsani 

96 Hârşova 

97 Capidava 

98 Cernavoda 

99 Medgidia 

100 Duranculac 

101 Limanu 

102 Mangalia 

103 Techirghiol 

104 Istria 

105 Hamangia 

106 Ceamurlia 

107 Măcin 

108 Brăila-Brăilița 

109 Silişte 

110 Râmnicelu 

111 Lişcoteanca 

112 Largu 

113 Smeeni 

114 Sudiţi 

115 Mălăeşti 

116 Vadu Soreşti 

117 Homeşti 

118 Coroteni 

119 Hărman 

120 Feldioara 

121 Sfântu Gheorghe 

122 Ciucsângeorgiu 

123 Bancu 

124 Turia 

125 Covasna 

126 Leţ 

127 Reci 

128 Moacşa — 

Eresteghin 

129 Mănăstioara 

130 Rugineşti 

131 Mândrişca 


132 Poduri 

133 Costişa 

134 Traian 

135 Izvoare 

136 Ghigoieşti — 
Trudeşti 

137 Târpeşti 

138 Ruşii- 
Mănăstioara 

139 Bosanci 

140 Suceava 

141 Mihoveni 

142 Flămânzi 

143 Andrieşeni 

144 Vlădeni 

145 Larga Jijia 

146 Târgu Frumos 

147 laşi 

148 Chipereşti 

149 Isaia 


150 Târgu Negreşti 


151 Floreşti 
152 Coşerniţa 
153 Rogojeni 
154 Solonceni 
155 Isacova 
156 Holercani 
157 Ruseştii Noi 
158 Cărbuna 
159 Dodeşti 
160 Şuletea 
161 Bârlăleşti 
162 Suceveni 
163 Drăgăneşti 
164 Băneasa 
165 Folteşti 
166 Orlovka 
167 Ozernoe 
168 Etulia 

169 Vulcănești 
170 Taraclia 
171 Lopăţica 


172 Cocoara 


II.3.2. Eneoliticul dezvoltat (c. 3750-2500 b.c) 


Caracterizare generală. In această etapă populaţia de pe teritoriul 
României a fost aproape de trecerea spre un stadiu înalt de civilizație, în 
consens cu evoluția din bazinul răsăritean al Mediteranei. Dar, poziția 
periferică față de Orientul Apropiat (centrul de atunci al civilizației universale), 
ca şi atacurile unor populaţii răsăritene vecine (aflate într-un stadiu inferior de 
dezvoltare) au determinat, în cele din urmă, o încetinire a ritmului evoluţiei în 
zona carpatică. 


Ocupațiile agricole au atins acum apogeul din întreaga perioadă neo- 
eneolitică. Marele număr de oase de animale domestice descoperite în aşezări, 
numeroasele râşniţe primitive, cantitățile considerabile de boabe carbonizate 
găsite în unele aşezări (chiar sub forma unor silozuri), piesele de silex (cu urme 
de lustru), utilizate ca dinți de seceră, brăzdarele din corn pentru plug, 
amestecul masiv de pleavă în lutuiala locuinţelor şi în pasta vaselor de provizii 
sunt dovezi clare despre amploarea pe care o cunosc cultivarea plantelor şi 
creşterea animalelor. 


Datorită strânselor contacte cu sudul (îndeosebi cu bazinul egeean), 
care trecuse deja spre epoca bronzului, în spaţiul carpatic apar acum numeroase 
şi masive obiecte de cupru şi chiar de bronz (realizat prin metoda mai veche a 
aliajului de aramă şi arseniu), printre care şi unelte mari (topoare de tipurile 
pană, ciocan şi cu braţele în cruce). Acum s-a trecut la adevărata metalurgie, 
prin turnarea metalului topit în tipare, obținându-se piese de mari dimensiuni şi 
cu formă complicată. Evoluţia metalurgiei se vădeşte şi în apariția primelor 
podoabe de aur (în cadrul culturilor Gumelnița, Cucuteni, Bodrogkeresztur), 
care relevă, totodată, un început de ierarhizare socială. 


Producerea ceramicii a atins şi ea un nivel înalt, prin folosirea 
generalizată a cuptoarelor închise, cu reverberație (cu ardere indirectă, dirijată), 
care aveau spaţii diferite pentru foc şi pentru coacerea vaselor, separate între 
ele printr-un grătar perforat. Această inovație tehnologică asigura o ardere 
omogenă a pastei, sporind trăinicia vaselor şi producerea unei ceramici de 
calitate, pictate, de o înaltă valoare artistică, comparabilă cu cele mai reuşite 
produse din alte zone ale lumii. Producerea acestei ceramici superioare 
presupune specializarea unor meşteşugari în cadrul comunităților gentilice. 


Progresele tehnologice şi economice au favorizat un remarcabil spor 
demografic, dovedit de creşterea densităţii aşezărilor şi a numărului de locuinţe 
în cadrul aşezărilor. Relativa suprapopulare a generat şi conflicte 
intercomunitare, determinând acordarea unei atenţii deosebite fortificării 
aşezărilor (pe lângă vechile şanţuri şi palisade, apar şi valuri de pământ). 
Dispunerea locuinţelor după un anume plan (în şiruri, în grupuri, în cerc) 
denotă existența unei autorități în cadrul comunităților. Acest indiciu, ca şi 
prezența unor obiecte de prestigiu (podoabe de aur, sceptre), precum şi 
reprezentarea unor statuete stând pe “tronuri” miniaturale de lut, par să aibă o 
semnificaţie socială, legată de stadiul unei societăți ierarhizate, în care exista 
deja autoritatea şefiei (chiefdoms). Această realitate pare a fi sugerată şi de 
existența unor aşezări cu rol central, în care se găsesc locuinţe spaţioase (cu 
mai multe încăperi şi chiar cu etaj), construite pe platforme de bârne, acoperite 
cu lut. Unele dintre acestea îndeplinesc şi funcţii de cult, putând fi considerate 
chiar sanctuare. 

Viaţa spirituală se axează în mod deosebit pe cultul fertilității şi 
fecundității, dar, spre deosebire de etapele anterioare, obiectul cultului nu-l mai 
constituie doar reprezentările feminine, ci şi cele masculine, iar uneori se 
ajunge la unirea celor două categorii, simbolinzând cuplul divin (o formă 
superioară o reprezintă idolii androgini, care îmbină în aceeaşi imagine atât 
atributele masculine, cât şi pe cele feminine). În cadrul ritului funerar, 
dominantă rămâne inhumaţia, dar, incidental, se practica şi incineraţia, în 
zonele vestice ale țării. 


Evoluţia culturală. Eneoliticul dezvoltat se caracterizează prin arii 
culturale stabile, cu caractere distincte, care continuă, în cea mai mare parte, 
evoluția din eneoliticul timpuriu, în cadrul unor complexe unitare (Boian- 
Gumelnița, Vădastra-Sălcuţa, Precucuteni-Cucuteni, Turdaş-Petreşti, Tisa- 
Tiszapolgâr-Bodrogkeresztur). Totuşi, spre sfârşitul etapei se constată 
puternice afluxuri de populaţii pastorale răsăritene (grupurile Suvorovo şi 
Decea Mureşului, cultura Cernavoda 1), ceea ce a declanşat lungul şi 
complicatul proces al trecerii graduale a spaţiului carpatic spre epoca bronzului 
şi spre o masivă restructurare etnico-lingvistică. 


Cultura Gumelnița (aşezare eponimă în apropiere de Oltenița) s-a 
născut pe teritoriul Munteniei şi Bulgariei, prin transformarea vechiului fond 
cultural Boian, care a asimilat noi procedee tehnice de decorare a ceramicii 
(pictura crudă cu roşu, pictura cu grafit ş.a.) şi noi forme de vase (se remarcă, 
în mod deosebit, askos-ul = vas burduf şi rhyton-ul = vas în formă de corn). A 
avut o mare putere de expansiune, cuprinzând Muntenia, Dobrogea, partea 
estică şi sudică a Bulgariei, nord-estul Greciei, până la Marea Egee. În sudul 
Moldovei, împreună cu comunitățile Precucuteni III-Cucuteni A, a format 
aspectul cultural Aldeni-Stoicani-Bolgrad; o altă zonă de interferenţă a fost cu 
cultura Sălcuţa, în estul Olteniei, până la Jiu. Locuinţele utilizau adeseori 
platforme masive de lut şi erau de tipul megaron (rectangulare şi cu pridvor), 
denotând o clară influență egeo-anatoliană. Modelele de lut arată că acoperişul 
era în două ape, existând uneori şi un fronton ornamental. Metalurgia cuprului 
e destul de evoluată, iar din aur se realizează podoabe (se remarcă tezaurul de 
la Sultana, jud. Ilfov). 


Date relevante despre viața spirituală şi despre cea socială sunt 
furnizate îndeosebi de descoperirile de la Căscioarele şi Varna. In prima 
aşezare, într-o construcţie care suprapunea vechiul sanctuar cu coloane pictate 
(de la sfârşitul culturii Boian), s-a descoperit macheta de lut a unui templu de 
inspirație mesopotamiană. La Varna (în Bulgaria) a fost descoperită o mare 
necropolă de inhumaţie, cu un inventar deosebit de bogat, constând din piese 
de cupru şi de aur (în total 5,5 kg). Unele morminte se diferențiau net de 
celelalte, prin bogăţia lor (un singur mormânt conținea 990 obiecte de aur, cu o 
greutate de 1516 gr.), ceea ce indică foarte clar existența unei societăți deja 
ierarhizate. 


Cultura Gumelnița a cunoscut două mari faze de evoluţie: A şi B. In 
faza finală, arealul ei s-a restrâns, datorită penetrației, dinspre stepele nord- 
pontice, a unei populații pastorale (sesizată, iniţial, prin mormintele de tip 
Suvorovo-Cainari din sudul Basarabiei şi din Câmpia Siretului Inferior), care, 
prin sinteză cu populația locală gumelnițeană, a pus bazele culturii Cernavoda 
I, în Dobrogea şi în valea Dunării muntene. Aceasta a continuat parțial modul 

de viață gumelniţeană, dar păstoritul a devenit predominant, ceea ce a implicat 
şi existenţa unei mobilități sporite a comunităților (evidentă şi în ceramica de o 
calitate mai slabă, la care se folosea masiv amestecul de scoică pisată în pastă). 


Cultura Sălcuţa (staţiune eponimă în jud. Dolj, unde s-au efectuat 
săpături stratigrafice încă din 1916, de către lon Andrieşescu) face parte dintr- 
un complex mai vast, care cuprinde, în afară de Oltenia, nord-vestul Bulgariei, 
Serbia şi sudul Banatului, în ultima zonă venind în contact cu purtătorii 
culturilor Tiszapolgâr şi Bodrogkeresztur, coborâți spre sud din bazinul Tisei. 
Individualitatea complexului sălcuțean este dată de puternicul fond vincian din 
structura sa, ca şi de influenţele receptate din partea bronzului timpuriu din 
Macedonia şi Grecia (cultura helladică). In ultima fază, cultura Sălcuţa suferă 
transformări profunde, ca urmare a extinderii purtătorilor culturii Cernavoda I 
şi Bodrogkeresztur, încât se pun acum bazele culturii Coțofeni, din eneoliticul 
final, prin formarea orizontului cultural mixt Să/cuța IV-Băile Herculane- 
Cheile Turzii. 


Cultura Petreşti (staţiunea eponimă lângă Sebeş, jud. Alba) este 
cunoscută şi sub numele de cultura ceramicii pictate central-transilvăneană, 
deoarece s-a răspândit îndeosebi în Podişul Transilvaniei. Ea s-a format, pe 
fond Vinca-Turdaş, în sud-vestul Transilvaniei şi nordul Banatului (grupul 
cultural Foeni). Caracteristica sa de bază o reprezintă frumoasa ceramică 
pictată bicrom şi tricrom, care denotă legături culturale ( poate şi demografice) 
cu nordul Greciei (cultura Dimini). Cultura Petreşti a influenţat cultura 
Precucuteni finală, căreia 1-a tansmis, probabil, tehnica superioară a pictării 
vaselor înainte de ardere, contribuind astfel la naşterea aspectului cultural 
Ariuşd (din sud-estul Transilvaniei) şi a culturii Cucuteni (din Moldova). 
Sfârşitul culturii Petreşti se produce relativ timpuriu, datorită extinderii 
grupului cultural Decea Mureşului şi a culturii Bodrogkeresztur în centrul 
Transilvaniei. 


Cultura Tiszapolgăr (numită şi Româneşti, după o localitate din Banat) 
este răspândită în răsăritul Ungariei, Vojvodina, sud-estul Slovaciei, Ucraina 
transcarpatică, precum şi în Crişana, nordul şi vestul Banatului. S-a format pe 
fondul anterior al culturii Tisa, receptând şi alte influenţe. In inventarul ei sunt 
atestate numeroase topoare mari de cupru, denotând o metalurgie dezvoltată. 
Ceramica se caracterizează mai ales prin vase cu picior înalt, străpuns de 
grupuri de orificii rotunde, ca şi prin decor de reţele incizate şi proeminențe în 
formă de cioc de pasăre. In cadrul ritului funerar, pe lângă înhumaţia în poziție 
chircită, se semnalează şi folosirea incinerației (mai ales în aria nordică de 
răspândire). 


Evoluţia ei este continuată de cultura Bodrogkeresztur (numită şi 
Gorneşti, după o localitate din județul Mureş). Comunitățile acestei culturi se 
remarcă printr-o mobilitate accentuată, cuprinzând întreaga Transilvanie şi 
Banatul, cu pătrunderi în ariile culturilor învecinate (Ariuşd-Cucuteni şi 
Sălcuţa). Această mobilitate se poate explica prin instabilitatea instaurată în 
Transilvania după pătrunderea primelor comunități pastorale răsăritene, 
aparținând grupului cultural Decea Mureşului-Csongrâd“, ceea ce a determinat 


4 a PRIZE Pe ERA A 

Acest grup aparținea unor comunități pastorale de origine nord-pontică (caracterizate 

prin înmormântări plane, cu schelete întinse pe spate şi presărate cu mult ocru roşu), care au 

şi orientarea economiei populaţiei locale spre creşterea animalelor şi păstorit. 
Ritul funerar al culturii Bodrogkeresztur consta din inhumație în poziție 
chircită, bărbaţii fiind depuşi, de regulă, pe dreapta, iar femeile pe stânga. 
Purtătorii acestei culturi au jucat un rol important în procesul de unificare 
culturală din vestul ţării, la începutul eneoliticului final, când s-a constituit 
marea sinteză Sălcuța IV-Băile Herculane-Cheile Turzii, din care va lua naştere 
apoi cultura Coțofeni. 


Complexul cultural Cucuteni-Ariuşd-Tripolie (primele două staţiuni 
eponime sunt în judeţele Iaşi şi Covasna, iar ultima în zona Niprului, aproape 
de Kiev), numit şi complex carpato-niprovian., după aria sa de răspândire (din 
sud-estul Transilvaniei până la Nipru), care acoperea circa 350.000 km?, este 
cea mai reprezentativă civilizaţie a neo-eneoliticului românesc. In prezent, 
numai pe teritoriul României sunt cunoscute circa 2000 de aşezări cucuteniene. 
Această civilizaţie a luat naştere pe fondul culturii Precucuteni, de o parte şi de 
alta a Carpaţilor Orientali, prin receptarea influențelor venite din partea 
culturilor Gumelnița şi Petreşti, rezultatul fiind transpunerea motivelor spiralo- 
meandrice incizate în tehnica picturii policrome, aplicată înainte de arderea 
vaselor. 


Aşezările se află, de cele mai multe ori, pe promontorii dominante (tip 
cetățuie), fiind apărate natural pe trei laturi, în timp ce latura de acces era 
barată prin şanţuri de apărare, dublate uneori şi cu valuri de pământ, având 
deasupra palisade. Gradul elevat al organizării sociale e evidenţiat îndeosebi de 
existența unor  aşezări-gigant, considerate chiar ca fiind “proto-urbane” 
(descoperite în zona Bugului Sudic, precum şi la Petreni, în Basarabia), care 
numărau până la două-trei mii de locuințe, dispuse în cercuri concentrice şi cu 
străzi radiale, având o populație de până la 20.000 de locuitori. De regulă, în 
centrul acestor aşezări se afla o construcție mai impunătoare, care putea servi 
drept loc de adunare a comunității şi ca sanctuar pentru ceremonii magico- 
religioase. Viaţa spirituală se remarcă, în primul rând, prin bogata plastică 
antropomorfă şi zoomorfă, reprezentată prin statuete şi vase schematizate (se 
evidențiază celebra “Horă de la Frumuşica”, un vas-suport format dintr-o 
înlănţuire de reprezentări dorsale feminine). Apar şi complexe de cult şi altare 
(Truşeşti, Poduri, Dumeşti, Ghelăieşti, Buznea ş.a.). Ritul funerar nu este 
atestat până în prezent decât prin câteva înmormântări izolate, cu caracter 
evident de cult (sacrificii umane). 


Pe baza ceramicii, au fost delimitate trei faze majore de evoluţie (A, A- 
B şi B). Sfârşitul complexului cultural se produce prin creşterea presiunii 
triburilor pastorale răsăritene”, care, prin starea de nelinişte pe care o 
întronează, orientează viața comunităților locale spre creşterea animalelor, 
determinând astfel instabilitatea locuirilor. Din amestecul localnicilor cu noii 
veniţi se vor naşte sintezele specifice eneoliticului final de la răsărit de Carpaţi: 
Gorodsk-Usatovo, Horodiştea-Erbiceni şi Folteşti-Cernavoda II. 


ajuns, pe la nordul Carpaţilor, în Câmpia Tisei şi de aici, urmând valea Mureşului, au pătruns 
în Podişul Transilvaniei, unde au provocat profunde schimbări culturale. 
$ Infiltrarea lor treptată este dovedită îndeosebi de aşa-numita categorie ceramică 
"Cucuteni C”, având scoică pisată în amestecul pastei şi decor imprimat (cu pieptene sau cu 
şnur), ce apare încă de la sfârşitul fazei Cucuteni A. 

INTREBĂRI RECAPITULATIVE 


Care sunt argumentele pentru care stadiul atins de comunităţile eneoliticului dezvoltat 
poate fi denumit “societate ierarhizată”? 


Prin ce se deosebesc structurile de locuire (aşezări, locuinţe) ale eneoliticului 
dezvoltat de cele ale eneoliticului timpuriu? 


Precizaţi ariile de răspândire ale culturilor din eneoliticul dezvoltat şi elementul cel 
mai caracteristic al fiecărei culturi. 


Ce elemente conferă valoare universală complexului cultural Cucuteni-Ariuşd- 
Tripolie? 


Care sunt elementele de origine răsăriteană care au pătruns în ariile culturilor 
eneoliticului dezvoltat şi ce impact au avut ele asupra evoluţiei istorice? 

| Şipeniţ 

2 Lipcani 

3 Caracuşenii V. 

4 Badragii V. 

5 Brânzeni 

6 Ruseni 

7 Mereşeuca 

R Putineşti 

9 Cuconeştii V. 

10 Stolniceni 

11 Druţa 

12 Duruitoarea V. 

13 Petruşeni 

14 Costeşti 

15 lablona 

16 Glavan 

17 Petreni 

13 Bulboci 

19 Floreşti 

20 Rogojeni 

21 Varvareuca 

22 Soroca 

23 Racovăț 

24 Solonceni 

25 Echimauţi 

26 Mârzești 

27 Jora 

28 Orheiul V. 

29 Ruseştii Noi 

30 Grigoriopol 

31 Roşcani 

32 Sarateni 

33 Cainari 

34 Caraclia 

35 Taraclia 

36 Etulia 

37 Giurgiulești 

38 Siret 

39 Corlăteni 

40 Draguşeni 
(jud. Botoşani) 

+1 Truşeşti 

42 Ştefaneşti 

43 Glavaneştii V. 

44 Solca 

45 Cacica 

46 Mihoveni 

47 Suceava 

4R Radaşeni 


49 Preuteşti 

50 Draguşeni 
(jud. Suceava) 

51 Târpeşti 

52 Lunca- 
Vânători 

53 Bodeşti- 
Frumușica 

54 Ghelaieşti 

55 Izvoare 

56 Valeni 

57 Piatra Şoimu- 
lui (Calu) 

58 Traian 

59 Margineni 

60 Buznea 

61 Prigoreni 

62 Hăbaşeşti 

63 Fedeleşeni 

64 laşi 

65 Valea Lupului 

66 Scânteia 

67 Dumeşti 

68 Huşi 

69 Poienești 

70 Bereşti 

71 Hangu- 
Chirițeni 

72 Poduri 

73 Târgu Ocna 

74 Bonţeşti 

75 Aldeni 

76 Gura Vitioarei 

77 Sărata- 
Monteoru 

78 Pietroasele 

79 Lişcoteanca 

80 Râmnicelu 

8l Brailiţa 

32 Luncaviţa 

83 Carcaliu 

84 Enisala 

RS Baia 

36 Tariverde 

37 Istria 

88 Hârşova 

89 Cheia 

90 Târguşor 

91Gura Dobrogei 


92 Palazu Mare 

93 Constanţa 

94 Agigea 

95 Medgidia 

96 Costineşti 

97 Mangalia 

98 Duranculac 

99 Limanu 

100 Rasova 

101 Borduşani 

102 Coslogeni 

103 Ciocâneşti 
(Andolina) 

104 Varaşti- Boian 

105 Sultana 

106 Atmageaua 
Tătarască 

107 Ulmeni 

108 Oltenița- 

Renie 

109 Chimogi 

110 Căscioarele 

111 Pietrele 

112 Vidra 

113 Glina 

114 Magurele 

115 Buftea 

116 Dridu 

117 Retevoieşti 

118 Teiu 

119 Tangâru 

120 Petru Rareş 

121 Calomfirești 

122 Zâmbreasca 

123 Slatina 

124 Piatra Olt 

125 Reşca 

126 Caracal 

127 Cruşovu 

128 Vadastra 

129 Gârlesti 

130 Cârcea 

131 Verbicioara 

132 Gârla Mare 

133 Ostrovu 

Corbului 

134 Şimian 

135 T. Severin 

136 B.Herculane 

137 Domaşnea 
138 Cuptoare 
139 Ilidia 
140 Socol 
141 Vinča 
142 Şoşdea 
143 Berzovia 
144 Sacoşu Mare 
145 Dragomirești 
146 Slatina-Timiş 
147 VI. Timişului 
148 Caransebeş- 
Balta Sărată 
149 Deva 
150 Moşniţa 
151 Parţa 
152 Hodoni 
153 Corneşti 
154 Nerau 
155 Sânnicolau 
Mare 
156 Dudeştii V. 
(Besenova) 
157 Cherestur 
158 Cenad 
159 Beba Veche 
160 Deszk 
161 Szeged- 
Sziller 
162 Hodmez- 
övásárhely 
163 Pecica 
164 Sânpetru 
German 
165 Arad 
166 Şiria 
167 lratoşu 
168 Curtici 
169 Szentes 
170 Csongrád 
171 Kétegyhaza 
172 Salonta 
173 Oradea 
174 Hencida 
175 Tiszaszöllös 
176 Polgár 
177 Vel'ke 
Raškovce 
178 Berea 


179 Sâniob 

180 Moigrad 

181 Dăbâca 

182 Gherla 

183 Batoş 

184 Gorneşti 

185 Tg. Mureş 

186 Bernadea 

187 Bogata 

188 Gheja 

189 Cuci 

190 Luduş 

191 Zau de 
Câmpie 

192 Mociu 

193 Corpadea 

194 Cluj 

195 Baciu 

196 Viştea 

197 Cheile Turzii 

198 Moldoveneşti 

199 Noşlac 

200 Sântimbru 

201 Mihalţ 

202 Obreja 

203 Şeica Mica 

204 Păuca 

205 Daia 
Româna 

206 Ghirbom 

207 Alba lulia 

208 Tartăria 

209 Turdaș 

210 Oraştie 

211 Valea Rea 

212 Pianu de Jos 

213 Sebeş 

214 Câlnic 

215 Ocna 
Sibiului 

216 Caşolţ 

217 Şura Mica 

218 Boarta 

219 Mugeni 

220 Halmeag, 

221 Bod 

222 Malnaş 

223 Reci 


11.3.3. Eneoliticul final (perioada de tranziție spre epoca bronzului) 
c. 3000/2500-2000/18000 b.c. 


Caracterizare generală. Această etapă este una dintre cele mai studiate 
şi mai controversate ale preistoriei româneşti şi europene, datorită profundelor 
transformări economice, sociale şi etnice, care au restructurat în totalitate 
ansamblul societăţii. 


Pătrunderea tot mai masivă a comunităţilor pastorale nomade şi 
seminomade din stepele nord-pontice şi caspice în ariile culturilor agricole ale 
eneoliticului dezvoltat din spațiul carpatic a avut drept urmare instaurarea unei 
stări generale de nesiguranță şi instabilitate, care a influențat viaţa 
comunităților locale sedentare, antrenându-le parțial în acest proces migratoriu. 
Această situaţie istorică, întinsă pe parcursul a circa un mileniu, a avut la bază 
cauze climatice şi economico-sociale. 


Astfel, comunitățile pastorale au cunoscut mai repede procesul de 
ierarhizare socială (dovadă — piesele de prestigiu din metal preţios sau sceptrele 
de comandă, descoperite în acest mediu cultural). Caracterul mobil al vieții 
pastorale a determinat şi accentuarea conflictelor intertribale pentru stăpânirea 
păşunilor şi turmelor. Ocupațiile războinice, permanenta căutare de păşuni 
(datorită instaurării unei perioade mai lungi de secetă, care a dus la 
transformarea în zone aride a unor vaste teritorii ale Asiei Centrale), au 
determinat infiltrarea masivă a comunităților pastorale în teritoriile populațiilor 
agricole, având drept scop jefuirea bogățiilor şi preluarea pământurilor 
acestora. 


Starea de instabilitate se reflectă în apariția unor aşezări sezoniere sau 
cu straturi subțiri de locuire, ca şi în predominarea locuinţelor adâncite, în 
producerea unei ceramici de calitate inferioară, în scăderea activităţilor 
metalurgice (datorită imposibilității de asigurare a fluxului de aprovizionare cu 
materie primă) — toate denotând un nivel de viață mai scăzut față de eneoliticul 
dezvoltat. In schimb, se perfecționează producția de unelte şi arme litice, în 
primul rând de topoare, multe fiind produse din roci foarte dure, inclusiv din 
silex. Se remarcă topoarele de luptă naviforme (cu profilul în forma unui bărci). 


Printre cele mai semnificative şi caracteristice vestigii ale acestei 
perioade se numără mormintele cu schelete în poziție chircită, cu presărare de 
ocru roşu (oxid de fier, care trebuia să simbolizeze sângele, viaţa veşnică), 
dispuse în cimitire plane şi, mai ales, în tumuli (movile). Tot în această 
perioadă apar pe teritoriul României primele mari necropole de incinerație, rit 
funerar care se va impune treptat la cea mai mare parte a culturilor epocii 
bronzului. 


Evoluţia culturală. Această perioadă nu a început pretutindeni în 
acelaşi timp şi nu a durat la fel, chiar în teritorii învecinate; deci, această 
trecere de la eneolitic spre epoca bronzului se realizează în condiţii şi la date 
diferite, în funcție de condițiile locale. 


Culturile acestei perioade s-au format prin sintezele dintre elementele 
migratorii (cu origine diversă) şi vechile culturi ale eneoliticului dezvoltat, la 
care se vor adăuga puternice influențe sudice din Bronzul anatoliano-egeo- 
helladic, precum şi unele iradieri etno-culturale din centrul Europei (mai ales în 


vestul ţării). Ca urmare a acestei situații complexe, ariile de răspândire ale 

culturilor din această perioadă nu sunt stabile, existând frecvente pătrunderi şi 
întrepătrunderi ale comunităților diverselor culturi. Situaţia de instabilitate 
etno-culturală s-a menținut şi în perioada timpurie a epocii bronzului. 


Rezultatul istoric cel mai important al acestui îndelungat proces de 
sinteză îl reprezintă fenomenul de indo-europenizare, care constă în formarea 
popoarelor de tip indo-european, menţionate ulterior de izvoarele antice scrise 
(indieni, medo-perşi, hittiți, cimmerieni, sciți, sarmaţi, balto-slavi, traci, illiri, 
eleni, ibero-lusitani, celți, germani ş.a.). Numele de indo-europeni este 
convențional, fiind dat după răspândirea acestor popoare, care formează o mare 
familie etno-lignvistică, din India până la Oceanul Atlantic. 


Formarea acestei mari familii a fost interpretată prin cele mai diverse 
teorii. Majoritatea arheologilor au adoptat punctul de vedere (sintetizat într-o 
teorie coerentă de către cercetătoarea americană Marija Gimbutas) potrivit 
căruia proto-indo-europenii ar fi avut patria inițială în vasta zonă a Asiei 
Centrale; de acolo s-ar fi răspândit în diferite direcții, urmele lor fiind 
evidențiate de  înmormântările tumulare cu ocru (“migraţia valurilor 
kurganice”). Aceşti proto-indo-europeni, în migrația lor, s-ar fi amestecat cu 
diversele populaţii locale, rezultând popoarele înrudite ale familiei indo- 
europene. 


Pe de altă parte, folcloriştii şi etnografii îndeosebi susțin că patria 
inițială a indo-europenilor s-ar fi aflat în Europa centrală sau nordică (de aici 
au rezultat şi denumirile de indo-germani sau arieni, folosite de unii 
cercetători, mai ales din şcoala germană). Faptul că din aceste zone s-ar fi 
produs răspândirea ulterioară pare a fi susținut de prezenţa, în moştenirea 
culturală a unor popoare din Asia, a tradiției despre plante şi animale care nu 
cresc decât într-o climă temperată, cu patru anotimpuri. 


Majoritatea lingviştilor, pornind de la existența, în toate limbile indo- 
europene, a unor cuvinte comune, legate de vechi îndeletniciri, susține că 
populaţia proto-indo-europeană ar fi existat chiar de la sfârşitul paleoliticului 
sau începutul neoliticului pe întreaga arie în care sunt atestate ulterior 
popoarele familiei indo-europene. La sfârşitul eneoliticului şi începutul epocii 
bronzului ar fi avut loc, conform acestei teorii, doar mişcări migratorii interne, 
în cadrul arealului ocupat de populațiile proto-indo-europene, urmate apoi de 
amestecuri între grupurile care aparțineau aceleiaşi mari familii indo-europene 
(un proces oarecum asemănător cu cel care a dus, prin romanizare, la formarea 
popoarelor neo-latine). 


Indiferent de punctul de vedere adoptat, datele arheologice arată clar că 
în eneoliticul final şi la începutul epocii bronzului au avut loc mari mişcări de 
populaţii şi schimbări culturale profunde, implicând şi transformări etnice. 
Deci, este cert că acum au avut loc procese de etnogeneză, chiar dacă acestea s- 
au produs, eventual, doar în cadrul unei vechi mase de populaţii indo-europene. 


In ceea ce interesează istoria României, acum a luat naştere, în vasta 
arie acoperită anterior în sud-estul Europei de culturile cu ceramică pictată ale 
eneoliticului dezvoltat, marele neam al tracilor, considerat de Herodot cel mai 
numeros din lume, după cel al inzilor. Pe parcursul primei perioade a epocii 
fierului, din masa tracică s-au individualizat triburile geto-dacice, care, prin 
procesul ulterior al roamnizării, s-au aflat la baza etnogenezei româneşti. Deci, 


47 


o dată cu formarea neamului tracic, prin procesul indo-europenizării, începând 
de acum circa patru milenii, se poate urmări evoluția continuă a elementelor 
autohtone în spațiul carpato-dunăreano-pontic (prin filiera traci—geto- 
daci—daco-romani—români). Această realitate istorică face din români, 
asemenea grecilor şi albanezilor (aceştia ca urmaşi ai vechilor eleni şi illiri), 
unul din popoarele vechi ale Europei sud-estice şi est-centrale, printre care s-au 
infiltrat, mai târziu, pe parcursul primului mileniu d.Hr., alte popoare, ajunse 
aici prin migrație. 


Culturi caracteristice. Dintre manifestările cultural-istorice ale acestei 
perioade se evidențiază, prin rolul jucat, culturile Horodiştea-Folteşti- 
Cernavoda II (pentru estul şi sud-estul ţării), Cernavoda III (pentru zonele 
sudice) şi Coțofeni (în jumătatea vestică a României). 


Complexul cultural Horodiştea-Folteşti-Cernavoda II a rezultat din 
combinarea mai multor culturi şi grupuri culturale, care au evoluat la începutul 
eneoliticului final: Horodiştea-Erbiceni, cultura amforelor sferice, Folteşti- 
Cernavoda II ş.a. 


Cultura Horodiştea-Erbiceni (după o localitate de pe Prut, în jud. 
Botoşani şi alta în apropiere de Iaşi) a ocupat jumătatea de nord a Moldovei (în 
Basarabia este denumită Brânzeni-Gordineşti). Ea îşi are originea în ultimele 
subfaze ale culturii Cucuteni, peste care s-au adăugat, succesiv, elemente 
răsăritene. In consecință, pe de o parte s-a menținut parțial ceramica pictată, de 
tradiție cucuteniană (dar cu decor mult mai simplu, de factură geometrică), iar 
pe de altă parte s-a impus tot mai mult ceramica incizată şi cea decorată cu 
şnurul. Apar forme noi de vase şi de statuete. S-a trecut la o economie cu 
caracter mixt, agraro-pastoral, ceea ce face ca, pe lângă aşezări sezoniere (cu 
colibe), să întâlnim şi altele, care păstrează tradițiile cucuteniene (fortificate şi 
cu locuinţe construite pe platforme masive de lut). De asemenea, ritul funerar 
se deosebeşte de cel al populațiilor nomade, deoarece aici predomină 
mormintele plane, iar nu cele tumulare. 


Pe parcursul evoluţiei sale, cultura Horodiştea-Erbiceni a cuprins şi pe 
purtătorii culturii amforelor sferice (numită şi cultura mormintelor în ciste), 
care se infiltraseră sporadic, venind dinspre Polonia, tot în jumătatea nordică a 
Moldovei, îndeosebi în spațiul dintre Carpaţi şi Siret. Această cultură, originară 
din zona est-centrală a Europei, s-a întins din Germania până la Bug, datorită 
caracterului predominant pastoral al modului de viață. Două elemente 
caracterizează îndeosebi această cultură: vasele cu corp sferic şi decor 
imprimat (şnur şi liniuţe) şi mormintele în cutii de piatră (ciste), uneori 
colective. Obiceiul funerar al înmormântărilor în ciste va persista şi în epoca 
bronzului la unele culturi din partea răsăriteană a ţării (Glina, Monteoru, 
Costişa). 


Din interferența unor comunități ale culturii amforelor sferice cu cele 
ale culturii Horodiştea-Erbiceni s-a format, în nord-vestul Moldovei, grupul 
cultural Suceava, atestat prin necropola de incinerație de la Suceava, cu peste o 
sută de mormminte, în care resturile arse erau depuse direct în gropi simple. 
Acest rit funerar va devenit, ulterior, specific lumii tracice. 


Partea de sud a Moldovei, estul Munteniei şi Dobrogea a fost cuprinsă 
de comunitățile culturii Folteşti-Cernavoda II (localităţi eponime în judeţele 

Galaţi şi Constanţa). A luat naştere pe fondul culturii Cernavoda I, dar prin 
revitalizarea unor evenimente locale de tradiție gumelniţeană şi cucuteniană, ca 
şi prin asimilarea unor influenţe sudice egeo-anatoliene şi balcanice. Aceasta se 
vădeşte, în primul rând, prin dispariția scoicii pisate din pasta vaselor, ca şi prin 
rara utilizare a decorului şnurat. Ornamentul predilect îl constituie şirurile de 
crestături şi brâiele mărunt crestate. 


Spre finalul perioadei, se va ajunge la o uniformizare culturală în tot 
estul României, formându-se complexul cultural  Horodiştea-Folteşti- 
Cernavoda II, care a continuat să existe şi la începutul epocii bronzului 
(aspectul Bogdăneşti, din sud-vestul Moldovei), întreținând legături cu cultura 
învecinată Glina III-Schneckenberg. Sfârşitul acestui complex cultural a fost 
determinat de pătrunderea, la începutul epocii bronzului, a unor noi valuri de 
populaţie pastorală nord-pontică, grupul mormintelor tumulare cu ocru, în 
groapă simplă (iamnaia, în limba rusă), precum şi de extinderea treptată spre 
nord a culturii Monteoru din nord-estul Munteniei şi a culturii Costişa dinspre 
nord spre sud (ambele evoluând apoi pe parcursul bronzului mijlociu). 


Cultura Cernavoda III a dominat îndeosebi partea de sud a ţării, dar 
influenţele sale s-au resimțit pe spații mult mai largi. Ea este continuatoarea 
directă a culturii Cernavoda I (menținerea scoicii pisate în pasta ceramicii), dar 
la formarea ei a contribuit şi asimilarea unor grupuri târzii de tradiție 
gumelniţeană şi sălcuțeană (retrase în nordul Munteniei şi al Olteniei), precum 
şi puternicele impulsuri ale bronzului timpuriu egeo-helladic (unele forme şi 
decoruri ale ceramicii: torți tubulare, brâuri în relief, caneluri). Ocupaţia 
principală a purtătorilor acestei culturi era creşterea vitelor; se remarcă numărul 
mare de oase de cai, descoperite în unele aşezări, ceea ce ar arăta legătura 
genetică cu triburile pastorale indo-europene din stepele nord-pontice. 


Din comunitățile târziide tip Cernavoda III s-a format, în sudul Olteniei 
şi nord-vestul Bulgariei, aspectul cultural Celei (numit astfel după tell-ul, cu 
11 nivele de locuire, din staţiunea eponimă, situată lângă Corabia). Intr-o 
locuinţă din acest tell (datată prin C: 2275 b.c.) s-au păstrat resturile celei mai 
vechi țesături descoperite până în prezent pe teritoriul României (o cuvertură 
de in, întinsă pe o laviţă de lut). Aspectul Celei a sfârşit înglobat în aria culturii 
Coțofeni. 


Cultura Coțofeni (localitatea eponimă în jud. Dolj) a jucat rolul cel mai 
important în procesul de indo-europenizare a jumătăţii vestice al țării. S-a 
născut prin uniformizarea şi revitalizarea fondului local al eneoliticului 
dezvoltat (tradiţii ale culturilor Sălcuța, Bodrogkeresztur, Cernavoda I), 
estompat, la un moment dat, de puternicele presiuni exercitate asupra sa din 
toate direcțiile. Orizontul inițial de mixtaj cultural (cunoscut sub numele de 
Sălcuța IV-Băile Herculane-Cheile Turzii), primind impulsuri din lumea 
bronzului egeean, a dobândit treptat caracteristicile de bază ale culturii 
Coțofeni. Aceasta a cuprins vestul Munteniei, Oltenia, Transilvania şi cea mai 
mare parte a Banatului, având mai multe faze şi variante locale. 


Comunitățile acestei culturi s-au adaptat, datorită caracterului complex 
al economiei lor, la orice forme de teren, având atât aşezări stabile, chiar 
fortificate, cât şi sezoniere. De asemenea, au avut şi cunoştinţe avansate de 
metalurgie a cuprului, dar şi un început de metalurgie a bronzului (obţinând un 
aliaj din aramă cu arseniu, aşa-numitul bronz arsenat, un produs de tranziție 

spre adevăratul bronz, realizat din aramă şi cositor). Ritul funerar, pe lângă 
inhumaţii plane sau tumulare, prezintă şi cazuri sporadice de incinerație. 
Sfârşitul culturii Coțofeni s-a produs pe parcursul bronzului timpuriu, datorită 
pătrunderii comunităților culturii Glina III-Schneckenberg dinspre Muntenia şi 
sud-estul Transilvaniei, ca şi răspândirii unui curent cultural central-european, 
caracterizat prin morminte tumulare şi printr-o ceramică cu aspect scorțos la 
exterior (aşa-numita ceramică decorată cu măturița). 


Limita vestică a teritoriului României a fost cuprinsă de purtătorii 
culturii Baden (numită astfel după descoperirile dintr-o peşteră din Austria), 
care a cunoscut o vastă răspândire din Cehia, Slovacia şi estul Austriei până în 
vestul României şi din sudul Poloniei până în nordul Serbiei şi al Croaţiei. Pe 
teritoriul României este atestată în zonele de câmpie din Crişana şi Banat. 
Originea acestui vast complex cultural se poate explica, la fel ca în cazul 
culturii Coțofeni, prin uniformizarea fondurilor culturale ale eneoliticului local 
(din care a rezultat aspectul timpuriu Bolerâz). În această sinteză se resimte o 
puternică influență sudică (utilizarea predilectă a canelurilor în ornamentarea 
ceramicii). Aşezările sunt, în general, deschise, situate pe locuri joase, dar se 
cunosc şi aşezări fortificate, în locuri mai înalte. Ritul funerar cunoaşte atât 
inhumaţia, cât şi incinerația, cu ritualuri diferite, denotând caracterul eterogen 
al comunităților acestei culturi. Prezența incineraţiei prefaţează naşterea 
marelui cerc cultural al câmpurilor cu urne, care va fi specific Europei centrale 
în epoca bronzului. 


INTREBĂRI RECAPITULATIVE 


1. De ce este considerată indo-europenizarea fenomenul istoric cel mai important care se 
petrece în eneoliticul final şi la începutul epocii bronzului, atât pentru istoria 
universală, cât şi pentru cea a României? 


2. Prin ce se deosebesc principalele teorii privind patria inițială a indo-europenilor? 


3. Care au fost culturile care au jucat rolul cel mai important în procesul de indo- 
europenizare pe teritoriul României? 


4.  Precizaţi ariile de răspândire ale culturilor din eneoliticul final şi caracteristicile cele 
mai importante ale acestor culturi. 


5. Cum se explică mecanismul de formare a complexelor culturale în encoliticul final şi 
la începutul epocii bronzului? 

1 Zveniacin 

2 Kasperivţi 

3 Jvaneţ 

4 Ţviklovţi 

5 Polivanov lar 
6 Mereşeuca 

7 Volcineţ 

8 Chetroşica 

9 Hancăuţi 

10 Văratic 

11 Costeşti 

12 Bolohani 

13 Ofatinţi 

14 Holercani 

15 Lucaşeuca 
16 Butori 

17 Dănceni 

18 Dancu 

19 Gura Bâculu 
20 Gura Galbenei 
21 Ekaterinovka 
22 Purcari 

23 Tudora 

24 Sărata 

25 Baştanovka 
26 Borisovka 

27 Glubokoe 

28 Neruşai 

29 Primorskoe 
30 Cazaclia 

31 Taraclia 

32 Ogorodnoe 
33 Bolgrad 

34 Utkonosovka 
35 Mirnoe 

36 Grăniceşti 

37 Corlăteni 

38 Basarabi 

39 Dolheştii Mari 
40 Broşteni 

41 Târpeşti 

42 Piatra-Neamţ 
43 Izvoare 

44 Piatra Șoimului (Calu) 
45 Mândrişca 
46 Cucuteni 

47 Hăbăşeşti 

48 Bogonos 

49 Uricani 

49a Cârniceni 
49b Bălteni 

50 Valea Lupului 
51 Holboca 

52 Vişan 

52a Boroşeşti 

53 Băceşti 

54 Lichitişeni 
55 Stoicani 

56 Baldovineşti 
57 Brăila-Brăilița 
58 Garvăn 

59 Casimcea 

60 Duranculac 
61 Smeeni 

62 Tinosu 

63 Glina 

64 Sultana 

65 Vărăşti-Boian 
66 Malu Roşu 
67 Slobozia 

68 Dobroteşti 
69 Deagu de Sus 
70 Retevoieşti 


71 Vâlcele 

72 Verguleasa 

73 Vădastra 

74 Orlea 

75 Locusteni 

76 Leu 

77 Braneţ 

78 Craiova 

79 Şimnicu delos 
80 Căzăneşti 

81 Govora 

82 Ocnele Mari 

83 Râmnicu Vâlcea 
84 Baia de Fier 

85 Petroşani 

86 Boroşteni 

87 Vârţu 

88 Verbicioara 

89 Sălcuţa 

90 Cerăt 

91 Măceşu de Jos 
92 Cârna 

93 Rast 

94 Basarabi 

95 Cetate 

96 Plenița 

97 Castrele Traiane 
98 Balta Verde 

99 Ostrovu Corbului 
100 Şimian-Ostrovu Șimian 
101 GuraVăii-Ostrovu Banului 
102 Jupalnic 

103 Dubova 

104 Gornea 

105 Moldova V. 

106 Bănia 

107 Bocşa Montană 
108 Reşiţa 

109 Româneşti 

110 Bodo 

111 Beba Veche 

112 Nerău 

113 Sânnicolau Mare 
114 Sânpetru German 
115 Bodrogu Nou 
116 Zădăreni 

117 Arad 

118 Pecica 

119 Macea 

120 Şiria 

121 Sântana 

122 Şilindia 

123 Moneasa 

124 Câmpani 

125 Clit 

126 Tinca 

127 Peştera 

128 Sântandrei 

129 Girişu deCriş 
130 Oradea 

131 Biharia 

132 Cubulcut 

133 Sălacea 

134 Valea lui Mi- hai 
135 Voivozi 

136 Pişcolţ 

137 Sanislău 

138 Berea 

139 Ciumeşti 

140 Carei 

141 Unimăt 

142 MedieşuAurit 
143 Dăbâca 

144 Corpadea 

145 Cheile Turzii 

146 Budeşti 

147 Archiud 

148 Şincai 

149 Gorneşti 

150 Sângeorgiu de Mureş 
151 Cristeşti 

152 Agrişteu 

153 Lechinţa de Mureş 
154 Cucerdea 
155Copand 

156 Lopadea V. 

157 Livezile 

158 Gârbova de Sus 
159 Căpud 

160 Craiva 

161 Bucerdea Vinoasă 
162 Ighiel 

163 Alba-lulia 

164 Geoagiu de Sus 
165 Uroi 

166 Crăciuneşti 
167Ţebea 

168 Cozia 

169 Nandru 

170 Deva 

171 Boşorod-Piatra Roşie 
172 Cioclovina 173 Tărtăria 
174 Pianu de Jos 

175 Petreşti 

176 Răhău 

177 Câlnic 

178 Sebeş 

179 Cristian 

180 Avrig 

181 Caşolţ 

182 Soroştin 

183 Boarta 

184 Bratei 

185 Mereşti 

186 Păuleni 

187 Leliceni 

188 Malnaş 

189 Reci 

190 Râşnov 

191 Braşov 

192 Bod 

193 Rotbav 


III. EPOCA BRONZULUI (c. 2200/2000 — 1200/1150 b.c.) 
III.1. Caracterizare generală 


III.1.1. Problema determinării etnice. Pentru istoria ţării noastre, epoca 
bronzului nu marchează doar începutul epocii metalelor, cu toate consecințele 
social-economice ce decurg de aici, ci şi perioada de cristalizare a etnicului 
tracic. Ca urmare a încheierii, în linii mari, a procesului de indo-europenizare, 
civilizația bronzului carpatic a cunoscut o serie de trăsături unitare, având ca 
suport unitatea etnosului tracic. Deşi izvoarele scrise nu relatează despre traci 
decât din epoca fierului, totuşi existenţa unei continuității clare, în spațiul 
carpatic, între civilizaţia bronzului şi cea a fierului, i-a permis încă lui V. 
Pârvan (în „Getica”) să formuleze ipoteza apartenenţei tracice a Bronzului de 
pe teritoriul României. Această ipoteză este întărită şi prin comparație cu 
situația din spaţiul grecesc, unde textele scrise în liniarul B (alfabet utilizat în 
civilizația miceniană a Bronzului helladic) sunt redactate deja într-o limbă 
greacă arhaică. 


III.1.2. Viaţa economică. Metalurgia. Evoluţia civilizaţiei carpatice în 
această epocă este determinată în mare măsură de treptata impunere a 
metalurgiei bronzului şi a produselor obţinute din noul metal în principalele 
domenii ale vieții cotidiene. Faţă de cupru, bronzul prezenta o serie de 
avantaje: se topea mai uşor (datorită amestecului cu cositorul), sub 900 C (faţă 
de 1085 C — punctul de topire a aramei); era mult mai fluid şi se turna mai 
uşor; aliajul era mai dur decât arama. Totuşi, bronzul s-a impus cu greutate, 
într-un timp îndelungat, atât datorită rarității materiilor prime necesare obținerii 
lui, cât şi datorită unui anume conservatorism în menţinerea tehnicilor 
tradiționale de prelucrare a pietrei, care au atins apogeul tocmai la începutul 
epocii bronzului. La aceasta trebuie adăugată şi uşurinţa cu care se deteriorau 
uneltele de bronz, fapt neconvenabil în raport cu dificultatea obținerii lor. Ca 
urmare, de-a lungul epocii bronzului, s-au menţinut atât uneltele şi armele de 
piatră, cât şi cele de bronz. 


Principalele tipuri de unelte şi arme întâlnite în epoca bronzului sunt: 
toporul, secera, pumnalul şi sabia. Armele apar, de multe ori, la fel de 
numeroase sau chiar mai numeroase decât uneltele, ceea ce arată că noul metal 
era folosit în special pentru activități războinice, în timp ce în sectorul 
economic un rol important îl juca, în continuare, utilajul litic. 


Săbiile descoperite se utilizau mai ales pentru împuns. Se cunosc trei 
tipuri: micenian, Apa şi Boiu. Primul tip este influențat de piesele similare din 
civilizația miceniană; celelalte două sunt creaţii originale ale metalurgiei 
tracice din bazinul carpatic. În general, ele sunt răspândite mai ales în interiorul 
arcului carpatic, unde locuitorii, datorită resurselor mai mari de minerale, se 
pare că atinseseră un grad mai avansat de dezvoltare decât cei din regiunile 
extracarpatice. De regulă, la est şi la sud de Carpaţi se folosesc, drept arme, 
pumnale şi topoare de luptă din bronz, precum şi măciuci de piatră, cu coada de 
lemn. 

Topoarele, după scopul utilizării, sunt de două tipuri: de luptă şi de 
lucru. 'Topoarele de luptă sunt mult mai lungi şi mai subțiri decât cele de lucru. 
Nu sunt părăsite, ca arme, nici topoarele-ciocan de piatră, perforate, cu profil 
arcuit, aşa-numitele topoare naviforme. Toporul de lucru tipic era foarte 

asemănător cu cel întrebuințat şi astăzi (cu gaura pentru coadă paralelă cu 
tăişul). La sfârşitul epocii bronzului, acesta a fost înlocuit cu aşa-numitul topor 
de tip celt (gaura pentru coadă era perpendiculară pe tăiş). Prelucrarea lemnului 
a avut de câştigat de pe urma folosirii topoarelor de bronz. Nu întâmplător, 
tocmai acum au fost atestate, în mare număr, carele cu roți şi plugurile 
primitive de lemn. 


Pe de altă parte, folosirea toporului de bronz, cu o eficienţă sporită față 
de cel de piatră, a îngăduit defrişări masive, ducând la extinderea şi 
perfecționarea cultivării plantelor, sub forma agriculturii de ogor primitive. 
Prin trecerea la strângerea recoltei pe mari suprafețe, au apărut şi secerile 
propriu-zise, făcute din bronz, dar, din cauza insuficienţei metalului, s-au 
utilizat în continuare şi seceri de os sau de piatră (sub forma unor cuțite curbe: 
cosoare). 


III.1.3. Relaţiile de schimb. Spre deosebire de piatră, metalul nu se 
găsea pretutindeni. De aceea, în regiunile bogate în minereu, au apărut zone 
specializate în exploatarea şi prelucrarea metalelor (aramă, cositor). În funcţie 
de acestea, s-au creat principalele zone de schimb şi drumuri comerciale între 
regiunile cu predominant caracter agricol (Muntenia, Moldova, Dobrogea) şi 
cele cu meşteşuguri dezvoltate (Transilvania, Banat, parțial Oltenia). Bronzul 
nu era totdeauna finisat la fața locului, ci pleca din zonele miniere şi sub formă 
de bare, lingouri sau turte, urmând să fie turnat din nou după tiparul dorit de 
cumpărător. Se întâlnesc şi numeroase topoare şi seceri, fără urme de 
întrebuințare, aflate în depozite (precum depozitul de la Baniabic — azi Vâlcele, 
lângă Cluj, sau cel de la Drajna de Jos, lângă Ploieşti), dovedind că acestea, 
fiind uneltele cele mai cerute, foloseau şi ca un fel de echivalent de schimb. 
Semnificativă este, în acest sens, descoperirea unor astfel de depozite la 
Predeal şi Sinaia, ceea ce atestă folosirea văii Prahovei drept una din căile 
curente de legătură între Transilvania (zona minieră) şi Muntenia (zona 
agricolă). 


Asemenea schimburi comerciale sunt atestate nu numai în interiorul 
zonei carpato-dunărene, ci şi cu alte regiuni învecinate sau mai îndepărtate. 
Astfel, teritoriul ţării noastre era străbătut de una din variantele cunoscutului 
drum al chihlimbarului, care lega regiunile Mării Baltice cu cele ale Mării 
Mediterane. Aşa s-ar explica prezenţa la noi a unor perle de chihlimbar sau, 
invers, prezenţa unor tipuri de unelte şi arme transilvănene în regiunile central- 
europene şi baltice (unde se exploata şi cositorul). Pe aceeaşi cale, şi legăturile 
cu sudul, care fuseseră puternice încă din neolitic, au dobândit valenţe noi în 
epoca bronzului, mai ales în perioada miceniană. Astfel, în afara săbiilor de tip 
micenian, semnalăm prezența perlelor de faianţă (forma cea mai rudimentară a 
sticlei), venite din lumea est-mediteraneană şi care constituiau un obiect cerut 
cu predilecție de locuitorii Europei răsăritene, centrale şi chiar vestice. Ele apar 
frecvent în inventarul mormintelor; astfel, într-un mormânt de femeie din 
necropola de la Sărata Monteoru s-au găsit peste 400 asemenea perle, care 
împodobiseră îmbrăcămintea defunctei. 


III.1.4. Structura socială în epoca bronzului, pe teritoriul carpato- 
dunărean, nu atinsese stadiul societăţii sclavagiste, ca în Orient sau în bazinul 
egeean. Comunitățile locale se aflau într-un stadiu de destrămare a societăţii 

gentilice, tipic începutului așa-numitei democrații militare”. Un factor esenţial 
pentru ritmul mai lent de evoluţie socială față de Orient l-au constituit 
puternicele mişcări de populaţii care au avut loc la începutul şi sfârşitul 
perioadei, stânjenind dezvoltarea normală a factorului autohton. 


Ca urmare a întăririi aristocrației tribale şi unional-tribale şi a înmulțirii 
conflictelor intercomunitare, aşezările epocii bronzului se caracterizează, în 
general, printr-o perfecționare a sistemului de fortificaţii. Asemenea lucrări, cu 
şanţuri, valuri şi palisade solide, care presupun un important volum de muncă, 
demonstrează creşterea populaţiei, întărirea comunităților tribale, ca şi folosirea 
probabilă a muncii prizonierilor. 


III.1.5._Depozite şi tezaure. O altă dovadă a întăririi coeziunii tribale o 
putem afla, probabil, în numeroasele depozite de unelte şi arme din bronz, care 
pot fi interpretate ca tezaure ale comunităţii, îngropate în momente de restrişte 
şi pe care cei ce le-au ascuns nu le-au mai putut recupera, din diferite motive. 
După alte opinii, cel puţin o parte a acestor depozite ar putea fi interpretate ca 
depuneri rituale în locuri sacre, fiind ofrande aduse unor divinități. 
Semnificaţia reală a acestor depozite trebuie, deci, interpretată de la caz la caz, 
în funcţie de condiţiile de descoperire şi de componenţa lor: cele ce conţin 
bare, lingouri sau piese fragmentare pot fi considerate depozite-turnătorii 
(destinate retopirii), în timp ce depozitele cu piese întregi ar putea fi 
imterpretate drept depuneri rituale. 


Ca acumulări de bogății, fie de către o comunitate, fie de către unele 
vârfuri ale aristocrației, pot fi interpretate şi tezaurele de aur şi argint. Din aur 
şi argint se confecționau uneori arme, ca simbol al bogăției şi puterii, aşa cum 
demonstrează marele tezaur de la Perşinari (jud. Dâmboviţa), din perioada 
mijlocie a Bronzului, tezaur din care au fost recuperate o spadă şi 11 pumnale 
de aur, precum şi patru topoare de argint. 


III.1.6 Viaţa spirituală. În privința credințelor, principalul obiect al 
cultului în epoca bronzului a devenit soarele. Adorarea lui se făcea sub cele 
mai diverse aspecte: trasarea pe vase a unor cercuri de lut din care se 
desprindeau raze; existenţa unor vetre mari, decorate cu motive spiralice (la 
Wietenberg, lângă Sighişoara), care sau bărci solare, trase de păsări (la 
Orăştie). Ultima formă de reprezentare poate fi explicată şi prin credinţele 
păstrate în folclorul românesc, potrivit cărora soarele ar pleca, în călătoria sa 
zilnică, din apele nesfârşite care înconjoară pământul, într-un care tras de 
păsări de apă, iar seara se reîntoarce în aceleaşi ape. De asemenea, în 
mormintele faraonilor egipteni se găsesc adesea bărci, pentru ca faraonul 
(considerat fiu al lui Ra — zeul Soarelui) să-şi poată efectua plimbările diurne şi 
după moarte. 


Se cunosc şi locuri dedicate cultului solar, sanctuare orientate spre 
răsărit, cum ar fi cele de la Sărata-Monteoru (jud. Buzău) şi, mai ales, Sălacea 
(jud. Bihor). 


é Deşi termenul este uneori contestat în istoriografia actuală, credem că el exprimă, 
totuşi, o realitate, atestată atât de izvoarele antice, cât şi de informaţiile etnologice, pentru că a 
existat un stadiu de evoluţie, spre sfârşitul societăţii primitive, când deciziile nu mai erau luate 
de întreaga comunitate gentilică, ci doar de adunarea războinicilor (adunarea poporului 
înarmat). 

Vechiul cult al fertilității şi fecundității şi-a pierdut aproape complet 
importanța, fapt dovedit de raritatea plasticii antropomorfe feminine şi a celei 
zoomorfe. Excepţie face doar cultura Gârla Mare din Oltenia, dar analiza 
antropologică a arătat că aceste statuete se aflau aici doar în mormintele de 
copii, fiind vorba probabil de o divinitate protectoare a acestora. De asemenea, 
se întâlnesc, destul de frecvent, vase lucrate în stil figurativ, uman sau animal. 


Arta epocii bronzului este dominată de stilul geometric, liniar şi 
spiralic, prezent mai ales pe ceramică, dar şi pe o mare parte din unelte, arme şi 
ustensile casnice. 


II.1.7. Ritul funerar cunoaşte, la început, o predominare a inhumaţiei, 
dar majoritatea culturilor epocii bronzului folosesc în paralel şi incineraţia. În 
privinţa inhumației, în majoritatea cazurilor, se foloseşte în continuare ritualul 
depunerii în poziţie chircită, în cimitire plane, aşa cum îl întâlnim predominant 
şi în enecoliticul final. Acest ritual, folosit şi în zonele sudice, se deosebeşte de 
cel tumular, întâlnit frecvent la est, nord şi vest de ţara noastră (parțial şi la 
noi), arătând că influenţa cultural-etnică cea mai puternică pentru teritoriul 
carpatic, în epoca bronzului, vine din regiunea egeo-balcanică. 


Uneori, ritualul funerar atinge forme complicate, aşa cum este cazul 
unor impunătoare construcții din lespezi de piatră, descoperite la Cândești, în 
aria culturii Monteoru, care sugerează existența unor cavouri şi a unor mici 
monumente funerare. 


De regulă, între mormintele aceluiaşi cimitir se întâlnesc deosebiri de 
inventar, uneori foarte mari, indicând diferențieri de avere şi o anume 
ierarhizare în cadrul comunităților tribale. 


Prin folosirea în paralel a incineraţiei, se impune acum definitiv 
concepția potrivit căreia doar sufletul este nemuritor, putându-se reîncarna. 
Resturile incinerate se depuneau în groapă, de regulă într-o urnă de lut, într-o 
casetă de piatră sau, mai rar, direct pe pământ. Acest rit este specific pentru o 
vastă zonă din Europa centrală, unde se dezvoltă cercul cultural al 
înmormântărilor în câmpuri de urne. La noi în ţară, mai ales culturile din vest 
(Wietenberg, Pecica, Vučedol, Cruceni şi Gârla Mare) se caracterizează prin 
folosirea masivă a incineraţiei. Celelalte culturi au folosit, de regulă, inhumaţia. 
Însă, spre sfârşitul Bronzului mijlociu, şi în celelalte culturi începe să se 
utilizeze incinerația, dar numai în proporție redusă, îndeosebi la mormintele de 
copii, adică în acele cazuri în care tradiția nu avea încă semnificaţii profunde. 
În etapa următoare, începutul epocii fierului, tocmai triburile care practicau 
incineraţia în câmpuri de urne au jucat un rol important în marile mişcări de 
populaţii produse atunci (aşa-numitul proces de hallstattizare). 


III.1.8. Problema periodizării epocii bronzului. Stabilirea momentului 
de început al epocii bronzului la noi a suscitat şi suscită încă numeroase 
discuţii. Adeseori, aceeaşi cultură este inclusă fie în eneoliticul final, fie în 
bronzul timpuriu. Pentru rezolvarea acestei probleme, din punct de vedere 
metodologic, se aplică două criterii fundamentale: 


a) O cultură trece la epoca bronzului în momentul în care comunitățile 
respective încep exploatarea şi prelucrarea minereurilor proprii, iar prezența 
obiectelor de bronz nu se mai datorează doar importurilor din sud. Pentru 
comunităţile care nu posedă zăcăminte, indiciul îl constituie frecvenţa 

importurilor de bronzuri din ariile aflate în imediata apropiere, cu care întrețin 
un intens schimb de produse. 


b) O cultură trece la epoca bronzului atunci când se stabileşte echilibrul 
între ramurile principale ale economiei: păstoritul şi agricultura primitivă. 


De obicei, aceste două fenomene se petrec simultan. Trecerea la epoca 
bronzului pe teritoriul României reprezintă doar un aspect regional al unui vast 
fenomen european. Pe teritoriul ţării noastre se petrec contacte reciproce, 
active, între forme de cultură materială central-, sud- şi est-europene. 
Diferitele influențe nu au fost încă precizate în toate situațiile, ceea ce a 
îngreunat alcătuirea unei periodizări proprii. S-a încercat să se aplice şi la noi 
sistemul alcătuit de arheologul german Paul Reinecke, bazat pe patru faze 
(Bronz A, B, C, D), valabile mai ales pentru Europa centrală. Însă, orice 
periodizare trebuie să reflecte, în primul rând, realitățile locale. De aceea, Ion 
Nestor a elaborat un sistem bazat pe trei mari perioade (Bronz timpuriu, 
mijlociu şi târziu), valabil şi în prezent, cu unele precizări, aduse îndeosebi de 
către D. Berciu, Dorin Popescu, Sebastian  Morintz, Mircea Petrescu- 
Dîmboviţa, P. Roman, Al. Vulpe (ultimul consideră că începutul epocii 
bronzului s-ar fi produs mult mai timpuriu pe teritoriul României, înglobând 
aici şi perioada de tranziție spre epoca bronzului). 


După alte opinii, îndeosebi ale cercetătorilor care încearcă să se 
racordeze mai mult la schemele de periodizare ale Europei centrale, epoca 
bronzului s-ar prelungi şi la începutul primei perioade a epocii fierului, până pe 
la 800 î.Hr., deoarece tocmai atunci se constată apogeul metalurgiei bronzului, 
în timp ce obiectele de fier erau extrem de rare. Conform acestei concepţii, 
epoca bronzului s-ar împărți în patru mari faze: timpurie, mijlocie, recentă şi 
târzie (ultimele două fiind echivalente cu Bronzul târziu, respectiv Hallstatt 
timpuriu, din periodizarea românească: vezi tabelul alăturat). 


Periodizare Periodizare Periodizare central-europeană 
Reinecke Nestor 
Br. A ; ; Br. Vechi 

Br. timpuriu 
Br. B 

aie a Br. Mijlociu 

Br. mijlociu 
Br. C 
Br. D Br. târziu Br. Recent 
Ha A+B Ha timpuriu Br. Târziu 


II.2. Bronzul timpuriu (c. 2200/1800 — 1700/1600 b.c.) 


III.2.1. Trăsături generale. Aşa cum arată cronologia acestei perioade, 
începuturile epocii bronzului nu se produc în acelaşi timp pe întreg teritoriul 
României. Regiunile sudice ale țării, în contact direct cu regiunile balcano- 
egeene (unde se dezvolta cultura helladică), care trecuseră mult mai repede la 
epoca bronzului (încă de pe la începutul mileniului al III-lea), au cunoscut o 
evoluție mai accelerată, în timp ce în regiunile nordice şi vestice aceste 

impulsuri sudice au fost receptate mai greu. Aici au persistat încă numeroase 
reminescențe ale eneoliticul final, continuând chiar evoluţia târzie a unor 
culturi din această perioadă (îndeosebi, cultura Coțofeni). De aceea, trecerea se 
va face gradual, pe măsura receptării noii metalurgii a bronzului şi a stabilizării 
din punct de vedere al evoluţiei culturale. În această perioadă, obiectele de 
bronz sunt foarte rare, iar aliajul nu a atins întotdeauna procentajul ideal (90% 
aramă; 10% cositor). 


[1.2.2 Evoluţia culturală. La scara întregului teritoriu al României, în 
funcție de evoluţia factorilor locali şi de evoluţia externă, au fost delimitate (de 
către Petre I. Roman) patru mari cercuri culturale, specifice Bronzului 
timpuriu: 


— est-carpatic (în centrul şi nordul Moldovei); 
— vest-pontic (sudul Moldovei, estul Munteniei şi Dobrogea); 


— central-românesc (zona deluroasă şi carpatică a Munteniei şi Olteniei; 
estul şi centrul Transilvaniei); 


— est-central european (Banat, Crişana, Maramureş). 


Desigur, limitele dintre aceste cercuri cercuri culturale nu sunt rigide, 
constându-se existența permanentă a unor interferenţe. 


În cercul est-carpatic (Moldova), începutul epocii bronzului este încă 
puţin cunoscut, fiind, pare-se, rezultatul unor interferenţe între complexe 
culturale care continuă o tradiţie Folteşti târzie şi unele pătrunderi succesive 
dinspre răsărit ale comunităţilor nord-pontice, caracterizate prin morminte 
tumulare cu ocru. 


În cercul vest-pontic, situaţia pare a fi identică (tradiţii Cernavoda Il- 
Folteşti şi morminte tumulare cu ocru), dar, aici, trebuie luate în considerare şi 
permanente influenţe sudice, egeo-helladice şi anatoliene, de tip troian, 
transmise mai ales prin cultura Ezero, de pe teritoriul Bulgariei sud-balcanice. 


În spaţiul central-românesc, s-a format cultura (sau complexul cultural, 
după unele opinii) Glina III-Schneckenberg, considerată ca fiind cea mai 
reprezentativă pentru începuturile epocii bronzului din România. Ea a cunoscut 
o extindere treptată din Muntenia spre Transilvania (aici, începuturilor culturii 
Glina din Muntenia îi corespunde cultura Zăbala, din sud-estul Transilvaniei). 
În faza târzie (Schneckenberg B) pătrunde, în depresiunea Ciucului, un grup cu 
ceramică şnurată, cunoscut sub numele de cultura Jigodin. Glina II- 
Schneckenberg a avut o însemnată contribuţie la naşterea unor culturi ale 
Bronzului mijlociu din sudul, sud-estul şi centrul ţării (Tei, Verbicioara, 
Monteoru, Wietenberg). 


În sud-vestul Transilvaniei, în bazinul mijlociu al Mureşului, s-a format 
grupul cultural Şoimuş, care va sta la baza naşterii culturii Wietenberg. In 
cadrul acestui grup se manifestă influențe central-europene, din partea 
complexului cultural al mormintelor tumulare. 


In restul Transilvaniei, în nordul Olteniei şi parțial în Banat a evoluat, 
în faza sa cea mai târzie (a IV-a), cultura Coțofeni, a cărei ceramică se 
caracterizează mai ales prin decor realizat în tehnica împunsăturilor succesive. 

REGIUNEA 


Moldova 


Muntenia 


Oltenia 


Transilvania 


Banat 


Crişana 


Maramureş 


BRONZ TIMPURIU BRONZ MIJLOCIU BRONZ TÂRZIU 


Dolheştii Mari- ------------ Costişa -------- N 
Târpeşti O 
U 
Bogdănești ____________ Monteoru _________ A 
G 
Zimnicea-Plovdiv 
L Zimnicea __---------- Tei Fundenii Doamnei 
FRETES Coslogeni 777777777 
E = O egenis Verbicioara ———————— Vlădeşti----- 
Ni Oe Gârla Mare _———— Bistreţ-lşalniţa_ --. 
A 
| Ciomortan W N 
S I 
C Zăbala E 
H T O 
N Jigodin E 
E N 
C B U 
K Copăceni E 
E R 
N Grupul G A 
B tumular 
E vest-transilvănean 
R 
G Şoimuş 
ie eee Vatina------------- Cruceni — Belegiš- -- - 


Periam — Pecica 77777777777777: 


Sata Otomani -----------  Biharea--------- 
Igriţa 


piine ne Thaene Suciu de Sus— Lăpuş—— 


Tabel 2. Culturile epocii bronzului de pe teritoriul României 

Aspectul Glina (Muntenia, Oltenia) | Aspectul Schneckenberg 


(S. Transilvaniei) 


Faza | Cultura Zăbala 
Faza 2 Faza Schneckenberg A 
Faza 3 Schneckenberg B_ | Aspect Jigodin 


În sud-vestul şi vestul Banatului s-a extins, dinspre Serbia, cultura 
Vučedol, iar în nord-vestul României sunt atestate prezenţe ale culturii Nir, 
înrudită parțial cu Vučedol (vorbindu-se chiar de un complex cultural Vučedol- 
Nir). Şi în cadrul acestui complex se resimt influenţe central-europene, mai 
ales prin ceramica cu un aspect scorțos (aşa-numitul “decor cu măturiţa”). 


În bazinul Mureşului inferior, între ariile Vučedol şi Nir, s-a format 
aspectul cultural Periam-Mokrin, care a stat la baza constituirii culturii Periam- 
Pecica, din Bronzul mijlociu. 


Un aspect cultural înrudit cu fenomenele din vestul României 
(îndeosebi cu Periam şi Nir) a fost descoperit în nord-vestul Basarabiei, în zona 
bazinului mijlociu al Prutului: cultura Edineţ. Legătura dintre cele două zone, 
destul de îndepărtate, s-a produs, probabil, pe la nordul Carpaţilor (bazinele 
superioare ale Tisei, Nistrului şi Prutului). 


III.3. Bronzul mijlociu (c. 1700 - 1400/1350) 


II.3.1.Trăsături generale. Reprezintă perioada principală a epocii 
bronzului din spaţiul carpatic. Din punct de vedere istoric, se constată acum o 
evoluție în general calmă, cu un grad sporit de stabilitate a ariilor culturale. 
Aşezările sunt, de cele mai multe ori, de lungă durată, adesea fortificate prin 
lucrări de mare amploare, reprezentând sediul unor comunităţi tribale sau chiar 
unional-tribale. În preajma aşezărilor se găsesc necropole cu zeci şi chiar sute 
de morminte, denotând, prin inventarul lor, existența unei societăți bine 
ierarhizate, în cadrul căreia aristocrația deținea rolul conducător. 


Viaţa economică este armonios structurată, existând echilibru între 
principalele ocupaţii. Prosperitatea comunităţilor din această perioadă se 
evidențiază, în primul rând, printr-o dezvoltată metalurgie a bronzului, care 
produce numeroase arme, unelte şi podoabe. Pentru aristocrație se produceau 
obiecte de prestigiu (arme şi podoabe) din aur şi argint. Comunitățile aceste 
perioade întreţineau relații de schimb, cu caracter de permanenţă şi regularitate. 


Pe plan spiritual, cultul solar se manifestă sub cele mai diverse forme 
(locuri de cult, decorul ceramicii şi al obiectelor de metal, piese cu semnificație 
ritual-cultică). Caracteristica principală a ceramicii din această perioadă o 
reprezintă torțile supraînălțate peste buza vaselor, ca şi decorul incizat, 
incrustat cu alb. 


I11.3.2. Evoluţia culturală. După origine, influenţe şi legături culturale, 
considerăm că se pot distinge două grupări de culturi: 


a) sud-estice (Costişa, Monteoru, cultura ceramicii cu multe brâuri, Tei); 

b) sud-vestice (Verbicioara, Gârla Mare, Vatina, Balta Sărată, Periam- 
Pecica, Wietenberg, Otomani, Suciu de Sus). 


În Moldova nordică se manifestă cultura Costişa (staţiune eponimă în 
jud. Neamţ), componentă a unei complex cultural mai vast, care acoperă 
Ucraina subcarpatică şi o parte a Poloniei. Decorul caracteristic al ceramicii îl 
reprezintă triunghiurile incizate, dispuse cu vârful în jos, având interiorul 
haşurat. Riturile şi ritualurile funerare sunt extrem de variate, constând atât din 
inhumaţie, cât şi din incineraţie, cu morminte plane sau tumulare, în gropi 
simple sau în ciste (cutii) din lespezi, ceea ce denotă caracterul eterogen al 
populaţiei din cadrul acestui conglomerat cultural. Un aspect al acestei culturi 
s-a răspândit şi în estul Transilvaniei, fiind cunoscut sub numele de Ciomortan 
(loclitate eponimă în județul Harghita). 


Nord-estul Munteniei, Moldova sudică şi centrală sunt acoperite treptat 
de comunităţile culturii Monteoru, care cunosc două perioade mari de evoluţie 
(I-II), cu mai multe faze, etape şi aspecte regionale. Se remarcă marile aşezări 
fortificate, multistratificate, cu vaste necropole în preajmă, de tipul celor de la 
Sărata-Monteoru (jud. Buzău) şi Cândeşti (jud. Vrancea). Ritul funerar 
dominant îl constituie înhumaţia, dar, în procent redus, se întâlneşte şi 
incineraţia. La Cândești s-au descoperit construcţii funerare ample (cavouri şi 
mici piramide de piatră), care îşi găsesc analogii în lumea miceniană. În 
cimitirul de la Balinteşti-Cioinagi (jud. Galaţi), datat în faza finală a culturii 
Monteoru, ceramica prezenta deja, în proporție de 50%, elemente ale culturii 
ulterioare, Noua, din Bronzul târziu, dovedind naşterea acesteia prin 
participarea bazei locale. 


Spaţiul de la est de Prut era ocupat de comunităţile culturii ceramicii cu 
multe brâuri, care pătrund sporadic şi la vest de Prut, în aria Monteoru. Ele se 
caracterizează printr-o economie accentuat pastorală, cu aşezări instabile. Pe 
baza lor se va forma, în Bronzul târziu, cultura Noua-Sabatinovka, ce se va 
extinde şi asupra părților răsăritene şi centrale ale României. 


În Muntenia, caracteristică este cultura Tei (staţiunea eponimă se află 
într-un cartier al Bucureştiului); ea derivă din cultura Bronzului timpuriu Glina 
III, dar prezintă şi puternice influențe sudice, manifestate, în primul rând, în 
decorul spiralo-meandric al ceramicii (incrustat apoi cu alb). Aşezările erau 
neîntărite, denotând un oarecare echilibru între cultivarea pământului şi 
creşterea animalelor. 


În Oltenia, s-a format cultura Verbicioara (localitate eponimă în jud. 
Dolj), de asemenea pe fond Glina III, dar cu afinități spre culturile vestice, de 
origine central-europeană, la care se adaugă decorul spiralo-meandric, ca 
influență sudică. Iniţial, a ocupat tot teritoriul Olteniei, extinzându-se şi la sud 
de Dunăre, pe teritoriul Bulgariei, până la Balcani. Comunitățile acestei culturi 
aveau aşezări fortificate şi practicau ritul inhumaţiei; spre sfârşit, sub influenţa 
culturilor vestice, au utilizat şi incineraţia. În fazele finale, se observă o 
accentuată tendință de unificare cu culturile Tei şi Gârla Mare. 

În partea sud-vestică a Olteniei, într-o etapă evoluată a Bronzului 
mijlociu, s-au răspândit comunitățile culturii Gârla Mare, care se întind, de-a 
lungul Dunării, pe ambele maluri, din zona Belgradului până la confluenţa cu 
Oltul. Este cunoscută mai ales prin marile necropole de incinerație, de tipul 

celei de la Cârna (jud. Mehedinţi). Se remarcă prin vasele cu forme zvelte, 
elegante, având un bogat decor, realizat prin împunsături masive şi incrustaţii 
cu alb; de asemenea, în mormintele de copii erau depuse frumoase statuete 
feminine, reprezentate cu rochii-clopot, având acelaşi tip de decor şi ornamente 
firetate. Această cultură îşi continuă evoluţia în Bronzul târziu, prin orizontul 
final Bistreţ-lşalnița. 


În Banat, zona sudică şi cea vestică erau ocupate de cultura Vatina, iar 
partea estică de grupul cultural Balta Sărată, în timp ce în nord, în bazinul 
Mureşului inferior, au evoluat comunităţile culturii Periam-Pecica (= cultura 
Mureşului), care se remarcă prin locuiri de lungă durată, în cadrul unor aşezări 
de tip tell. 


Podişul Transilvaniei a cunoscut evoluţia reprezentativei culturi 
Wietenberg (= Sighişoara), care se remarcă printr-o mare putere de expansiune, 
influențând evoluţia culturilor învecinate. Prosperitatea acestei culturi se 
bazează pe o dezvoltată metalurgie a bronzului, favorizată de stăpânirea 
resurselor de minereuri din Munţii Apuseni şi din estul Transilvaniei. Ritul 
funerar este reprezentat mai ales prin incinerație. 


Vestul țării (Crişana, Sătmarul) a fost ocupată de purtătorii culturii 
Otomani, care s-au extins şi în estul Ungariei şi al Slovaciei. Înflorirea acestei 
culturi se bazează, de asemenea, pe bogatele zone miniere din aria sa, purtătorii 
ei creând mai multe tipuri de arme şi unelte de bronz. Caracterul războinic al 
acestor comunităţi este subliniat şi de numeroasele aşezări fortificate. Într-una 
din acestea, la Sălacea (jud. Bihor), s-a descoperit un templu de tip megaron 
(rectangular şi cu pridvor), de inspiraţie miceniană, legat de cultul solar. Se 
practica îndeosebi inhumația, dar, prin legăturile puternice cu cercul cultural al 
câmpurilor de urne, de la Dunărea mijlocie, s-a utilizat şi ritul incinerației. 
Cultura Otomani va juca un rol deosebit în persistența tradițiilor locale în 
sintezele din perioada Bronzului târziu, contribuind astfel la naşterea culturii 
Gáva, de la începutul epocii fierului. 


În zona Maramureșului, începe acum evoluţia culturii Suciu de Sus, 
care va atinge însă apogeul în Bronzul târziu (faza Lăpuş). Ceramica sa se 
individualizează prin folosirea predilectă a tehnicii exciziei, dând naştere unor 
frumoase motive ornamentale (îndeosebi spiralo-meandrice, cu simbolistică 
solară) — tradiție păstrată, în această zonă, în arta prelucrării lemnului. Aria sa 
de răspândire a cuprins deopotrivă Ucraina transcarpatică, nord-estul extrem al 
Ungariei şi estul Slovaciei. 


III.4. Bronzul târziu (c. 1400/1350 — 1200/1150) 


III.4.1. Trăsături generale. Reprezintă începutul unei lungi perioade de 
mişcări de populaţii şi de sinteze culturale, care marchează sfârşitul epocii 
bronzului şi trecerea spre epoca propriu-zisă a fierului. Mişcările de populaţii s- 
au desfăşurat inițial dinspre est, apoi (la începutul epocii fierului) în sens 
invers, dinspre Europa centrală spre est. În aceste condiţii de instabilitate, s-a 
rupt iarăşi echilibrul dintre agricultură şi păstorit, în sensul trecerii pe prim plan 
a creşterii animalelor, ceea ce a provocat fenomene de nomadism şi 
seminomadism. Mărturie sunt aşezările de tip  cenuşar, în cadrul cărora 

resturile locuinţelor, construite mai ales din materiale lemnoase, se prezintă sub 
forma unor grămezi de cenuşă. 


Din punct de vedere etnic, se pare că acum s-a produs, în spaţiul 
balcanic şi al Europei est-centrale, delimitarea definitivă dintre illiri (în părțile 
vestice), traci şi cimmerieni (ultimii, atestați în zonele nord-pontice, cu 
infiltrații spre vest, fac parte din grupul nod-iranian al indo-europenilor). 


III.4.2. Evoluţia culturală. Părțile răsăritene şi centrale ale României au 
fost cuprinse într-un vast proces de unificare culturală, prin formarea marelui 
complex cultural Sabatinovka-Noua-Coslogeni, întins de la Nipru până la 
Munţii Apuseni şi din sudul Poloniei până la Dunărea de Jos. În cadrul acestui 
complex, cultura Sabatinovka ocupă spaţiile de la răsărit de Nistru, cultura 
Noua pe cele ale Moldovei şi Podişului Transilvaniei, în timp ce cultura 
Coslogeni s-a răspândit în Bărăgan şi Dobrogea. Respectivul complex cultural 
poate fi considerat, din punct de vedere etnic, o sinteză traco-cimmeriană. 


Cultura Noua a unificat ariile culturale deţinute anterior de culturile 
ceramicii cu multe brâuri, Costişa, Monteoru şi Wietenberg, în condițiile unei 
vieți cu caracter predominant pastoral. Participarea şi rolul elementelor 
răsăritene la această sinteză sunt evidente. Totuşi, persistenţa tradiţiilor locale e 
sugerată, printre altele, de faptul că ritul funerar se axează, în cultura Noua, pe 
inhumaţie în necropole plane (spre deosebire de Sabatinovka, unde sunt 
necropole tumulare), dar se perpetuează şi ritul incineraţiei, în unele cazuri. 


Cultura Coslogeni (care e mai apropiată ca aspect de Sabatinovka decât 
de Noua, dat fiind că este o cultură adaptată la un mediu de stepă) a ocupat 
partea răsăriteană a ariei deținute anterior de cultura Tei în Muntenia, primind 
o serie de influențe de la aceasta, dar şi dinspre sudul balcanic, ceea ce o 
diferențiază de celelalte două culturi înrudite ale complexului. 


Sfârşitul culturilor Noua şi Coslogeni se produce ca urmare a înaintării 
contracurentului vestic al grupurilor culturale hallstattiene timpurii, cu 
ceramică lustruită şi canelată, care produc o nouă uniformizare, de esenţă nord- 
tracică. 


Presiunea comunităților Noua-Coslogeni a provocat schimbări esenţiale 
şi în tabloul cultural din celelalte regiuni ale ţării. Astfel, la sud de Carpaţi, se 
constată formarea unei sinteze culturale între comunitățile târzii ale culturilor 
Tei şi Verbicioara, prin aspectul Fundenii Doamnei (Bucureşti) — Vlădeşti 
(jud. Vâlcea). Pe linia Dunării s-a constituit grupul cultural Zimnicea-Plovdiv, 
de origine balcanică şi care se caracterizează prin morminte plane de 
inhumaţie. Acest grup a fost înglobat de cultura Coslogeni, în ultima sa fază de 
evoluţie. 


Grupul cultural Sihleanu (localitate din jud. Brăila) este atestat în nord- 
estul Munteniei, sud-estul Moldovei şi nord-vestul Dobrogei, unde s-a format, 
la sfârşitul Bronzului târziu, ca sinteză între elemente Noua-Coslogeni şi 
tradiții Monteoru-Tei, ultimele dând nota dominantă a ceramicii, prin păstrarea 
incrustației cu alb. Acest grup mai este numit şi Pre-Babadag, deoarece, pe 
baza sa, s-a format cultura Babadag, din Dobrogea, la începutul Hallstatt-ului. 


În aria deţinută anterior de comunităţile culturii Gârla Mare s-a format 
grupul cultural Bistreţ-Işalniţa, în timp ce locul culturii Vatina din Banat a fost 


luat de cultura Cruceni-Belegis. Aceste grupuri se caracterizează prin folosirea 
63 


intensă a incinerației în urne, adeseori cu tumuli, pregătind trecerea spre 
Hallstatt în zona sud-vestică a României. 


În general, regiunile vestice ale ţării s-au aflat sub puternica influenţă a 
proceselor de sinteză ce se petreceau în bazinul Dunării mijlocii între 
comunităţile complexului cultural al câmpurilor de urne şi cele ale mormintelor 
tumulare din centrul Europei. care vor contribui decisiv la formarea culturii 
hallstattiene. Ca urmare a acestor procese complexe de sinteză, se formează noi 
grupuri culturale, precum Zgrița şi Biharea (în aria fostei culturi Otomani) sau 
Lăpuş (continuator al culturii Suciu de Sus), care folosesc cu predilecție ritul 
incineraţiei şi care vor sta la baza răspândirii spre est a culturii hallstattiene, la 
începutul epocii fierului. 


ÎNTREBĂRI RECAPITULATIVE 
1. Care sunt avantajele şi dezavantajele bronzului? 


2. Ce legătură există între structura socială şi viaţa spirituală a comunităților din epoca 
bronzului? 


Care este caracteristica de bază a fiecăreia din cele trei mari faze ale epocii bronzului? 
Care sunt ariile de răspândire ale culturilor epocii bronzului? 


Există continuitate între aceste arii de la o fază la alta? 


ONL e 


Prin ce se particularizează cele trei componente ale complexului cultural Sabatinovka- 
Noua-Coslogeni? 


7. În ce constă deosebirea fundamentală a evoluţiei istorice din regiunile răsăritene şi cele 
vestice ale teritoriului României în Bronzul târziu? 


IV. PRIMA PERIOADĂ A EPOCII FIERULUI 
(c. 1200/1150 — 450/300 î.Hr.) 


IV.1. Caracterizare generală 


IV.1.1. Definirea şi conţinutul perioadei. Prima perioadă a epocii 
fierului este cunoscută pe plan european şi sub numele de Hallstatt (prescurtare 


uzuală: Ha), după decoperirile tipice făcute într-o salină din Austria. Însă, 
descoperirile de pe teritoriul României au caracteristici proprii față de cele din 
Europa Centrală, astfel că la noi denumirea de Hallstatt nu are decât o valoare 
convențională. În concordanţă cu realitatea din spaţiul carpatic este, deci, mai 
corectă denumirea de primă perioadă a epocii fierului. 


În legătură cu momentul trecerii de la epoca bronzului la cea a fierului 
s-au exprimat opinii diverse. Astfel, în Europa centrală se consideră că epoca 
bronzului ar continua şi cu o etapă finală, care cuprinde primele două etape ale 
Ha (A şi B). În consens cu majoritatea cercetătorilor români, considerăm că 
principiul de bază pentru stabilirea începutului epocii fierului îl reprezintă 
apariţia primelor indicii de utilizare a obiectelor din acest metal, adică chiar 
prima etapă a Ha (A), când, şi pe plan cultural, se observă formarea unei 
sinteze, care cuprinde tot teritoriul României. 


Introducerea fierului va marca, în perspectivă istorică, un uriaş progres 
în toate domeniile vieţii, datorită sporirii randamentului uneltelor şi armelor. 
Totuşi, înlocuirea bronzului cu fierul nu s-a produs imediat, ci într-un timp 
îndelungat, deoarece, în etapa de început a metalurgiei fierului, vechea 

metalurgie a bronzului, după o evoluţie de secole, atinsese apogeul, ceea ce a 
împiedicat generalizarea rapidă a noului metal. Aşa se explică de ce, la 
începutul epocii fierului, găsim foarte puţine obiecte de fier şi foarte multe de 
bronz. Uneltele de bază, turnate din fier, precum brăzdarul pentru plug şi 
toporul, se vor generaliza de abia în a doua perioadă a epocii fierului. Cu 
timpul, însă, oamenii s-au convins de avantajele noului metal şi fierul va 
înlocui, în cele din urmă, bronzul, dar şi piatra — lucru pe care bronzul nu-l 
reuşise. 


În decursul epocii fierului centrul de greutate al civilizaţiei s-a mutat 
treptat din partea răsăriteană a bazinului mediteranean (Asia Anterioară şi 
Egipt) în zona sa centrală (Grecia şi Italia). De această deplasare a profitat şi 
teritoriul ţării noastre, care va primi acum impulsurile culturale direct de la 
centrul cel mai avansat, iar nu prin filieră indirectă, ca până atunci. 


IV.1.2. Răspândirea metalurgiei fierului. Primul popor care şi-a bazat 
dezvoltarea pe cunoaşterea fierului au fost hittiţii din Asia Mică, începând din 
jurul anului 1400 (apogeul imperiului hittit). De la ei, noul metal s-a răspândit 
destul de repede în regiunile limitrofe. În ţara noastră metalurgia fierului a 
putut pătrunde pe mai multe căi: 


a) sud-tracică. Se ştie că mai multe triburi tracice balcanice, printre 
care trerii, au întreprins expediții în Asia Mică, de unde au putut prelua 
metalurgia fierului, răspândind-o apoi şi la tracii nord-dunăreni. De asemenea, 
metalurgia fierului putea să se dezvolte, la tracii sud-balcanici, şi sub influența 
Eladei. 


b) calea nord-vest balcanică şi italică a acționat în vestul țării. 
Influențele au pornit de la centrele de metalurgie illirice, precum şi de la cele 
pre-etrusce (cultura de tip Villanova) şi, apoi, etrusce din nordul Italiei. 


c) nord-pontică (sau cimmeriană). Cimmerienii (populaţie indo- 
europeană din ramura nord-iraniană, înrudită cu sciţii), aveau un accentuat 
caracter pastoral, nomad şi războinic. Localizaţi în nordul Mării Negre, ei 
atacau mereu Asiria şi Urartu, în mod deosebit partea estică a Asiei Mici, 
preluând de aici şi cunoştinţele despre metalurgia fierului, pe care le-au 
răspândit apoi, în raidurile lor războinice, spre Europa est-centrală, deci şi pe 
teritoriul ţării noastre. Diferitele căi de pătrundere ale metalurgiei fierului au 
putut fi convergente şi, uneori, chiar sincrone, deşi se pare că prima cale le-a 
precedat pe celelalte. 


IV.1.3. Viaţa economică şi socială. Din punct de vedere economic, 
începutul primei epoci a fierului se caracterizează printr-o predominare 
generală a păstoritului. Treptat, între agricultură şi păstorit s-a restabilit 
echilibrul, ca urmare a unei relative limitări a migrațiilor de populații, ceea ce a 
permis revenirea parțială la sedentarizare. Totuşi, acest echilibru va fi destul de 
relativ, deoarece infiltraţiile unor grupuri de populaţii răsăritene, nomade, au 
continuat pe parcursul întregii perioade. 


Pe plan social, ca urmare a sporirii produselor şi a acumulărilor de 
avuţii, s-a accelerat procesul de stratificare în cadrul comunităţilor — proces ce 
începuse încă din epoca bronzului. 


Prin consolidarea uniunilor de triburi, conflictele intertribale au luat 
forma unor adevărate războaie. Epoca fierului, a fost, din acest punct de 

vedere, nu numai a plugului şi a toporului de fier, dar şi a sabiei de fier. 
Uniunile de triburi construiau centre întărite, adevărate cetăţi, cu valuri uriaşe 
de pământ (cu structură interioară de bârne şi pietre), având deasupra palisade 
înalte şi solide, iar în față şanţuri adânci şi late, de felul celor de la Sântana- 
Arad (cu o suprafață de 78 ha), Mediaş, Teleac (în Transilvania); în Moldova: 
Stânceşti (Botoşani), Cotnari (jud. Iaşi), Buneşti-Avereşti (jud. Vaslui); 
Butuceni, Saharna (în Basarabia); Satu Nou (Dobrogea); Albeşti (Muntenia); 
Verbicioara (Oltenia). 


Din punct de vedere social-politic, adunarea poporului înarmat a 
devenit forma curentă de conducere a uniunii tribale. Astfel, în unele 
necropole, precum cea de la Balta Verde (Oltenia), numărul mare de arme 
depuse în morminte indică existența unor luptători specializaţi. Din rândurile 
acestor luptători s-a detaşat o aristocrație tribală, aşa cum dovedesc unele 
morminte, cu un inventar deosebit de bogat. Ne aflăm, deci, într-o etapă mai 
avansată a democrației militare, care corespunde sfârşitului societăţii primitive. 


IV.1.4. Populaţiile primei perioade a epocii fierului pe teritoriul 
României. Se consideră că, cel mai târziu la începutul epocii fierului, s-a 


definitivat diferențierea etnico-lingvistică dintre traci şi iliri. Pe teritoriul ţării 
noastre elementul etnic dominant era cel tracic. 


Tracii deţineau, de asemenea, un întins teritoriu balcanic, până în 
nordul Mării Egee, extinzându-se şi în vestul Asiei Mici (unde sunt atestate 
triburile de frigieni, ldieni, licieni, carieni ș.a., ulterior elenizate). 


Spre nord şi spre est, depăşeau cu mult graniţele actuale ale României, 
extinzându-se, la început, până prin mijlocul Polonei de astăzi şi până la Nipru, 
dar în aceste zone vor fi treptat integrați de către populaţiile migratoare nord- 
iraniene (cimmerieni, sciți, sarmaţi). 


Spre vest şi sud-vest, se interferau cu illirii, cam prin zona Dunării mijlocii 
(pannonice), a Banatului şi Serbiei. Drept urmare, în zonele sud-vestice ale 
României se constată prezenţa a numeroase obiecte de factură illirică, dar acestea 
nu trebuie puse atât pe seama unor prezenţe efective ale populaţiei ilirice, ci, mai 
plauzibil, pe seama unor importuri, explicabile prin deosebita înflorire a 
metalurgiei fierului în centrele ilirice din nord-vestul Balcanilor. 


Unei atât de vaste răspândiri îi corespundea un popor tracic extrem de 
numeros, considerat de istoricul grec Herodot (sec. V î.Hr.) drept cel mai mare din 
lume, după indieni. Însă, cu timpul, s-au produs, în această arie uriașă, pătrunderi ale 
unor populații străine, având drept efect o restrângere a spaţiului tracic. De 
asemenea, în interiorul lumii tracice s-a produs o serie de delimitări, în funcție de 
zonele geografice. Pe ansamblu, s-au separat două mari ramuri: sud-tracică şi nord- 
tracică, delimitate de Munţii Haemus (Balcanii actuali). În timp ce ramura sudică 
era tot mai mult influenţată de civilizația elenică, lumea nord-tracică (numită ulterior 
ŞI geto-dacică) a rămas păstrătoarea cea mai fidelă a specificului tracic. 


IV.1.5. _Periodizarea primei perioade a epocii fierului. Multă vreme, 
datorită lipsei cercetărilor proprii pentru această perioadă, s-a preluat şi la noi 


sistemul central-european, elaborat de savantul german Paul Reinecke (cu patru 
faze: A-D), perfecționat, prin subdiviziuni, de către Hermann Miiller-Karpe. În 
urma cercetărilor efectuate pe teritoriul României, îndeosebi în deceniul al 
şaselea, s-a elaborat o schemă proprie de periodizare, cu trei faze (Ha timpuriu, 

mijlociu şi târziu). În acest sistem au fost încadrate principalele serii de 
depozite de bronzuri, precum şi fenomenele culturale specifice (vezi tabelul 4). 


IV.2. Faza timpurie (1200/1150 — 800 î.Hr.) 


IV.2.1. Încadrarea culturală a fazei. Între epoca bronzului şi cea a 
fierului nu se constată o întrerupere a continuității, adică purtătorii culturilor 
epocii bronzului nu au fost înlocuiți de alţii, care să fi pătruns din afară, 
aducând cu ei civilizația fierului. Această continuitate este demonstrată, în 
primul rând, de excepţionala bogăție a obiectelor de bronz, care arată că 
metalurgia bronzului din aria carpato-dunăreană a atins apogeul tocmai în 
secolele de început ale civilizației fierului. Deci, această lungă perioadă, de 
circa şase secole (XIV-IX), constituie o vreme de tranziție, în care se petrece 
procesul de adaptare şi de răspândire treptată a noii metalurgii a fierului. 


IV.2.2. Începuturile metalurgiei fierului. În cele mai multe cazuri, 
primele piese prelucrate din fier nu s-au păstrat, fiind prea mărunte; au rămas 
uneori urme de rugină pe unele obiecte de bronz din depozite datate în Ha A. 
S-au descoperit însă şi obiecte de fier, care imitau pe cele de bronz şi se 
cunosc, de asemenea, obiecte lucrate din ambele metale (cuțite şi pumnale cu 
lame de fier şi mâner de bronz). 


Cel mai vechi obiect integral de fier descoperit până-n prezent pe 
teritoriul României pare a fi un topor de tip celt, din necropola tumulară de la 
Lăpuş, datând probabil chiar de la sfârşitul secolului al XIII-lea. Obiectele de 
fier au început să fie lucrate local încă din Ha A, aşa cum demonstrează 
bucățile de zgură de fier de la Susani (jud. Timiş), dar mai ales în Ha B, când 
întâlnim şi ateliere de reducere a minereului de fier la Cernatu de Sus (jud. 
Covasna) şi la Dervent (jud. Constanţa). 

IV.2.3. Depozite de bronzuri şi tezaure de aur. Starea de nelinişte din 
această perioadă a determinat îngroparea a numeroase depozite de obiecte de 
bronz, dar şi de aur, remarcându-se excepționalul tezaur de la Hinova (lângă 
Turnu Severin), în greutate de 5 kg. Depozitele de bronzuri au fost încadrate în 
serii evolutive, denumite îndeosebi după localităţi din Transilvania, întrucât în 
interiorul arcului carpatic s-a dezvoltat acum cea mai puternică metalurgie a 
bronzului. În unele depozite s-au găsit mii de obiecte; astfel, depozitul de la 
Uioara (jud. Alba) conţinea 5800 piese, cântărind peste o tonă. 


Pentru secolul al XIII-lea este specifică seria Uriu-Domăneşti, 
aparținând comunităților culturilor Noua şi Suciu de Sus, din Bronzul târziu. 

În secolele XII-XI, depozitele se încadrează în seria Cincu-Suseni, 
aparținând comunităților din Ha A. 

Hallstatt-ul B este reprezentat în secolul al X-lea de seria Moigrad- 
Tăuteu, iar în secolul al IX-lea — începutul secolului al VIII-lea, de seria Fizeşu 
Gherlei-Singeorgiu de Pădure. 

În fine, la sfârşitul secolului al VIII-lea, ultima serie este Șomartin-Vetiş, 
aceasta marcând sfârşitul ciclului major al metalurgiei bronzului în spaţiul carpatic. 

O activitate metalurgică atât de intensă presupune o specializare a 
acestei meşteşug, care s-a desprins de agricultură şi păstorit. Produsele 
meşteşugarilor erau destinate schimbului cu regiunile lipsite de materia primă 
necesară. 

. SI EME DE REROLIKORE PRINCIPALELE DESCOPERIRI pon 
Cronologie Müller- SERII DE logie 
absolută |Reinecke e România BRONZURI Transil- Banat Oltenia Muntenia Dobrogea Moldova absolută 
arpe . 
vania S N 
Bronz Uriu- 

Ha B, : ; Tăuteu A I AI 

600 600 
1 

500 Ha D HaD 2 FERIGILE — BARSEŞTI 500 

400 A = 400 

Tabel 3. Cronologia, fazele, seriile de bronzuri şi fenomenele culturale din prima perioadă a epocii fierului pe teritoriul României. 


IV.2.4. Evoluţia culturală. Mişcările demografice, începute din perioada 
de sfârşit a Bronzului, au continuat şi în această etapă, teritoriul țării noastre 
fiind afectat acum mai ales dinspre vest. Implicit, s-a păstrat şi caracterul 
predominant pastoral al economiei, reflectat, atât în modul de construire a 
locuințelor, cât şi în suprastructură. Astfel, la Lechinţa, pe Mureş, s-a 
descoperit depozitul cunoscut sub numele de “turma de la Lechinţa”, constând 
dintr-un mare număr de figurine zoomorfe de lut, care reprezentau mai multe 
specii de animale domestice. 


Peste aria culturii Noua s-a suprapus, extinzându-se dinspre vest, un 
orizont hallstattian timpuriu, de tip A, orizontul ceramicii canelate, datat în 
secolele XII-XI şi caracterizat printr-o ceramică lustruită, neagră la exterior şi 
roşie la interior, ornamentată cu caneluri (şi uneori cu proeminențe). Ritul 
funerar specific acestui orizont este incinerația în urne bitronconice. Acum se 
formează, în Europa est-centrală, o mare unitate culturală, cunoscută sub 
numele de Gâva-Holihrady (numită astfel după descoperirile din două localităţi 
din Ungaria şi Ucraina subcarpatică), ea este reprezentată în Moldova prin 
grupele Grăniceşti (în Podişul Sucevei) şi Corlăteni-Chişinău-Lucaşeuca (în 
restul Moldovei). În Transilvania şi Banat, acestui orizont îi corespund 
descoperirile de tip Lăpuş-Pecica-Reci-Mediaş-Susani-Bobda, în Oltenia 
descoperirile de tip Balta Verde, iar în Muntenia cele de tip Chitila. 


În Ha B, părţile de sud şi est ale ţării au cunoscut evoluţia unui alt 
orizont cultural, de origine  balcano-carpatică, cu ceramică decorată prin 
impresiuni şi incizii, care reia tradiția stilului ornamental al Bronzului mijlociu 
şi târziu din sud-vestul României. Acest orizont s-a extins dinspre Peninsula 
Balcanică, de la sud spre nord, acoperind, în unele regiuni, vechiul orizont al 
ceramicii canelate. Este reprezentat prin culturile înrudite Insula Banului 
(Oltenia şi cea mai mare parte a Munteniei), Babadag (îndeosebi Dobrogea), 
Tămăoani (sudul Moldovei) şi  Cozia-Brad-Saharna-Soloceni (centrul 
Moldovei şi al Basarabiei). 


Acest orizont are analogii până în stratul VII b2 de la Troia, care 
urmează distrugerii cetăţii homerice, demonstrând aşezarea unei populații 
tracice în nord-vestul Asiei Mici. 


În marea arie de răspândire a celor două complexe (cel cu ceramică 
decorată prin caneluri şi cel au ceramică imprimată şi incizată) au apărut, prin 
interferenţe culturale, grupe mixte şi sinteze, corespunzătoare procesului de 
hallstattizare a acestui spaţiu tracic. Astfel, s-au pus acum bazele viitoarei 
populaţii geto-dacice, ca principală ramură nordică a tracilor. 


IV.3. Faza mijlocie (800 — 650/600 î.Hr.) 


După unii cercetători, de abia din acest moment ar fi început perioada 
propriu-zisă a Hallstatt-ului, deoarece de abia acum metalurgia fierului 
depăşeşte şi înlocuieşte aproape complet pe cea a bronzului. 


În această perioadă, după frământările etno-culturale care au marcat 
sfârşitul epocii bronzului şi faza timpurie a Hallstatt-ului, s-a format o mare 
sinteză culturală nord-tracică, ce a acoperit părțile sudice şi centrale ale 
României, extinzându-se, în sud, până la Munţii Balcani. Este vorba de 


complexul cultural Basarabi, numit astfel după o localitate de pe Dunăre, lângă 
Calafat (jud. Dolj). In Basarabia e cunoscut prin descoperirile de tip Șoldănești. 


În părţile nordice, necuprinse de complexul cultural Basarabi- 
Şoldăneşti, par să continue, în forme târzii, grupurile culturale existente şi în 
Ha timpuriu, dar, în sudul şi centrul Moldovei, apar şi grupe noi, cu evidente 
influenţe răsăritene, nord-pontice. 


Complexul cultural Basarabi-Şoldăneşti se individualizează printr-o 
ceramică decorată deosebit de variat, prin incizie, excizie, canelare şi 
imprimare, la care se adaugă incrustația cu alb. Se pare că, în cadrul acestui 
complex, s-a ajuns la o reînviere a tradiţiilor vechii ceramici tracice a 
Bronzului dezvoltat, prin intermediul grupului Insula Banului (din Ha 
timpuriu), ceea ce demonstrează încă o dată unitatea etno-culturală existentă 
între epoca bronzului şi cea a fierului în spaţiul carpato-dunăreano-balcanic, 
aşa cum a presupus-o Vasile Pârvan. 


Aşezările erau atât fortificate, cât şi deschise, uneori de tip sălaş 
(sezoniere), fiind răspândite pe toate formele de relief — trăsătură specifică 
ulterior şi civilizaţiei geto-dacice. E de remarcat faptul că numai o populaţie 
autohtonă, stabilă, care cunoaşte foarte bine teritoriul, se poate răspândi 
uniform, adaptându-şi economia după specificul formelor de relief. 


Ritul funerar prezintă încă oscilaţii între incinerație şi inhumaţie, dar 
incineraţia tinde să se impună din ce în ce mai mult. 


În viaţa spirituală se remarcă în mod deosebit cultul soarelui 
(continuând, de asemenea, tradițiile epocii bronzului), figurat prin care solare, 
trase de păsări, precum cel descoperit la Bujoru (jud. Teleorman), sau prin 
pandantive în formă de luntre solară. 


O caracteristică a complexului Basarabi-Şoldăneşti, având mare valoare 
cronologică, este lipsa totală, în inventarul său, a oricăror obiecte de factură 
grecească sau scitică, fapt pentru care este numit şi orizont prescitic. 


Din punct de vedere al evoluției istorice, se consideră că orizontul 
cultural Basarabi reprezintă deja individualizarea grupului geto-dacic în cadrul 
neamului tracic, deoarece la sfârşitul secolului al VI-lea geții sunt menţionaţi 
clar de izvoarele scrise (Herodot: 514/513 î.H.). 


IV.4. Faza târzie ( 650/600 — 450/300 î. Hr.) 


Acum societatea carpato-dunăreano-pontică a evoluat treptat, în cadrul 
unei “unități în diversitate”, spre a doua perioadă a epocii fierului. Această 
trecere s-a făcut pe baza evoluției fireşti a fondului local traco-geto-dacic, de 
tradiție Basarabi, care a fost influențat de factori externi, cum ar fi: în special 
cel grecesc, în oarecare măsură cel scitic şi. ulterior, cel celtic (enumerarea e 
făcută în ordinea importanţei şi după criteriul cronologic). 


Momentul trecerii spre La Tene nu a fost pretutindeni acelaşi în spaţiul 
carpatic şi, de aceea, în funcție de particularitățile locale, putem delimita câteva 
zone caracteristice. 


a) Regiunile sudice şi sud-estice de la Dunărea Inferioară (de la 
confluenţa cu Tisa până la gurile fluviului) se aflau în legătură directă cu 

influenţele elenice, intrând într-un ritm de dezvoltare mai accelerat. Aici se 
includ Banatul, Oltenia, Muntenia, Dobrogea şi Moldova de sud. Legăturile cu 
lumea Eladei se realizau fie direct, prin coloniile greceşti de la Marea Neagră, 
recent înființate, fie indirect prin intermediul lumii sud-tracice şi ilirice. Drept 
urmare, într-o serie de aşezări şi necropole din această perioadă (Tariverde, 
Bugeac, Canlia - în Dobrogea; Alexandria, Zimnicea — în Muntenia; Curteni- 
Vaslui, Brădiceşti-laşi — în Moldova ş.a.) se întâlnesc nu numai importuri de 
ceramică grecească, ci şi imitații locale după astfel de piese. Aceasta ne 
permite să afirmăm că, în aceste zone, de pe la mijlocul secolului al V-lea î.Hr., 
civilizația hallstattiană s-a transformat treptat într-una de tip La Tene. 


b) În schimb, în Transilvania şi Moldova nordică influenţele elenice 
erau foarte slabe în această perioadă, un rol mai important revenind 
pătrunderilor efective sau influențelor scitice. Se delimitează şi în această arie 
mai multe aspecte locale, cum ar fi grupul Ciumbrud, din Podişul 
Transilvaniei, caracterizat prin necropole de inhumaţie, care ar putea să 
semnifice prezența sciților agatârşi în mediul tracic, amintită şi de Herodot, 
în Istoriile sale. 


c) Un alt grup este ilustrat, în partea nordică a ţării, precum şi la nord de 
hotarele actuale ale României, prin necropole de incineraţie, de tipul celor de la 
Sanislău (jud. Satu Mare) şi Strahotin (jud. Botoşani), ca şi prin cetăți de 
pământ, lemn şi piatră, de tipul celor de la Stânceşti (Botoşani), Cotnari şi 
Moşna (laşi), Mereşti (Suceava), Arsura şi Buneşti-Avereşti (Vaslui) ş.a., care 
indică gradul avansat de organizare social-politică a populației locale geto- 
dacice, precum şi încercările ei de a stopa invaziile scitice. Ca urmare a acestei 
situații istorice dificile, trecerea la Latene în regiunile nordice ale României, s- 
a petrecut de abia spre începutul secolului al III-lea î.Hr., deşi importuri de 
factură grecească se întâlnesc şi aici, alături de destul de numeroase obiecte de 
factură scitică. 


d) O regiune de puternică interferență a influențelor scito-greceşti 
asupra fondului tracic (predominant) a fost delimitată în zona subcarpatică, din 
Oltenia până în Ucraina subcarpatică, unde s-a format complexul cultural 
Bârseşti (Vrancea) — Ferigile (Vâlcea), caracterizat prin necropole tumulare de 
incineraţie, cu un bogat inventar de vase ceramice şi arme de fier. Aici 
continuă, în mare măsură, tradiţiile anterioare ale culturii Basarabi, mai ales în 
decorul ceramicii. 


e) În sud-vestul României şi în nord-vestul Bulgariei, în zona de 
interferenţă traco-illirică, se constată, în continuare, o influenţă pregnantă a 
triburilor illirice asupra celor tracice, aşa cum demonstrează inventarul unor 
necropole de inhumaţie din sudul Olteniei. Tipic illirice sunt şi fibulele 
descoperite aici. 


Din punct de vedere istoric, perioada Ha târziu reprezintă momentul în 
care populația locală getică începe să fie menţionată şi de izvoarele scrise 
(mențiunea lui Herodot despre geţi, singurii dintre traci care s-au opus marelui 
rege persan Darius, în timpul expediției acestuia la gurile Dunării, împotriva 
sciților: 514/513 î.Hr.), făcându-se, deci trecerea spre protoistorie. 

ÎNTREBĂRI RECAPITULATIVE 
1. Ce semnificaţie are denumirea de Hallstatt? 
2. Cum s-a răspândit metalurgia fierului pe teritoriul României? 


3. Care este importanţa depozitelor de bronzuri pentru stabilirea cronologiei relative şi 
absolute la sfârşitul epocii bronzului şi începutul epocii fierului? 


4. Ce transformări au loc din punct de vedere social pe parcursul primei perioade a epocii 
fierului? 


5. Care sunt principalele zone culturale de la sfârşitul Hallstatt-ului şi prin influenţa căror 
factori s-au constituit? 


6. Ce eveniment marchează trecerea convenţională de la preistorie la protoistorie pe teritoriul 
României? 


V. CARACTERIZARE GENERALĂ A CELEI DE A DOUA PERIOADE 
A EPOCII FIERULUI 
(450/300 î.Hr. — 106/271 d.Hr.) 


V.1. Denumirea perioadei. A doua perioadă a epocii fierului este 
caracterizată pe plan european prin civilizația de tip La Tene, numită astfel 
după o aşezare fortificată celtică din Elveţia. Această cultură, formată la 
periferia nordică a lumii mediteraneene, prin dezvoltarea elementelor locale 
hallstattiene, sub impulsul factorului elenic, a acoperit vaste zone din Europa 
vestică, centrală şi central-răsăriteană. Influenţa elenică explică şi relativa 
uniformitate a aspectelor culturii materiale din acest vast spaţiu. Totuşi, 
datorită fondurilor autohtone diferite, cultura La Tene celtică, formată în vestul 
Europei şi răspândită treptat spre sud-estul continentului, o dată cu expansiunea 
celților (sfârşitul sec. al IV-lea — sec. al III-lea î.Hr.), se aseamănă doar parțial 
cu culturile altor popoare europene (germani, illiri, traci), care au venit în 
contact cu celții. De aceea, denumirea propriu-zisă de La Tene se acordă, în 
sens restrâns, doar culturii celtice, iar la celelalte popoare se vorbeşte doar de 
culturi de tip Latene (diferenţierea se face şi prin modul de scriere: La Tene şi 
Latene). 


V.2. Periodizarea Latene-ului geto-dacic. Latene-ul geto-dacic nu se 
încadrează decât parțial în schema cronologică a La Tène-ului celtic, elaborată 
de savantul german Paul Reinecke şi bazată pe patru mari perioade (A-D), care 
acoperă aproximativ intervalul 450-50 î.Hr., deoarece istoria geto-dacilor are 
particularitățile ei şi Latene-ul geto-dacic mai continuă încă multă vreme după 
sfârşitul celui celtic (cucerirea Galliei de către Caesar). 


Datorită diversității de situații concrete, întâlnite pe fondul unei evoluții 
în general unitare a lumii geto-dacice, s-au exprimat şi opinii diferite cu privire 
la periodizarea Latene-ului geto-dacic, mai ales în ceea ce priveşte începutul şi 
sfârşitul său. Considerăm totuşi că, ținând cont de această “unitate în 
diversitate”, ca şi de unele evenimente ale istoriei politice, se pot distinge patru 
mari etape ale Latene-ului geto-dacic: 


a) etapa de formare (c. 450-300 î.Hr.); 
b) etapa de răspândire pe întreg spațiul locuit de geto-daci (300-100 


î.Hr. sau secolele I-H î.Hr.); 

c) etapa de înflorire (100 î.Hr.—106 d.Hr. sau sec. I î.Hr. — începutul 
sec. II d.Hr.), numită şi etapa clasică a civilizației geto-dacice sau perioada 
Burebista-Decebal; 


d) etapa de stingere treptată, în teritoriile rămase în afara provinciei 
romane Dacia (secolele II-III d.Hr.). 


V.3. Trăsături economice şi social-politice ale Latene-ului geto-dacic. 


a) Trecerea la cultura de tip Latene se caracterizează, în primul rând, 
prin intensificarea folosirii obiectelor de fier, ca urmare a generalizării 
metalurgiei fierului. 


b) În condiţiile introducerii şi generalizării brăzdarului de fier pentru 
plug, agricultura a redevenit ocupaţia de bază, restabilindu-se astfel echilibrul 
față de creşterea animalelor, care ocupase un loc mai important în perioada 
hallstattiană. 


c) O dezvoltare remarcabilă a cunoscut şi meşteşugul olăritului, 
introducându-se acum roata olarului, prin influența factorului elenic şi, 
ulterior, celtic. 


d) Dezvoltarea meşteşugurilor şi a agriculturii, însoțită de o specializare 
a producătorilor în aceste domenii, a avut drept urmare firească, intensificarea 
schimburilor comerciale, determinând utilizarea monedei pe scară tot mai 
largă. 


e) Toate aceste transformări în baza economico-socială, mai ales 
sporirea producţiei şi a mijloacelor de subzistență, au determinat un accentuat 
spor demografic, dovedit de înmulţirea aşezărilor şi a necropolelor pe parcursul 
perioadei Latene. 


f) Cele două fenomene (sporirea producției şi a populaţiei) au avut 
drept consecință o restructurare esențială a societății daco-getice. 
Acumularea bogățiilor a dus la creşterea ponderii proprietății private şi, 
implicit, a poziției familiei în cadrul societăţii gentilice, familia devenind 
unitatea economică de bază, în detrimentul ginții. 


g) Acumulările individuale de avere, ca şi creşterea populaţiei, în 
condiţiile unei economii extensive, care nu putea asigura în totalitate cele 
necesare traiului pentru toți membrii unei comunități, au determinat înmulţirea 
conflictelor intercomunitare şi nevoia specializării unei categorii a războinicilor 
de profesie. Astfel au apărut cele două categorii sociale de bază ale lumii geto- 
dacice: tarabostes (aristrocraţia, formată îndeosebi din războinici) şi cometai 
(agricultorii). 


h) Totodată, desele conflicte au impus strângerea legăturilor 
intertribale, fie pentru apărarea propriilor teritorii, fie pentru creşterea puterii 
de şoc a atacatorilor. La început cu un caracter trecător, cu timpul aceste uniuni 
de triburi au devenit tot mai stabile, ajungându-se la formațiuni statale. 


i) Formarea unei religii unitare, axată pe cultul lui Zalmoxis, zeu 
suprem, simbol al credinţei în nemurire. Dovada materială a acestei credinţe o 
reprezintă generalizarea incineraţiei în lumea geto-dacică, considerându-se că 
incinerarea trupului elibera sufletul nemuritor. 

V.4. Ştirile antice despre geto-daci şi Dacia. 


V.4.1. Noţiunile de geți şi de daci în accepțiune antică şi modernă. Geţii 
şi dacii formau principala grupare nordică a marelui neam tracic. Majoritatea 
istoricilor moderni îi desemnează sub numele generic, comun, de geto-daci, 
pornind de la mărturiile autorilor antici despre strânsa înrudire etnică şi 
lingvistică a acestor triburi. Astfel, Trogus Pompeius spune: “dacii sunt o 
mlădiţă a geţilor””. Dio Cassius afirmă: “Cei de dincolo (de Dunăre — N.N.) 
poartă numele de daci, fie că sunt geți, fie că sunt traci din neamul dacilor”ă. 
Appian afirmă că: “romanii stăpânesc... pe unii dintre geții de dincolo de 
Istru, pe care îi numesc daci”. Plinius cel Bătrân, descriind gurile Dunării. 
vorbeşte despre “geţi, numiţi de romani daci”!0. În această privinţă, cel mai 
clar se exprimă Strabon: “dacii au aceeaşi limbă ca şi geţii”!!, iar “geții 
vorbeau aceeaşi limbă cu tracii”. Semnificativ este şi faptul că, referindu-se 
la acelaşi eveniment (războaiele dacice), Traian îşi intitulează opera Dacica, în 
timp ce medicul său personal, Criton, folosea numele de Getica. 


Numele diferit le-a fost dat de greci şi romani, după triburile cele mai 
reprezentative cu care aceştia au intrat prima dată în contact. Chiar dacă, de 
regulă, grecii îi numeau geți, iar romanii daci, au existat şi unele excepţii. Prin 
geți se înțelegeau în special triburile de la Dunărea de Jos şi din estul Daciei, 
iar prin daci restul populaţiei din spațiul carpatic. Strabon arată în acest sens 
că: “geții sunt cei care se întind spre Pont şi spre răsărit, iar dacii cei care 
locuiesc în partea opusă, spre Germania şi spre izvoarele Istrului”!”. Ei înşişi se 


numeau daci, aşa cum ne informează Dio Cassius "°. 


V.4.2. Etimologia numelor de dac şi de get. Pentru explicarea acestor 
nume s-au emis diverse ipoteze. După una dintre acestea, numele dacilor ar fi 


provenit de la arma caracteristică, pumnalul curb (daca sau sica), dar acest 
cuvânt nu este atestat de izvoarele scrise, ci doar reconstituit pe cale 
lingvistică; după altă ipoteză, ar fi un nume totemic, făcându-se apropierea cu 
stindardul de luptă, care reprezenta un balaur cu cap de lup. După lexiconul lui 
Hesychios, în limba frigiană (înrudită cu traca) daos = lup, iar într-un dialect 
iranian, dahae = lup. Strabon ne spune că dacii s-ar fi numit în vechime 
davi”, ceea ce ar explica numele de Davos pe care îl purtau sclavii presupus 
originari din Dacia. Din punct de vedere lingvistic rămâne însă greu de explicat 
transformarea lui v în c (dav—dac), chiar dacă s-au făcut mai multe încercări 
de etimologie din vechi rădăcini indo-europene. 


Cât despre numele de get , lucrurile sunt şi mai neclare, făcându-se 
trimitere la două rădăcini indo-europene (guet = a vorbi; guem = a merge), dar 
ambele sunt greu de explicat. 


7 Istoria lui Filip, XXXII, 3, 16. 
3 Istoria romană, LXVII, 6, 2. 
? Istoria romană, IV, 15. 
1 Nat. Hist., IV, 80. 
1l! Geografia, VII, 3, 13. 
2 Ibidem, VII, 3, 10. 
'5 Ibidem, VII, 3, 12. 
'4 Istoria romană, LXVII, 6, 2. 
15 Geografia, VII, 3, 12. 

V.4.3. Primele menționări ale geților şi dacilor. Pentru prima oară 
teritoriile țării noastre sunt menționate în scrierile greceşti. Astfel, logograful 


Hecateu din Milet (prima jumătate a sec. al V-lea î. Hr.) aminteşte pe teritoriul 
de astăzi al Dobrogei două triburi tracice: crobizii şi trizii. Pe la 450 î.Hr., 
Herodot aminteşte de geți (pe care îi numeşte “cei mai viteji şi mai drepţi 
dintre traci”), referindu-se la evenimentele petrecute cu ocazia expediției lui 
Darius din 514-513 împotriva sciţilor, când geții au fost singurii care au 
îndrăznit să se opună marelui rege persan. Contemporan cu Herodot, 
dramaturgul grec Sofocle, într-una din tragediile sale (7riptolem), jucată în 464 
î.Hr., menționează primul nume de rege get: “Charnabon, care, în timpurile de 
față, domneşte peste geți”, fiind vorba, probabil, de un conducător al geților de 
la sud de Dunăre. 


În secolul al IV-lea î.Hr., în comediile lui Menandru din Atena sunt 
amintiţi sclavi cu numele de Daos, provenind probabil din neamul dacilor. 
Aceeaşi referire, după origine, întâlnim şi în comediile lui Terentius (sec. II 
î.Hr.), unde e vorba de un sclav Davus. Insă, după unii autori, ar fi vorba aici 
despre sclavi proveniți din Frigia. 


Pe măsură ce lumea geto-dacică era mai bine cunoscută, devin mai dese 
şi referirile autorilor antici. Dar, întrucât ştirile provin la început doar de la 
scriitorii greci, locuitorii de aici sunt desemnaţi multă vreme doar sub numele 
de geţi. De abia la mijlocul secolului I î.Chr, în opera lui Caesar'€, apare prima 
mențiune a numelui de daci, amintiți ca vecini ai germanilor, lângă pădurea 
Hercinică (Slovacia actuală). Ca urmare a interesului pe care romanii încep să-l 
poarte regiunilor nord-dunărene, dacii sunt tot mai des amintiţi, începând chiar 
cu sfârşitul secolului I. î.Hr., în operele lui Frontinus, Trogus Pompeius, 
Strabon, Horatius, Vergilius ş.a. 


Numele de Dacia apare, pentru prima oară, doar în a doua jumătate a 
secolului I d.Hr., la Plinius cel Bătrân şi Tacitus, ca urmare directă a 
existenței statului dac unitar, dovedind că teritoriul nord-dunărean locuit de 
daci era conceput acum ca o entitate statală şi etnică. 


V.5. Arealul de răspândire a geto-dacilor. De-a lungul istoriei lor, 
geto-dacii au cunoscut atât perioade de extindere teritorială, cât şi perioade de 
regres, ca urmare a agresiunii unor populații învecinate sau aflate în migrație. 
În tot timpul, însă, nucleul teritorial de bază al geto-dacilor a coincis cel puţin 
cu actualul teritoriu locuit de români. 


Vechimea traco-geto-dacilor pe aceste locuri poate fi sigur urmărită, 
prin rădăcinile lor, de la începutul mileniului al II-lea î.Hr., o dată cu profunda 
restructurare etnico-lingvistică de la sfârşitul eneoliticului şi începutul 
bronzului. 


Geto-dacii, ca reprezentanți ai ramurii nordice a tracilor, se întindeau în 
sud aproximativ până pe linia Munţilor Haemus (Balcani), care-i delimita 
parțial de rudele lor, tracii sudici. Herodot! îi cunoaşte pe geți ca locuind între 
Haemus şi Dunăre, iar istoricul Thucydide!'% îi numeşte “geții peste care dai 
dacă treci Munţii Haemus”. 


16 De bello Gallico, VI, 25, 2. 
"7 Istorii, IV, 93. 
'5 Răzb. pelop., Il, 96, 1. 

Hotarul vestic al dacilor îl reprezenta aproximativ linia Dunării 
pannonice (mijlocii), deşi infiltraţii ale lor se constată uneori şi mai spre vest. 
Vecinii lor permanenţi în această zonă erau triburile ilirice, iar în perioada La 
Tene şi unele neamuri celtice, care au dăinuit aici până în momentul constituirii 
statului lui Burebista. 


La începutul secolului I d.Hr., în jurul anilor 20, situația în vest s-a 
modificat, deoarece romanii au colonizat, ca aliaţi, în şesul dintre Tisa şi 
Dunăre pe sarmații din ramura iazigilor, pentru a stopa atacurile dacilor în 
recent constituita provincie Pannonia. Între aceştia şi daci au avut loc dese 
conflicte, hotarul stabilindu-se oarecum pe Tisa. 


Spre nord-vest, dacii se întindeau până la Pădurea Hercinică, adică 
până în Munţii Slovaciei, învecinându-se aici cu germanii, aşa cum ne 
informează atât Caesar, pe la 50 î.Hr. (Comentarii de bello Gallico), cât şi 
Strabon, în vremea lui Augustus. Ei i-au dislocat de aici pe celți ori s-au 
amestecat cu aceştia, aşa cum atestă aşezările fortificate oppidane din Slovacia. 


În părțile nordice şi răsăritene, limita de răspândire a geto-dacilor este 
atestată mai mult prin date arheologice decât prin cele scrise. Spre nord, ei se 
întindeau probabil până în centrul Poloniei, unde s-ar putea plasa câteva dave 
menţionate de Ptolemeu. În această zonă, dacii au fost supuşi mereu presiunii 
altor popoare, mai ales din partea celților şi bastarnilor. În nordul Bucovinei, în 
Ucraina subcarpatică şi în Galiţia, a existat o înfloritoare cultură traco-dacică, 
cunoscută sub numele de Lipița, care a atins apogeul în primele două secole 
după Christos. 


Spre răsărit, triburile tracice au fost supuse permanent presiunii 
populațiilor scito-sarmatice. În unele momente, au fost sesizate materiale 
arheologice de factură tracică până în zona Niprului. Totuşi, limita răsăriteană 
constantă de locuire a geto-dacilor s-a plasat în zona Nistrului (= Tyras, în 
antichitate), care multă vreme a fost sediul uniunii tribale a tyrageţilor. De 
asemenea, teritoriul de la nordul gurilor Dunării a fost numit de unii autori 

=> 


antici “pustiul” sau “stepa getică”, atestându-se şi în acest fel apartenenţa 
acestei zone la spaţiul locuit de geto-daci. 


Intr-o oarecare măsură, situația s-a schimbat în momentul pătrunderii în 
zonă a germanilor bastarni şi, mai târziu, a sarmaților alani. Fără a fi înlăturați 
cu totul, geto-dacii au fost împinşi însă, într-o oarecare măsură, spre vest. 


În spaţiul locuit de geto-daci, Ptolemeu menţionează 15 triburi sau 
uniuni de triburi, a căror localizare precisă comportă încă discuţii. Dintre cele 
mai cunoscute grupuri amintim: dacii mari, în vestul Transilvaniei (cu centrul 
la Dokidava); apulii, în centrul Transilvaniei (cu centrul la Apulum); sucii, la 
gura Oltului (cu centrul la Sucidava, azi Celei, jud. Olt); burii, în Oltenia 
subcarpatică (cu centrul la Buridava: azi Ocniţa, jud. Vâlcea); geții, la Dunărea 
de Jos şi pe Nistru; moesii, amestecați parţial cu geții, în Dobrogea şi la sud de 
Dunăre, până la Munţii Balcani; tyrageții, costobocii şi carpii, în Moldova. 

V.6. Numărul geto-dacilor a constituit un obiect de supoziţii pentru 
cercetători, neexistând informaţii antice ferme, care să înlesnească o 
determinare mai precisă. În această situaţie, aprecierile demografice se pot 
aproxima prin aplicarea unor criterii de evaluare. 

a. Criteriul raportului dintre luptători şi civili, considerat în medie de 
1:10 (poate oscila, însă, între 1:4 şi 1:12, în funcție de evenimentele politice: 
război sau vremuri de linişte). Luându-se drept reper oastea de 200.000 
oameni, indicată de Strabon pentru perioada lui Burebista, se poate estima o 
populaţie de 2-2,5 milioane locuitori, dar trebuie să se ţină cont de faptul că 
atât în statul, cât şi în armata lui Burebista se găseau şi alte etnii, în afară de 
daci. 


b. Criteriul numărului de morminte într-o necropolă sau al numărului de 
locuinţe într-o aşezare, coroborat cu numărul de aşezări şi necropole dintr-un 
perimetru geografic. Aceasta presupune cercetarea arheologică exhaustivă a 
unei zone, pentru a repertoria toate monumentele de perioadă geto-dacică. Se 
consideră că, în medie, într-o locuinţă, în funcție de dimensiunile acesteia, de 
numărul de camere, trăiau între cinci şi zece oameni. 


Pornindu-se de la aceste criterii, s-au făcut diverse estimări pentru 
numărul populaţiei dacice, de la 100.000 de oameni (evident, prea redusă), 
500.000, 1.000.000 şi ajungând la 2.500.000. Cea mai plauzibilă pare 
aproximarea la peste 1.000.000, propusă de Vasile Pârvan. 


V.7. Aspectul exterior al geto-dacilor. Despre tipul fizic al geto- 
dacilor cunoaştem unele lucruri sigure, fie din descrieri contemporane, fie din 
reprezentările plastice ale artiştilor epocii (îndeosebi cele de pe Columna de la 
Roma şi de pe Tropaeum Traiani de la Adamclisi), dar şi din statuile de daci 
aflate în mari muzee ale Italiei (îndeosebi la Florenţa). 


Dacii erau o seminție de oameni înalți, cu părul şi pielea de culoare 
deschisă, blond-roşietice. Bărbaţii aveau părul şi barba bogată, iar femeile 
purtau părul adunat pe tâmple. îmbrăcămintea dacilor se asemăna mult cu 
portul tradițional al țăranilor români, mai ales al celor din zonele montane. 
bărbaţii purtau ițari şi cămaşă largă, încinsă cu brâu, iar iarna cojoc de oaie şi o 
glugă prinsă la gât. femeile purtau fotă, cămaşă şi haină încrețită. nobilii 
(farabostes) îşi acopereau capul cu o căciulă ascuţită (pileus), ca semn al 
rangului; de aici, provenea şi celălalt nume sub care era cunoscută în 
antichitate această categorie socială: pileați, spre deosebire de restul populaţiei, 
care avea capul descoperit, lăsând la vedere părul bogat: comații. 


V.8. Limba geto-dacilor, ca şi cea a tracilor, în general, este foarte 
puţin cunoscută, deoarece dacii nu au avut un alfabet propriu şi nici nu ni s-au 
transmis texte ample scrise în această limbă. Pe baza resturilor păstrate, s-au 
propus diverse scheme de reconstituire, dar care rămân la stadiul de ipoteze, 
mai mult sau mai puţin plauzibile. 


A fost studiată îndeosebi de cercetători români şi bulgari (popoare care 
trăiesc în spațiul locuit odinioară de neamurile traco-geto-dacice). S-au 
conturat îndeosebi două păreri. Conform primei păreri (I.I.Russu), geto-dacii 
ar fi vorbit aceeaşi limbă cu tracii (după mărturia lui Strabon). După cea de a 
doua opinie (VI.Georgiev, Cicerone Poghirc), care se bazează pe denumirea 
diferită a aşezărilor (dava, la nord de Dunăre; bia, bria, diza, para, apa, upa, 
sara, la sudul fluviului), dacii ajunseseră la un dialect sau chiar la o limbă 
diferită de cea a tracilor. 


Această nesiguranţă se datorează faptului că limba traco-dacilor, ca şi a 
vecinilor illiri, a rămas aproape complet necunoscută, fiind înlocuită cu limbi 

vorbite ulterior: latina, greaca sau slava. Inscripţiile redactate în limba traco- 
geto-dacă sunt cu totul insuficiente, iar despre unele inscripţii doar se bănuieşte 
că ar fi redactate în această limbă, sensul lor rămânând total enigmatic (de ex., 
DECEBALVS PERSCORILO, ştampilă aplicată pe un vas de cult, descoperit 
la Sarmizegetusa, care a fost interpretată în diverse moduri, fie ca aparținând 
limbii dacice, fie celei latine). Cea mai lungă inscripție scrisă în limba tracă se 
află pe inelul descoperit la Ezerovo (Bulgaria), dar descifrările propuse nu au 
întrunit consensul specialiştilor (foarte plauzibilă pare soluţia propusă de 
profesorul ieşean C. Cihodaru: invocaţie funebră). 


Din limba dacilor cunoaştem în mod cert aproximativ 1150 nume de 
persoane şi 900 de toponime, precum şi 57 denumiri de plante, ultimele 
transmise de autorii antici Dioscorides şi Pseudo-Apuleius. Aceste relicve 
lingvistice nu pot servi însă la reconstituirea în ansamblu a limbii geto-dacilor, ci 
ajută doar, în calitate de material lingvistic comparativ, la o încadrare foarte 
generală a acestei limbi, anume în aşa-numitul grup satem al limbilor indo- 
europene, prezentând înrudiri cu sanscrita, limbile iranice, balto-slave şi illira. Ea 
era, deci, deosebită, prin esenţa sa, de latină, care făcea parte din celălalt mare 
grup lingvistic indo-european — kentum. Acest fapt exclude din start opiniile 
neştiințifice ale unor amatori, care consideră că daca şi latina ar fi fost atât de 
asemănătoare, încât romanizarea în spațiul traco-dacic s-ar fi făcut de la sine. 


O cale prin care se poate încerca reconstituirea unor frânturi din limba 
traco-dacică porneşte de la faptul că în limbile albaneză şi română se păstrează 
un număr de cuvinte comune, care nu pot proveni decât din substratul comun, 
traco-dacic sau traco-illiric, al celor două limbi. E posibil, de asemenea, ca şi 
alte cuvinte din limba română, care, pe baza legilor obişnuite ale etimologiei, 
sunt considerate împrumuturi din alte limbi, să fie, de fapt, tot supravieţuiri ale 
substratului dacic, datorită asemănărilor care au existat în vechime între limba 
tracică şi grupul limbilor balto-slave; sunt elocvente, în acest sens, cuvintele 
asemănătoare care se găsesc în lituaniană şi română. Adunând cuvintele cu 
etimologie necunoscută din limba română, I.I. Russu considera ca fiind cert 
dacice aproximativ 180 de cuvinte uzuale din limba română, dar numărul lor s- 
ar putea ridica chiar la o mie, reprezentând cam 10% din vocbularul obişnuit. 


Oricum, reconstituirea limbii traco-dacilor rămâne un câmp de 
investigație pentru viitor. 
ÎNTREBĂRI RECAPITULATIVE 


1. În ce condiţii istorice s-a realizat trecerea de la prima la cea de a doua perioadă a 
epocii fierului pe teritoriul României? 


2. Care sunt principalele progrese pe care geto-dacii le-au realizat prin trecerea la cea 
de a doua perioadă a epocii fierului? 


3. Ce argumente există pentru folosirea termenului modern de geto-daci? 

4. Cum se explică menţionarea mai târzie a dacilor, faţă de geţi, în izvoarele scrise ale 
antichităţii? 

5. Care au fost populaţiile învecinate care au influenţat istoria geto-dacilor? 

6. Pe ce argumente se bazează estimarea populaţiei dacice la circa un milion de oameni? 

7. Care sunt dovezile pe baza cărora se pot reconstitui înfăţişarea şi portul geto-dacilor? 

8. Pe ce se bazează principalele opinii exprimate în legătură cu limba traco-geto-dacică? 

9. De ce nu se poate susţine că limba traco-dacică era foarte asemănătoare cu latina? 

PARTEA AII-A 
I. PERIOADA PREROMANĂ 
POPULAȚIILE DIN REGIUNEA DUNĂRII INFERIOARE 
ÎN SECOLELE III Î.H.-1D.H. 


Perioada cuprinsă între ultimele trei secole ale erei vechi şi primul veac 
al erei creştine se caracterizează, în general, prin evoluţii complexe, deşi 
insuficient de bine cunoscute pentru toate zonele regiunii Dunării de Jos, 
determinate de modificările rapide ale situațiilor politice, de interferența de 
interese a uneia sau alteia dintre puterile locale sau mai îndepărtate pentru 
spațiul amintit şi de mişcările unor populații (migrațiile celților, bastarnilor, 
sciţilor, sarmaților). Pe de altă parte, populațiile aflate aici se găseau pe stadii 
de dezvoltare economică, instituțională, culturală foarte diferite. 


1. Populaţiile din Dobrogea 
1.1. Grecii din Pontul Stâng 

> Epoca istorică. Coloniile greceşti (apoikiai; sg. apoikia) de pe țărmul vestic 
şi nord-vestic al Pontului Euxin (srros [lat. Histria] [Istria, jud. Constanţa], 
Tyras |Akerman-Cetatea Albă, Ucraina], Orgame [lat. Argamum] [Jurilovca, 
jud. Tulcea], Tomis [Constanţa] - înfiinţate de Miletos, Kallatis [lat. Callatis] 
[ Mangalia, jud. Constanţa] — întemeiată de Heracleea Pontica) se găseau din 
punct de vedere al evoluţiei istorice în aşa-numită epocă elenistică, respectiv 
intervalul cuprins între 323 î.H. (moartea lui Alexandru Macedon) şi 31/0 î.H. 
(cucerirea de către romani a ultimului regat elenistic — Egiptul); pentru oraşele 
greceşti din Dobrogea, sfârşitul acestei epoci poate fi plasat ceva mai târziu, 
respectiv prin anii 3-2 î.H., când, aşa cum vom vedea mai Jos, ele au intrat de- 
finitiv sub control roman. În răstimpul amintit, istoria aşezărilor elene, aseme- 
nea altor poleis din alte regiuni ale lumii mediteraneene, s-a desfăşurat pe două 
coordonate: 1) continuitatea, datorată persistenţei cetăţii; 2) schimbarea, de- 
terminată de apariţia şi afirmarea în zonă a unor noi factori politici, care au in- 
fluențat evoluția structurilor interne şi poziţia internaţională a fiecărei polis, 
respectiv: a. statul monarhic elenistic (macedonean, sirian, egiptean, pontic), 
care se defineşte ca un ansamblu teritorial şi de comunităţi politice foarte ete- 
rogen din punct de vedere etno-demografic, lingvistic, cultural şi religios, su- 
pus unui suveran a cărui autoritate rezidă în puterea militară (instituirea de 
garnizoane) şi într-o administrație pragmatică; b. asocierele politico-juridice, 
mai mult sau mai puţin efemere, dintre cetăți (symmahia - „alianță”, isopolitia - 
„egalitatea civică”, confederații); g. „regatele” sau uniunile tribale „barbare” 
(getice, scitice, celtice, tracice), d. Republica romană. 

> Dezvoltarea internă. Aceasta prezintă anumite trăsături comune tuturor 
coloniilor greceşti: a) persistă instituţiile, magistraturile, triburile (phylai) 
tradiționale de origine milesiană la Histria şi Tomis, respectiv cele de sorginte 
dorienă la Callatis. b) corpul social rămâne cel tradițional (cetăţeni, străini, 
sclavi), dar apar elemente noi, în special în domeniul moravurilor politice şi 
civice, cum ar fi: e manifestarea unui anumit dezinteres al cetățenilor pentru 
treburile publice, generat de situația politică instabilă (atacurile barbare, părăsi- 
rea oraşului de către unii locuitori) şi de pauperizarea multora dintre ei (de e- 
xemplu, refuzul de a-şi asuma preoţiile pentru divinitățile poliadice); e vânza- 

rea la licitaţie a preoților; e acordarea cu mai mare generozitate a cetățeniei 
(politeia) şi a calităţii de proxen (pr6cenoB = proxenos < procenia = 
proxenia) unor străini, însoţite, de obicei, de facilități financiare, juridice etc.; 
e înrolarea unor contingente de „barbari” din teritoriu sau a unor mercenari 
originari din alte locuri; e primirea de către unii greci din coloniile vest-pontice 
a cetățeniei sau proxeniei în alte poleis-uri. c) economia oraşelor greceşti este 
cea tradiţională, bazată pe exploatarea teritoriului rural (xýra = chora), co- 
mercializarea peştelui sărat de către Histria, comerțul cu centrele elenistice 
(Thasos, Rhodos, etc.) şi triburile de pe cele două maluri ale Dunării. Totodată, 
se constată o anumită decădere a Tyrasului şi Histriei, datorată mai ales dimi- 
nuării cererii de grâu pontic în favoarea celui din Egiptul lagid şi a venitului de 
tranzit prin strâmtori pus de Byzantion, pe de o parte, şi înflorirea economică a 
Callatidei, pe de alta. d) finanțele suferă mutații vizibile, cum ar fi dezechili- 
brarea repartiției veniturilor (puţini bogaţi, care dispun de sume mari şi 
creditează polis-ul şi cetăţenii, numeroşi săraci) şi apariţia periodică a unor 
crize financiare şi alimentare generatoare de tensiuni intestine, care determină 
cetatea să apeleze la dărnicia unor locuitori bogați sau să efectueze 
împrumuturi adeseori greu rambursabile. e) religia rămâne cea tradițională (de 
exemplu, Apollo Ietros, Afrodita Pontia, Zeus Polieus, Hermes Agoraios ş.a. la 
Histria, Apollo Pithios şi Agieus, Demetra, Atena Polias, Dionysos ş.a. la 
„Importul” unor divinități microasiatice (de exemplu, Cybele), egiptene (Sara- 
pis = Qeok Mega?) ş.a.. f) cultura cunoaşte în acest interval o dezvoltare 
remarcabilă: limba utilizată este greaca „comună” (koinè); funcţionează teatrul, 
gimnaziul (Histria, Callatis), Museion-ul la Histria; izvoarele menţionează mai 
mulți învăţaţi din Callatis — Demetrios (sec. III î.H.) - vestit geograf, Satyros 
supranumit „Peripateticul” (sec. III î.H.), căruia i se atribuie o biografie a lui 
Euripide, Herakleides supranumit „Lembus” (sec. II î.H.), care a trăit în Egiptul 
lagid ca gramatic, biograf, istoric. 
> Relaţiile politice externe ale coloniilor greceşti în epoca elenistică au avut 
un caracter mai dinamic şi mai divers decât în perioadele anterioare. Ele s-au 
desfăşurat într-un context mult mai complicat, determinat de disputele dintre 
statele succesoare ale imperiului macedonean (regatul elenistic al Traciei, 
regatul sirian, regatul Pontului etc.) şi dintre acestea şi diferite formaţiuni loca- 
le („regate” getice de la sud şi nord de fluviu, regatul celtic de la Tylis, „regate” 
scitice) pentru controlul Gurilor Dunării şi al Pontului Stâng iar de la sfârşitul 
secolului al II-lea şi pe parcursul secolului I î.H. de politica pontică a 
Republicii romane. În derularea raporturilor internaţionale ale oraşelor grecești 
vest- şi nord-pontice în epoca elenistică pot fi stabilite mai multe etape: 

1) Etapa cuprinsă între sfârşitul secolului al IV-lea şi sfârşitul secolului al 
III-lea î.H. Evenimentele cele mai semnificative din acest interval au fost: 
+ conflictele cu Lysimachos, strategos al Traciei, apoi rege al Traciei (305- 
281) şi Macedoniei (286-281), care, în contextul politicii de extindere a 
stăpânirii sale până la Gurile Dunării, urmărea controlul oraşelor greceşti; acest 
lucru se putea realiza cel mai eficient prin instalarea de garnizoane 
macedonene. Drept urmare, aşa cum ne informează istoricul Diodor din Sicilia 
şi o atestă mai multe epigrafe callatiene şi histriene, între 313-311 şi în 309 a 
avut loc răscoala cetăților pontice în frunte cu Callatis, care, însă, în 307 î.H.? 
au fost definitiv înfrânte. Dominația lui Lysimachos asupra oraşelor din Pontul 

Stâng a luat sfârşit în 281 î.H., când acesta a fost învins în Lydia (Asia Mică) 
de regele Siriei şi, drept consecință, regatul său s-a destrămat. 

+ În contextul raporturilor dintre orașele greceşti şi Lysimachos, în zonă s-a 
implicat şi regele Dromichaites. Conform izvoarele antice, el era de origine 
tracică, getică sau odrisă. Hotarele stăpânirii sale nu se cunosc cu precizie. 
Începând cu Vasile Pârvan, cei mai mulți învăţaţi au plasat formațiunea 
dinastului respectiv undeva la nord de Dunăre (Câmpia Română, centrul sau 
sudul Moldovei şi al Basarabiei) sau, dimpotrivă, la sud de fluviu (Bulgaria sau 
Dobrogea). Tensiunea dintre Dromichaites şi Lysimachos a fost cauzată de 
ocuparea de către cel din urmă a unui teritoriu şi a unor locuri întărite „aflate 
mai înainte vreme în stăpânirea tracilor”, aşa cum scria Diodor din Sicilia. 
Conflictele, desfăşurate, după unii istorici, în 300 şi 292 î.H., iar, după alţii, 
între 293-291 î.H., au avut loc undeva la sud de Dunăre (nord-estul Bulgariei?), 
fiind urmate de o pace în urma căreia, aşa cum ne informează istoricul 
Pausanias din veacul al II-lea d.H., Lysimachos a cedat lui Dromichaites 
„ținuturile de dincolo de Istru”. În schimb, cetăţile pontice au rămas sub stăpâ- 
nirea macedoneanului. 

+ Control exercitat de regatul celtic de la 7ylis. În anul 278 î.H., o ramură a 
celților stabiliți la sud de Balcani a creat în Tracia, în bazinul râului Hebros 
(Marița, centrul Bulgariei), un regat, care a rezistat până în anul 216 (după unii, 
212) î.H. Controlul acestuia asupra coloniilor greceşti nu e cert. 

+  Suzeranitatea dinaştilor (basileis) geţi şi sciți din Dobrogea sau de la nordul 
Gurilor Dunării e atestată exclusiv pe baze epigrafice. Astfel, într-un decret 
histrian este pomenit Zalmodegikos, foarte probabil un rege (basileuR) al 
unei formaţiuni getice din nord-vestul Dobrogei sau de la nordul Gurilor 
Dunării afirmate după dispariţia monarhiei lui Lysimachos, care, în schimbul 
protecţiei acordate Histriei, solicita ostatici şi o şantaja cu jefuirea veniturilor. 
Tot dintr-o inscripție histriană este cunoscut un alt dinast, Rhemaxos, scit de 
origine, care în jurul anului 200 î.H. sau poate după 190 î.H. avea sub 
„oblăduirea” sa „oraşele greceşti”, sprijinind Histria cu 100, apoi cu 600 de 
călăreţi împotriva căpeteniei tracice Zoltes; „regatul” său se situa în mod cert la 
nord de fluviu. 

2) Etapa cuprinsă între sfârşitul secolului al II-lea şi prima jumătate a 
secolului I î.H. Spre finalul secolului al II-lea î.H., coloniile din Pontul Stâng 
au traversat un moment de insecuritate politică, aşa cum pare s-o demonstreze 
distrugerile din jurul anului 100 î.H. constate cel puțin la Histria şi care se 
datorau, foarte probabil, barbarilor vecini (în special sciți). Pe de altă parte, în 
contextul vidului de putere existent în zonă, ele s-au orientat către noii factori 
de putere afirmați în bazinul egeano-pontic, anume Roma, care în a doua 
jumătate a secolului al II-lea avea deja posesiuni în Asia Mică, şi regele 
Mithridates al VI-lea Eupator, regele Pontului (112-63 î.H.), care în jurul 
anului 100 î.H. îşi extinsese dominaţia asupra întregului litoral sud-estic, 
nordic- şi nord-vest-pontic, neliniştind Republica romană. Astfel, în regiunea 
pontică a apărut o rivalitate tacită pentru atragerea de aliaţi. În consecință, 
unele oraşe vest-pontice s-au orientat către Roma, aşa cum o demonstrează tra- 
tatul (foedus) încheiat cu aceasta de către Callatis prin cândva între 106-101 
î.H. Această acțiune diplomatică a Romei a fost repede anulată, căci în ajunul 
declanşării primului război dintre Republica romană şi regatul Pontului (89-85 
î.H.), prin anul 89 î.H., întregul litoral occidental al Pontului Euxin intrase în 

sfera de influență a lui Mithridates. Controlul mithridatic a luat sfârşit în 72/1 
î.H., când, în contextul celui de-al treilea război dintre Roma şi rege (74-63 
î.H.), M. (Licinius Lucullus) Terentius Varro, proconsulul Macedoniei, a orga- 
nizat o campanie împotriva avanposturilor lui Mithridates de pe țărmul occi- 
dental al Mării Negre, cucerind, după cum ne informează istoricii Eutropius şi 
Festus din veacul al IV-lea d.H., oraşele Apollonia, Callatis, Parthenopolis, 
Tomis, Histria şi Byzone. Ele erau supuse autorității proconsulului Macedoniei, 
fără, însă, a fi integrate în provincie, ci având, foarte probabil, statutul de civi- 
tates stipendiariae („cetăți tributare”), fiind obligate, printre altele, să primeas- 
că garnizoane romane. Astfel se instaura prima stăpânire romană asupra 
litoralului vest-pontic, care a durat doar până în anul 61/0 î.H., când, urmare a 
abuzurilor lui C. Antonius Hybrida, proconsulul Macedoniei, cetățile greceşti 
s-au răsculat şi, ajutate de dinaştii locali şi de bastarnii de la nordul Dunării, au 
înlăturat controlul roman. 

3) Relaţiile politice externe ale coloniilor greceşti în a doua jumătate a 
secolului I î.H. Ceea ce caracterizează contextul politic internaţional din 
această etapă este, pe de o parte, slăbirea interesului roman pentru regiunea 
vest-pontică, datorită dificultăţilor interne prin care trecea Republica, şi, pe de 
altă parte, inexistenţa vreunei puteri circumpontice capabile să refacă vidul de 
putere creat după cucerirea regatului Pont şi moartea lui Mithridates în 63 î.H. 
Pe acest fundal, asupra coloniilor greceşti şi-a făcut simțită autoritatea regele 
Burebista, get de la nordul Dunării sau rezidând în hinterlandul Histriei. După 
unii istorici, Burebista ar fi fost activ în regiune încă din 61/0 î.H., instigând 
oraşele greceşti împotriva stăpânirii romane; după alții (cei mai mulți), cam- 
paniile pontice ale regelui s-ar fi desfăşurat pe la cca 55 (-48) î.H.. Recent, 
Alexandru Avram a opinat că intervenția lui Burebista a avut loc în ajunul 
bătăliei de la Pharsalos, în Thessalia, din 9 august 48 î.H., deci în primăvara- 
vara anului respectiv, când regele get şi-a oferit ajutorul lui Pompeius Magnus, 
aflat în conflict cu Caesar. Motivul atitudinii sale ostile rămâne în bună măsură 
necunoscut (foarte probabil, pentru a-şi asigura prestigiul în plan intern şi ex- 
tern). Cert este că dinastul get şi-a făcut simțită prezența pe litoralul vest-pontic 
într-o manieră destul de violentă, cel puţin pentru unele cetăți. 

După dispariția lui Burebista prin 44 sau 35 î.H., situația politică exactă 
a oraşelor greceşti nu se cunoaşte. Ele au continuat însă să fie în atenția Romei. 
De asemenea, în condițiile destrămării „stăpânirii” lui Burebista şi ale 
războaielor civile din statul roman, bastarnii nord-dunăreni au încercat să-şi 
afirme autoritatea în zonă; o dovadă indirectă o constituie relatările lui Dio 
Cassius despre trecerea lor la sud de Dunăre şi supunerea „Moesiei”, care au 
precedat campania din 29/8 î.H. a lui M. Licinius Crassus, proconsulul 
Macedoniei, la Dunărea de Jos. Scopul inițial al acestei expediții a fost 
ajutorarea tracilor denteleţi de la sud de Balcani, aliaţii romanilor, care fuseseră 
atacați de bastarni. Ajungând în spațiul dobrogean, generalul roman a primit a- 
jutorul regelui get Rholes din sud-vestul Dobrogei (29 î.H.), care un an mai 
târziu a fost răsplătit cu titlul de amicus et socius populi Romani sau, după 
opinii mai recente, cu cel de amicus Caesaris. Anul următor, Crassus a sprijinit 
pe dinastul amintit împotriva lui Dapyx, „regele unor geţi” din partea centrală 
a teritoriului dobrogean (?), apoi a alungat pe Zyraxes, care domnea în nordul 
Dobrogei; aceste victorii i-au adus proconsulului roman triumful, celebrat la 2 
iulie 27 î.H. ex Thraciae et Geteis. 

Campania lui Crassus a avut două consecințe majore: 1) întregul 
teritoriu dobrogean a intrat sub control roman, exercitat, însă, indirect, prin 
intermediul lui Rholes; 2) s-a schimbat statutul politic internațional al oraşelor 
greceşti din Pontul Stâng, care au intrat definitiv în orbita Romei. Momentul 
efectiv al instaurării dominaţiei romane asupra acestora a avut loc, după 
Alexandru Avram, în anii 3-2 î.H., foarte probabil în modalități diferite pentru 
fiecare oraş în parte. Din punct de vedere al statutul juridic, o dată intrate sub 
autoritate romană, oraşele greceşti au avut statute diferite; în mod sigur Callatis 
era civitas foederata. 

1.2. Populaţiile din interiorul şi de pe malul dunărean al Dobrogei 

> Etnicul. În interiorul Dobrogei predomina populaţia de origine tracică (geţi, 
corali, crobizi, saci etc.), alături de ea infiltrându-se şi grupuri alogene: poate 
celți din secolul al III-lea î.H., sciți, amintiți de la sfârşitul secolului al III-lea 
până în secolul I î.H., bastarni la Gurile Dunării (i-la Peuke) şi pe sectorul 
dobrogean al fluviului din ultimul sfert al secolului al III-lea î.H., sarmați la 
Gurile Dunării din a doua jumătate a secolului I î.H. (după dispariția 
formaţiunii lui Burebista). 

> Stadiul de civilizație al populaţiei getice. La cumpăna dintre ere, seminţiile 
tracice din Dobrogea se aflau în epoca Latene. Din punct de vedere politic, în 
secolele II-I î.H. geții dobrogeni reuşiseră să alcătuiască entități politice 
restrânse teritorial, conduse de regi (basileis) (Zalmodegikos, Rholes, Dapyx, 
Zyraxes). În ultima treime a veacului I î.H., acestea au intrat sub autoritatea 
Romei, care o exercita prin intermediul dinastului local Rholes, apoi al 
conducătorilor regatului odris de la sud de Balcani. 


2. Populaţiile nord-dunărene 

2.1. Situaţia etnică şi culturală 
> Etnicul. În ultimele trei secole ale erei vechi şi în primul veac al erei 
creştine, în stânga Dunării, între Tisia (Tisa), la vest, Pontus Euxinus (Marea 
Neagră) şi Tyras (Nistru), la est, şi Carpaţii Păduroşi, la nord, locuiau mai 
multe neamuri: 

1. Tracii (lat. Thraces), respectiv semințiile nordice ale acestora, care 

reprezentau elementul etnic cel mai numeros. 

a) Denumirile antice. În izvoarele greco-latine apar menţionate mai 
multe triburi tracice nord-dunărene, dar denumirile cele mai frecvente utilizate 
de autorii antici erau: a) geți (gr. pl. Getai (sg. Gétaß); lat. pl. Getae (sg. 
Geta), cunoscuţi de greci încă din vremea colonizării, prin care era desemnată 
mai ales populaţia de la Dunărea de Jos”, şi b) daci (gr. pl. Dâkoi, Dakoi 
(sg. Dâc); lat. pl. Daci (sg. Dacus)), denumire apărută abia la mijlcoul 
secolului I î.H., în opera lui Caesar De bello Gallico”, în contextul afirmării 
politice a lui Burebista şi cu referire la aria vestică şi intracarpatică a României. 
Aceste denumiri erau interşanjabile”! şi generalizatoare?, exprimând aşadar o 


1 Prima menţiune apare la Herodot, IV, 93, care se referă la geții de la sudul Dunării 
în contextul evenimentelor dintre 514 şi 512 î.H. Cea dintâi referire la geții nord-dunăreni 
apare la Arrianus (Anabasis, I, 3, 5), care preia o informaţie a lui Ptolemeu al lui Lagos, 
general al lui Alexandru Macedon. 

70 Caes., BG, VI, 25, 2: pădurea Hercinică se întinde spre răsărit „ad fines Dacorum et 
Anartorum” - „până la hotarele dacilor şi anarţilor”. 

21 Vezi, de exemplu, Plin., IV, 80: „Getae, Daci Romanis dicti” („geţii, numiţi de 
romani daci”); Trog. Pomp.-lust., XXXII, 3, 16: „Daci quoque suboles Getarum sunt” - „Şi 

„autodefinire etnică” colectivă, respectiv un act volitiv de recunoaştere a unei 
origini comune şi a unor tradiţii proprii”. 

b) Denumirile moderne. Istoriografia recentă foloseşte mai multe 
noțiuni pentru a desemna etnicul regiunii nord-dunărene, respectiv: a) geto- 
daci, impus de tradiţia istoriografică începând cu Grigore Tocilescu şi Vasile 
Pârvan; b) daco-geţi, utilizat, din motive regionale, de şcoala arheologico- 
istorică clujeană; g) daco-moesi, termen întâlnit în unele lucrări de lingvistică, 
prin care se delimitează populația nord-balcanică şi nord-dunăreană, vorbitoare 
- după unii lingvişti - a unei limbi aparte, numită, convenţional, „daco- 
moesică”, de tracii sud-balcanici şi microasiatici, vorbitori ai limbii tracice; 
izvoarele antice vorbesc însă despre înrudirea lingvistică dintre geţi, traci şi 
daci”; d) traco-geto-daci, prin care, urmându-se sugestiile învăţaţilor antici”, 
se subliniază unitatea etno-lingvistică a neamului tracic. Cei mai mulți istorici 
consideră că aceste creaţii terminolgice sunt operabile, dar sunt şi unii care 
opinează că ele sunt „construcţii anistorice”, care creează un „pseudo-etnos 
unitar” — geto-dacii (daco-geţii); evident, o asemenea apreciere este exagerată, 
creând artificial o disjuncţie între diferitele grupări tracice nord-dunărene. 

c) Denumirea ţării tracilor nord-dunăreni: a) Noţiunea Dacia apare 
pentru prima dată pe timpul împăratului Augustus (27 î.H. — 14 d.H.), în 
comentariile geografice ale lui Marcus Vipsanius Agrippa, Divisio orbis 
terrarum şi Dimensuratio provinciarum. Înainte de cucerirea romană, această 
denominaţie nu definea o realitate politică, ci una etnică, respectiv spaţiul car- 
pato-dunărean locuit de daci. b) Termenul Getia este atestat abia în prima 
jumătate a secolului al VI-lea d.H. în lexiconul de nume de popoare 
($Egnikâ) a lui Ştefan din Bizanţ şi la istoricul got romanizat Iordanes, care 
scria despre „Gothia” - de fapt, „Getia”. Dacia şi Getia erau, de asemenea, no- 
țiuni echivalente”. 

2. Elemente alogene. În unele areale ale blocului tracic nord-dunărean 
au pătruns în ultimul mileniu al erei vechi seminţii de altă origine, care, uneori, 
au dislocat populaţia locală sau au dat naştere unor culturi mixte. Este vorba, în 
principal, despre: 

a) Celţi, care sunt atestați din veacurile IV-III î.H. în Crişana şi 
Transilvania şi la est de Carpaţi. b) Bastarni („cei amestecați”), atestaţi la est 
de Carpaţi încă de la sfârşitul secolului al III-lea î.H. atât literar, cât şi 
arheologic; ei au creat aici un centru de stăpânire politică situat la nord de linia 
Piatra-Neamţ — Crasna — Leova — Tighina şi o cultură arheologică denumită în 


dacii sunt o mlădiţă a geților”; Sil. Ital., Pun., I, 324: „întocmai ca un dac din ţinuturile 
războinice ale pământului getic”; Crit., Get., frg. 1: „Decebal, conducătorul geților”; App., 
Praef., IV, 15: „geții de dincolo de Istru, pe care îi numesc daci”. 

* Vezi, de exemplu, Str., VII, 3, 12: „A existat şi o altă împărțire a teritoriului chiar 
din cele mai vechi timpuri: căci pe unii îi denumesc daci iar pe alții geţi. Geţii sunt cei care se 
întind spre Pont şi răsărit iar dacii cei care locuiesc în partea opusă, spre Germania şi spre 
izvoarele Istrului...”. 

% Dio Cass., LXVII, 6,2: „Eu îi numesc daci pe oamenii pomeniţi mai sus, cum îşi 
spun ei înşişi...” 

Vezi Str., VII, 3, 10: geții sunt un „neam vorbind aceeaşi limbă cu tracii”; 3, 13: 
„dacii au aceeaşi limbă ca şi geții”. 

?5 Str., VII, 3, 2: „elenii i-au socotit pe geți de neam tracic”. 

* Aşa cum o atestă o inscripție funerară în limba greacă din provincia Dacia - 
Engâde  Xrusok6man Getikç xqân amfikaluptei („aici pe Chrysocomas 
pământul getic îl acoperă---”) (IDR, I11/2, 400 = CIGD, 108). 

literatura de specialitate „Poieneşti-Lukasevca”, după necropolele eponime de 
la Poieneşti (jud. Vaslui) şi Lukasevca (reg. Orhei). e) Sciţi de neam iranian, 
ajunşi în zona de stepă din sudul Basarabiei (secolele III-I î.H.). d) Sarmaţi, de 
asemenea de origine iraniană, care au pătruns în spaţiul extracarpatic ca nomazi 
în grupe tribale (roxolani, aorşi, iazigi) în mai multe valuri, începând din prima 
jumătate a secolului I î.H. până în secolul al II-lea d.H. 

> Civilizaţia populaţiei tracice. În intervalul istoric aflat în discuţie, tracii 
nord-dunăreni se aflau din punct de vedere istoric în cea de-a doua epocă a 
fierului — Latene. Conform aprecierii specialiştilor, evoluţia civilizației geto- 
dacice în această epocă a cunoscut mai multe etape: 1) secolul al III-lea — 
mijlocul secolului al II-lea î.H. = Latene II, când se constată un anumit reflux 
față de perioada anterioară: dispare arta princiară, sunt abandonate unele cetăți 
ŞI aşezări, încetează înmormântările fastuoase, scade procentul de ceramică 
lucrată la roată ş.a. Cauzele acestor fenomene au fost: creşterea puterii celților 
din Transilvania, invazia celților în Peninsula Balcanică (începutul secolului al 
III-lea) şi întreruperea legăturilor cu lumea elenistică, instalarea bastarnilor în 
Moldova nordică şi centrală. 2) mijlocul secolului al II-lea î.H. — începutul 
secolului al II-lea d.H. = Latene III, care este denumită şi epoca clasică a 
civilizaţiei geto-dacice; această etapă cunoaşte două momente de apogeu: între 
cca 80-44 î.H. - interval de maximă afirmare politică şi expansiune a geto- 
dacilor sub Burebista -, şi între mijlocul secolului I — începutul secolului al I- 
lea d.H. — afirmarea regatului dacic cu centrul în Munţii Sebeşului. Evoluţia 
civilizației geto-dacice va fi întreruptă brusc de cucerirea romană din primul 
deceniu al secolului al II-lea d.H. 


2.2.Istoria politică a geto-dacilor în secolele I î.H. — I d.H. 
2.2.1. Domnia lui Burebista (= 60 - = 44 (35) î.H.) 
> Izvoarele. Figura lui Burebista, ca a multor dinaşti „barbari”, a găsit ecou în 
scrierile greco-latine numai în măsura în care acesta a fost implicat în 
evenimente care aveau legătură cu lumea elenă şi romană. Evident, informaţiile 
nu sunt foarte detaliate. Cele ajunse până la noi se găsesc în lucrarea Geografia 
a grecului Strabon (63 î.H. — 19 d.H.), eventual în Istoriile filipice ale lui Tro- 
gus Pompeius (primele decenii ale secolului I d.H.) şi în istoria geților (Getica) 
a gotului romanizat lordanes din veacul al VI-lea d.H. Contemporan cu 
suveranul şi de o excepțională importanță este o inscripție descoperită la 
Dionysopolis (Balcic, Bulgaria) ce conţine un decret în cinstea unui cetăţean pe 
nume Akornion din care aflăm date deosebit de prețioase privind capitala rega- 
tului, înaintaşul marelui rege, întinderea stăpânirii sale, raporturile cu oraşul 
grecesc şi cu romanii. Astfel, decretul aminteşte că, printre alte servicii făcute 
cetății, Akornion a călătorit la Argedava, unde a întâlnit un rege get („tatăl” lui 
Burebista sau alt suveran) şi a obţinut de la acesta „dezlegarea” poporului de 
anumite obligații (tribut?), iar mai târziu, „pe când regele Burebista ajungând 
cel dintâi şi cel mai mare dintre regii din Tracia şi stăpânind tot teritoriul de 
dincoace de fluviu /Dunărea — n.n./ şi de dincolo, a ajuns de asemenea la acesta 
/la Burebista — n.n./ în cea dintâi şi cea mai mare prietenie, a obținut cele mai 
bune foloase pentru patria sa, vorbindu-i şi sfătuindu-l în ceea ce priveşte 
chestiunile cele mai importante, atrăgându-i bunăvoința regelui spre bine ora- 
şului... Şi fiind trimis de regele Burebista ca ambasador la Cn(aeius) 
Pompeius, fiul lui Cnaeius, imperator al romanilor, şi întâlnindu-se cu acesta în 

părțile Macedoniei, lângă Heraclea Lyncestis /Bitola — n.n./, nu numai că şi-a 
îndeplinit cu bine însărcinările de la rege, câştigând pentru acesta bunăvoința 
romanilor, dar şi pentru patrie a purtat cele mai frumoase negocieri”. 

> Originea. În legătură cu centrul puterii şi, respectiv, originea lui Burebista, 
în istoriografia contemporană s-au formulat trei opinii: 1) după unii istorici, 
începând cu Vasile Pârvan, Burebista ar fi fost un rege din ţinuturile locuite de 
„geţii” de la nordul Dunării de Jos, în Muntenia sau sudul Moldovei, întrucât 
Strabon îl numeşte „bărbat get”; cei care optează pentru originea sa sud- 
carpatică mai invocă şi apropierea dintre numele Argedava, pomenită de de- 
cretul în cinstea lui Akornion, şi cel al Argeşului, care, în antichitate, s-ar fi 
numit Argesis, pe baza acestei concordanţe nejustificate de nici o sursă, 
reşedinţa inițială a lui Burebista ar fi fost dava de la Popeşti, jud. Argeş; 2) 
după Alexandru Suceveanu, înaintaşii dinastului amintit şi el însuşi ar fi rezidat 
în hinterlandul oraşului Histria, aşa cum pare să o sugereze atestarea în epoca 
romană (anul 166 d.H.) a unui vicus Arcidava, continuatorul acelei reşedinţe 
Argedava menționată de inscripția de la Dionysopolis; 3) în sfârşit, şcoala 
arheologică şi istorică clujeană opinează aproape la unison pentru originea 
transilvăneană a lui Burebista, mai precis din regiunea muntoasă din sud-vestul 
teritoriului intracarpatic (Munţii Orăştiei), unde s-a dezvoltat un puternic 
sistem de fortificaţii; recent, această concepţie a fost aspru criticată, evidenţiin- 
du-i-se carenţele de cercetare şi interpretare. 

> Începutul domniei. Părerile istoricilor sunt la fel de împărţite şi în ceea ce 
priveşte începutul domniei lui Burebista, fapt datorat impreciziei surselor 
antice. Mult timp s-a susținut, pe baza unei informaţii a lui Iordanes, că în anul 
82 î.H. Burebista domnea deja”. Mai recent, reanalizându-se conţinutul 
mărturiilor privitoare la regele get, în special cele ale geografului Strabon, care 
a scris la cumpăna dintre secolele I î.H. — I. d.H., se consideră că debutul mo- 
narhiei burebistane ar trebui plasat după anul 63 î.H., dar înainte de 60 î.H. 

> Societatea geto-dacică în timpul lui Burebista. În timpul lui Burebista a 
avut loc o restructurare fundamentală a instituţiilor din spațiul geto-dacic, 
caracterizate acum prin: e întărirea semnificativă a puterii regale în detrimentul 
autorităţii diverşilor basilei, aşa cum o probează, printre altele, dispariția 
emisiunilor monetare locale şi a înmormântărilor de tip princiar, cu care de 
luptă şi inventar bogat; nu întâmplător, Burebista este numit în decretul în 
cinstea lui Akornion „cel dintâi şi cel mai mare dintre regii din Tracia”; e 
amplificarea efectivelor şi a capacităților militare atât prin subordonarea cetelor 
de războinici nobili (gr. kometai = lat. comati = „pletoşii”; capillati la 
Cassiodorus-lordanes), cât şi prin „democratizarea” funcţiei războinice o dată 
cu recrutarea unor soldați din mediul proprietarilor liberi; aşa se explică cifrele, 
probabil exagerate, de 200.000 sau 40.000 de oameni ai armatei getice transmi- 
se de Strabon, expedițiile victorioase ale acestuia asupra mai multor neamuri, 
interesul manifestat de Pompeius pentru ajutorul militar ce l-ar fi putut oferi 
regele get; e transferul vechii aristocrații în preajma monarhului şi reducerea ei 
la un rol mai degrabă aulic, orientat spre aspectul sacral, politico-diplomatic, 
administrativ; în acest sens, Alexandru Avram vorbea de o adevărată „unifor- 
mizare prin uniformă” a nobilimii geto-dacice, cum o dovedeşte echivalența 
termenilor tr. tarabostes (pl. tarabosteseis), gr. pilophoros (pl. pilophoroi) şi 


27 lord., Get., XI, 67: „Pe când domnea peste goți /geţi — n.n./ Burebista, a venit în 
Goţia /Geţia — n.n./ Deceneu, în timpul în care puterea la romani o avea Sylla”. 

lat. pilleatus (pl. pilleati) - „purtător (i) de cuşmă (pileus)”, despre care Dio 
Cassius scria că erau la daci „oamenii cei mai onorați” iar Iordanes - că 
Deceneu „i-a sfătuit să cinstească anumite divinități şi sanctuare făcându-i 
preoți”; în acelaşi context al „reformării” aristocrației trebuie interpretare 
informațiile autorilor antici despre confreriile de specialişti ai sacrului existente 
la geto-daci (/heosebeis - „adoratori ai zeilor”, kapnobatai - „cei care umblă 
prin fum”, ktistai - „întemeietori” sau shistai - „cei care se abţin de la plăcerile 
lumeşti”, polistai (pleistoi) - „cei mai mulți”) şi apariția spectaculoasă a sanctu- 
arelor; în aceeaşi direcție a restructurării aulice a nobilimii pot fi interpretate 
informația din decretul dionsisopolitan despre faptul că Akornion ajunsese la 
curtea regelui get „în cea dintâi şi cea mai mare prietenie”, cea a lui Strabon 
despre „slujitorii” (/herapontes) regelui care puteau dialoga cu Deceneu în 
peştera de pe muntele sacru Kogaionon, cele ale lui Dio Cassius despre 
acțiunile diplomatice ale unor nobili daci în timpul lui Decebal sau despre 
„prefecții” puşi în timpul războaielor dacice ale lui Traianus „dintre cei din 
jurul regelui” pentru a supraveghea lucrărilor agricole şi fortificațiile e se 
produce disjuncția dintre dimensiunea politico-militară şi cea sacerdotală a re- 
galității prin transferul obligațiilor religioase ale basileului către preot (mare 
preot), aşa cum o atestă ştirile despre Burebista-Deceneu, Decebal-Vezina (?); 
e regalitatea devine o instituţie producătoare şi redistribuitoare de bunuri, cum 
par s-o indice marile recipiente inscripționate de la Ocniţa (jud. Vâlcea) 
(Basile/us] Thiamarkos epoei) şi Sarmizegetusa (Decebalus per Scorilo); e 
trecerea de la o monarhie de caracter electiv la una ereditară. 
> Statul get sub Burebista. Burebista a creat un regat întins şi puternic prin 
unificarea triburilor nord-dunărene, prin cucerirea populațiilor de la Dunărea 
Mijlocie (= 60 î.H.) şi dintre Balcani şi fluviu şi prin controlul cetăților greceşti 
de pe litoralul vest- şi nord-vest-pontic (=~ 48 î.H.). Astfel, aşa cum se exprima 
un document epigrafic contemporan din Dionysopolis, el ajunsese „cel dintâi şi 
cel mai mare dintre regii din Thracia, stăpânitor al tuturor ținuturilor de 
dincoace şi de dincolo de Dunăre”, amenințând Italia şi posesiunile balcanice 
ale Imperiului roman. Drept urmare, pentru a îndepărta acest pericol, Caesar a 
plănuit o expediţie împotriva dinastului get, eveniment care n-a mai avut loc. 
Momentul Burebista marchează debutul raporturilor politice formalizate juridic 
dintre Roma şi geto-daci. Astfel, amestecându-se în războaiele civile din 
Republica romană prin ajutorul promis lui Pompei cel Mare pentru bătălia cu 
Caesar de la Pharsalos, Burebista a obţinut „bunăvoința romanilor”, aşa cum 
ne informează inscripția în cinstea lui Akornion de la Dionysopolis, fapt poate 
conduce la ideea că suveranul get devenise rex socius et amicus populi Romani 
(„aliat şi prieten al poporului roman”). 
> Burebista şi-a găsit sfârşitul prin anul 44 î.H. sau, după analize mai recente, 
cândva înainte de anul 35 î.H. în urma unei conjuraţii a aristocrației getice. 
2.2.2. De la Burebista la Decebal (= 44 (35) î.H. — 86 d.H.) 

Aşa cum ne informează Strabon, după dispariția lui Burebista, regatul 
său s-a destrămat în patru, apoi în cinci formaţiuni iar puterea geților a decăzut 
în urma luptelor intestine şi a cuceririlor romane. În acest context, raporturile 
politico-juridice şi militare dintre Roma şi entitățile statele nord-dunărene au 
suferit modificări substanțiale. 

(a) Succesiunea lui Burebista 

Succesiunea transilvăneană”. Conform opiniei unor savanţi, bazată pe 
informațiile istoricului Iordanes din veacul al VI-lea, după moartea violentă a 
lui Burebista, pe tronul acestuia s-ar fi succedat următorii regi: Deceneu (~ 44 
(35) î.H. - = cândva spre sfârşitul sec. I î.H. (după unii, începutul sec. I d.H.), 
Comosicus (până pe la = 28/9 d.H.) şi Coryllus (~ 28/9 d.H. - = 68/9 d.H.), 
apoi Diurpaneus (= 68/9 — 86) şi Decebal (Dekibalos) (86-106). Pentru unii 
dintre cercetătorii amintiți, această cronologie dinastică avea menirea de a su- 
blinia continuitatea statală în Munţii Orăştiei sau, cel puțin, unitatea spirituală a 
geto-dacilor nord-dunăreni, în ciuda fărămițării lor politic 
> Alţi urmaşi ai lui Burebista au fost: Cotiso (Koson?) (în jurul anului 29 
î.H.) — probabil în zona montană şi submontană a Olteniei (şi Banatului ?), 
Dicomes (în jurul anului 31 î.H.) - probabil în Câmpia Munteană, şi, după unii 
istorici, Thiamarcus, menţionat pe o inscripție în limba greacă de pe un vas 
de la Ocniţa (jud. Vâlcea) (BASILE[US]| QIAMARKOS EPOEI), unde a fost 
identificată localitatea getică Buridava” 

(b) Raporturile daco-romane sub împărații iulio-claudieni 
(27 î.H. — 68 d.H.) 

După dispariția lui Burebista, în ciuda fărămițării politice a geto- 
dacilor, încurajată de intervenţia Romei, şi a instituirii unor raporturi de a- 
micitia cu unii dintre succesorii acestuia, raidurile populațiilor transdanubiene 
s-au întețit în ultimii ani ai erei vechi şi în prima jumătate a secolului I al erei 
noi. În contextul amintit mai sus, politica romană s-a concentrat, paralel cu ac- 
țiunile belicoase, pe luarea unor măsuri care să întărească frontiera danubiană, 
cum ar fi: e înființarea provinciei Moesia; e sporirea numărului de legiuni - 
una sub Augustus, două sub Tiberius, trei sub Claudius, patru sub Vespasianus, 
şase sub Domitianus — şi a celui de unități auxiliare; e formarea flotelor 
dunărene — classis Pannonica şi classis Moesica (de la Vespasianus sau, mai 
degrabă, Domitianus ambele au primit epitetul Flavia) - a căror misiune era de 
a supraveghea circulația pe Dunăre; e cantonarea trupelor pe frontiera fluvială 
a fost însoţită, în mod firesc, de ridicarea de castre; e încurajarea unor conflicte 
între neamurile transdanubiene conform principiului divide et impera; e plata 
unor subsidii şi încheirea unor tratate favorabile Romei cu diferiţii dinaşti daci; 
e crearea unui „spaţiu de siguranță” prin controlul unor teritorii din stânga 
Dunării, deportarea unei părți a populației nord-danubiene, diminuarea 
capacităților combative ale acestora, distrugerea unor aşezări şi crearea unei 
linii de demarcaţie, a unui „cordon sanitar”, respectiv a unei zone lipsită de 
populație, în proximitatea frontierei naturale, aşa cum o dovedesc acțiunea lui 
Sex. Aelius Catus din anii 1-4 d.H.””, confirmată şi arheologic prin dispariţia 
unor aşezări din zona sudică şi estică a Câmpiei Române şi din Câmpia din 
interfluviul Dunăre-Tisa, şi cea a lui Ti. Plautius Silvanus Aelianus, guvernato- 
rul Moesiei (60-68), care în jurul anului 60 d.H. a mutat în dreapta fluviului 


*% Cele mai acceptabile traduceri ale inscripției sunt „Thiamarkos l-a făcut (pentru) 
regele...” sau „(vasul este al) regelui... Thiamarkos a făcut”, „regele... a dedicat (vasul) făcut 
de meşterul Thiamarkos”. 

22 Str., VII, 3, 10: „Într-adevăr, chiar în zilele noastre Aelius Catus a strămutat din 
teritoriul de dincolo de Istru în Thracia cincizeci de mii de oameni luaţi de la geţi, neam 
vorbind aceeaşi limbă cu tracii. Şi acum ei locuiesc acolo iar numele lor este moesi”. 

100.000 de transdanubieni (geţi, sarmaţi-roxolani etc.), aşa cum o atestă 
distrugerea prin incendiere sau încetarea temporară a altor aşezări autohtone 
sud-carpatice, din sudul Moldovei. 
2.2.3. Domnia lui Decebal (86-105/6) 

> Izvoare istorice. Personalitatea. Decebal a fost o personalitate puternică a 
lumii „barbare”, care a intrat în atenția factorilor politici ai vremii. Cu toate 
acestea, informațiile despre el în operele scriitorilor greco-latini sau în sursele 
epigrafice antice sunt puține. Ele se concentrează, cum era şi firesc, mai ales 
asupra evenimentelor care priveau raporturile Imperiului roman cu regatul 
dacic şi nu oferă decât incidental elemente ce privesc personalitatea regelui. 
Cele mai multe date provin din Istoria romană a lui Dio Cassius (secolul al II- 
lea), care oferă şi o caracterizare foarte sugestivă a conducătorului dac“. În 
sfârşit, portretul lui Decebal este redat cu multă probabilitate pe opt scene ale 
Columnei lui Traianus de la Roma (scenele XXIV, LXXV, XCII, CXXXV, 
CXXXIX, CXLI, CXLV, CĂXLVII). 
> Regatul dac în timpul lui Decebal. Statul dac moştenit de Decebal 
cuprindea zona intracarpatică şi, foarte probabil, teritoriile sud-carpatice ale 
Banatului şi Olteniei, până la Dunăre; epicentrul său se afla în Munţii Orăştiei. 
Prin urmare, şi din punct de vedere etnic regatul era mai omogen. Regele 
Decebal a desăvârşit instituțiile statale cristalizate anterior, reuşind să confere 
noului stat dac o mai mare omogenitate economică şi centralizare politico- 
administrativă. Toate structurile prestatale (triburi, uniuni de triburi) au fost 
dizolvate în cadrul statului dac, controlul asupra teritoriului s-a întărit, 
cancelaria regală şi-a sporit competențele, sistemul de fortificaţii cu misiunea 
de a apăra centrul politic şi religios de la Sarmizegetusa a fost dezvoltat etc. Se 
poate spune, astfel, că înainte de cucerirea romană statul dac se definea ca o 
monarhie cu un puternic caracter centralizat. 
> Raporturile dintre Decebal şi Dimitianus. 1) Conflictele militare (85-88 
d.H.). Aşa cum ne informează istoricii antici, încă pe timpul când domnea 
Duras-Diurpaneus, cel mai probabil în luna iunie a anului 85 d.H., dacii au 
rupt alianța pe care o încheiaseră cu împărații anteriori şi au năvălit la sud de 
Dunăre, în provincia Moesia. Motivul acestei acţiuni nu e clar, dar, pornind de 
la sugestiile istoricului târziu Iordanes, care scria despre teama geților faţă de 
„lăcomia (avaritia)? lui Domitianus, se presupune că acesta trebuie să fi fost 
intenția principelui de a suspenda plata subsidiilor acordate până atunci. Inva- 
datorii transdanubieni au distrus oraşe şi castre şi au înfrânt legiunile moesice 
comandate de guvernatorul C. Oppius Sabinus, care şi-a găsit sfârşitul în luptă. 
Vestea dezastrului a ajuns la Roma în iulie 85, fapt care l-a determinat pe Do- 
mitianus să vină în zona dunăreană, unde, ajutat de Cornelius Fuscus, prefectul 
pretoriului, să mobilizeze trupe mai numeroase şi să respingă pe agresori în 
octombrie 85. O dată situația restabilită, la sfârşitul anului Domitianus s-a 
întors la Roma, unde în martie sau aprilie 86 şi-a celebrat primul triumf dacic, 
luându-şi titlul de Dacicus. 

Foarte probabil în acelaşi an, ca urmare a evenimentelor amintite, în re- 
gatul dac a avut loc o schimbare de domnie, Duras cedând tronul lui Decebal. 


* Dio Cass., LXVII, 6, 1: „foarte priceput la planurile de război şi iscusit în 
înfăptuirea lor, ştiind să aleagă prilejul pentru a-l ataca pe duşman şi a se retrage la timp. 
Dibaci în a întinde curse, era un bun luptător şi se pricepea să folosească izbânda, dar şi să iasă 
cu bine dintr-o înfrângere”. 

Primul gest de politică externă al noului suveran a fost să solicite lui 
Domitianus pacea, dar cererea i-a fost respinsă. Decebal a reînnoit oferta, dar 
supralicitând condiţiile, fapt ce a rănit orgoliul roman şi l-a determinat pe 
Fuscus să organizeze în vara lui 86 un atac la nord de Dunăre, transformat însă 
într-un dezastru; însuşi generalul roman a rămas pe câmpul de luptă. Dacii au 
capturat arme, maşini de război şi un drapel, pe care le va recupera mai târziu 
Traianus. În aceste condiţii, împăratul a revenit în regiunea danubiană, unde a 
luat o serie de măsuri menite să pregătească riposta romană şi să întărească 
apărarea teritoriului imperial sud-dunărean: e provincia Moesia, prea întinsă şi, 
deci, greu de guvernat, a fost divizată în Moesia Superior şi Moesia Inferior; e 
numărul legiunilor afectate nollor provincii a crescut de la trei la şase — patru în 
Moesia Superior şi două în Moesia Inferior, trupele auxiliare au fost suplimen- 
tate; e în sfârşit, a conceput o nouă strategie împotriva lui Decebal. 

Astfel, în anul 87, la comanda trupelor romane angajate pe frontul dacic 
a fost numit Tettius Iulianus, care mai servise în armata moesică. Acesta a 
trecut cu armata foarte probabil în Banat, a înaintat spre capitala din Munţii 
Orăştiei şi l-a învins pe Decebal la Tapae (Poarta de Fier a Transilvaniei). 
Astfel, o parte a regatului dac a fost ocupată. Dar dificultățile pe care le întâm- 
pina pe plan intern (o revoltă în Germania Superior la sfârşitul lui 88) şi mai 
ales pe plan extern (invazia catilor şi atacurile marcomanilor, cvazilor şi 
sarmaților din proximitatea provinciei Pannonia în 88-89) l-au împiedicat pe 
împărat să reglementeze situația din Dacia. Abia în vara anului 89, sub 
presiunea înfrângerilor suferite în conflictele cu germanii de la Dunărea 
Mijlocie, a acceptat să încheie pace cu Decebal. Aceasta era binevenită şi 
pentru regele dac, care, înfrânt şi cu o parte din ţară ocupată, avea, la rândul 
său, de înfruntat anumite disidenţe separatiste. 

2) Conţinutul, caracterul şi importanţa tratatului din 89. Adevărata 
complexitate a tratatului din iunie sau iulie 89 încheiat între Domitianus şi 
Decebal (reprezentat de fratele său Diegis) a fost evaluată abia recent de isto- 
riografia contemporană prin analiza minuțioasă a informaţiilor antice. Astfel s- 
a stabilit că, din punct de vedere al conţinutului, acest foedus (tratat) de bună- 
credință (fides) avea următoarele clauze: 1) Primind, prin intermediul lui 
Diegis, o diademă (diadema) din partea lui Domitianus, Decebal devenea, 
conform normelor juridice aplicate de romani în relațiile cu monarhii străini, un 
rex datus sau un rex amicus et socius al Imperiului, fiind obligat să recunoască 
imperium maiestatique populi Romani („supremaţia şi maiestatea poporului 
roman”) reprezentate de împărat; 2) Decebal trebuia să-i sprijine pe romani în 
acțiunilor lor împotriva unor externae gentes, fapt care s-a concretizat în 
permisiunea acordată de suveranul dac unui corp expediționar roman de a 
traversa regatul său, pentru a ajunge pe frontul quado-marcomanic de la 
Dunărea Mijlocie şi, eventual, cel sarmatic de la Dunărea Inferioară; 3) Regele 
nu trebuia să permită tranzitarea regatului său de către adversarii Romei”; 4) 
Decebal se obliga să restituie materialul militar şi prizonierii capturați în timpul 
conflictelor; 5) Ca o garanţie a fidelității față de Imperiu, suveranul nord-dună- 
rean trebuia să predea ostatici şi alte „prăzi dacice”; 6) Sub controlul imperial 
rămânea o parte a teritoriului dac, aşa cum o sugerează informațiile literare şi o 
confirmă descoperirile arheologice, care demonstrează extinderea „spaţiului de 
siguranță” roman la nord de Dunăre până la Carpaţi şi dincolo de aceştia, în 


3l Clauză care rezultă, indirect, din cea precedentă. 

sud-estul Transilvaniei, prin ridicarea unor castre de pământ; 7) Domitianus 
oferea lui Decebal subsidii şi asistență tehnică, cu scopul de a fortifica regatul 
dac aliat în vederea asigurării securităţii frontierei dunărene a Imperiului. 

În ciuda atitudinii ostile a istoriografiei ulterioare, din vremea lui 
Traianus, la adresa lui Domitianus şi a tratatului respectiv, considerat oneros 
pentru Imperiu, actul diplomatic din 89 a slujit ambelor părți. El a permis îm- 
păratului să rezolve problemele externe iar Decebal a putut să anihileze even- 
tualele contestaţii interne iar pe termen lung, respectând întocmai pacea 
încheiată, să asigure regatului său, până la izbucnirea conflictelor cu Traianus, 
o stabilitate politică incontestabilă şi o dezvoltare economică şi militară care l- 
au făcut apreciat de alţi barbari şi temut de romani. 


II. PERIOADA ROMANĂ 
A. CUCERIREA REGIUNII DUNĂRII INFERIOARE DE CĂTRE ROMANI 


1. Formarea provinciei Moesia 
1.1.Etapele cuceririi teritoriului dintre Balcani, Dunăre şi Marea Neagră 

Primele acţiuni militare ale romanilor la nord de Balcani au avut loc 
împotriva populațiilor din zona vestică a teritoriului respectiv şi s-au desfăşurat 
în contextul incursiunilor acestora în provincia Macedonia. Astfel, în 109-106 
î.H., guvernatorul M. Minucius Rufus a respins pe dacii şi scordiscii care 
trecuseră la sud de munți. În anul 74 î.H., C. Scribonius Curio, guvernatorul 
Macedoniei, urmărindu-i pe aceiaşi năvălitori, „a ajuns primul dintre generalii 
romani până la Dunăre”, dar, aşa cum ne informează scriitorul antic Florus 
(secolul al II-lea d.H.), n-a îndrăznit s-o treacă, deoarece „s-a înspăimântat de 
bezna pădurilor de acolo”. 

O dată cu afirmarea regatului lui Burebista la mijlocul veacului I î.H., 
neamurile din regiunea Dunării Mijlocii (celții taurisci, boii şi scordisci, tracii 
şi ilirii) au fost cucerite de regele get, care ameninţa, astfel, provinciile sud- 
balcanice ale Romei şi Italia. Dacă la aceasta se adaugă şi faptul că, în calitatea 
sa de amicus et socius populi Romani, Burebista s-a amestecat în războaiele 
civile din Republica romană, ajutându-l pe Pompei, atunci se înțelege noua 
orientare politică a Romei pentru teritoriul nord-vest-balcanic. Astfel, conform 
mai multor autori antici, Caesar intenţiona să organizeze o expediție împotriva 
dacilor, scopul său fiind aşezarea frontierei pe Dunăre, pentru a proteja, astfel, 
posesiunile romane din Europa centrală şi balcanică şi, în ultimă instanţă, 
Italia. Planul lui Caesar a fost reluat de Octavianus Augustus, care, după mai 
multe expediţii purtate împotriva neamurilor danubiene în ultima treime a 
secolului I î.H., a stabilit granița romană pe Dunăre şi a înfiinţat povincia 
Moesia. 
> Data înființării provinciei. Momentul înființării provinciei Moesia nu se 
cunoaşte, cercetătorii propunând mai multe date. Conform informațiilor 
istoricului Appian (secolul al II-lea d.H.), provincia a fost creată în anul 15 
d.H., pe vremea împăratului Tiberius. Totuşi, după aprecierile lui Ronald 
Syme, crearea Moesiei trebuie să se fi produs mai devreme, în primii ani ai erei 
creştine, prin 1-4 d.H., atunci când au avut loc acțiunile conjugate ale lui Cn. 
Cornelius Lentulus, guvernatorul Illyricumului, şi Sex. Aelius Catus, 
guvernatorul Macedoniei, împotriva dacilor, geților şi sarmaților, care fie au 
fost alungați peste Dunăre, fie au fost strămutați la sud de fluviu, ceea ce 

înseamnă că teritoriul sud-dunărean se afla sub autoritate romană. Cert este că 
primul guvernator cunoscut al provinciei Moesia (legatus Augusti pro 
praetore) este Aelius Caecina Severus, amintit de istoricul Dio Cassius cu pri- 
lejul luptelor din anii 6-7 d.H. împotriva panonilor, dacilor şi sarmaților. În 
acest context, anul 15 menționat de Appian marchează organizarea fiscal-admi- 
nistrativă a provinciei, operaţie care nu putea avea loc decât la câțiva ani după 
întemeierea propriu-zisă. 

> Întinderea provinciei. Iniţial, Moesia cuprindea zona dintre râurile Margus 
(Morava) şi Timacus (Timoc) (Serbia actuală). Spre est, până la râul Oescus 
(Isker), romanii au organizat un organism preprovincial numit praefectura 
civitatium Moesiae et Treballiae. În ceea ce priveşte regiunea de la est de râul 
Dimum (Belene, Bulgaria) până la vărsarea Dunării în mare şi întregul teritoriu 
dobrogean, aceasta forma, încă de la Octavianus Augustus, un alt organism 
preprovincial, numit praefectura ripae Histri (Danuvii) sau, după unii istorici, 
praefectura ripae Thraciae, cundus de un praefectus. După desfiinţarea statului 
odris şi crearea provinciei Thracia în 46 d.H., praefecti depindeau de legati-i 
moesici. 

> Numele provinciei. Denumirea de Moesia provine de la moesi (gr. 
Moisoi [Moisoí] sau Musoí [Mysoi]; lat. Moesi sau Moesae) — grup de 
triburi tracice nord-balcanice care ocupau spațiul dintre Timacus (Timoc) şi 
Ciabrus (Cibrica). Cu timpul, s-au amestecat cu geții, mult mai activi din punct 
de vedere politic, dar numele lor s-a extins asupra acestora şi al altor seminții 
nord-balcanice, care în epoca romană erau desemnate cu sintagma Moesicae 
gentes. 


1.2. Integrarea Dobrogei în provincia Moesia 

Nu există nici un izvor istoric explicit cu privire la acest eveniment, 
fapt care a generat controverse printre istorici în legătura cu data când spațiul 
dintre Dunăre şi mare a fost inclus în provincia Moesia. După cei mai mulți 
cercetători, data cea mai plauzibilă este anul 46 d.H., o dată cu desființarea 
regatului traciclor odrisi şi formarea provinciei Thracia, eveniment relatat de 
istoricul târziu Eusebius din Caesarea. Această dată de anexare a Dobrogei a 
fost contestată de istoricul Alexandru Suceveanu, care consideră că ținutul 
respectiv a fost încorporat provinciei la începutul domniei împăratului 
Vespasianus (69-79), foarte probabil în jurul anului 74 d.H. În sprijinul opiniei 
sale, el aduce mai multe argumente: 1) o informație a istoricului Suetonius din 
biografia întemeietorului dinastiei Flaviilor, reluată şi de alți istorici antici, 
conform căreia Thracia şi alte teritorii au fost transformate în provincii; or, 
denumirea respectivă nu se referă la regatul trac, ci la Thracia nordică (ripa 
Thraciae), respectiv porțiunea de la Dimum la Gurile Dunării; 2) instalarea pe 
linia Dunării abia o dată cu domnia împăraților Flavieni, între 69/70 şi 90, a 
primelor trupe auxiliare romane; 3) reorganizarea sigură a flotei dunărene, 
denumită acum classis Flavia Moesica, al cărei sediu principal a fost stabilit la 
Noviodunum (Isaccea, jud. Tulcea); 4) încheierea acum a unor noi acorduri cu 
dacii nord-dunăreni, aşa cum ne informează istoricul târziu Iordanes. Din acest 
moment, autoritatea guvernatorilor Moesiei se va extinde asupra întregului teri- 
toriu dintre Balcani, Dunăre şi Marea Neagră. 

1.3. Statutul administrativ-juridic al Moesiei şi al oraşelor greceşti vest- 
pontice 

În anul 86 d.H., după invazia dacilor din anul precedent, când şi-a găsit 
sfârşitul însuşi guvernatorul provinciei C. Oppius Sabinus, împăratul 
Domitianus a procedat la divizarea Moesiei în Moesia Superior şi Moesia 
Inferior, despărțite prin râul Ciabrus (Tibriţa). 

Moesia Superior cuprindea Dardania şi ţinuturile dunărene ale 
moesilor şi tribalilor; ea se învecina la vest cu Dalmatia şi Pannonia, la sud cu 
Macedonia, la răsărit cu o parte a Thraciei şi cu Moesia Inferior. Capitala se 
găsea la Viminacium. Fiind o provincie de graniţă, ea era o provincie imperială 
de rang consular, adică era condusă de un guvernator cu titlul de legatus 
Augusti pro praetore provenit dintre senatorii care îndepliniseră funcţia de 
consul. Acest statut era determinat de faptul că aici în provincie staţionau două 
legiuni; lor li se adăugau mai multe trupe auxiliare. 

Moesia Inferior se întindea de la Ciabrus la mare; la sud, se învecina cu 
Thracia undeva la jumătatea distanţei dintre Balcani şi Dunăre. Capitala se 
găsea la Tomis. Ca şi Moesia Superior, ea era o provincie imperială de rang 
consular. Iniţial, aici au staționat două legiuni — V Macedonica la Oescus şi I 
Italica la Novae; se adăugau trupe auxiliare şi Classis Flavia Moesica. 

În ceea ce priveşte oraşele greceşti, acestea aveau statute juridice 
diferite faţă de Roma: Callatis era o civitas foederata („cetate aliată”)”, statut 
păstrat pe tot parcursul stăpânirii romane; Tomis a fost o civitas libera („cetate 
liberă”), întrucât aici se găsea sediul guvernatorului; Histria a fost o civitas 
stipendiaria („cetate tributară”)?, de vreme ce hotarele sale fuseseră fixate de 
legatul moesic. Cândva în a doua jumătate a secolului I d.H. sau, după unii 
istorici, pe vremea împăratului Traianus, oraşele greceşti au format o adunare 
federală — koin6n tôn SEll&nwn („Comunitatea grecilor”). Iniţial, din ea 
făceau parte şase oraşe (/exapolis), respectiv Histria, Tomis, Callatis, Diony- 
sopolis, Odessos şi Messambria, dar în anul 202 d.H., o dată cu trecerea celei 
din urmă localităţi la provincia Thracia, adunarea a devenit Pentapolis. 

2. Formarea provinciei Dacia 
2.1. Războaiele daco-romane din 101-102, 105-106 

Aşa cum s-a apreciat în istoriografie, o dată cu urcare pe tron a lui 
Marcus Ulpius Traianus (98-117), politica externă a Imperiului a suferit 
modificări substanțiale. Este vorba de trecerea de la politica defensivă, 
prudentă, dusă de împărații din dinastia Flaviilor (69-98), la o politică ofensivă, 


32 În virtutea tratatului existent din 106-101 î.H. O civitas foederata (pl. civitates 
foederatae) era cetatea aliată, a cărei autonomie era garantată printr-un tratat (foedus) încheiat, 
de regulă, pe picior de egalitate cu Roma. Ea avea folosință deplină asupra propriului teritoriu, 
era scutită de impozite, avea drepturi juridice asupra tuturor locuitorilor (inclusiv cei romani), 
putea bate monedă proprie, nu găzduia trupe romane, se găsea înafara jurisdicției gu- 
vernatorului. În cazul Ca/latis-ului, nu se ştie însă dacă ea poseda, în ansamblul ei, imunitate 
funciară, fiind mult mai probabil că cetăţenii oraşului posedau agri privati ex iure peregrino 
pentru care plăteau statului roman impozitul funciar (stipendium sau tributum). 

3 Civitas libera (pl. civitates liberae) avea un statut asemănător cu cel al cetăților 
aliate, cu deosebirea că acesta îi fusese conferit în mod unilateral de către Senatul roman sau de 
către împărat, care puteau oricând să-l revoce. 

%4 Civitas stipendiaria (pl. civitates stipendiariae) era categoria cea mai răspândită în 
Imperiu. Ea era impusă la plata unui impozit (stipendium) în schimbul posesiei teritoriului 
propriu. Printre alte obligaţii pe care le avea, ea trebuia să adăpostească garnizoane romane 
stabile. De asemenea, ea se găsea sub jurisdicţia guvernatorului. 

expansionistă, îndelung pregătită pe plan ideologic. În acest context, unul 
dintre obiectivele noii acțiuni externe era „provincializarea” teritoriilor aflate 
dincolo de Dunăre şi Eufrat, aşadar includerea în cadrul Imperiului a regatelor 
clientelare dac şi part. Cucerirea statului dac se încadrează în această nouă 
concepție politică. 

> Izvoarele războaielor daco-romane. Pentru reconstituirea confruntărilor 
dintre daci şi romani pot fi utilizate mai multe categorii de surse: 

1) Izvoare literare. Deşi în Antichitate s-a scris destul de mult despre 
campaniile dacice ale lui Traianus, multe dintre lucrările sau capitolele din 
acestea care relatau aceste evenimente s-au pierdut (de exemplu, din opera lui 
Appianus, Arrianus, Florus sau Ammianus Marcellinus) sau au ajuns până la 
noi doar fragmentar (de exemplu, Dacica [Dacicele] scrise de însuşi Traianus, 
Getika [Geticele] ale medicului militar Criton, participant la expediția dacică, 
lucrarea de topografie a gromaticului roman Balbus, care, de asemenea, l-a 
însoțit pe suveran în războaie, Istoria romană a lui Dio Cassius). Alte surse, 
precum Panegiricul sau scrisorile lui Plinius cel Tânăr sau operele unor autori 
târzii, nu conțin decât aluzii sau informaţii restrânse. 

2) Izvoare epigrafice. Din această categorie fac parte diplomele 
militare, inscripțiile onorifice sau votive, epitafurile ş.a., care au o importanță 
deosebită mai ales pentru cunoaşterea trupelor care au participat la campaniile 
dacice. 

3) Izvoarele numismatice. Sunt incluse aici monedele de aur, argint şi 
bronz emise în Imperiu, care, prin reprezentări şi legende, evocă momentele 
cuceririi statului dac, glorifică VIC(toria) DAC(ica) şi DAC(ia) CAP(ta) sau 
atestă înfiinţarea provinciei Dacia (DACIA AVGVST(i) PROVINCIA). 

4) Izvoare papirologice. Există un singur document de acest fel, 
respectiv un fragment de papirus provenind din Egipt şi achiziționat în 1925 de 
A.S. Hunt pentru British Museum (de aceea este numit, convenţional, 
„papirusul Hunt”) şi care reprezintă un pridianum, adică un registru cu răspân- 
direa soldaților dintr-o unitate, respectiv cohors I Hispanorum veterana. 
Datând de la sfârşitul anului 105 şi începutul anului 106, aşadar între cele două 
războaie, el atestă prezența unor detaşamente romane în aşezările de la 
Piroboridava (Poiana, Galaţi) şi Buridava (Stolniceni, jud. Vâlcea). 

5) Izvoarele arheologice. Acestea sunt numeroase şi diferite (cetăți 
dacice din Munţii Orăştiei, castre, arme, obiecte mărunte etc.) şi permit să se 
cunoască mai bine situaţia concretă de pe frontul daco-roman. 

6) Lucrări de artă. Cele mai importante monumente care evocă 
războaiele daco-romane sunt, indiscutabil, Columna din forul lui Traianus de la 
Roma, şi Tropaeum Traiani de la Adamclisi, jud. Constanţa. Aşa cum au 
remarcat analiştii, în ciuda caracterului preponderent ideologico-propagandistic 
şi estetic, Columna, inaugurată la 12 mai 113, are şi o valoare documentară, 
întrucât scenele sale „narează” desfăşurarea generală a evenimentelor din 101- 
106, paralel cu prezentarea realistă a unor personalități (Traianus, Decebal), 
tipuri etnice (daci, sarmaţi, mauri, asturi, baleari, palmireni etc.), aspecte de 
civilizație, tehnică de luptă etc. Cât priveşte Trofeul de la Adamclisi ridicat în 
anul 109, deşi mai puţin realizat din punct de vedere artistic, importanţa sa 
constă în faptul că, pe de o parte, prin inscripţia dedicatorie şi prin cele două 
hemicicluri ale metopelor, comemorează diversiunea moesică organizată de 
Decebal în iarna lui 101-102 şi cel cel de-al doilea război daco-roman din 105- 

106 şi, pe de alta, pe merloanele de pe acoperişul crenelat, înfăţişează figuri de 
barbari implicaţi în confruntare. 

> Pretextul şi cauzele războaielor daco-romane. Propaganda din vremea lui 
Traianus a invocat drept cauză imediată a conflictului jignirea amorului- 
propriu roman prin condiţiile tratatului din 89 dintre Domitianus şi Decebal, 
considerat oneros pentru Imperiu. Nu întâmplător, monedele îl proclamau pe 
Traianus un ultor („răzbunător”) protejat de însăşi Nemesis - zeița răzbunării. 
Acesta era, de fapt, pretextul ofensivei traianice. Cauzele erau mult mai 
profunde. În primul rând, războiul a avut o motivaţie politico-militară. 
Respectând întocmai condițiile păcii încheiate cu ultimul împărat din dinastia 
Flaviilor, Decebal şi-a întărit capacitatea economică şi de apărare a statului, 
astfel că acesta se profila ca un potențial adversar puternic şi incomod pentru 
Imperiu la graniţa dunăreană. La această realitate trebuie să se fi referit Plinius 
cel Tânăr, care scria despre „neruşinarea şi nebunia” „regelui barbar /Decebal — 
n.n./”, ce stârniseră „mânia şi indignarea” suveranului roman, şi Dio Cassius, 
care menţiona creşterea continuă a „puterii” şi „îngâmfării” dacilor. Mai mult, 
aşa cum aveau s-o dovedească evenimentele ulterioare, regele dac se dovedea 
capabil să creeze o confederatio barbarica antiromană prin mobilizarea altor 
neamuri, precum burii de neam germanic sau sarmaţii-roxolani. În consecință, 
cucerirea regatului dac şi formarea unei provincii în stânga Dunării aveau rolul 
strategic de a separa mai eficient semințiile barbare transdanubiene, anulându- 
le posibilitățile de concentrare şi infiltrare spre sud, şi de a supraveghea mai 
atent pe sarmaţii-iazigi din pusta pannonică. Pe de altă parte, realizarea obiec- 
tivului oriental — cucerirea regatului part — nu putea fi dusă la îndeplinire fără 
ca împăratul să-şi asigure spatele, respectiv liniştea la frontiera danubiană. 

Istoricii moderni apreciază că războiul a putut avea şi cauze economice, 
anume intenția autorităților romane de a folosi resursele aurifere şi umane ale 
statului dac pentru depăşirea dificultăților financiare prin care trecea Imperiul, 
pentru subvenţionarea campaniei partice şi pentru sporirea efectivelor militare, 
pe de o parte, şi, pe de alta, interesul de a înlătura asperităţile unei crize sociale 
prin posibilitatea de a trimite colonişti în noul teritoriu cucerit. 

S-a avansat şi opinia că intervenția romană a avut şi cauze ideologice. 
Conform fundamentelor ideologice ale expansionismului roman, statul dac 
devenise, prin nivelul înalt de dezvoltare, de tip elenistic, care-i îngăduia să 
întrețină raporturi complexe cu Imperiul, prin gradul ridicat de „romanizare 
preromană”, o parte componentă a lumii civilizate (gr. oikumene)”, ce trebuia 
inclus în cadrele lumii romane, considerată echivalentă cu însăşi spațiul 
civilizat. Acest lucru i-ar fi îngăduit lui Traianus să creeze în regiunea 
dunăreană un pandant al Galliei, care avea menirea să contracareze influenţa 
elenismului oriental. Totodată, propaganda oficială a exaltat în diferite moduri 
binefacerile cuceririi. 

În sfârşit, anumite motivații sunt tangente cu imaginea noului suveran 
în cercurile senatoriale şi militare romane şi cu personalitatea sa. Traianus, 
lipsit de legitimitate dinastică şi fără performanţe deosebite până în momentul 


35 Tată o apreciere a lui Strabon de la începutul veacului I d.H., căreia regatul dac îi 
corespundea întocmai: „Interesele noastre /ale romanilor — n.n./ ne împing mereu spre alte țări 
cu care tragem nădejde să putem incheia acorduri comerciale şi alianţe. Acestea sunt centrele 
populate, mai bine zis, civilizat populate” (Str., II, 5, 18). 

alegerii ca împărat, avea nevoie de o acţiune de politică externă şi militară care 
să-i legitimeze şi să-i consolideze tronul. 

> Desfăşurarea războaielor daco-romane. Cucerirea regatului dac s-a realizat 
pe parcursul a două războaie, desfăşurate în mai multe etape şi faze. 

1) Primul război daco-roman (101-102). Conflictul cu Decebal a fost 
declanşat oficial la 25 martie 101, dar pregătirile începuseră mai demult. După 
ce întărise frontiera renană şi apoi pe cea de la Dunărea Superioară şi Mijlocie, 
Traianus a efectuat lucrări în zona cataractelor (pragurilor) Dunării de la Porţile 
de Fier şi a concentrat în provinciile danubiene (Pannonia, Moesia Superior, 
Moesia Inferior) cohorte pretoriene, 18 legiuni sau corpuri de legiuni, nume- 
roase trupe auxiliare (alae — unităţi de cavaleri, cohortes — unități de infanterie) 
şi formaţiuni neregulate, „etnice”, recrutate dintre populaţiile neromanizate sau 
barbare (mauri, asturi, palmireni etc.). Aşa cum se poate desprinde din infor- 
mațiile literare păstrate, din succesiunea scenelor de pe Columnă şi din 
descoperirile arheologice şi epigrafice, războiul s-a desfăşurat în trei faze. 
Prima fază a început o dată cu trecerea forțelor romane peste Dunăre şi 
pătrunderea lor pe teritoriul regatului nordic pe mai multe coloane; una dintre 
acestea era condusă de Traianus şi a înaintat prin Banat. Înfruntând oastea dacă 
la Tapae (Poarta de Fier a Transilvaniei), Traianus a învins. Decebal s-a retras 
spre munţi, propunerile de pace eşuând. Cu acest episod se încheie prima 
campanie, mai ales că forțele combatanților fuseseră epuizate şi, totodată, se 
apropia iarna. 

A doua fază a primului război s-a derulat în iarna anilor 101-102 şi este 
cunoscută în literatura de specialitate ca „diversiunea moesică”. Mobilizând 
mai mulți aliați barbari (în primul rând sarmaţi-roxolani de la nordul Gurilor 
Dunării), Decebal şi-a trimis contingente la sud de Dunăre, în provincia Moesia 
Inferior, încercând să-l determine pe Traianus să disloce o parte din trupe şi să 
slăbească astfel presiunea din zona carpatică. Împăratul a coborât pe fluviu în 
fruntea unor unități de auxiliari şi în urma mai multor lupte, dintre care unele 
extrem de violente, a respins pe invadatori. 

A treia fază s-a desfăşurat în primăvara şi vara anului 102. Reîntors de 
pe frontul moesic, Traianus a reluat ofensiva asupra cetăților dacice din munţi, 
apropiindu-se de capitala regatului, Sarmizegetusa Regia (gr. to basileion) 
(Grădiştea Muncelului). Confruntat cu o asemenea situație, Decebal s-a văzut 
nevoit să ceară pace. Aşa cum ne informează Dio Cassius, „el era gata să 
primească orice condiţii ce 1 s-ar fi impus, nu fiindcă ar fi avut de gând să le 
respecte, ci ca să mai prindă putere, după pierderile suferite atunci”. Un 
epitomator bizantin al istoriei lui Dio Cassius, Xiphilinus, scria, la rândul său, 
că „Decebal a trimis 20 soli pe cei mai buni pileţi şi se ruga de împărat, prin 
mijlocirea lor”. Capitulând, regele a fost nevoit să accepte condiţii foarte dure 
impuse de împărat, care astfel urmărea să slăbească şi mai mult statul dac. 

Conform informațiilor lui Dio Cassius, prevederile tratatului din 102 
dintre Traianus şi Decebal erau: 1) regele trebuia să restituie armele, maşinile 
de război şi pe constructorii acestora; 2) dezertorii trebuiau predați; 3) 
fortificațiile dacice trebuiau dărâmate, fapt confirmat de o scenă de pe 
Columnă şi de cercetările arheologice; 4) Decebal trebuia „să se retragă din te- 
ritoriul cucerit”; 5) politica externă a statului dac urma să fie în acord cu cea a 
Romei, întrucât regele trebuia „să-i socotească duşmani sau prieteni ai săi pe 
cei ai romanilor”; 6) nu mai trebuiau primiţi fugari sau dezertori romani. 

O dată condiţiile acceptate de către Decebal, Traianus a trimis tratatul, 
spre ratificare, Senatului, a organizat trupele care urmau să staționeze în 
teritoriul cucerit, inclusiv la Sarmizegetusa, şi s-a întors la Roma, unde şi-a săr- 
bătorit triumful şi a primit titlul de Dacicus. 

2) Imperiul roman şi regatul dac în perioada interbelică (102-105) 

a) Posesiunile romane nord-dunărene. Primul război s-a încheiat pentru 
Imperiu cu un evident avantaj strategic şi moral şi un substanțial câştig 
teritorial. Din acest ultim punct de vedere se poate spune că la nord de Dunăre 
existau două unități administrative romane. Prima cuprindea Banatul, Țara 
Hațegului, zona cetăților din Munţii Orăştiei, Transilvania până la sud de Mu- 
reşul Mijlociu şi vestul Olteniei, care, după unii învățați, au fost ataşate 
provinciei Moesia Superior sau, după alții, au format un district militar roman 
separat. Această unitate administrativă reprezintă nucleul viitoarei provincii 
Dacia. Cea de-a doua unitate administrativă romană constituia o prelungire în 
stânga fluviului a teritoriului provinciei Moesia Inferior, cuprinzând estul 
Olteniei, Muntenia, sudul Moldovei şi sud-estul Transilvaniei. 

Că intenţia împăratului era de a se înstăpâni durabil în teritoriul din 
stânga Dunării rezultă şi din construirea unui pod peste fluviu, străjuit de 
castrele de la Pontes (Kostol, Iugoslavia) şi Drobeta (Drobeta-Turnu-Severin). 

b) Situaţia statului dac. Aşa cum s-a arătat mai sus, condiţiilor impuse 
de tratatul din 102 erau deosebit de grele pentru Decebal, care, făcând act de 
supunere (deditio), continua să fie pentru Imperiu un rex socius et amicus 
populi Romani. Acceptând să cedeze romanilor teritoriile ocupate de aceştia în 
timpul operațiunilor, rezultă fără echivoc că întinderea statului controlată de 
rege în perioada interbelică era substanţial redusă. Istoricii contemporani au 
ajuns la concluzia că stăpânirea lui Decebal se exercita acum asupra regiunilor 
de la nordul Mureşului Mijlociu şi al Oltului transilvănean; el rezida, foarte 
probabil, în cetatea de la Piatra Craivii. 

În ciuda înfrângerii şi a constrângerilor la care era supus prin clauzele 
angajamentului față de romani, Decebal nu intenţiona să le dea curs, fiind 
conştient că, mai devreme sau mai târziu, Traianus va proceda la o acţiune 
decisivă. Acest lucru reise foarte clar din mărturiile lui Dio Cassius, conform 
cărora „Decebal, în multe privinţe, nu respectă tratatul”, ci îşi pregătea arme, 
primea fugari, refăcea întăriturile, trimitea soli la vecini sau provoca neplăceri 
celor ostili, printre care sarmaților-iazigi din Câmpia Pannonică, aliați ai 
Romei, cărora „le-a smuls un ţinut”, foarte probabil din zona de câmpie a 
Banatului sau, după opinii mai recente, din Crişana. Toate acestea determinară 
Senatul să considere acțiunile lui drept un casus belli şi să-i declare război. 
Traianus hotărî să conducă el însuşi războiul şi la 4 iunie 105 părăsea Roma. 

3) Al doilea război daco-roman (105-106). Responsabilitatea 
declanşării celui de-al doilea război daco-roman revine, cum s-a văzut, regelui 
dac. Dar ruperea păcii trebuie să fi părut periculoasă unei părți a nobilimii 
dacice, căci, aşa cum ne informează Dio Cassius, „mulţi daci trecuseră de 
partea lui Traianus”. Din această cauză „şi încă din alte pricini” (poate 
insuficienta pregătire a armatei sau lipsa sprijinului extern), continuă Dio 
Cassius, „Decebal ceru iarăşi pace”. Împăratul, care încă se afla la sud de 
Dunăre, trebuie să fi pus condiţii inacceptabile, căci, tot după mărturisirea lui 
Dio Cassius, „Decebal nu înțelegea să depună armele şi să se predea”. Mai 
mult, regele dac s-a adresat vecinilor (poate sarmaţi-roxolani, germanici sau 

triburi geto-dacice extracarpatice), cerându-le ajutorul, dar apelul său a rămas 
fără rezultat. Pentru a evita războiul, Decebal a recurs la măsuri extreme. Mai 
întâi, a încercat să-l asasineze pe împărat, dar cum acțiunea a dat greş, l-a 
capturat pe comandantul armatei de ocupație de la nord de Dunăre, Cn. Longi- 
nus, încercând apoi să-l şantajeze pe Traianus, căruia i-a cerut, în schimbul eli- 
berării generalului roman, „să-i cedeze țara până la Istru şi să-i plătească banii 
pe care i-a cheltuit cu războiul”; dar sinuciderea lui Longinus i-a spulberat 
gândul că pacea va putea fi menţinută. După acest episod Decebal a trecut 
deschis la luptă, atacând trupele staționate în regiunile cucerite de romani în 
urma primul război, mai ales că Traianus se afla încă în Moesia Superior. 

Între timp, terminând de concentrat forţele proaspete aduse în special 
din Pannonia, Traianus trece podul de peste Dunăre construit de Apollodor din 
Damasc şi, asigurându-şi neutralitatea neamurilor transdanubiene şi nord- 
pontice, înaintează spre frontul dacic împreună cu alte trupe intrate pe alte 
direcţii. După aprecierea multor istorici, perioada rămasă până la sfârşitul 
anului 105 a fost folosită de împărat pentru pregătirea minuțioasă a campaniei, 
abia în primăvara lui 106 declanşând operaţiunile de cucerire. Aşa cum ne 
informează Dio Cassius, Traianus „a purtat război mai mult cu chibzuială decât 
cu înfocare, biruindu-i pe daci după lungi şi grele strădanii”. Mai multe scene 
de pe Columnă înfăţişează, la rându-le, asediul înverşunat al unei cetăţi — foarte 
probabil, Sarmizegetusa - şi rezistența dramatică şi epuizantă a apărătorilor, în- 
cheiate cu capitularea acestora, apoi continuarea marşului roman în urmărirea 
resturilor armatei dacice, care, conduse de Decebal, scăpat din asediul capitalei, 
are încă puterea de a ataca fortificațiile romane. Romanii rezistă, regele dac şi 
însoțitorii săi fiind nevoiţi să se retragă; soarta lor era pecetluită. Urmăriţi de 
romani, care, între timp, datorită trădării lui Bicilis, un apropiat al lui Decebal, 
au descoperit fabulosul tezaur regal în apele râului Sargetiaa, unii nobili daci 
se sinucid sau sunt ucişi de tovarăşii lor, alții fac acte de supunere. Decebal 
însuşi, urmărit de un detaşament din ala I Pannoniorum comandat de Tiberius 
Claudius Maximus“, „îşi curmă zilele”. Capul i-a fost taiat şi prezentat armatei 
în castrul de la Ranisstorum. El va fi dus la Roma, expus pe „Scările Gemonii” 
de pe râpa Capitoliului şi apoi aruncat în Tibru. Dacă prinderea regelui a eşuat, 
au fost capturați, în schimb, doi fii regali şi mai mulţi pileaţi de rang înalt. În 
sfârşit, au fost lichidate şi ultimele rezistenţe dacice, sprijinite de ajutor barbar. 
Astfel, în vara anului 106 d.H., statul dac înceta să mai existe pe harta politică 
a lumii antice. O inscripţie de la Corinthos care înfăţişează cariera unui ofiţer 
participant la război menţiona că, după cel de-al doilea război, întreaga Dacie 
era înfrântă (secunda expeditione, qua universa Dacia devicta est). La rândul 
ei, o diplomă militară provenind de la Porolissum (Moigrad, jud. Sălaj) atestă 
existența provinciei Dacia la 11 august 106. 

Rămas în teritoriul cucerit până anul următor, Traianus s-a preocupat de 
organizarea noului teritoriu achiziționat. După întoarcerea la Roma, se vor 
organiza spectacole timp de 123 de zile, Senatul va decreta ridicarea în forum 
Traiani a unei coloane care să înfățişeze războaiele iar mai multe serii 
monetare vor proclama DAC(ia) CAP(ta) şi VIC(toria) DACțica). 


36 PE, 4 b A i 
Numele trupei şi al comandantului ne sunt cunoscute după piatra sa funerară 
descoperită la Grammeni, în teritoriul fostei provincii Macedonia. 

2.2. Consecințele imediate ale cuceririi regatului dac 

Privită din perspectiva celor înfrânți, cucerirea romană a marcat o 
cezură în multe compartimente ale societăţii şi civilizației dacice. Aşa cum a 
arătat Mircea Babeş, aspectele frapante ale acestei rupturi sunt: 1) „dispariția 
cetăților”, centre ale rezistenței autohtone, atât din interiorul, cât şi din 
exteriorul teritoriului roman; 2) „dispariţia locurilor şi construcțiilor de cult” 
(temple, sanctuare), în perioada ulterioară, a stăpânirii romane, nefiind atestate 
— arheologic sau epigrafic — nici o construcție sacră dacică şi nici o divinitate 
indigenă; 3) „dispariția sacrificiilor umane”, utilizate în ceremoniile funebre 
dacice; 4) „transformarea obiceiurilor funerare”, respectiv trecerea de la aşa- 
numitele „ritualuri funerare «discrete»”, adică greu sesizabile arheologic, la 
practici funerare de veche tradiție — incineraţia în urne sau gropi, în cadrul unor 
necropole, a adulţilor şi înhumarea copiilor. În egală măsură, războaiele, sinu- 
ciderile, exodul peste graniţe, înrolările operate de romani, transformarea 
multora captivi daci în sclavi au produs perturbări ale fondului demografic şi 
social dacic, aşa cum o demonstrează: 1) nesiguranța existenţei în provincia 
Dacia a unor comunităţi autohtone autonome (civitates peregrinae) formate pe 
structurile tribale anterioare, faptul gasindu-şi explicația atât în politica de 
centralizare dusă de regalitatea dacică înainte de cucerire, cât şi dislocării po- 
pulaţiei cucerite din locurile originare fie în mod forțat, de către romani, fie 
deliberat, prin emigrare în teritoriile rămase în afara granițelor, şi schimbării 
radicale a statutului juridic al autohtonilor, respectiv aducerea celor mai mulți 
dintre ei în condiţia juridică inferioară de peregrini dediticii („străini dediti- 
cii’), 2) lipsa de dovezi în Dacia romană a metodei larg uzitate în alte spații de 
folosire a aristocrației indigene ca intermediar între autorităţile imperiale şi po- 
pulaţia locală (principes locorum), fapt aflat în directă legătură cu pierderile 
masive suferite de clasa politică dacică în timpul conflictelor; desigur, supra- 
viețuirea unor nobili daci prin acte de supunere față de împărat şi care fuseseră 
gratificaţi cu cetăţenia romană este o realitate, dar rolul lor în administrația 
provincială trebuie să fi fost nul; 3) absenţa oricărei informaţii despre vreun 
sacerdot dac care să fi continuat oficierea unui cult autohton; 4) lipsa de 
certitudine în ceea ce priveşte proveniența dintre urmaşii dacilor cuceriți a unor 
cavaleri şi senatori ajunşi în timpul crizei Imperiului roman de la mijlocul vea- 
cului al III-lea chiar pe tronul imperial“; explicaţia se poate găsi în acelaşi 
traumatism suferit de elita autohtonă ca urmare a conflictelor; 5) numărul 
extrem de redus de nume traco-dacice (3%) din inscripțiile provinciei. 

Privită din perspectivă romană, înfrângerea lui Decebal a avut în planul 
istoriei imediate cel puţin trei consecințe majore: 1) un transfer de autoritate 
politică romană asupra teritoriului din stânga Dunării, concretizat în formarea 
provinciei Dacia. Aceasta s-a constituit printr-un decret imperial (lex 
provinciae) promulgat de Traianus — din nefericire, nepăstrat -, care conţinea 
principiile de organizare şi conducere a provinciei. Ea este atestată pentru 
prima dată într-o diplomă militară din 11 august 106 de la Porolissum, dar 
procesul de implantare a structurilor administrative şi de organizare a 
teritoriului şi populaţiei (sistem defensiv, drumuri, centuriatio a pământului, 


* Se presupune că din Dacia s-au ridicat uzurpatorii Aureolus (anul 268) şi 


Regalianus (anul 260). 
38 Momentul constituirii provinciei rămâne încă necunoscut, unii istorici apreciind că 
şi intervalul dintre 102-105 ar trebui avut în vedere. 

colonizare etc.) trebuie să se fi prelungit câțiva ani, eventual până prin 112-4*. 
Teritorial, noua achiziție imperială corespundea, foarte probabil, întinderii fos- 
tului regat; alte părți ale spațiului locuit de daci au fost anexate, cum am văzut, 
Moesiei Inferior. Dacia cuprindea Oltenia până la Jiu, Transilvania (fără colțul 
de sud-est) şi Banatul (până la Tisa şi Mureşul Inferior sau, după unii, doar 
partea estică). Ea se învecina la sud cu Moesia Superior, la sud-est cu Moesia 
Inferior, iar la est, nord şi vest cu neamurile barbare. Din acest motiv se poate 
spune că Dacia era un avanpost înaintat al Imperiului în Barbaricum. Fiind o 
provincie de graniţă în care staționau în mod sigur două legiuni (legio III 
Flavia Felix la Berzobis |Berzovia, jud. Caraş-Severin], în Banat şi legio XIII 
Gemina la Apulum [Alba Iulia — platoul „Cetate”]), Dacia avea statutul de 
provincie imperială (provincia Caesaris). În fruntea sa se afla un guvernator de 
rang senatorial (vir clarissimus) provenit din rândurile foştilor consuli (vir con- 
sularis); titlul său era legatus Augusti pro praetore („delegat, locţiitor al împă- 
ratului”). El era investit cu autoritate şi competenţe prevăzute de dreptul de 
conducere supremă (imperium), comandând toate trupele şi având jurisdicție 
civilă şi militară, inclusiv dreptul de a pronunța pedeapsa capitală (ius gladii) 
(erau exceptaţi cetăţenii romani). În problemele financiare (perceperea 
impozitelor, plata soldelor, evidenţa cheltuielilor necesare administrației) era 
sprijinit, fără a-i fi subordonat, de un procurator Augusti provenit din rândurile 
ordinului ecvestru (vir egregius). Cel dintâi legat al provinciei Dacia a fost 
generalul de rang consular Iulius Sabinus (cca 106-107/109), aşa cum o de- 
monstrează o diplomă militară din 14 octombrie 109 descoperită la Ranova€ 
(Iugoslavia), în fosta provincie Moesia Superior. 

2) Printre consecinţele imediate ale cuceririi se numără şi transferul de 
populație civilă. În acest sens, breviatorul târziu Eutropius scria că „Traianus 
victa Dacia ex toto orbe Romano infinitas eo copias hominum transtulerat ad 
agros et urbes colendas” („Traianus, după ce Dacia fusese învinsă, adusese aici 
din toată lumea romană nesfârşite mulțimi de oameni pentru cultivarea o- 
goarelor şi administrarea oraşelor)”. La rândul lui, Dio Cassius ne informează 
că, o dată Dacia ajunsă sub ascultarea romanilor, „Traianus stabili în ea oraşe 
de colonişti”. În sfârşit, Aurelius Victor (secolul al IV-lea) consemna, de 
asemenea, că sub Traianus „au fost întemeiate foarte multe colonii”. Într- 
adevăr, studiul materialelor epigrafice şi arheologice documentează o 
colonizare masivă şi dirijată sub Traianus, formată din grupe de colonişti, 
cărora li se adaugă soldați demobilizați, de origine italică (chiar dacă nu veneau 
direct din peninsulă), din provinciile danubiene (Pannonia, Noricum, Moesia), 
din Dalmatia (comunităţi compacte de mineri), dar şi palmireni, mauri, celto- 
germanici, microasiatici etc. Cât priveşte aşezările urbane, sub principele 
întemeitor al provinciei a fost fondat de către guvernatorul D. Terentius 
Scaurianus (?7/109-110/?) un singur oraş, o colonia deducta, respectiv Colonia 
Ulpia Traiana Augusta Dacica Sarmizegetusa (Sarmizegetusa, jud. 
Hunedoara), situată la aprox. 100 km sud-vest de fosta capitală a lui Decebal. 

3) Cucerirea a adus cu sine şi un transfer de proprietate. Conform 
normelor juridice romane, solul noii provincii a intrat în ager publicus 
(„ogorul, pământul public”), devenind proprietatea poporului roman (dominium 
populi Romani), administrată însă de împărat (dominum Caesaris), provincialii 
nu aveau proprietate absolută, ci doar una precară (revocabilă) (possessio) şi u- 


* Atunci apare moneda cu legenda DACIA AVGVST(i) PROVINCIA. 

sufructus, în schimbul cărora plăteau impozit (vectigal). Pământul provinciei a 
fost măsurat (centuriatio) şi împărțit (adsienatio) coloniştilor, veteranilor, 
unităților militare. Unele terenuri (zona auriferă a Apusenilor, minele de fier, 
păşunile, salinele), aflate în perioada independenței în proprietatea monarhilor 
daci, au intrat în patrimonium Caesaris, fiind valorificate prin arendare în be- 
neficiul fiscului imperial. 
3. Consecințele de lungă durată ale cuceririi romane 

Cucerirea regatului dac a reprezentat ultima achiziție teritorială a 
Imperiului în sud-estul Europei; astfel s-au pus bazele unei vaste arii latinofone 
în această parte a continentului, numită în istoriografia modernă şi 
contemporană romanitatea orientală. Procesul fundamental prin care aceasta 
s-a format este romanizarea. Punctul final al acestui proces l-a constituit 
formarea poporului român şi a limbii române. 


B. PROVINCIILE MOESIA INFERIOR ŞI DACIA ÎN SECOLELE II-III 


1. Provinciile Moesia Inferior şi Dacia în timpul dinastiei Antoninilor 
(96-192 d.H.) 

Epoca Antoninilor a fost caracterizată de contemporanii înşişi ca un 
„secol foarte fericit” („beatissimum saeculum”). Ea s-a derulat sub semnul 
păcii (pax Romana), al echilibrului politic dintre instituțiile Imperiului, al pros- 
perității economice, al securităţii interne şi externe, al respectului pentru 
valorile tradiționale ale romanităţii. 

1.1. Provinciile Moesia Inferior şi Dacia în timpul lui Traianus (98-117) 

Marcus Ulpius Traianus, urmaşul lui M. Cocceius Nerva (96-98), 
întemeietorul dinastiei Antoninilor, a fost unul dintre cei mai mari şi mai buni 
împărați ai Romei. A fost un soldat şi un administrator, principatul său 
marcând apogeul întinderii teritoriale a Imperiului. 

Moesia Inferior. Domnia lui Traianus reprezintă momentul adevăratei 
consolidări a stăpânirii romane în Moesia Inferior în general, în partea dobro- 
geană a acesteia în special, mai ales că teritoriile respective fuseseră afectate de 
incursiunea dacilor şi a aliaților lor din iarna anilor 101-102. Astfel, din punct 
de vedere teritorial şi administrativ, imediat după primul război cu dacii, pro- 
vincia sud-dunăreană şi-a extins granițele în stânga Dunării, încorporând sudul 
Basarabiei şi al Moldovei, Muntenia, Oltenia estică şi sud-estul Transilvaniei. 
Prin constituirea acestei regio translimitans, împăratul urmărea ca, împreună 
cu punctele controlate de Imperiu încă din veacul I pe litoralul nord-pontic, să 
supravegheze şi să blocheze mişcările triburilor libere din spaţiul extracarpatic 
şi din stepa euro-asiatică, pe de o parte, şi, pe de alta, să asigure protecția 
frontierei sud-estice a Daciei de curând înființate. În plan militar, Traianus a 
întărit apărarea limes-ului Moesiei Inferior, inclusiv a sectorului său obrogean, 
mutând legiunea V Macedonica de la Oescus la Troesmis, aducând legio XI 
Claudia la Durostorum şi stabilind noi unități auxiliare (alae, cohortes şi 
vexillationes). În planul vieţii urbane, împăratul Traianus a promovat canabae- 
le legiunii V Macedonica formate în proximitatea castrului de la Oescus la sta- 
tutul de colonia (Colonia Oescus) şi, după opinii mai recente, a întemeiat un 
municipium la Tropaeum Traiani, unde în 109 a şi ridicat monumentul triumfal 
ce comemora războaiele dacice. 

Dacia. Pentru implantarea cât mai rapidă a structurilor romane în 
ținutul transdanubian, Traianus a rămas în nou provincie încă un an de la 
întemeiere, promovând, aşa cum am văzut, o politică dură faţă de autohtoni 
(distrugeri ale centrelor de rezistență şi ale simbolurilor puterii regale şi 
sacerdotale dacice, luarea în captivitate, dislocări de comunităţi, înrolări în ar- 
mata imperială etc.) şi procedând la un istituirea administraţiei provinciale 
specifice statului roman, la transferul masiv de populație, la demobilizarea 
veteranilor, la crearea primelor elemente ale infrastructurii militare şi rutiere 
etc. Monedele din 112-114 proclamau Dacia Augusti provincia - semn că 
stăpânirea romană se definitivase. 

1.2. Provinciile Moesia Inferior şi Dacia în timpul lui Hadrianus (117-138) 
> Contextul politico-militar de la Dunărea Inferioară. Situaţia de aici era 
critică. În 116 sau în iarna lui 116/7, sarmaţii-iazigi din pusta panonică au 
atacat provincia Dacia, distrugând unele castre şi aşezările civile învecinate din 
zona vestică. Cauzele acestei atitudini belicoase erau refuzul autorităţilor impe- 
riale de a le ceda ținutul confiscat de Traianus după cel de-al doilea război 
dacic şi întreruperea legăturilor cu rudele lor din stepa nord-pontică — roxolanii. 
Pe de altă parte, în 117, aceştia din urmă s-au arătat clamoroşi datorită faptului 
că Traianus le micşorase subsidiile, suveranul având nevoie de fonduri pentru 
campania orientală. Nu ştim sigur dacă aceste lovituri externe s-au conjugat cu 
vreo revoltă a populaţiei dacice din provincie, de curând supusă. 
> Măsurile luate de Hadrianus la Dunărea de Jos în 118. „Războiul dacic” 
despre care aminteşte un papirus egiptean a pus la încercare calitățile de 
diplomat, militar şi administrator ale împăratului Hadrianus. Conform biogra- 
fului său din Antichitatea târzie, el a dus tratative cu regele roxolanilor, 
finalizate cu încheierea păcii. Aceasta trebuie să se fi bazat pe reluarea plății 
tributului — neîndoielnic, mărit -, includerea dinastului sarmat printre reges 
amici ai Imperiului, paralel cu acordarea cetățeniei romane. Împăratul a întărit 
climatul de linişte şi stabilitate obținut prin capacitarea roxolanilor decizând 
abandonarea unora dintre teritoriile nord-dunărene încorporate de Traianus la 
Moesia Inferior, respectiv Muntenia şi sudul Moldovei, dar continuând să le 
supravegheze prin intermediul trupelor din castrele de pe linia Dunării şi din 
punctele deţinute la nord de fluviului (Barboşi, Orlovka) şi pe litoralul septen- 
trional al Mării Negre, precum şi al celor dislocate în fortificațiile de pe aşa- 
numitul limes transalutanus (de peste Olt) din vestul Munteniei. Totodată, 
împăratul a procedat la deportarea unui grup de populaţie daco-sarmată din 
Moldova în sud-estul Daciei. 

În ceea ce priveşte Dacia, provincie situată dincolo de frontiera naturală 
a Imperiului, primul gând al împăratului a fost - aşa cum ne informează 
istoricul antic târziu Eutropius — să o părăsească, dar inițiativa imperială a fost 
oprită de sfatul consilierilor săi, care l-au îndemnat să nu lase pe mâna 
barbarilor un număr atât de mare ce cetăţeni. 

Dar până să se ajungă aici, trebuia găsită soluţia militară. În acest scop, 
Hadrianus a creat o comandă excepțională, numind temporar în 118 în fruntea 
provinciilor Dacia şi Pannonia Inferior pe generalul de rang ecvestru Quintus 
Marcius Turbo, fost participant la războaiele dacice, un „excelent comandant 
de oşti”, cum scria Dio Cassius. Coordonând trupele celor două provincii, 
acesta a învins pe sarmaţii-iazigi în vara aceluiaşi an; aceştia au trimis delegați 
la Roma „pentru a cere un tratat de pace”. După încheierea ostilităților, Turbo a 

trebuit să pună în aplicare planul de reorganizare administrativă a teritoriului 
nord-dunărean realizat din inițiativa şi în prezenţa împăratului, plecat, între 
timp, la Roma. Astfel, până în 119, în stânga fluviului au fost create trei 
provincii — Dacia Superior, Dacia Inferior şi Dacia Porolissensis. 

1) Dacia Superior prelua cea mai mare parte a întinderii Daciei lui 
Traianus, respectiv Banatul, vestul Olteniei şi Transilvania, fără colțurile de 
sud-est şi de nord-vest. În fruntea ei se găsea un legatus Augusti pro praetore 
provenit din rândurile membrilor ordinului senatorial care îndepliniseră 
magistratura de praetor. Trecerea de la un guvernator de rang consular la unul 
de rang pretorian (vir praetorius) se datora faptului că, acum, în provincie 
staționa doar o singură legiune — XIII Gemina de la Apulum -, legio III Flavia 
Felix fiind retrasă la Singidunum (Belgrad), în Moesia Superior. El rezida la 
Apulum, fiind şi comandantul legiunii (legatus legionis). Finanţele provinciei 
erau de competenţa unui procurator financiar de rang ecvestru numit procura- 
tor Augusti, care îşi avea sediul la Ulpia Traiana. 

2) Dacia Inferior nu s-a format prelevându-se regiuni din Dacia traiană, 
ci dintr-o parte a fostelor teritorii nord-dunărene ale Moesiei Inferior, respectiv 
Oltenia estică (dintre Jiu şi Olt) şi sud-estul Transilvaniei de la Caput Stenarum 
(Boita, jud. Sibiu) la Angustia (Breţcu, jud. Covasna) şi, cu probabilitate, un 
mic colţ din nord-vestul şi altul din sud-estul Munteniei. În acestă provincie nu 
staționau legiuni, ci doar trupe auxiliare care aparținuseră armatei Moesiei 
Inferior, de aceea guvernatorul ei provenea dintre membrii ordinului ecvestru şi 
se numea procurator Augusti sau praeses; prin urmare, Dacia Inferior era o 
provincie procuratoriană. Guvernatorul dispunea de atribuții administrative, 
Juridice şi militare, nefiind în vreun fel subordonat legatului pretorian al Daciei 
Superior, ci direct împăratului. 

3) Dacia Porolissensis a fost desprinsă din Dacia traiană şi cuprindea 
teritoriul de la nord de râurile Mureş şi Arieş, până la Munţii Meseşului. Ca şi 
Dacia Inferior, această provincie nu poseda legiuni, ci doar trupe auxiliare; 
prin urmare, ea avea în frunte tot un guvernator de rang ecvestru numit 
procurator Augusti; el rezida la Porolissum. 

Alte măsuri hadrianeice în Moesia Inferior şi Dacia. În Moesia Inferior, 
împăratul Hadrianus a arătat o atenţie specială oraşelor greceşti de pe litoralul 
vest-pontic, iar în interiorul şi pe malul dunărean al provinciei epigrafele atestă 
întreținerea drumurilor, refacerea incintelor, lăsări la vatră şi încetăţeniri. 
Prezenţa trupelor a generat apariția de aşezări civile pe lângă castre, în care 
rezidau veterani şi cetăţeni romani (veterani et cives Romani consistentes). În 
Dacia, împăratul a continuat politica de colonizare începută de înaintaşul său. 
Totodată, în provinciile nord-danubiene s-a promovat un nou model de ur- 
banizare, ridicându-se la rangul de municipium aşezările aflate într-un avansat 
grad de romanizare de la Drobeta, Napoca şi Romula. În strânsă legătură cu 
politica de colonizare şi municipalizare este acordarea cetățeniei romane. Din 
acest punct de vedere, inscripțiile din Dacia atestă un mare număr de locuitori 
purtând praenomen-ul şi nomen-ul sau doar nomen-ul lui Hadrianus (P. Aelius, 
Aelius), dovadă elocventă a încetăţenirii lor de către acesta. Din punct de 
vedere militar, sub Hadrianus, adept al unei politici defensive, s-a pus în 
practică adevăratul sistem de apărare a celor trei Dacii, care, aşa cum au arătat 
specialiştii, era centrat pe două fronturi — cel nord-vestic, înspre iazigi, şi cel 
sud-estic, orientat către roxolani. 

1.3. Provinciile Moesia Inferior şi Dacia în timpul lui Antoninus Pius (138- 
161) 

Urcarea pe tron a lui Titus Aelius Hadrianus Antoninus Pius nu a adus 
schimbări fundamentale în viaţa politică a Imperiului. Astfel, pentru Moesia 
Inferior, anii domniei lui Antoninus Pius au reprezentat — aşa cum arată specia- 
liştii — o perioadă de „masivă înflorire”. Oraşele greceşti de pe litoral, între care 
Tomis are poziția preeminentă, aşa cum o sugerează asumarea titlului de 
Mhtrópoliß („Metropolă”) sau MhtrâpoliB P6ntou (,„Metropolă a 
Pontului”), au cunoscut un puternic avânt urbanistic, economic şi cultural. În 
ceea ce priveşte cetăţile romane (civitates), fenomenul cel mai important care 
se observă pe vremea lui Antoninus Pius este evoluţia lor către un statut 
cvasiurban. Dacia s-a bucurat de aceeaşi atmosferă de linişte specifică 
Imperiului, care a contribuit la consolidarea stăpânirii romane. Cu toate aces- 
tea, fiind o provincie de margine, momentele de tensiune pricinuite de triburile 
libere n-au lipsit. Mişcările lor trebuie să fi fost în legătură cu tulburările care 
începeau să se petreacă în spațiul nord-european ca urmare a deplasării unor 
seminţii germanice spre sudul continentului şi care vor genera în scurt timp 
aşa-numitele războaie marcomanice. Astfel, prin anii 143/4 şi 156/7-158 au 
avut loc conflicte în spațiul controlat de romani în stânga Dunării. Responsabili 
de aceste incidente au fost „geţii” şi „dacii mari” din vecinătate. De fiecare 
dată, liniştea a fost restabilită, ținuturile romane nord-dunărene parcurgând 
apoi momente de înfloritoare. 

1.4. Provinciile Moesia Inferior şi Dacia în timpul lui Marcus Aurelius 
(161-180) şi Commodus (180-192) 

Aşa cum scria biograful său din veacul al IV-lea, Marcus Aurelius „a 
guvernat provinciile cu mare moderație şi bunătate”, astfel încât, în ciuda 
necazurilor de tot felul, ele s-au putut redresa cu uşurinţă. Moesia Inferior şi 
Dacia au urmat, în linii generale, aceleaşi coordonate de evoluţie ca şi alte pro- 
vincii europene ale Imperiului. Din acest punct de vedere, domnia lui Marcus 
Aurelius a cunoscut două perioade, jalonate de anul 166, când au izbucnit aşa- 
numitele „războaie marcomanice”. Prima dintre ele, cuprinsă între 161-166, 
când a guvernat împreună cu fratele său vitreg Lucius Aurelius Verus (161- 
169), reprezintă o continuare a epocii liniştite din vremea principelui anterior. 
Începând din 166, statul roman va fi confruntat cu acţiunile războinice ale nea- 
murilor aflate în afara graniţelor, acțiuni cunoscute îndeobşte ca războaiele 
marcomanice. De fapt, este vorba de o avalanşă de gentes, pe care biograful 
târziu al împăratului o consemnează întocmai: „toate populațiile, de la hotarele 
Iilyricului până în Gallia, nutriseră împreună sentimente duşmănoase poporului 
roman: marcomanii, variştii, hermundurii şi cvazii, suevii, sarmaţii, lacringii şi 
bureii, aceştia şi împreună cu victualii, apoi sosibii, sicoboţii, roxolanii, 
bastarnii, halanii, peucinii, costobocii”. Aşadar, o conjunctură dramatică, ce va 
afecta în primul rând provinciile de la Dunărea Mijlocie şi Inferioară. Puseul 
acestor neamuri avea drept cauză principală modificărilor etno-demografice 
care începeau să se contureze în Europa Centrală şi Estică o dată cu avansul 
goților de pe țărmul sudic al Mării Baltice şi din regiunea Vistulei Inferioare 
(Pomerania, Prusia occidentală) pe Vistula Mijlocie, spre Mazovia şi Volynia, 
care a determinat „coborârea” vandalilor către sud-vest şi sud şi împingerea 
altor triburi libere (marcomani, cvazi, buri, daci, sarmaţi, bastarni etc.) către 
frontierele Imperiului roman. 

Conflictele s-au desfăşurat în mai multe faze, prelungindu-se, cu 
intermitențe, până la sfârşitul domniei lui Marcus Aurelius. A fost nevoie de 
întregul geniu politic şi militar al împăratului pentru a face faţă situație. Printre 
măsurile luate de împărat se înscrie şi reorganizarea Daciei, care a avut loc în 
168. „Reforma” administrativă a lui Marcus Aurelius a constat în următoarele 
aspecte: e aducerea unei noi legiuni — V Macedonica, la Potaissa (Turda); e ri- 
dicarea rangului guvernatorului, numit, din nou, din rândul foştilor consuli (vir 
consularis), e unirea celor trei Dacii într-un organism militar şi administrativ 
unitar, având în frunte un legatus Augusti pro praetore trium Daciarum numit 
şi praeses sau consularis III (trium) Daciarum; e legiunile XIII Gemina şi V 
Macedonica aveau în frunte proprii legati Augusti; e cele trei Dacii (Daciae 
tres), numite Dacia Porolissensis, Dacia Apulensis (fosta Dacia Superior) şi 
Dacia Malvensis (fosta Dacia Inferior), îşi păstrau, se pare, identitatea în plan 
militar, iar în plan economic erau conduse fiecare, ca circumscripții financiare, 
de un procurator Augusti de rang ecvestru. În contextul aceloraşi remanieri în 
plan administrativ sau într-un interval foarte apropiat de acestea, Marcus 
Aurelius a procedat şi la schimbarea statutului unor aşezări romane, respectiv 
ridicarea municipiului de la Napoca la rangul de colonia (colonia Aurelia Na- 
poca) şi promovarea pagus-ului de la Partoş (jud. Alba), aflat în teritoriul 
Sarmizegetusei romane, la gradul de municipium (municipium Aurelium 
Apulense). De altfel, Marcus Aurelius procedase la un amplu proces de 
municipalizare şi în Moesia Inferior, ridicând la rangul municipal aşezărilor de 
la Novae, Durostorum, Troesmis şi Noviodunum, fenomen care, pentru unele 
dintre ele, nu este exclus să se fi petrecut şi mai târziu, sub împărații Severi. 

Bilanţul domniei lui Marcus Aurelius pentru provinciile Moesia Inferior 
şi Dacia este pozitiv. În ciuda situaţiei excepţionale, Imperiul a rezistat cu bine 
la Dunărea de Jos, consolidându-şi structurile administrative, militare, 
economice, juridice. 

Rămas singur împărat, Commodus (180-192) a renunţat la politica de 
expansiune în Barbaricum promovată de tatăl său şi, drept urmare, deşi un timp 
a continuat războiul, în cele din urmă a încheiat pace cu marcomanii, cvazii şi 
burii. Printre condiţiile impuse acestora din urmă se număra şi una care viza în 
mod special Dacia: „populaţia bură — scria Dio Cassius - a fost obligată să jure 
că nu se va stabili niciodată şi nu-şi va aduce la păşunat turmele dincolo de o 
linie care marca patruzeci de stadii /7,4 km — n.n./ distanță de Dacia şi terito- 
riile ce le ocupa”. În contextul aceloraşi evenimente, Dio Cassius scria că 
guvernatorul Daciei, Sabinianus, a adus sub ascultarea sa 12.000 de „daci alun- 
gați din ţara lor de baştină şi care se pregăteau să dea ajutor altora, făgăduindu- 
le loturi de pământ în Dacia”. 

Astfel se încheiau, în 180, războaiele cu barbarii, dar reverberaţii 
generate de perturbările survenite printre neamurile libere şi de conflictul abia 
încheiat s-au produs încă în anii următori în provinciile de graniță, printre care 
şi Dacia. 

2. Provinciile Moesia Inferior şi Dacia în timpul dinastiei Severilor 
(193-235) 

După asasinarea lui Commodus la 31 decembrie 192, a fost ales 
împărat Publius Helvius Pertinax, praefectul Romei, care a domnit până la 28 
martie 193. Uciderea lui Pertinax de către soldaţii pretorieni, scoaterea la 
licitaţie a tronului şi cumpărarea lui de către un bogat senator, Marcus Didius 

Severus Iulianus (28 martie — 2 iunie 193), au şi nemulțumit legiunile din 
provincii, care în aprilie 193 şi-au proclamat proprii împărați — cele din Pan- 
nonia Superior pe Lucius Septimius Severus, cele din Syria pe Caius 
Pescennius Niger Iustus iar cele din Britannia pe Decimus Clodius Albinus. 
Astfel s-a declanşat o competiție pentru putere între candidații armatelor 
provinciale, care va dura până în 197 şi se va încheia cu victoria lui Severus. 

După stabilizarea şi consolidarea tronului, cele două provincii au 
traversat sub Septimius Severus (193-211) şi urmaşii săi cea mai strălucită 
perioadă de prosperitate din întreaga istorie a stăpânirii romane. Dintre 
particularităţile domniei Severilor în Moesia Inferior şi Dacia pot fi amintite: e 
preocuparea constantă a suveranilor pentru întărirea capacității defensive a 
provinciilor, în special a Daciei, fapt demonstrat de numeroase inscripții de pe 
toate frontierele, care atestă refaceri de castre, drumuri, cladiri; în Dobrogea, a 
început fortificarea litoralului pontic; e promovarea unei vaste politici de 
urbanizare la nord de Dunăre, aşa cum o atestă ridicarea mai multor aşezări la 
rangul de municipium (Dierna, Tibiscum, Ampelum, Porolissum şi canabae-le 
legiunii a XIII Gemina) sau colonia (Drobeta şi vicus-ul de la Potaissa, care 
mai întâi a fost municipium, apoi a devenit colonia); e încetăţenirea mai multor 
locuitori, mai ales în urma edictului din 212 al împăratului Marcus Aurelius 
Antoninus (Caracalla) (211-217) numit în istoriografia contemporană 
Constitutio Antoniniana, prin care s-a acordat cetățenia romană aproape tuturor 
locuitorilor liberi ai Imperiului (peregrini); aşa lasă să se înțeleagă cei aproape 
300 de locuitori ai Daciei care poartă numele Aurelus, provenit de la nomen-ul 
suveranului; e sporirea controlului şi al intervenționismului statului în viaţa 
oraşelor, care au fost obligate să verse un impozit extraordinar, destinat 
întreținerii armatei, numit annona militaris e începutul răspândirii pe scară 
largă a religiilor de mistere de origine orientală (culte egipte — Isis, Osiris, 
Sarapis; culte microasiatice — Cybele, Attis, Sabazios; culte siro-palmirene — 
Sol, Deus Aeternus, Iupiter Dolichenus etc.; culte iraniene — Mithras), care 
propăvăduiau teologii înnoitoare, bazate pe ideea de divinitate universală şi 
mântuire. 


3. Moesia Inferior şi Dacia în timpul crizei Imperiului roman 
(235-284 d.H.) 
3.1. Situaţia Imperiului şi noul context geopolitic în 
Europa Centrală şi Estică 
După asasinarea ultimului reprezentant al dinastiei Severilor, Severus 
Alexander (222-235), Imperiul a fost afectat de evenimente dramatice, care vor 
duce, în cele din urmă, la importante modificări în aspectul său teritorial şi 
institutțional. Pe plan intern, s-a declanşat ceea ce istoricii numesc „anarhia 
militară”, respectiv o criză fără precedent a factorilor politici tradiționali 
(împărat, Senat), o creştere nelimitată a rolului armatei, schimbări dese de îm- 
părați, uzurpări şi tendinţe centrifuge în numeroase părți ale statului, revolte ale 
unor categorii sociale sau profesionale ş.a. Pe plan extern, Imperiul s-a 
confruntat cu asalturile permanente şi concomitente ale populațiilor barbare, 
desfăşurate mai ales zona dunăreană, fapt care va determina reorientarea 
politică a statului roman în Europa Centrală şi Estică. 

3.2. Moesia Inferior şi Dacia în contextul crizei 
Cele două provincii dunărene s-au situat în mijlocul evenimentelor 
dramatice prin care a trecut Imperiul după anul 235. Astfel, în timpul 
împăratului Maximinus Thrax (235-238), Dacia a fost atacată de iazigi din vest 
şi de dacii din vecinătate, dar împăratul a reuşit să-i respingă. Sub urmaşul său, 
Gordianus al III-lea (238-244), a suferit mai ales Moesia Inferior, asupra căreia 
s-a abătut invazia carpilor de neam tracic, a goților de neam germanic şi a sar- 
maţilor de neam iranian. În acelaşi context a fost afectată şi Dacia sud-estică. 
Incursiunile carpilor au continuat şi sub împăratul Filip Arabul (244-249), până 
în 247, când aceştia au fost învinşi definitiv. Un an mai târziu, o coaliție 
formată din 30.000 de carpi, goți, taifali, bastarni şi vandali-hasdingi s-a 
năpustit asupra Moesiei Inferior; paralel, Dacia a fost atacată de iazigi, daci şi 
hasdingi. Invadatorii au fost respinşi. Sub Trainus Decius (249-251), energicul 
rege got Cniva (250-253) a realizat o puternică coaliție şi a invadat Moesia 
Inferior, reuşind să înfrângă catastrofal armata romană la Abrittus (Razgrad, 
Bulgaria); împăratul şi-a găsit sfârşitul pe câmpul de luptă. Barbarii au devastat 
provinciile balcanice, multe aşezări rurale şi urbane fiind distruse. Noul 
suveran, Trebonianus Gallus (251-253), a fost nevoit să încheie o pace 
umilitoare, plătind subsidii enorme pentru retragerea năvălitorilor la nord de 
Dunăre. Momentul de apogeu al crizei a fost atins în timpul domniei comune a 
lui Valerianus şi a fiului său Gallienus (253-260) şi pe timpul principatului lui 
Gallienus (260-268) — uzurpările au devenit endemice, ținuturi întregi au ieşit 
de sub autoritatea centrală, fiind controlate de „tirani” proclamați de trupele 
infidele, iar atacurile neamurilor transdanubiene erau cotidine. Cele mai 
afectate au fost provinciile sud-dunărene, în special Moesiile şi Pannoniile; în 
Dacia, după Filip Arabul, nu se mai constată evenimente majore. Acest fapt 
probează o situaţie nouă pentru Dacia, anume izolarea sa tot mai accentuată şi 
ineficienţa trupelor de aici în oprirea invaziei barbarilor. În acest context, s-a 
schițat treptat un nou program politic al Imperiului, axat pe două componente — 
revenirea pe apărarea liniei Dunării şi, în consecință, abandonarea Daciei. 
3.3. Retragerea autorităţilor romane di Dacia. Caracterul său 
Conform unor istorici antici târzi, situația politico-militară cu totul critică 
de la Dunărea Mijlocie şi Inferioară din timpul lui Gallienus (253-268) a dus la 
pierderea Daciei de către romani. Era vorba, de fapt, doar de o ieşire temporară 
a provinciei nord-dunărene de sub autoritatea principelui de la Roma în 
condițiile numeroaselor uzurpări din regiune. Părăsirea Daciei a avut loc în 
timpul împăratului Aurelianus (270-275), foarte probabil spre finalul acesteia 
(274-5). Cauza principală a acestui gest curajos, absolut necesar statului roman 
îl constituie faptul că Dacia îşi pierduse importanţa strategică pe care o avusese 
în momentul cuceririi; în condiţiile modificării echilibrului politic la mordul 
Gurilor Dunării, ale mişcărilor necontrolate de neamuri barbare şi ale 
confruntărilor repetate şi concomitente cu acestea în special pe solul 
provinciilor sud-dunărene, păstrarea Daciei devenea foarte dificilă, cu atât mai 
mult cu cât ea a jucat un rol insignifiant în oprirea invaziilor. Părăsirea Daciei 
s-a făcut într-un moment de linişte, fără ca provincia să fie cedată vreunei 
populaţii vecine. 
Data târzie a izvoarelor literare care relatează retragerea şi natura 
contradictorie a informaţiilor au generat în istoriografia modernă şi 
contemporană discuţii aprinse privitoare la caracterul evacuării ordonate de 

Aurelianus. Împăratul a retras în primul rând cele două legiuni şi trupele 
auxiliare, pe care le-a plasat pe malul drept al Dunării, întărind astfel apărarea 
provinciilor sudice. O dată cu trupele, au plecat de la nord de fluviu întreaga 
administraţie imperială, precum şi o parte a populației urbane, proprietari şi 
alte categorii socio-economice legate de autoritățile romane. Numeroase date 
arheologice, numismatice şi chiar epigrafice arată fără nici un dubiu că în fosta 
provincie a rămas o populaţie latinofonă destul de numeroasă, care continua să 
desfăşoare o parte a activităților tradiționale. 


III. PERIOADA ROMANO-BIZANTINĂ 
PROVINCIA SCYTHIA (SCYTHIA MINOR) ÎN PERIOADA 
DOMINATULUI (ROMANO-BIZANTINĂ) (284-641) 

1. Caracterizare generală a perioadei Dominatului (romano-bizantină) 


La 20 noiembrie 284, Diocles, un „ilir” de condiţie modestă, era 
proclamat Augustus la Nicomedia. O dată cu noul împărat, care s-a numit 
imediat Diocletianus (284-305), se încheia o teribilă jumătate de veac de 
uzurpări, tulburări interne şi asalturi ale populațiilor libere, care au bulversat 
profund instituțiile republicano-monarhice ale întinsului imperiu roman şi au 
pus în pericol însăşi existenţa lui, şi se deschidea o etapă nouă, în care lumea 
stăpânită de Roma a luat treptat o altă înfăţişare. Reformele inițiate de el în 
plan instituţional, administrativ, financiar, social etc., completate cu alte 
inovaţii de către Constantinus I (306-337) şi urmaşii săi au modificat structural 
caracterul statului roman şi au pus bazele unei noi perioade din istoria acestuia 
— Dominatul (< dominatus < dominatio - „stăpânire, putere absolută”). 

Diocletianus inaugura un alt tip de monarhie - cea de drept divin. În 
acest sens, istoricul bisericesc Eusebius de Caesarea (cca 260-340) arăta că 
monarhul roman era un „hierofant” iubit de Dumnezeu, întruchipând „forma 
arhetipală a Împăratului suprem”, şi domnea peste o împărăție al cărei „model” 

era „împărăția cerească”. Prin urmare, princeps, care în secolele I-III exprima o 
anumită „paritate” între conduşi şi conducător, căci era primus / princeps inter 
pares („primul / fruntaşul între egali”), ceda locul lui dominus („stăpân”), a 
cărui maiestate era subliniată de vestimentația strălucitoare şi ceremonialul fas- 
tuos; ca o consecinţă firească, locuitorii Imperiului deveneau, din ciues („cetă- 
teni”), nişte subiecti, subditi, Op&kooi („supuşi”). 

Pentru a eficientiza administrarea Imperiului şi a-l apăra mai bine, 
Diocletianus a instituit un „colegiu cvadripartit de suverani” (G. Ostrogorsky), 
format din doi Augusti şi doi Caesares. Fiecare dintre membrii Tetrarhiei 
controla o parte din imperiu, având capitală, armată, administraţie proprii; cu 
ea nu se împărțea în patru, ci se multiplica cu patru; tetrarhii formau o „familie 
divină” (domus diuina) ierarhizată şi reprezentau o epifanie a divinităţilor 
tutelare ale Imperiului. Succesiunea la tron se baza pe principiul electiv, 
auguştilor care renunţau la tron sau decedau urmându-le cezarii, tetrarhia fiind 
restabilită prin crearea de noi cezari. Acest sistem s-a dovedit o construcție 
fragilă, sfârşind sângeros în 313 prin instituirea diarhiei Constantinus - 
Licinius, pentru ca din 324, după înlăturarea celui din urmă, să se revină la mo- 

între fiii săi, fapt care a generat sângeroase lupte fratricide. În 364, statul roman 
a fost divizat între fraţii coîmpăraţi Valentinianus I (364-375), care guverna 
Occidentul, şi Valens (364-378), care administra Orientul. Această partajare a 
devenit definitivă în anul 395, la moartea împăratului Theodosius I (379-395), 
fapt care va duce, treptat, la evoluția divergentă a celor două ramuri ale roma- 
nității. 

Dominatul mai este cunoscut şi ca perioada romano-bizantină, întrucât 
în acest interval s-a făcut trecerea de la structurile Imperiului roman clasic 
(Principatul) la cele ale Imperiului bizantin medieval. Didactic vorbind, 
istoricii admit că Dominatul a sfârşit în Occident în anul 476, când a avut loc 
aşa-zisa „cădere” a Imperiului roman de Apus, iar în Orient o dată cu domnia 
împăratului Heraclius (610-641), când Imperiul roman de Răsărit a suferit 
importante mutații în plan instituțional, teritorial, administrativ, cultural şi 
lingvistic. 

În toată această perioadă, Dobrogea, care, aşa cum vom vedea, a format 
o provincie aparte, numită Scythia (sau Scythia Minor), a cunoscut 
transformările generale prin care a trecut statul roman în perioada Dominatului, 
particularitățile fiind determinate de poziţia geografică şi strategică, de 
specificul etno-demografic şi cultural şi de evoluţiile politice din zona Gurilor 
Dunării. Din această perspectivă, istoria ținutului dintre Dunărea de Jos şi 
Marea Neagră în perioada romano-bizantină a parcurs următoarele etape. 


2. Provincia Scythia de la Diocletianus (284-305) la Valens (364-378) 
> Statutul administrativ. Una dintre cele mai importante reforme iniţiate de 
Diocletianus şi continuate de Constantinus I a fost reorganizarea administrativă 
a Imperiului; acesta a fost împărțit în 101 provincii (lat. provinciae, gr. 
eparhiai) grupate în 12 dioceze (dioeceses) conduse de un vicar (vicarius), 
reunite, la rândul lor, în patru prefecturi ale pretoriului — Praefectura praetorio 
per Orientem, Praefectura praetorio per Illyricum, Praefectura praetorio per 
Italiae et Africae şi Praefectura praetorio Galliarum — având în frunte un 
prefect al pretoriului (praefectus praetorio). În acest context, provinciile de la 
Dunărea Inferioară Moesia Superior şi Moesia Inferior au fost partajate, 
cândva între 286-293, în — de la V la E - Moesia Prima, Dacia Ripensis, Dacia 
Mediterranea, Dardania, Moesia Secunda şi Scythia (Scythia Minor). Aceasta 
din urmă cuprindea Dobrogea şi nord-estul Bulgariei. Ea făcea parte, alături de 
Moesia Secunda, Europa, Rhodope, Thracia şi Haemimontus, din dioceza 
Thracia inclusă în prefectura pretoriului Orientului şi avea capitala la Tomis. 

O dată cu noua împărțire administrativă a Imperiului, Diocletianus a 
procedat şi la separarea definitivă a puterilor civilă şi militară, pentru a evita 
acumularea de către funcționari imperiali provinciali a unor competenţe care să 
îngăduie uzurpările, aşa cum se întâmplase la mijlocul veacului al III-lea. Prin 
urmare, provincia Scythia era condusă de un guvernator numit praeses, care îl 
înlocuia pe vechiul legatus Augusti pro praetore. El purta titlul vir 
perfectissimus, sarcinile sale reducându-se doar la afacerile civile ale 
provinciei; era subordonat vicarului diocezei Thracia (vicarius Thraciae). 
> Organizarea militară. Conform reformei dioclețiene, comanda militară a 
provinciei era exercitată de un dux („duce”), care purta titlul de vir 
perfectissimus, vir clarissimus („bărbat preastrălucit”) sau vir spectabilis 
(„bărbat onorabil”). 

În secolul al IV-lea, până la dezastrul de la Hadrianopolis (Edirne, 
Turcia) din 378, armata provinciei a fost formată în general din unități fixe de 
graniță (ripenses (riparienses) < ripa - „mal”) - două legiuni (legio H Herculia 
la Troesmis şi legio I lovia (Scythica) la Noviodunum), trupe de cavalerie, 
infanterie şi corăbieri. Uneori, cu prilejul manevrelor sau al luptelor de la 
frontiere, în Scythia au fost dislocate formaţiuni de rezervă, mobile. De la 
mijlocul veacului al IV-lea izvoarele consemnează existenţa unor unități de 
limitanei, formate din ţărani agricultori (autohtoni sau barbari colonizați) care, 
în schimbul lotului de pământ, aveau obligaţia de a asigura paza frontierei 
(limes). 

Apărarea provinciei Scythia s-a realizat şi cu ajutorul unui sistem 
defensiv foarte bine organizat, refăcut şi consolidat constant de împărații din 
veacul al IV-lea. Acesta era format dintr-un mare număr de castra, castella, 
quadriburgia şi burgi construite pe limes-ul dunărean, în interiorul provinciei 
sau pe litoralul pontic, precum şi din oraşele propriu-zise, a căror funcţie defen- 
sivă a prevalat în toată Antichitatea târzie. 

Grija împăraților pentru întărirea capacităţii de apărare a Scythiei se 
explică prin faptul că aceasta era o provincie de graniță, aflată în proximitatea 
spațiului barbar, constituind un bastion al apărării noii capitale a Imperiului — 
Constantinopolis. Istoricul bisericesc Sozomenos din veacul al V-lea nota în 
acest sens: „Sciţii /locuitorii Seythiei — n.n./... sunt, prin poziția locurilor, 
necesari lumii romane, fiind aşezaţi ca un zid în faţa presiunii barbarilor”. 
> Urbanismul. Aşa cum s-a remarcat adesea în istoriografie, civilizația 
romană clasică a fost, esențialmente, o civilizație urbană. Cât priveşte perioada 
Antichității târzii, cercetările din ultimele decenii au ajuns la concluzia că, în 
ciuda impactului „universal” al crizei veacului al III-lea asupra aglomerărilor 
citadine, a disoluției unor elemente specifice şi a noilor valori pe care acestea le 
promovau în condiţiile ascensiunii creştinismului, structurile instituționale, so- 
ciale, culturale şi topografice ale oraşului, deşi vizibil modificate, au 
supraviețuit crizei. Şi despre Scythia unii cercetători au afirmat că Dominatul a 
însemnat „colapsul complet al oraşelor”, în special al celor de pe frontiera 
dunăreană, dispariția administraţiei urbane, încetarea oricărei forme de 
urbanism şi viaţă civică. Documentaţia literară, epigrafică şi arheologică nu 
sprijină asemenea opinii, care, pe drept cuvânt, sunt respinse, analize recente 
evidențiind supraviețuirea şi, totodată, transformările suferite de aşezările 
citadine din provincia aflată între Dunăre şi Mare în perioada romano- 
bizantină. Astfel, inscripţiile şi informațiile literare confirmă menținerea 
instituțiilor tradiționale, dar, totodată, ca elemente de noutate, atestă ingerința 
accentuată a administraţiei imperiale şi a factorului militar în viața citadină. 
Printre explicațiile transformărilor amintite trebuie menţionate dispariția vechii 
discriminări juridice bazate pe disjuncţia dintre civitates peregrinae 
(foederatae, liberae şi stipendiariae) şi comunităţi urbane de cetăţeni romani 
(coloniae, municipia, conventus), pierderea importanței politice a cetățeniei ro- 
mane (civitas Romana) şi deplasarea accentului pe statutul de subiectus, 
subditus, Op&koR („supus”) al locuitorilor şi pe elementul spaţial (domicilium, 
incolatus, provincialis), atât de necesare adiministrației pentru stabilirea obli- 
gațiilor fiscale (munera), şi, nu în ultimul rând, transformarea curialilor 
(curiales) într-o castă ereditată, care avea scopul de a asigura securitatea ta- 
xelor comunităților locale. Alte inovaţii se observă în domeniul topografic. Ca 

în multe părți ale lumii mediteraneene, de la mijlocul secolului al III-lea are loc 
restrângerea drastică a suprafeței urbane, fortificațiile închizând un spațiu 
locuibil mult redus față de cel din perioadă anterioară. 

> Evoluția culturală şi religioasă. Primul veac al Dominatului a fost în întreg 
Imperiul un interval de graniță, situat între spiritualitatea clasică, de factură 
greco-romană, şi cea de esenţă creştină. Scythia parcurge aceleaşi coordonate, 
diferenţele fiind create de specificul etno-demografic al regiunii, de moştenirea 
spirituală anterioară, de legăturile cu alte spații culturale etc. 

Astfel, din punct de vedere lingvistic, în primul secol al perioadei 
romano-bizantine, ca, de altfel, pe tot parcursul acesteia, provincia dintre 
Dunărea de Jos şi Marea Neagră prezintă, în linii generale, următoarele ca- 
racteristici: e singurele limbi scrise erau greaca şi latina, eventualele idiomuri 
autohtone supraviețuitoare sau ale unor grupuri alogene (carpi, sarmați, 
bastarni, goți etc.) aparținând unor societăţi iliterate; e greaca domina litoralul 
pontic, în timp ce latina precumpănea în interiorul provinciei şi pe malul 
dunărean al acesteia; e exista un bilingvism greco-latin, explicabil prin 
necesitatea grecilor de a cunoaşte limba oficială a statului, şi unul latino-grec, 
generat de nevoia latinofonilor de a se înțelege cu populația majoritară din ve- 
chile centre greceşti; e prezența unor alofoni autohtoni sau aşezaţi recent, 
pentru care însuşirea limbii latine sau greceşti era singurul mijloc de integrare 
în ierarhia şi administrația Imperiului şi de acces la civilizaţia greco-romană; e 
manifestarea unor fenomene specifice latinei vulgare, perpetuate mai târziu în 
română. 

Din punct de vedere religios, studiul diverselor categorii de izvoare 
istorice arată că începutul Dominatului nu a adus modificări esenţiale în viaţa 
religioasă a locuitorilor provinciei Scythia, păgânismul dovedindu-se încă 
viabil. Fenomenul religios cel mai spectaculos manifestat în prima etapă a 
perioadei romano-bizantine a fost, neîndoielnic, ascensiunea creştinismului. 
Simpatizanţi sau adepți ai noii religii în ținutul dintre Dunăre şi Marea Neagră 
apar încă din veacul al III-lea. La începutul Dominatului numărul creştinilor 
trebuie să fi fost destul de semnificativ, aşa cum o atestă martirii căzuţi pradă 
persecuțiilor la Ha/myris, Tomis, Noviodunum, Axiopolis, Dinogetia. Mai mult, 
la aceeaşi dată, exista deja un episcop care rezida la Tomis şi care avea sub 
oblăduire toate comunitățile din provincie; primul întâistătător cunoscut este 
Evangelicus (~ 290). După eliminarea lui Licinius şi instaurarea monarhiei 
constantiniene în 324, creştinismul a făcut progrese rapide în Scythia. Astfel, 
izvoarele consemnează succesiunea mai multor episcopi de Tomis, prezenţa 
unor eretici, construirea de biserici — unele descoperite prin investigații arheo- 
logice - în capitala eparhiei, în centrele citadine sau cvasiurbane, dar şi în 
mediul rural, dezvoltarea cultului martirilor şi al sfinților, venerarea moaştelor, 
afirmarea unei ideologii, a unor simboluri şi practici funerare specifice etc. 
> Istoria politică. Urcarea pe tron a lui Diocletianus nu a adus imediat liniştea 
la frontiera dunăreană. Izvoarele literare şi epigrafice consemnează mai multe 
lupte purtate prin 295-297 iar apoi prin 306-311 împotriva carpilor, bastarnilor 
şi sarmaților nord-dunăreni, finalizate cu strămutarea unei mari părți a lor pe 
solul imperial. Victoriile asupra barbarilor transdanubieni, diminuarea 
capacităților lor combative prin strămutarea în Imperiu şi acțiunile de 
fortificare a limes-ului scitic au avut darul de a crea o stare de siguranță şi o 
atmosferă de linişte la Gurile Dunării. Politica lui Constantinus I de continuare 

a întăririi frontierei danubiene, înfrângerea goților şi a taifalilor de dincolo de 
Dunăre în 331/2 şi pacea impusă acestora în 332, în urmă căreia germanicii 
deveneau aliați (foederati) ai Imperiului, încredințându-li-se spre pază teri- 
toriile nord-fluviale, au adus liniştea la Dunărea Inferioară pentru mai bine de 
trei decenii. Ea a fost consolidată prin acțiunile urmaşilor lui. Stingerea 
dinastiei constantiniene o dată cu Iulianus (361-363) a produs agitații printre 
goții nord-dunăreni, care au dus la campanii împotriva lor de către împăratul 
Valens. Conflictul s-a încheiat cu semnarea în iulie 369 a unui nou tratat cu 
goții. 

O dată cu apariția hunilor în regiunea nord-pontică în 375, o parte a 
vizigoților a cerut împăratului Valens permisiunea de a se aşeza în Imperiu. Ca 
urmare a aceptului imperial, în primăvara sau toamna anului 376, aproape 
200.000 de germanici, în afară de bărbaţii războinici, au trecut Dunărea în 
dioceza Thracia. Dar, datorită abuzurilor funcționarilor romani, în 377 vizigoții 
s-au revoltat şi, împreună cu ostrogoții care, între timp, pătrunseseră în 
Imperiu, au început devastarea teritoriului diocezei. După o bătălie indecisă 
dată de comandanții trimişi de Valens, confruntarea decisivă dintre armata ro- 
mană, condusă chiar de împărat, şi cea gotică a avut loc la 9 august 378 la 
Hadrianopolis. Trupele imperiale au fost spulberate, Valens însuşi pierzându-și 
viața. Scythia, ca şi alte provincii balcanice, a suferit cumplit. Astfel se încheia 
prima etapă a perioadei romano-bizantine în Dobrogea. 


3. Provincia Scythia de la Theodosius I (379-395) la Zenon (474-491) 

> Evenimentele politico-militare. Intervalul respectiv a fost unul dintre cele 
mai dificile din istoria Imperiului de Răsărit. Pe plan intern, statul roman a 
suferit devastările germanicilor aşezaţi în Peninsula Balcanică şi a fost zguduit 
de disputele de natură religioasă iar pe plan extern a trebuit să facă faţă primej- 
diile provocate de huni şi alte triburi nord-danubiene. Această prelungită 
conjunctură nefavorabilă a avut consecințe serioase pentru provinciile du- 
nărene, inclusiv îb Scythia. Într-adevăr, se constată un puternic regres: frontiera 
trece printr-o adevărată criză, ritmul constructiv slăbeşte sau încetează, oraşele 
şi aşezările rurale decad, vi/lae-le rustice dispar, viaţa economică se 
dezorganizează, procesul de ruralizare se accentuează, apar zone locuite de 
federaţi barbari pe lângă vechile centre sau chiar aşezări noi, purtând nume bar- 
bare (Stilibrugu, Halicaniburgu). 

La dificultățile create de germanicii federaţi s-au adăugat cele ale 
barbarilor nord-dunăreni, consecinţele cele mai nefaste pentru provincia 
Scythia avându-le atacurile hunice, începute în ultimii ani ai veacului al IV-lea 
şi continuate pe tot parcursul primei jumătăţi a secolului al V-lea. Investigaţiile 
de teren au surprins, într-adevăr, în multe locuri distrugeri şi incendii, o re- 
ducere semnificativă a materialului arheologic, abandonarea unor cartiere şi 
afectarea lor unor necropole, încetarea funcționării unor utilități edilitare, o 
circulație monetară anemică sau constituirea unor acumulări monetare. 


4. Provincia Scythia de la Anastasius I (491-518) la Iustinianus I (527-565) 

Etapa respectivă reprezintă, după intervalul 284-378, cel de-al doilea 
interstițiu de relativă linişte politică, prosperitate economică şi înflorire 
culturală din istoria Dobrogei romano-bizantine. 

Împăratul Anastasius I (491-518) a iniţiat o serie de reforme prin care a 
continuat politica de redresare a statului începută de predecesorii săi, cu efecte 
benefice şi pentru ţinutul dintre Dunărea de Jos şi Marea Neagră., unde econo- 
mia monetară a înflorit, schimburile s-au intensificat, meşteşugurile s-au 
revigorat, viaţa urbană a cunoscut un reviriment semnificativ. Pe plan cultural 
şi religios, domnia lui Anastasius marchează debutul unei etape de puternică 
afirmare a spiritualității creştine în Scythia. Să amintim doar că dintre nume- 
roasele bazilici şi anexe ale lor care au funcționat în veacul al VI-lea în 
diferitele aşezări, unele au fost ridicate sau au început să fie construite sub 
acest împărat. 

Domnia lui Iustinus I (518-527) a stat sub semnul continuării politicii 
de consolidare a statului romano-bizantin începute de predecesorul său. 

Opera lui Anastasius I şi a lui Iustinus I va fi continuată de către 
lustinianus I (527-565). În timpul acestuia, Scythia, ca şi alte provincii ale 
Imperiului, a cunoscut o reală înflorire, deşi, spre deosebire de înaintaşii săi, în 
timpul domniei lui incursiunile neamurilor barbare ajunse în stânga fluviului au 
fost mai intense şi mai numeroase. În această situaţie, ca şi faptul că 
majoritatea forțelor imperiale era concentrată pentru războiul de recucerire a 
Italiei declanşat în 535, împăratul a luat o serie de măsuri menite să fortifice 
frontiera dunăreană. Astfel, pe plan administrativ, a desființat vicariatul 
Thraciei, căruia îi era subordonată şi provincia Scythia, şi printr-o Novella din 
18 mai 536 a creat o unitate administrativ-militară, economică şi financiară 
aparte, numită quaestura lustiniana exercitus, unind provinciile Moesia 
Secunda şi Scythia din regiunea dunăreană, Caria din Asia Mică, Cypros şi in- 
sulele Ciclade; în fruntea ei se găsea un quaestor lustinianus exercitus care 
avea reşedinţa la Odessos. De asemenea, aşa cum ne informează Procopius din 
Caesarea, lustinianus a inițiat o amplă activitate edilitară cu rosturi defensive 
pe limes-ul danubian, dar şi în interiorul provinciilor. Împăratul, scria istoricul 
amintit, „a întărit ţărmul fluviului Istru, care se mai numeşte şi Dunăre, cu 
fortificaţii şi garnizoane de soldaţi... a zidit din nou întăriturile dărâmate, nu 
cum fuseseră mai înainte, ci cu mult mai puternice, şi pe foarte multe le-a dres 
şi le-a înnoit tot el. În felul acesta a redat complet Imperiului roman siguranța 
pe care o pierduse”. 

Siguranţa şi stabilitatea generate de măsurile amintite, ca şi premisele 
favorabile create anterior de politica lui Anastasius I şi Iustinus I au stimulat 
dezvoltarea instituțiilor urbane. Nu întâmplător, în ghidul de călătorie (Sy- 
nekdemos) al lui Hierocles redactat prin 527-528 în Scythia sunt menționate 15 
oraşe (poleis), anume: Tomis, Dionysopolis, Akrai (Cap Caliacra, Bulgaria), 
Callatis, Istros, Constantiana, Zeldepa (Zaldapa), Tropaeum, Axiopolis, 
Capidava, Carsium, Troesmis, Noviodunum, Aegyssos, Halmyris. 

În sfârşit, în plan religios, Scythia a fost în vremea lui Iustinianus o 
provincie pe deplin integrată spiritualității creştine. Informaţiile scrise şi 
descoperirile arheologice probează efervescenţa vieţii creştine de aici. Un loc 
aparte ocupă în istoria creştinismului din Scythia în această perioadă implicarea 
prelaților şi monahilor de aici în controversele teologice care au frământat 
Imperiul în acea vreme. 

În ciuda măsurilor de ordin administrativ şi defensiv luate de 
Iustinianus în Scythia, aceasta a fost supusă, mai ales în ultima parte a domniei, 
unor puternice presiuni ale triburilor din stânga Dunării, prilej cu care au fost 

distruse sau ocupate mai multe aşezări şi au fost luaţi numeroşi prizonieri. 
Contraofensivele romane n-au fost întotdeauna eficiente, barbarii reuşind 
uneori să ierneze în teritoriile imperiale „ca în ţara lor de baştină, fără să se 
teamă de duşmani”, cum scria istoricul Procopius din Caesarea. Izvoarele 
consemnează incursiuni ale huno-bulgarilor, sclavinilor şi anţilor în 540, 544, 
550, 551, din 552 devenind aproape continui; ele au culminat cu invazia 
dezastruoasă din 559 a kutrigurilor conduşi de Zabergan, amplu documentată 
arheologic la Sacidava, Capidava, Ulmetum,  Dinogetia, Noviodunum, 
Aegyssus, Histria, Tropaeum Traiani, Halmyris. Împăratul a fost nevoit să ape- 
leze la vechiul principiu al diplomației romane divide et impera, învrăjbind pe 
kutrigurii lui Zabergan şi pe utrigurii lui Sandilch, care, astfel, s-au anihilat 
reciproc. Pentru aproape un deceniu, pericolul a fost îndepărtat de granița 
dunăreană. Între timp, în 555, şi-a făcut apariţia la nordul Gurilor Dunării 
avarii de neam tiircic, care a solicitat împăratului să-i colonizeze în Scythia, dar 
au fost refuzați; în schimb, au devenit federați ai Imperiului, fiind instigați să 
lupte împotriva utrigurilor, zalilor şi sabirilor. În ultimii ani de domnie a lui 
Iustinianus, instabilitatea a revenit în provinciile balcanice, care în 561-562 au 
fost atacate de bulgari. Astfel se încheia această etapă din istoria Dobrogei 
romano-bizantine. 


5. Provincia Scythia de la Iustinus II (565-578) la Heraclius (610-641) 
> Evenimentele politico-militare. Istoria Imperiului romano-bizantin în acest 
interval istoric s-a caracterizat, în plan intern, printr-o accentuată ruină 
economică şi printr-o deosebită slăbiciune militară iar pe plan extern a fost do- 
minată de atacurile simultane la toate frontierele Imperiului - longobarzi şi vi- 
zigoți în vest, perşi în est, berberi în Africa, sclavini şi avari în regiunea 
dunăreană. Toate acestea au afectat profund stăpânirea imperială şi civilizația 
romano-bizantină, care, la nord de Balcani, se vor solda în cele din urmă cu un 
dezastru. Astfel, împăratul Iustinus II (565-578) a renunțat la politica 
înaintaşului său faţă de barbari, încetând plata subsidiilor, fapt care a atras in- 
vaziile avarilor conduşi de Baian în 568, 570, 571 şi 574. Situaţia a rămas 
neschimbată până când Tiberius II Constantinus (578-582) a încheiat un nou 
tratat cu khaganul avar, prin care suveranul se obliga să plătească avarilor 
80.000 de solidi (aprox. 364 kg aur), avarii urmând să apere frontiera 
dunăreană a Imperiului de atacurile sclavinilor. De altfel, în 577-578, sclavinii, 
în număr de 100.000, au trecut fluviul, devastând Thracia şi Grecia. Expediția 
avară din stânga Dunării n-a avut efectele scontate de Imperiu, avarii 
denunţând tratatul, atacând teritoriile sud-danubiene (578-579) şi ocupând 
oraşul Sirmium (582). Doi ani mai târziu, împăratul Mauricius Tiberius (582- 
602) a încheiat un nou foedus, rămas însă fără urmări, căci în 586-587 avarii au 
devastat regiunea dintre Balcani, Dunăre şi Marea Neagră, iar sclavinii au inva- 
dat ținuturile balcanice, staționând nestingheriţi pe solul imperial şi formând 
primele centre de stăpânire (în sursele bizantine sunt numite „Sclavinii”) în re- 
giunile macedonene şi greceşti. În ultimul deceniu al secolului al VI-lea, con- 
fruntările bizantino-avaro-slave s-au derulat în special în zona nord-vestică a 
Peninsulei Balcanice şi la nord de Dunăre, afectând mai puţin provincia 
Scythia. Cu toate acestea, apărarea teritoriului era din ce în ce mai ineficientă, 
fiind mult slăbită de răscoala trupelor dunărene din anul 602. Phocas (602-610) 
a încheiat în 604 un tratat cu avarii şi sclavinii, rămas valabil până în primii ani 

ai domniei lui Heraclius (610-641), când cei dintâi au trecut în masă la sud de 
fluviu prin punctul Popina-Silistra. Din acest moment, stăpânirea romano-bi- 
zantină la nord de Balcani a fost total compromisă. 

> Consecintele pentru Scythia. Contextul dramatic evocat a avut urmări grave 
pentru provincia dintre Dunărea de Jos şi Marea Neagră: multe aşezări au fost 
distruse şi, treptat, părăsite, locuirea lor încetând pentru multe secole, populaţia 
s-a dispersat şi s-a diminuat, activitățile edilitare au încetinit până la 
abandonare, urbanismul a cedat locul ruralizării, activitățile agricole, meş- 
teşugăreşti şi comerciale au decăzut, au apărut forme de locuire mai modeste, a 
încetat practica de a pune inscripții şi a ridica monumente, reţeaua episcopală şi 
organizarea ecleziastică au fost compromise, cultura orală s-a impus în faţa 
celei scrise. Desigur, aceste fenomene n-au avut acelaşi ritm pe întreg teritoriul 
provinciei.  Investigațiile arheologice şi descoperirile numismatice şi 
sigilografice au evidențiat faptul că, după refacerile, deşi timide, din timpul 
domniei lui Mauricius Tiberius, aşezările de pe limes-ul dunărean au încetat să 
mai fie locuite după 613/4, în unele dintre ele mai aparând sporadic materiale 
din veacul al VII-lea. În interiorul teritoriului dobrogean, Ulmetum, reconstruit 
sub Mauricius Tiberius, dăinuie până sub Heraclius (anul 613/ 4), pe când la 
Tropaeum Traiani şi Vicus Novus locuirea încetează sub Phocas (anul 608/9, 
respectiv 609/10). În sfârşit, dintre oraşele de pe litoral, Argamum prezintă 
urme de viață până sub Heraclius, pe când Tomis, Callatis şi, poate, Histria îşi 
prelungesc existența, deşi în limite foarte modeste, rurale, până cel puţin la 
Constantinus IV (660-685). În orice caz, după aşezarea în masă a sclavinilor la 
sud de Dunărea iar apoi trecerea bulgarilor în Imperiu şi recunoaşterea de către 
Curtea bizantină a formațiunii bulgaro-slave în 680/1, nu se poate spune cu 
certitudine dacă teritoriul dintre Dunăre şi Marea Neagră a continuat să se afle 
sub autoritatea Imperiului şi sub ce formulă juridică şi administrativă; oricum, 
prezența bizantină este atestată. Abia în secolul al X-lea este menţionată thema 
(er. qema)“ Paristrion (Paradunavon), care cuprindea însă doar o fâşie îngus- 
tă situată de-a lungul litoralului pontic, care se întindea spre nord până la Me- 
sembria. 

Încetarea centrelor urbane şi numărul relativ redus de descoperiri nu 
înseamnă dispariția comunităților autohtone din Dobrogea, aşa cum susţin unii 
cercetători. Perpetuarea numelor antice ale unor aşezări” şi a formelor 
specifice de organizare şi conducere probează fără echivoc acest fapt. De 
asemenea, descoperiri arheologice, monede şi sigilii dau seama despre dimen- 
siunile modeste ale traiului din aceste locuri. În sfârşit, elementele culturii 
materiale (sistem de locuire, ceramică, decoruri etc.) atestă filiația lor cu 
formele culturale din perioada anterioară şi, totodată, participarea acestora la 
geneza celor caracteristice veacurilor VII-X; astfel, s-a stabilit originea şi e- 
voluția locală, de factură romano-bizantină, a culturii medievale timpurii în 
spaţiul dintre Dunărea de Jos şi Marea Neagră. Prin toate acestea, Dobrogea s-a 
integrat ariei de etnogeneză românească. 


“O thema era o circumscripție teritorială în care întreaga putere civilă şi militară era 
deţinută de un strategos; sistemul themae-lor a fost creat de Heraclius, răspunzând situației 
dificile prin care trecea Imperiul la începutul secolului al VII-lea. 

4 De exemplu, Constanţa < Constantia, Băroi < Beroe, Oltina < Altina, Camena < 
Petra, Cernavoda < Axiopolis, Hârşova < Carsium, Mangalia < Pangalia, Enisala = Novo 
Vicus. 

IV. PERIOADA POSTROMANĂ 
ISTORIA ROMANITĂȚII NORD-DUNĂRENE ÎNTRE 
SFÂRŞITUL SECOLULUI AL III-LEA ŞI SECOLUL AL VIII-LEA. 
ÎNCHEIEREA ETNOGENEZEI ROMÂNILOR 


1. Factorii care au condiţionat istoria romanităţii nord-dunărene 

De la sfârşitul secolului al III-lea, romanitatea nord-dunăreană rămasă 
în afara Imperiului a urmat unele evoluţii particulare în comparaţie cu 
ansamblul României, acest fapt datorându-se acțiunii mai multor factori, 
respectiv: e modificările din configurația politică a Europei Centrale şi 
Orientale, anume revenirea Imperiului roman pe limes-ul natural (Dunăre), 
abandonarea treptată a unor teritorii şi apariția centrelor de stăpânire barbară 
mai mult sau mai puțin efemere; e schimbarea rutelor de comunicaţie, a 
curentelor de schimb şi a sensului de deplasare a populațiilor în regiunea estică, 
sud-estică şi central-europeană, respectiv, în loc de V-E şi S-N („căile civi- 
lizaţiei şi influențelor specifice”), ca în vremurile antichităţii clasice, pe axele 
N-E, N-S şi E-V („căile barbarilor şi invaziilor”), care au avut ca efecte, printre 
altele, bulversări etno-demografice; e transformarea mai rapidă a regiunii 
balcano-carpatice comparativ cu restul lumii mediteraneene dintr-o civilizație 
bazată pe economie monetară, oraş şi civitas („cetăţenie”) într-una caracterizată 
prin economie naturală, ruralizare şi autonomie a comunităţilor; e evoluțiile 
din sfera religioasă, culturală şi lingvistică a Europei sud-estice, în special 
ascensiunea creştinismului, afirmarea elementelor caracteristice ale culturii 
antichităţii târzii (oralitatea, „democratizarea” comunicării prin „rusticitatea” 
mesajului evanghelizator) şi prefacerile tipologice şi regionale ale latinei, care 
vor avea ca rezultat schimbarea identităţii limbii şi emergenţa unor entități 
lingvistice distincte unele de altele. 


2. Evoluţia romanităţii nord-dunărene între sfârşitul secolului al III-lea 
şi secolul al VIII-lea 

În istoria postelasică a romanităţii nord-dunărene se pot distinge două 
mari perioade: 1. de la sfârşitul secolului al III-lea până la sfârşitul secolului al 
VI-lea / începutul secolului al VII-lea; 2. secolele VII-VIII; evenimentul care le 
separă este migrația şi aşezarea slavilor în Balcani. 

2.1. Evoluţia romanităţii nord-dunărene de la sfârşitul secolului al III-lea 
până la sfârşitul secolului al VI-lea / începutul secolului al VII-lea 

Retragerea Imperiului pe linia Dunării s-a soldat cu o reducere a 
cuantumului demografic daco-roman iar în plan politico-instituțional a 
echivalat cu dispariția ordinii politice şi încetarea funcționării mecanismelor 
statale centralizate. Prin urmare, istoria romanității dacice (din fosta provincie 
Dacia) între sfârşitul secolului al III-lea şi sfârşitul secolului al VI-lea / 
începutul secolului al VII-lea s-a desfăşurat în afara unui cadru politic roman; 
excepţie fac nucleele de pe malul stâng al Dunării şi din zonele sudice ale 
fostei provincii Dacia („Dacia restituta”), reintrate în anumite momente în 
posesie imperială. Supusă controlului temporar şi parţial al unor neamuri aflate 
în deplasare către sud sau vest, romanitatea nordică a fost integrată unui cadru 
politic barbar. Astfel s-a născut un caz tipic de fetiş istoric. Implicarea 
populaţiei daco-romane în istoria politică a vremii a fost nesemnificativă, 

marile acţiuni, evenimentele zgomotoase fiind realizate de alţii — Imperiul 
implicat în acţiuni dincolo de fluviu sau stăpânitorii barbari mai mult sau mai 
puţin efemeri, care, singuri, au preocupat istoriografia vremii - carpii (sfârşitul 
secolului al III-lea — începutul secolului al IV-lea), goții (tervingii) (aprox. 300- 
380), hunii (aprox. 380-454), gepizii (454-568), avarii şi slavii (de la mijlocul 
secolului al VI-lea). Nu întâmplător, teritoriul nord-dunărean apare în izvoarele 
vremii sub denominaţia „Carpia”, „Sarmatia”, „Gothia”, „Scythia (= Hunia)”, 
„Gepidia”, după cei care s-au succedat la controlul politico-militar al uneia sau 
alteia dintre regiunile componente, sau, pur şi simplu, este caracterizat ca un 
pământ „barbar”, adică stăpânit de etnii nonromane. Populaţia stabilă - 
„oamenii pământului”, cum îi numea Nicolae Iorga -, care a format masa per- 
manentă a diverselor entități politice, n-a intrat în sfera de interes a istoricilor 
decât ocazional, acțiunile sale cotidiene, obişnuite nefiind consemnate; puținele 
informații literare confirmă statutul său politic inferior. 

Cadrul politic nonroman, barbar în care a evoluat romanitatea nord- 
dunăreană n-a viciat conştiinţa identității sale romane, respectiv 
autodenumirea etnică Romanus şi latinitatea limbii. Cu alte cuvinte, populația 
latinofonă din afara Imperiului n-a fost antrenată în procesele etnogenetice care 
au afectat diferitele gentes de neam germanic, sarmatic, mongoloid ajunse în 
regiunea Dunării de Jos şi care se fundamentau pe criterii de afiliație nonetnice 
şi nonlingvistice, ci politice (raporturi complexe cu Imperiul, alianțe 
intertribale, hegemonii de clanuri, succese militare, conducători harismatici), 
ideologice (genealogii prestigioase, stil de viață „imperial” şi marțial), 
economice (moduri de viață complementare — nomadism-agricultură) etc. 
Faptul îşi găseşte explicația, printre altele, în patru elemente care au „salvat” 
identitatea romană (latinofonă) a autohtonilor nord-dunăreni: 

1) legăturile — uneori mai strânse, alteori mai diluate, dar neîntrerupte — 
cu romanitatea imperială prin reintegrarea temporară a unor zone din stânga 
fluviului în statul sud-danubian, prin schimburile economice cu acesta şi, după 
creştinarea Imperiului, prin relaţiile diverse (jurisdicții, pelerinaje, misionarism 
etc.), cu centrele bisericeşti din provinciile frontaliere; 

2) stăpânirile barbare limitate în timp şi spaţiu şi care, în ciuda creării 
unor centre de putere politică (regna), au fost lipsite de coerenţa instituțională 
necesară formării unui „stat succesor” clasic pe teritoriul fostei Dacii, aşa cum 
s-a întâmplat în zonele apusene ale Romaniei, astfel, nu s-a putut impune 
denumirea etnică a unui stat barbar; 

3) „formele de viață” specifice. Din acest punct de vedere se poate 
spune că evoluţia romanității nord-dunăreane este un exemplu tipic de „colaps” 
al unei „societăți complexe”, întrucât abandonarea ei de către Imperiu a 
generat, printre altele, reducerea nivelelor instituționale şi administrative, 
trecându-se la structuri de organizare de tradiţie provincială mai simple (nuclee 
urbane restrânse, comunități rurale), cu o ierarhie minimă, observabilă doar pe 
parcursul secolului al IV-lea prin descoperiri de tipul ornamenta sau insignia 
dignitatum, apoi încetarea preocupării pentru urbanistică, părăsirea sau 
schimbarea funcțiilor monumentelor publice cu semnificație politico-religioasă 
(fora, „palate”, temple, terme etc.), scăderea interesului pentru obiectele de lux, 
apariția unor practici contrare ideologiei citadine clasice (înmormântări în aria 
vechilor oraşe), dispariția dedicațiilor epigrafice, reducerea producției meşte- 
şugăreşti etc. Prin urmare, modul de viață citadin („city life”) specific 

antichităţii clasice a luat forma unei vieţuiri modeste în oraşe („life in town”), 
dar şi aceasta se va diminua la sfârşitul secolului al IV-lea, în condiţiile 
invaziei hunilor, dispărând complet în veacurile următoare”. Astfel, un amplu 
proces de ruralizare începe să se contureze treptat, devenind generalizat în 
secolele V-VI. „Căderea în situația modestă de sat”, cum scria Nicolae Iorga, 
a fost şansa supravieţuirii romanităţii fără imperiu în condiţiile invaziilor 
barbare. Structurile rurale diseminate, lipsite de o instituție centrală şi de o elită 
războinică care să le coaguleze, relativ închise prin tradiția originii comune, 
prin limbă şi prin credință creştină, dar cu „potențial integrativ” al 
comunităților străine — aşa-numitele „romanii populare”, cum le-a numit N. 
Iorga - , au reprezentat modelul agregării etnice care a dus la geneza poporului 
român. 

4) credinţa creştină („«legea» românească”). Început să se răspândească 
încă pe vremea stăpânirii romane în Dacia, creştinismul latinofon a cunoscut o 
ascensiune însemnată în veacul al IV-lea, generalizându-se în secolele V-VI. 
Este vorba despre un creştinism celular, iliterat, răspândit prin misionari 
anonimi, prin prizonieri şi transfugi veniți din Imperiu, aflat în contacte perma- 
nente cu creştinătatea sud-dunăreană, cu o organizare ierarhică minoră şi 
conservând numeroase elemente din credințele ancestrale. Creştinismul a fost, 
alături de conştiinţa originii comune şi de limba latină, factorul cel mai 
important al individualizării şi personalizării Romani-lor din afara Imperiului 
roman de barbarii păgâni şi, la fel ca şi în cazul altor populaţii neoromanice, 
unul dintre elementele constitutive ale procesului etnogenetic românesc. 

Cuvintele de origine latină moştenite în română dau seama, la rândul 
lor, de maniera în care s-au autodefinit romanii nord-dunăreni, de realitatea 
politică şi instituțională la care s-au raportat constant (Imperiul), de formele 
modeste de trai şi autoconducere, de specificul lor spiritual: etnonimul rumân 
(arh., reg.), român (< Romanus), devenit echivalent cu creştin (< christianus), 
lexeme precum împărat (< imperator), domn (< dominus), judec(e), jude, 
judece (< iudex, -icem), *giudeacare (< iudicare), *giudeacată (< iudicata) şi 
drege (arh.) (< dirigere - „a pune în linie dreaptă, a ordona, a conduce”), 
cuvânt (< conventus - „adunare, întrunire, comunitate”), noţiunile cu înţeles 
diferit decât în limba originară, ca cetate (< civitas - „oraş? < civis - 
„cetățean”), pământ (< pavimentm), sat (< fossatum) sau me(a)ser (arh.) 
(„sărac”) (< miser - „nefericit, nenorocit, jalnic”), elementele din sfera 
activităţilor agricole (ager, agrum - „câmp” > *agru, aratrum > *aratru > arat 
etc.), termenul rustic lingură, moştenit numai în română din diminutivul lat. 
lingula - „lingură de lemn”, bogata terminologie creştină (altar < altarium, 
creştin < christianus, biserică < basilica, Dumnezeu < Domine Deus, înger < 
angelus, cruce < crux, crucem, a boteza < baptizare, lege < lex, legem, 
credință < *credentia, sânt, sâmt < sanctus etc.). 

Această realitate indubitabilă explică absorbția elementelor nonlatine 
stabilite temporar sau definitiv în interiorul sau în proximitatea grupurilor 
romanice, trecându-se treptat, prin romanizare şi creştinare*, de la un cadru 


# Acest fapt explică dispariţia numelui vechilor oraşe romane şi dispariţia din română 
a unor cuvinte ca civis („cetățean”), ius („drept”) sau libo („a aduce ca ofrandă/ a închina 
zeilor”), întrucât dispăruseră înseşi realitățile pe care le denumeau. 
% Creştinismul ca factor de romanizare (latinizare) e clar atestat de surse — Soz., HE, 
II, 6, 1: „Căci se creştinau... şi goții şi cei care erau mai înainte vecini cu ei în jurul ţărmurilor 

polietnic, plurilingvistic şi multicultural, cum era, de exemplu, spaţiul nord- 
dunărean în veacul al IV-lea, spre o unitate romanică; procesul s-a încheiat, în 
linii generale, până la sfârşitul secolului al VI-lea / începutul secolului al VII- 
lea, fără a putea postula, însă, că întreg spațiul carpato-dunărean era câştigat 
pentru romanitate (latinitate)““. În această perioadă a istoriei romanității dacice, 
influența alogenilor (sarmați, germanici, huni) asupra culturii materiale şi a 
latinei romanicilor dacici a fost minoră. O contribuţie mai substanţială a avut 
doar elementul traco-dacic din teritoriile exterioare fostei provincii Dacia, 
integrat în romanitate abia după încetarea stăpânirii Imperiului. În veacul al V- 
lea, ca urmare a generalizării modului de viaţă rural şi a uniformizării culturale 
sub impactul hunic, aspectele de tradiție traco-dacică au dispărut, ceea ce 
înseamnă că, în linii generale, bilingvismul latino-tracic se încheiase, substratul 
fiind asimilat. Convieţuirea cu slavii va avea consecinţe mai importante. 

2.2. Evoluţia romanităţii nord-dunărene de la sfârşitul secolului al VI-lea / 

începutul secolului al VII-lea până în secolul al VIII-lea 

Spre finele veacului al VI-lea şi debutul celui următor, romanitatea 
dacică a cunoscut două noi perturbări etno-demografice, ale căror intensitate şi 
consecinţe au fost însă diferite. Astfel, pe la 525 au început să pătrundă în 
Transilvania grupe de gepizi de neam germanic, numărul lor sporind după des- 
trămarea regatului lor din Câmpia Panonică în 568. Economia agrară şi 
creştinismul au reprezentat factori de apropiere de nucleele romanice, 
formându-se comunităţi mixte. În prima jumătate a veacului al VII-lea, 
elementele de individualizare culturală specifice germanicilor au dispărut, ceea 
ce înseamnă că aceştia fuseseră asimilați. Convieţuirea germano-romanică n-a 
avut urmări prea însemnate în procesul etnogenetic românesc, însă cercetările 
recente au depistat mai multe lexeme vechi germanice intrate în idiomul 
neoromanic în formare - nasture, ciuf, tufă, targă, a zgudui, scrânciob, stinghie 
ş.a. 

Dar repercusiunile cele mai importante asupra destinului romanității 
dacice le-a avut migraţia Sclavini-lor (slavilor). Prezenţa acestora în spațiul 
carpatic este atestată încă din secolul al V-lea, dar instalarea efectivă în 
diferitele regiuni nord-fluviale s-a făcut după mijlocul veacului al VI-lea şi a 
continuat pe parcursul celui următor. Analizele recente ale puţinelor izvoare 
literare, dar mai ales ale materialului arheologic demonstrează fără putinţă de 
tăgadă că slavii au accelerat fenomenele de discontinuitate culturală 
manifestate în spațiul romanităţii dunărene după dispariţia civilizaţiei urbane şi 
compromiterea stăpânirii Imperiului în Balcani, „îmbogățindu-le” cu noi 
aspecte: încetarea locuirii în unele zone, dispariția unor tehnici, barbarizarea 
culturii materiale, reapariția ceramicii lucrate la roată, diminuarea circulației 
monetare, scăderea numărului de importuri, trecerea la o producție modestă de 
ceramică, apariția pe scară largă a ritului incinerației şi a unor artefacte legate 
de credințele păgâne etc. Cu toate acestea, aproape pretutindeni se observă o 
mixtură culturală slavo-romanică, datorată continuității componentei latinofone 
aflată sub obedienţa slavilor; acest fapt contrazice opiniile despre slavizarea 
completă a unor zone ale teritoriului carpato-dunărean - Bucovina, Basarabia şi 


fluviului Istru; împărtăşind de mai înainte credinţa în Hristos, ei s-au adaptat la o viață mai 
civilizată şi mai bună”. 
“ Este cazul, de exemplu, al spaţiului pruto-nistrean, unde pentru secolele V-VII 
arheologia documentează încă o populaţie eterogenă. 

Transilvania. De altfel, continuitatea, chiar prin intermediar slav, a toponimiei 
şi a hidronimiei majore, precum şi a unor nume de aşezări şi ape de mai mică 
importanță de origine tracică, latină sau chiar preindoeuropeană (Dunăre < tr. 
Donare, Donaris < i.-d. dan- - „râu”; Tisa < Tisas, Tisia, Timiş < Tibisis, 
Tibissia;, Nistru < Danaster, Danastris < 1.-€. isro - „a curge, a năvali”; Prut < 
Pyretos, Porota < tr. *proth- - „pârâu, râu”; Tălpia < Tăpia < Tapae; Turda < 
Turidava; Ampoi < Ampee; Criş < Crisia, Grisia; Bârzava < Berzovis; Abrud < 
Abruttum, Abrittum; Olt < Aluta, Alutus; Mureş, Moriş < Maris, Marisia; 
Buzău < Mousaios; Motru < Admutrium, Amutria; Siret < Seretos; Aranca < 
* Ad Drinca(m);, Gălpăia < Gilpil;, Păcura, Valea Păcurii, Păcurele, Păcuricea, 
Păcureni < păcură < lat. picula etc.), existenţa unor denumiri duble (româno- 
slave) de locuri (Repedele-Bistrița, Câmpul-Lung-Dolgopol), atestarea unor 
toponime slave formate după cele daco-romane (Cerna < 7sierna, Berzava < 
Berzovis), supraviețuirea unei bogate game de antroponime paleobalcanice 
(Bitu, Brad, Moş, Murg, Bendea/ Bendu < tr. Bendi / Bendo; Bizu < tr. Bizias / 
Bizo, Bala/ Bălă < tr. Bălla, Balas etc.) şi toponimele Vlăhița (în Transilvania), 
Vlaşca (în Muntenia; vlaşcă în Moldova), codrii Vlăsiei (în Muntenia), derivate 
din sl. vlah (< v.sl. vlahv < v.germ. Walh) - traducerea lui romanus, rumân 
(român), probează persistenţa autohtonilor romanizați şi coabitarea slavo-ro- 
manică. În sfârşit, conservarea în părțile de vest şi nord-vest ale Transilvaniei a 
unor termeni de origine latină care lipsesc în alte regiuni (nea, pedestru, aiu, 
june, rărunchi) demonstrează că aici s-a aflat una dintre vetrele de geneză 
românească. Desigur, anumite dislocări ale comunităților romanice au fost 
inerente, mai ales pe văile râurilor de şes, ocupate de slavi, care au impus deno- 
minația proprie a cursurilor de apă respective — Putna (râul cu drum), 
Dâmbovița (râul cu păduri de stejari), Topologul (râul cu păduri de plopi), 
Râmnicul (râul cu peşti), Ialomița (râul din pământurile sterpe, nelucrate), 
Bistrița (Repedele), Slatina (apă sărată), Zlatna (locul aurului) etc. Dar nici 
aceste regiuni n-au fost complet golite de populaţia romanică, cercetările 
arheologice şi studiile de lingvistică arătând că şesul dintre Dâmboviţa şi 
vărsarea Oltului constituie unul dintre ținuturile-matcă româneşti. De altfel, 
Petre P. Panaitescu a observat că în dialectul dacoromân, alături de slavicul a 
trăi, există termenul arhaic şi regional a custa („a trăi, a exista, a fi, a lăsa în 
viață”) provenit din lat. constare - „a sta locului, a rezista, a se menţine etc.”; 
aşadar, „a trăi înseamnă a rămâne”, conchidea istoricul. 

Trecerea în masă a slavilor la sud de Dunăre la începutul secolului al 
VII-lea a însemnat „eliberarea” romanităţii dacice de sub o puternică presiune 
demografică, dar coabitarea cu enclavele slave rămase pe loc s-a prelungit încă 
aproximativ trei veacuri, interval în care a avut loc romanizarea acestora. Slavii 
au jucat în Romania carpato-dunăreană rolul neamurilor germanice din spațiul 
Romaniei occidentale, fiind adstratul procesului etnogenetic românesc. 
Integrarea treptată a lor în acest proces a fost posibilă datorită următoarelor 
cauze: 1) unele pârghii ale mecanismului de asociere etnică a acestora erau 
similare cu cele ale romanicilor (comunități agrare restrânse şi diseminate, 
absența unei elite puternice, instituții simple, drept cutumiar, patrimoniu 
spiritual comun); 2) numărul redus; 3) definitivarea relativ recentă (cu puţin 
timp înainte de migraţie) a elementelor culturale proprii şi absenţa punctului de 

referință roman în geneza şi dezvoltarea acestora; 4) creştinismul latinofon al 
romanicilor, opus păgânismului politeist al slavilor”. 

Dominația slavă a avut anumite urmări în dezvoltarea instituțională, 
economică şi culturală a romanicilor. Faptul se reflectă cel mai bine în limba 
română, unde se pot distinge două straturi lexicale din sfera aceleiaşi realități — 
unul arhaic, de origine latină (eventual prelatină), şi altul mai recent, de factură 
slavă. Această asociere lexicală s-a creat, însă, în timp, respectiv prin secolele 
IX-XI, reprezentând finalizarea îndelungatelor procese de coabitare şi integrare 
etno-demografică, lingvistică şi culturală dintre romanici şi slavi. Astfel, alături 
de împărat, domn, jude, judec, gint (< gens, gentis - „neam, familie”), popor (< 
populus) etc. — toate de origine latină, stau sl. crai, jupân (?), voievod, cneaz, 
boier, norod, obştți)e, rudă etc. Românii, ca toate popoarele neoromanice, au 
conservat lat. pax, -cis, pacem > pace şi unii termeni din sfera militară (armă < 
arma, săgeată < sagitta, săgeta < sagittare, arc < arcus, oaste < hostis, -em 
etc.), dar, întrucât nu mai participau la acţiuni belicoase de anvergură, l-au 
pierdut pe bellum, care a fost înlocuit cu v. sl. razboj („ucidere”) - război, aşa 
precum în limbile romanice occidentale vocabula latină a cedat locul francului 
* Werra - „răscoală, frământare”. În domeniul agrar, românii au împrumutat pe 
plug, dar verbul corespunzător folosirii acestui instrument a rămas latin — a ara 
< arare; totodată, l-au păstrat pe lat. *aratru; de asemenea, lui câmp < lat. 
campus i s-a asociat sl. ogor. La fel, în vocabuarul din domeniul superstițiilor, 
credințelor, demonologiei se întâlnesc dublete şi triplete lexicale, cum ar fi: 
duh, diavol, vârcolac, moroi, zmeu provenite din slavă, bală, balaur, dulf 
(dolf), zgripțor, zgripturoaică moştenite din substratul tracic şi drac derivat din 
lat. draco, dracus; semidivinităţi cu nume slave drăgaicele, milostivele, sfintele 
(< sfânt < svetii), dar şi iele < tr. *elle sau poate preindo-europeanul *e//ai şi 
personificări cu nume latineşti ca zânele, sânzienele, frumoasele, dânsele, 
măestrele, vântoasele etc. În sfârşit, după unii istorici şi lingviști, supremaţia 
politică şi socială a Sc/avini-lor a făcut ca însuşi numele etnic Romani-rumâni 
să desemneze o stare socio-economică inferioară, respectiv rumân — ţăran 
supus, şerb. Acelaşi fenomen a fost depistat în textele juridice france, unde 
Romanus, adică vorbitorul de lingua Romana, ar semnifica homo rusticus, 
homo vulgaris, adică ţăran, om de condiție socială inferioară, pe când Francus 
este persoana de rang social superior (potens vir). 

În concluzie, romanizarea slavilor încheie sinteza etnică românească 
sau, mai precis, aspectul glotogenetic al acesteia. Deşi finalizat în veacurile X- 
XI, procesul a debutat în momentul când descendenții din ţinutul dacic al 
romanității orientale îşi definitivaseră specificul etnic, respectiv autodenumirea 
rumân (român) < Romanus, structura latină a limbii şi caracterul creştin al 
spiritualității. 


3. Românii — popor romanic 
3.1. Etnos şi etnie. Criteriile identităţii etnice a românilor 
Încă din Antichitate, s-a pus problema criteriilor de departajare a 
diferitelor populaţii — obiceiurile, religia, limba, formele organizării militare, 
modul de a lupta, tipurile de arme, culorile hainelor, diversitatea numelor. 


4 Obiectele creştine descoperite atât în interiorul cât şi în exteriorul arcului carpatic 
atestă existența nucleelor creştine latinofone, opuse comunităţilor slave închinătoare la bozi 
(sg. boz) - „idoli” < v. sl. bozi < pl. bogù - „zeu”. 

Cercetarea modernă s-a întrebat, de asemenea, ce este un etnos (< gr. EgnoB) 
şi care sunt componentele ce definesc o etnie (fr. ethnie). S-a putut stabili că 
există anumite constante care conferă unui grup uman constituit intenționat 
(etnos) (trib, popor, naţiune) o identitate colectivă (etnie): e o ideologie sau o 
tradiție a originii comune; e un nume colectiv; e o cultură şi o limbă comune; 
e „asocierea cu un teritoriu specific”; e „un sens al solidarității”. 

În istoriografia românească recentă rolul fundamental în clarificarea 
problemei etnogenezei românilor l-a jucat arheologia. Ei i se alătură cercetările 
din domeniul istoriei limbii şi al lingvisticii. Pe baza lor s-a stabilit că în veacul 
al VIII-lea, deşi procesul de asimilare a slavilor continua, se poate considera că 
românii constituiau un etnos distinct de alte popoare neoromanice şi din sud- 
estul Europei. Criteriile care stau la baza identificării şi individualizării 
poporului român sunt: 

1. Criteriul arheologic. Arheologia perioadei postromane a identificat 
cu succes cultura materială şi viața spirituală a romanității dacice; criteriile 
specifice pe baza cărora a fost definită sunt ceramica de tradiție provincial- 
romană sau dacică, obiectele creştine sau creştinate, unele tipuri de aşezări şi 
locuinţe, uneltele agricole, obiectele de producţie locală, anumite caracteristici 
ale ritul funerar. Ele nu au o valoare absolută, întrucât, de la o etapă istorică la 
alta, din variate cauze, au suferit evoluţii ascendente sau regresive. Dar 
continuitatea cronologică, nu neaparat topografică, a unora dintre ele, fie şi în 
forme alterate, mai ales a celor cu o specificitate clară (obiectele creştine, de 
exemplu, nu puteau aparține barbarilor păgâni) poate fi conexată cu o con- 
tinuitate etnică. Din acest punct de vedere, s-a stabilit că în secolul al VIII-lea, 
în cea mai mare parte a spaţiului balcano-carpatic, până în zona lacului 
Balaton, în vest, ţinutul Cernăuţilor, în nord, şi Nistru, în est, este atestată o 
cultură arheologică relativ unitară, cunoscută în literatura de specialitate sub 
numele de cultura Dridu. Studiul atent pe baza criteriilor amintite mai sus a 
condus la concluzia că aceasta s-a format pe bazele culturii romanice din 
secolele V-VII, născută, la rându-i, pe fondul provincial roman îmbogățit de 
aporturi traco-dacice şi cunoscută în literatura de specialitate prin variantele 
regionale Costişa-Botoşana-Hansca în Moldova, Ipoteşti-Cândeşti-Ciurel în 
Muntenia, Bratei-Țaga-Biharea în Transilvania şi Crişana. Prin urmare, cultura 
Dridu poate fi considerată un criteriu de identitate a unei formaţiuni etnice 
păstrătoare a tradițiilor culturale provincial-romane şi romanice, respectiv 
poporul român. 

Teritoriul de formare şi răspândire a culturii Dridu reflectă situaţia din 
acel moment a întinderii românilor. Existenţa ei atât la nord, cât şi la sud de 
Dunăre poate fi explicată prin ceea ce Petre P. Panaitescu numea „teoria 
pânzelor suprapuse de populație”, respectiv coexistența dintre români şi slavi 
în ambele regiuni, cu diferenţa că în stânga fluviului primii erau elementul do- 
minant iar în dreapta acestuia — elementul dominat. Restrângerea treptată a 
culturii Dridu, începând cu ariile periferice, unde a creat mixturi cu formate 
culturale ale altor etnii, până la dispariția sa în secolele X-XI, se explică, 
printre altele, prin finalizarea proceselor de „cristalizare etnică”, respectiv 
romanizarea (asimilarea) definitivă a slavilor nord-dunăreni şi începutul 
slavizării românilor sud-dunăreni. 

2. Criteriul denominativ. Numele unui popor este o dovadă a felului 
în care acesta s-a format, s-a autodenumit şi a fost cunoscut de alţii. 

Autodefinirea reflectă o identitate de grup bazată pe tradiţia originii comune iar 
denumirea externă — percepţia obiectivă sau subiectivă a altei formaţiuni 
etnice. Latinofonii din zona carpato-dunăreană s-au autoidentificat ca Romani, 
apoi ca rumâni, români, care corespundea tradiției asumate despre originea lor 
romană şi despre caracterul propriei limbi - Romana lingua (latina). Ei nu şi-au 
spus Daci, Moesi, Getae etc., deoarece, după cucerirea romană, etnonimele 
respective nu mai acopereau o realitate politică, iar o dată cu generalizarea 
cetăţeniei romane, populaţia latină sau latinizată din Dacia şi Moesia se califica 
drept Romani. După retragerea romană, autodenumirea Romanus a subzistat, 
întrucât, conform noii paradigme de autodefinire a Romaniei în raport cu 
barbarii în urma creştinării (Romanus-christianus se opune lui barbarus- 
paganus), romanitatea daco-moesică a conservat echivalența Romanus = 
rumân - christianus = creştin. În sfârşit, Romani-i dunăreni nu au preluat 
numele unuia dintre neamurile sau triburile care au stăpânit în zonă, întrucât 
acestea n-au creat state durabile, criteriile lor de afiliere etnică erau de altă 
natură iar formele de viață, de cultură şi de credinţă erau diferite de cele ale 
romanicilor. 

Ca şi altor vorbitori de limbă romană, slavii au dat acestor Romani din 
Carpaţi numele de vlah, cu un sens similar celui utilizat de triburile germanice 
(Walh), de unde l-au preluat. Deşi prima atestare a etnonimului respectiv în 
lumea slavă datează de la începutul secolului al X-lea, formele lui diferite în 
limba slavă — v.sl. vlahv, bg. vlah, rus. voloch, ucr. voloch, sb.-cr. vloska etc. — 
arată o vechime mult mai mare, respectiv în secolul al VII-lea, când începuse 
diferențierea dialectală a slavei comune. Denumirea respectivă n-a fost 
niciodată folosită de românii înşişi, prin urmare, ea nu este un etnicon propriu, 
unificator, ci un mod specific şi obiectiv de atribuire etnică externă; ea este o 
simplă traducere a numelui Romanus, pe care-l şi-l dădeau cei alături de care 
slavii au conviețuit. Din slava comună, cuvântul vlahb a trecut în greaca 
bizantină (bláxoß - român de la Dunăre şi din Pind) şi în maghiară (oláh — 
român). 

3. Criteriul lingvistic. Stăpânirea romană s-a soldat în plan lingvistic 
cu formarea unei „comunităţi latinofone”, de la mijlocul secolului al III-lea 
începând procesul de transformare treptată a acesteia într-o „pluralitate 
romanofonă”. În secolele IV-VI, „unitatea lingvistică dunăreană”, care avea la 
bază o variantă locală a latinei (latina dunăreană), subzista încă, dar, exceptând 
spaţiul Scythiei Minor, unde inscripţiile, antroponimele, numele de locuri, 
scrierile ecleziastice, legendele monedelor, unele acte juridice etc. 
documentează existența unei numeroase populaţiei vorbitoare de limbă latină, 
la nordul Dunării, unde evoluţia istorică se derula pe coordonate specifice, 
dovezile sunt, de la o etapă la alta, tot mai reduse. Un rol major în difuziunea 
rapidă şi generală, mai ales pe orizontală, a latinei l-a jucat în acest interval 
creştinismul, care a câştigat pentru latinitate masa i/literati-lor danubieni. De 
asemenea, mobilitatea populației în spațiul romanităţii dacice (roiri de sate, 
transhumanță, retrageri şi reveniri pe aceleaşi vetre de sat) a avut un anumit rol 
în difuziunea latinei printre tracii neromanizaţi şi alogeni. 

Până când s-a vorbit latina în zona dunăreană? Latina n-a încetat să se 
vorbească niciodată, putându-se afirma, extrapolând o definiţie a lui Alexandru 
Rosetti, că limbile romanice nu sunt altceva decât variante ale limbii latine 
vorbite neîntrerupt în Italia, Gallia, Hispania etc. Cert este că, treptat, latina a 

suferit transformări, s-a dialectizat, apărând astfel „entități lingvistice distincte 
unele de alte”, adică limbile romanice. Se consideră că până în secolul al VIII- 
lea româna se diferenţiase de latina din care pornise. E vorba de o latină 
populară, care, datorită evoluţiei izolate de la un anumit moment şi caracterului 
rustic şi iliterat al culturii romanicilor, a îmbrăcat un aspect mai conservator 
(de exemplu, din terminologia culturală, româna a păstrat numai pe charta > 
carte, scribere > scri(ere) şi arh. scio > a şti, dispărând littera, opera, 
parabola, regula, sapere > a şti, textum). În timpul bilingvismului daco-latin 
au fost preluate cca 160 de lexeme din substratul tracic - baci, buză, grumaz, 
guşă, moş, măgură etc. 

Începând din secolele IX-X, în contextul convieţuirii slavo-române, al 
creştinării bulgarilor şi ruşilor şi al recunoaşterii limbii slave ca limbă liturgică 
şi de cultură, asupra limbii române s-au exercitat influenţe slave, care n-au 
alterat, însă, caracterul latin. 

4. Criteriul juridic. O bună parte a evului mediu, românii au avut 
organe juridice („oameni buni şi bătrâni”, „judeci”, „jurători” etc.), instituții 
(„ceată”, „înfrățire”, „zestre? etc.) şi norme de drept cutumiar, nescris 
(„obiceiul pământului/ din veac/ din moşi, strămoşi şi răstrămoşi”, „legea 
(leagea) ţării/ românească/ românilor/ bătrână/ pământului” etc.) al căror 
specific sub numele de ius Valachicum a fost recunoscut în unele acte 
normative scrise ale statelor vecine. Vechimea lor coboară în vremurile daco- 
romane. 


3.2. Românii şi tăcerea surselor 

Din ultimul sfert al veacului al III-lea, când Imperiul a părăsit provincia 
Dacia, informațiile literare despre romanicii nord-dunăreni sunt foarte puține. 
De asemenea, nici un izvor istoric contemporan cu perioada finală a 
etnogenezei — sec. VII-VIII - nu-i pomeneşte pe români şi nici nu există vreo 
relatare mai târzie certă care să se refere la vreun eveniment în care aceştia să fi 
fost implicaţi în intervalul amintit“. Dar faptul că în secolul al IX-lea românii 
erau la nord de Dunăre un etnos distinct rezultă din Gesta Hungarorum a 
notarului Anonymus (Magistrul P.) al regelui Bela al III-lea al Ungariei (1172- 
1192) şi din cronica rusească Povestea anilor de demult (sec. XII). Surse 
bizantine din veacurile XI-XII amintesc de vlahii sud-dunăreni în legătură cu e- 
venimente petrecute în ultima treime a secolului al X-lea. Ulterior, cantitatea 
de informaţie originară din diferite medii istoriografice sau aulice despre 
românii sud- şi nord-dunăreni sporeşte. 


TEMĂ DE CONTROL 


Vă rugăm să ne transmiteți, în scris, lucrarea pe care o veți redacta anterior 
prezentării la examen, având, la alegere, una din cele două teme: 


- Reconstituirea monografică a unei culturi din eneoliticul timpuriu sau 
dezvoltat. 


-  Romanizarea spațiului daco-moesic. 


4 Un manuscris athonit din secolul XIX, care copie un text din veacul XVII, 
menţionează pe vlahorinhini (= vlahii de pe malurile Rhynchinului), în Macedonia, care ar fi 
participat la împresurarea Thessalonicului în 676-678; dar caracterul tardiv al însemnării a 
făcut ca autenticitatea informaţiei să fie privită cu sceptism. 

Pentru realizarea temei, aveţi în vedere şi studiile de specialitate, citate în 
lucrările indicate la Bibliografia minimală. Lucrarea va fi redactată conform 
normelor ştiinţifice: 


- cu note de subsol; 
- lista bibliografiei consultate la sfârşitul lucrării. 


Pentru tratarea monografică a unei culturi, indicăm să se urmărească 
următoarele probleme: explicarea denumirii, încadrare cronologică, istoricul cercetării. 
aria de răspândire, origine, periodizare, trăsături caracteristice ale vieții materiale 
(ocupații, unelte, arme, ceramică, podoabe, alte artefacte) şi spirituale (credinţe, 
complexe de cult, rit şi ritual funerar), legături cu alte culturi, sfârşitul şi rolul 
respectivei culturi în cadrul evoluţiei istorice de ansamblu. 


Tema de control va fi depusă la secretariatul Facultăţii cel mai târziu cu două 
săptămâni înainte de prezentarea la examen. Calificativul obţinut pentru lucrare va fi 
luat în considerare la stabilirea notei finale a examenului, în cazul în care examenul a 
fost promovat. 


BIBLIOGRAFIE MINIMALĂ (partea 1) 


- Mircea Petrescu-Dîmboviţa, Al. Vulpe (coordonatori), Istoria Românilor, |, 
Bucureşti, 2001. 


- Mircea Petrescu-Dîmboviţa, Hadrian Daicoviciu, Dan Gh.Teodor, Ligia Bârzu, 
Florentina Preda, Istoria României de la începuturi până în secolul al VIII-lea, 
Bucureşti, 1995. 


- Vladimir Dumitrescu, Alexandru Vulpe, Dacia înainte de Dromihete, Bucureşti, 
1988. 


- Nicolae Ursulescu, Începuturile istoriei pe teritoriul României, laşi, 2002. 
- Vladimir Dumitrescu, Arta preistorică în România, Bucureşti, 1974. 
DICŢIONARE 


- Dionisie M. Pippidi (coordonator), Dicţionar de istorie veche a României 
(Paleolitic — sec. X), Bucureşti, 1976. 


- Radu Florescu, Hadrian Daicoviciu, Lucian Roşu, Dicţionar enciclopedic de 
artă veche a României, Bucureşti, 1980. 


- Constantin Preda (coordonator), Enciclopedia arheologiei şi istoriei vechi a 
României, Bucureşti, vol.I (A-C), 1994; vol.II (D-L), 1996; vol.I (M-Q), 2000. 


BIBLIOGRAFIE MINIMALĂ (partea a II-a) 

- L. Bârzu, Continuitatea creaţiei materiale şi spirituale a poporului 
român pe teritoriul fostei Dacii, Bucureşti, 1979 

- N. Stoicescu, Continuitatea românilor. Privire istorică. Istoricul 
problemei. Dovezile continuității, Bucureşti, 1980 

- LI. Russu, Etnogeneza românilor. Fondul autohton traco-dacic şi 
componenta latino-romanică, Bucureşti, 1981 

- G.I. Brătianu, O enigmă şi un miracol istoric: poporul român, ediţie 
îngrijită, prefaţă, studiu şi note de S. Brezeanu, traducere de M. Rădulescu, 
Bucureşti, 1988 

- N. Zugravu, Istoria romanităţii nord-dunărene (secolele II-VIII). 
Contribuţii la etnogeneza românilor, laşi, 1994 

- Idem, Geneza creştinismului popular al românilor, Bucureşti, 1997 

- C. Frâncu, Geneza limbii române şi etnogeneza românilor, ediţia a Il- 
a revizuită, laşi, 1999 

- A. Madgearu, Rolul creştinismului în formarea poporului român, 
Bucureşti, 2001 

- A. Husar, Din istoria Daciei romane, |, Structuri de civilizație, Cluj- 
Napoca, 2002 

- Istoria românilor, II-III Bucureşti, 2001 


GLOSAR 


aculturaţie = fenomen istoric, care constă în receptarea unor elemente superioare de 
civilizaţie de către o comunitate aflată într-un stadiu mai puţin evoluat. 


aerofotogrammetrie = ştiinţa obţinerii şi interpretării fotografiilor aeriene, cu 
numeroase aplicații şi în depistarea vestigiilor arheologice. 


ante quem = limită cronologică inferioară pentru un fenomen/ eveniment istoric sau 
pentru o descoperire arheologică. 


arheomagnetism = ştiinţă interdisciplinară (cu implicarea fizicii), care permite 
datarea unor resturi arse (lut, piatră), prin studierea schimbărilor suferite de câmpul 
magnetic al pământului, deoarece obiectul păstrează orientarea câmpului magnetic din 
momentul arderii. 


arheozoologie = ştiinţă interdisciplinară, care studiază oasele de animale descoperite 
în timpul săpăturilor arheologice, permiţând reconstituirea faunei, a hranei vechilor 
oameni, precum şi a biotopurilor din diferite perioade. 


artefact = orice obiect care a căpătat o anumită formă în urma unei intervenții umane. 


askos = vas ritual, în formă de burduf şi cu aspect avimorf stilizat; se întâlneşte în 
eneolitic şi în epoca bronzului. 


aspect cultural = v. facies 


b.c. = before Christ (înainte de Christos), este sigla cu care se indică datele 
radiocarbon necalibrate. Pentru cele calibrate se utilizează aceeaşi siglă, dar cu 
majuscule (B.C.) 


chorologică = metoda cartării siturilor sau obiectelor de un anumit tip, ceea ce permite 
să se stabilească arealul lor de răspândire, precum şi zonele de interferenţă cu alte arii 
culturale. 


complex arheologic = un ansamblu coerent de vestigii arheologice, individualizat în 
cadrul unui sit. 


complex cultural = reunirea unor culturi sau grupuri culturale înrudite. 


cronologie absolută = datarea unui fenomen istoric sau a unui vestigiu arheologic 
prin unităţi solare de timp (an, deceniu, secol, mileniu). 


cronologie relativă = datarea unui fenomen istoric sau a unui vestigiu arheologic în 
funcţie de un alt fenomen sau vestigiu. 


cultură arheologică = totalitatea urmelor de viață materială şi spirituală, 
asemănătoare între ele, care se dezvoltă la un moment dat, pe un anumit teritoriu. 

cuplul divin = reprezentare simbolică a divinității masculine şi a celei feminine, din 
unirea cărora rezultă viaţa şi rodnicia naturii. 


decapaj = înlăturarea păturii de pământ care acoperă un strat arheologic, cu ajutorul 
uneltelor simple (d. manual) sau cu utilaje mecanizate (d. mecanic). 


dendrocronologie = metodă interdisciplinară de datare absolută a unor vestigii de 
lemn, care au păstrat inelele anuale de creştere; se porneşte de la principiul că fiecare 
inel are o formă proprie, în funcţie de condițiile climatice ale fiecărui an şi ale fiecărei 
zone. 


epigrafie = ştiinţă ajutătoare a istoriei, care studiază inscripţiile, realizate pe diferite 
materiale şi categorii de obiecte. 


eponimă (localitate, aşezare) = un loc care dă numele unei culturi arheologice, 
deoarece acolo s-au descoperit, pentru prima oară, vestigiile acelei culturi. 


facies/aspect cultural = un teritoriu limitat, care se individualizează, prin anumite 
particularități, în cadrul unei culturi arheologice sau în zona de contact dintre două 
culturi. 


fibulă = agrafă de metal, utilizată de la sfârşitul epocii bronzului, care servea la 
prinderea îmbrăcăminții sau ca podoabă ornamentală, înlocuind acele cu măciulie care 
fuseseră folosite până atunci în acest scop. Se compune din ac, arc, piciorul fibulei şi 
port-agrafă, putând să existe şi o placă ornamentală. Datorită tipologiei lor extrem de 
variate şi precise (ca loc şi timp), fibulele reprezintă un important element de datare a 
siturilor arheologice. 


grup cultural = o zonă cu un număr restrâns de descoperiri, care se individualizează 
clar în cadrul unui complex cultural arheologic. 


in situ = o descoperire arheologică nederanjată de pe locul pe care l-a ocupat în 
vechime. 


kurgan (curgan) = tumul, movilă ridicată cu scop funerar. 
megaron = nume grecesc pentru locuinţele cu plan rectangular şi cu pridvor. 


microlitism = fenomen tehnologic, constatat la sfârşitul paleoliticului, care constă în 
micşorarea extremă a dimensiunilor uneltelor de silex 


numismatică = ştiinţă ajutătoare a istoriei, care se ocupă cu studiul monedelor. 


ocru = oxid de fier, de regulă de culoare roşie, care se punea în morminte, peste cei 
decedați, pentru a simboliza sângele, viaţa. 


oppidum = cuvânt latin, care desmnează o categorie de aşezări fortificate cu valuri de 
pământ, palisade şi şanţuri, având în interior o viață economică destul de evoluată şi 
construcții edilitare, care sugerează existența unui stadiu urban incipient. Termenul a 
fost întrebuințat mai ales pentru lumea celtică, dar, prin extensie, e utilizat şi pentru 
davele dacice. 


palisadă = gard de lemn (simplu sau dublu), construit cu rol defensiv, în jurul unei 
aşezări sau pe coama valului de apărare, contribuind la sporirea eficacității sistemului 
defensiv, prin creşterea înălțimii valului şi a diferenţei de nivel față de șanțul adiacent. 
Uneori, palisada era lutuită, pentru a fi protejată împotriva incendieri. 


palynologie = ştiinţă a naturii, care studiază urmele lăsate de polenul plantelor, 
permiţând reconstituirea faunei şi a climei de odinioară. 


post quem = limită cronologică superioară pentru un fenomen/ eveniment istoric sau 
pentru o descoperire arheologică. 

potasiu-argon = metodă radioactivă de datare, cu perioadă foarte lungă de 
înjumătățire a izotopilor radioactivi, aplicată pentru perioadele străvechi, cum ar fi 
fazele de început ale paleoliticului. 


racemizarea aminoacizilor = metodă interdisciplinară (cu implicarea biochimiei) de 
datare a vestigiilor arheologice, pornindu-se de la constatarea că aminoacizii existenți 
într-un organism viu îşi schimbă treptat structura (racemizare) după moartea acestuia. 


radiocarbon (C) = cea mai cunoscută metodă interdisciplinară de datare a vestigiilor 
arheologice, bazată pe înjumătăţirea, într-o perioadă de 5738 ani, a cantităţii de izotop 
radioactiv (C), care, găsindu-se în atmosferă, este asimilat de toate organismele vii; 
cantitatea rămasă în oase sau în materiale carbonizate poate fi măsurată în laboratoare 
speciale, iar rezultatele obținute se recalibrează, pentru a se obține date reale. 


rezistivitatea solului = metodă modernă de investigare arheologică pe teren, care 
precede, de regulă, săpătura propriu-zisă, indicând existenţa unor vestigii şi forma lor. 
Metoda se bazează pe variațiile pe care o undă (electromagnetică, seismică), pornită 
de la un generator, le cunoaşte în momentul în care întâmpină un obstacol, cu o 
rezistivitate diferită de cea a solului obişnuit. Aceste variaţii, înregistrate de un 
oscilograf, indică anomaliile, asupra cărora arheologul se va concentra în timpul 
săpăturii. 

rhyton = vas de băut sau pentru libaţii, în formă de corn de animal, simbolizând 
“cornul abundenței”. 


sit = orice punct cu vestigii arheologice, indifferent de natura lor. 


sonda fotografică = metodă folosită în cercetarea unor complexe arheologice care s- 
au aflat multă vreme în vid, conservând materiale organice; pentru a se evita 
deteriorarea acestora la contactul brusc cu aerul, se fotografiază mai întâi spaţiul 
închis cu sonda introdusă printr-un orificiu. În felul acesta, se pot lua măsuri de 
conservare pentru piesele cu structură organică. 


stratigrafie = principala metodă a cercetării arheologice (împrumutată din geologie), 
care urmăreşte succesiunea straturilor în sol, obținându-se date de cronologie relativă. 
O variantă o reprezintă stratigrafia orizontală, care stabileşte raportul cronologic dintre 
complexe învecinate (dar nu suprapuse). 


tell = termen de origine arabă, care desemnează movilele formate pe un teren inițial 
plan, prin suprapunerea treptată a resturilor de locuire din diferite perioade. 


termoluminiscenţă = metodă de datare absolută, bazată pe măsurarea radioactivităţii 
eliberate de obiecte vechi arse (piatră şi pământ), atunci când sunt încălzite în vid până 
la 500°C. 


tipologie = metodă clasică a cercetării arheologice, care porneşte de la compararea 
obiectelor asemănătoare, alcătuindu-se serii tipologice, pe baza evoluţiei trăsăturilor 
acestora. 


tumul = v. kurgan 


ultrasunete = metodă de datare absolută, bazată pe scăderea treptată a rezistenței 
oaselor fosile la trecerea ultrasunetelor, ceea ce permite calcularea timpului trecut de 
la moartea animalului de la care provine osul supus testării. 


varvă = strat subțire de mâl şi pietriş (vărgat, în limba suedeză); numărarea acestor 
straturi rămase annual de la retragerea ultimei glaciaţiuni a permis să se stabilească, 
pentru zona Suediei, o cronologie pe ultimii 15.000 de ani. 

